
PADEKOS ŽODIS 


Rašymas yra atsiskyrėliškas darbas, tačiau joks rašytojas ne- 
dirba visiškai vienas. Esu laiminga, sulaukusi šių Žmonių 
pagalbos ir paramos: Lindos Marrow ir Ginos Centrello iš 
„Ballantine Books“, Megės Ruley, Jane Berkey, Dono Clea- 
ry ir nuostabios „Jane Rotrosen Agency“ grupės, Selinos 
Walker iš „Transworld“ ir — visų svarbiausia — savo vyro 


Jacobo. Nuoširdžiausiai jums visiems dėkoju! 


Prologas 


Tas vaikinukas vėl ją stebėjo. 

Keturiolikmetė Alisa Rouz visą dėmesį stengėsi sutelkti į dešimtį 
egzamino klausimų, gulinčių ant suolo, tačiau mintys sukosi ne apie 
anglų kalbos ir literatūros kursą, išeitą pirmaisiais aukštesniojo viduri- 
nio mokslo metais, o apie Eliją. Ji jautė to vaikinuko įdėmų žvilgsnį, 
smingantį jai į veidą, ant skruosto jautė jo šilumą ir suprato, kad pa- 
raudo. 

Susikaupk, Alisa! 

Kitas klausimas buvo suteptas rotatoriaus, ir jai teko gerokai pri- 
simerkti, kad įskaitytų žodžius. 

Carlžas Dikensas dažnai parenka vardus, atitinkančius jo herojų 
savybes. Pateikite keletą pavyzdžių ir apibūdinkite, kodėl tie vardai tinka 
tiems herojams. 

Alisa kramtė pieštuką, bandydama suregzti atsakymą. Tačiau ji 
neįstengė mąstyti, kai jžs sėdėjo kitame suole ir taip arti, kad jautė nuo 
jo sklindantį pušinio muilo ir medžio dūmų kvapą. Vyriški kvapai. Di- 
kensas, Dikensas, ar gali rūpėti Carlzas Dikensas ir Nikolas Niklbis, ir 
nuobodus anglų literatūros kursas, kai į ją žiūri žavingas Elijas Lenkas? 
Vaje, jis toks gražus su tais juodais plaukais ir mėlynomis akimis. Tonio 
Kertiso akys. Pirmą kartą išvydusi Eliją, taip ir pagalvojo: jis atrodė 
lygiai kaip Tonis Kertisas, kurio gražutis veidas švietė iš jos mėgstamų 


žurnalų Modern Screen ir Pbotoplay puslapių. 


Ji palenkė galvą ir, kai veidą pridengė plaukai, pro šviesių sruogų 
uždangą vogčiomis dirstelėjo į šoną. Pajuto, kaip smarkiai suplakė šir- 
dis, įsitikinus, kad jis iš tikrųjų žiūrėjo į ją, ir visiškai ne niekinamai 
kaip visi kiti mokyklos berniukai — tie bjaurūs bernai, per kuriuos ji 
jautėsi menka ir buka. Kurių pajuokiamų šnabždesių niekada negalėjai 
nugirsti: taip tyliai kuždėjosi, kad nė vienas žodelis neatskrisdavo iki 
jos. Be abejonės, jie šnibždėjosi apie ją, kadangi tuo metu visada į ją 
žiūrėdavo. Tie patys bernai, kurie ant jos rakinamos spintelės buvo pri- 
lipdę karvės fotografiją, kurie baubdavo, jeigu jai tekdavo koridoriuje 
prie įėjimo prasmukti pro juos. Tačiau Elijas — jis visiškai kitaip žiū- 
rėjo. Deginančiomis akimis. Kino žvaigždės akimis. | 

Ji lėtai pakėlė galvą ir grįžtelėjo, šį kartą žiūrėdama ne pro priden- 
giantį plaukų šydą, bet atvirai pripažindama jo žvilgsnį. Jo egzaminų 
rašomasis darbas jau buvo baigtas ir apverstas, pieštukas padėtas ant 
suolo. Dabar visas dėmesys sutelktas į ją, ir nuo to žvilgsnio apžavų ji 
vos galėjo atgauti kvapą. 

Aš jam patinku. Žinau. Jam patinku. 

Jos ranka pakilo prie kaklo, prie palaidinukės viršutinės sagos. 
Pirštai slydo oda, palikdami karštą juostą. Ji prisiminė tirpdantį Tonio 
Kertiso žvilgsnį, įsmeigtą į Laną Terner, — nuo tokio žvilgsnio bet 
kuriai panelei atimtų žadą ir sulinktų keliai. Po tokio žvilgsnio neišven- 
giamai sekdavo bučinys. Kaip tik tada filmai ir nutrūkdavo. Kodėl taip 
atsitikdavo? Kodėl visada ekraną aptraukdavo migla, kai tą akimirką 
labiausiai norėjosi pamatyti... 

— Laikas baigėsi, mokiniai! Prašau atiduoti savo darbus. 

Alisos dėmesys vėl staiga nukrypo į suolą, į rotatoriumi nukopi- 
juotas rašomojo darbo užduotis, kur į pusę klausimų vis dar nebuvo 
atsakyta. O, ne. Kur pradingo visas laikas? Ji ži2ojo šituos atsakymus. 
Jai tereikėjo vos kelių minučių... 

— Alisa. Alisa! 

Ji pakėlė galvą ir pamatė ištiestą ponios Meriveder ranką. 


— Ar negirdėjai, ką sakiau? Laikas atiduoti darbą. 


— Bet aš... 

— Be atsikalbinėjimų. Tau reikia pradėti A/ausytis, Alisa. 

Ponia Meriveder pastvėrė Alisos egzamino užduotis ir nuėjo tar- 
pueiliu. Nors Alisa vos girdėjo murmesį, tačiau suprato, kad čia pat už 
jos sėdinčios panelės laidė liežuvius apie ją. Atsigręžusi pamatė, kad jos 
sėdėjo sukišusios galvas, prisidengusios rankomis burnas, slopindamos 
kikenimus. Alisa supranta iš lūpų judesių, kas sakoma, todėl neleiskime 
jai pamatyti, kad šnekame apie ją. 

Dabar juokėsi ir keli berniokai, rodydami į ją pirštais. Kas čia taip 
juokinga? 

Alisa dirstelėjo žemyn. O siaube, viršutinė jos palaidinukės saga 
buvo iškritusi, o kraštai plačiai atsilapoję. 

Suskambėjo skambutis, skelbdamas pamokos pabaigą. 

Alisa pasičiupo kuprinę ir prisiglaudusi prie krūtinės išbėgo. Ji 
nedrįso niekam pažvelgti į akis, ėjo nuleidusi galvą, rydama kylančias 
ašaras. Paskui metėsi į tualetą ir užsirakino vienoje kabinoje. Kol ėjo 
kitos panelės, stovėjo ir juokėsi, dabinosi priešais veidrodžius, Alisa 
tūnojo už užšautų durų. Suuodė visus jų kvepalus, jautė, kaip varstant 
duris plūsteli oras. Tos puikios panelės su savo naujutėlaičiais megz- 
tiniais ir šalikais. Joms niekada neišbyra sagos, jos niekada neateina 
mokyklon apsirengusios padėvėtais sijonais ir apsiavusios bateliais su 
kartoniniais padais. 

Dinkite. Greičiau visos dinkite. 

Pagaliau durys liovėsi varstytis. 

Prisispaudusi prie tualeto kabinos durų, Alisa įtemptai klausėsi, 
ar ko nors neliko viduje. Pro tarpą nesimatė, kad kas stovėtų prie veid- 
rodžio. Tik tada ji iššlinko iš patalpos. 

Vestibiulis taip pat buvo tuščias, visi išsiskirstę po namus. Niekas 
jos nebekamuos. Gynybiškai susikūprinusi ji ėjo ilgu koridoriumi pro 
apdaužytas rakinamas spinteles ir plakatus, skelbiančius Helovino šo- 
kių vakarą po dviejų savaičių. Vakarą, į kurį ji tikrai neis. Tebedegino 


ir turbūt visada degins pažeminimas, patirtas praėjusios savaitės šokių 


vakare. Dvi valandas išstovėjo viena prie sienos, laukdama, vildamasi, 
kad koks nors berniokas pakvies šokti. Vienas pagaliau prisistatė, bet 
ne šokiui. Staiga pasilenkęs apvėmė jai batelius. Daugiau jai nerei- 
kėjo jokių šokių. Šitame miestelyje ji išgyveno tiktai du mėnesius ir 
jau troško, kad mama susipakuotų daiktus ir vėl pajudėtų, išsivežtų 
kur nors, kur galėtų viską pradėti iš naujo. Kur pagaliau viskas būtų 
kitaip. 

Tik niekada kitaip nebūna. 

Ji išėjo pro mokyklos paradines duris į rudeniškos saulės nu- 
tviekstą kiemą. Palinkusi prie dviračio taip įniko į jo užraktą, kad 
negirdėjo žingsnių. Tiktai tada, kai jai ant veido krito šešėlis, ji suvokė 
šalia stovint Eliją. 

— Sveika, Alisa. 

Ji taip staiga pašoko, jog dviratis nutarškėjo ant šono. O Dieve, 
kokia ji idiotė. Kaip galėjo jam pasirodyti tokia netašyta? 

— Buvo nelengvas egzaminas, ar ne? 

Jis kalbėjo lėtai, aiškiai. Dar vienas Elijo bruožas, kuris jai patiko: 
kitaip negu kitų vaikų, jo balsas visada aiškus, nesuveltas. Ir visuomet 
jai leisdavo matyti savo lūpas. Žino mano paslaptį, pagalvojo ji. Ir vis 
tiek nori būti mano draugu. 

— Tai ar į visus klausimus atsakei? — paklausė jis. 

Ji pasilenkė pakelti dviračio. 

— Aš žinojau atsakymus. Tik pritrūko laiko. — Atsitiesusi su- 
gavo jo žvilgsnį, nukrypusį į jos palaidinukę. Į tą plyšį, kuris atsirado 
iškritus sagai. Ji paraudo ir sukryžiavo ant krūtinės rankas. 

— Aš turiu segtuką, — pasakė jis. 

— Ką? 

Jis įkišo į kišenę ranką ir ištraukė segtuką. 

— Man visada ištrūksta sagos. Būna lyg ir nesmagu. Eikš, su- 
segsiu. 

Ji sulaikė kvėpavimą, kai jis prisilietė prie palaidinukės. Vos su- 


valdė drebulį, kai jo pirštas palindo po medžiaga, susegdamas ją. Ar 

jis jaučia, kaip daužosi mano širdis? — galvojo ji. — Ar supranta, kad 
mane svaigina jo prisilietimas? 

Kai jis atsitraukė, užgniaužtas oras išsiveržė. Ji pažiūrėjo žemyn ir 
pamatė, kad plyšys gražiai užsklęstas. 

— Geriau? — paklausė jis. 

— O. Taip! — Ji parylėjo, kad nusiramintų. Karališkai oriai iš- 
tarė: — Ačiū, Elijau. Tu labai dėmesingas. 

Praėjo minutė. Medyje kranksėjo varnos, o viršūnėje šakos tarsi 
liepsnojo, apimtos rudeninių lapų ugnies. 

— Kaip manai, gal galėtum man kai kuo padėti, Alisa? — pa- 
klausė jis. 

— Kuo? 

O, kvailas, kvailas atsakymas. Reikėjo pasakyti — taip! Taip, dėl 
tavęs, Elijau Lenkai, viską padarysiu. 

— Vykdau vieną biologijos projektą. Man reikia partnerio, kad 
padėtų jį atlikti, ir nežinau, ko dar galėčiau paprašyti. 

— Koks tas projektas? 

— Parodysiu. Turėsime nuvažiuoti iki mano namų. 

Jo namų. Jai dar niekada neteko būti berniuko namuose. 

Ji linktelėjo galvą. 

— Man tiktai reikės užvežti namo knygas. 

Jis ištraukė iš stovo savo dviratį. Beveik tokį pat apdaužytą kaip 
ir jos, aprūdijusiais purvasaugiais, apsilupusiu sėdynių viniplastu. Tas 
senas dviratis dar labiau juos suartino. Esame tikra pora. Tonis Kertisas 
ir aš. 

Jie pirmiausiai užsuko į jos namus. Alisa nepakvietė jo užeiti: per 
daug drovėjosi, kad pamatys aptriušusius baldus, nuo sienų besilupan- 
čius dažus. Pati greitai įbėgo į vidų, nušveitė ant virtuvės stalo kuprinę 
ir išbėgo. 

Tikra nelaimė, kad ir brolio šuo Badis išlėkė kartu. Vos tik ji pra- 
vėrė paradines duris, pro jas akimirksniu išnėrė juoda su baltu dėmė. 


— Badi! — riktelėjo ji. — Greičiau grįžk! 

— Nelabai klauso, ar ne? — paklausė Elijas. 

— Nes yra kvailas šuo. Badi! 

Sargis atsisuko, pavizgino uodegą ir nubidzeno keliu. 

— A, nesvarbu, — tarė ji. — Grįš, kai užsimanys. — Ji užsėdo 
ant savo dviračio. — Tai kur tu gyveni? 

— Horizonto gatvės viršuje. Teko ten kada nors būti? 

— Ne. 

— Iš dalies reikia ilgai važiuoti į kalną. Manai, pajėgsi? 

Ji linktelėjo galvą. Dė/ tavęs viską galiu padaryti. 

Jie numynė nuo jos namų. Ji galvojo, kad jis pasuks į Pagrindi- 
nę-gatvę, pro pieno kokteilių barą, kur amžinai būriuojasi vaikai, po 
pamokų susirinkę prie automatinio patefono ir pagurkšnoti gazuoto 
gėrimo. Jie matys mus važiuojančius, galvojo ji, ir argi panelės neplaks 
liežuviais? Štai traukia Alisa su mėlynakiu Eliju. 

Tačiau jis nevažiavo Pagrindine gatve. Pasuko į Cikadų garvelę, 
kur beveik nebuvo namų, matėsi tik kelių įmonių galinės sienos ir 
automobilių stovėjimo aikštelė konservų fabriko „Neptūno dovanos“ 
darbuotojams. Et, gerai. Argi ji nevažiuoja drauge su juo? Ir gana arti 
už jo, kad matytų, kaip pumpuoja jo šlaunys, kaip ant sėdynės pūpso 
užpakalis. 

Jis grįžtelėjo, juodi plaukai šokčiojo vėjyje. 

— Gerai sekasi, Alisa? 

— Puikiai. 

Nors, tiesą sakant, jau trūko oro, kadangi jie išvažiavo iš gyven- 
vietės ir dabar pradėjo kilti į kalną. Elijas kasdien važinėja Horizonto 
įkalnėn, todėl įpratęs prie jos, neatrodė, kad būtų pridusęs, kojos judė- 
jo kaip galingi stūmokliai. Tačiau ji švokštė irdamasi į priekį. Dėmesį 
patraukė šmėstelėjęs kailiukas. Dirstelėjusi į šoną, Alisa pamatė, kad 
Badis neatsiliko nuo jų. Atrodė irgi nusivaręs, liežuvis nukaręs, besi- 
stengiant spėti kartu su jais. 

— Eik namo! 


— Ką sakei? — grįžtelėjo Elijas. 

— Čia vėl tas kvailas šuo, — ištarė ji dusdama. — Nė nemano 
atsitraukti. Jis... jis pasiklys. 

Ji rūsčiai žvilgtelėjo į Badį, tačiau šunelis ramiausiai bidzeno šalia 
jos, šuniškai linksmai nusiteikęs. Na, ir varyk pirmyn, pagalvojo ji. 
Nusikalk. Man nerūpi. 

Jie mynė toliau į kalną, kelias darė nedidelius vingius. Pro me- 
džius šmėkščiojo toli apačioje esantis Foks Harboras, popietės saulėje 
vanduo atrodė kaip išlietas varis. Paskui medžiai pradėjo tankėti, ir 
matėsi tiktai miškas, skęstantis nuostabiose raudonose ir oranžinėse 
spalvose. Prieš akis vingiavo lapais nuklotas kelias. 

Kai Elijas pagaliau sustojo, Alisos kojos buvo taip nuvargusios, 
jog ji vos galėjo išstovėti netirtėdama. Badžio nesimatė, ji tiktai vylėsi, 
kad jis sugebės rasti kelią namo, nes pati nemanė eiti jo ieškoti. Tik ne 
dabar, kai čia pat stovėjo Elijas švytinčiomis akimis ir jai šypsojosi. Jis 
atrėmė savo dviratį į medį ir užsimetė ant peties knygų krepšį. 

— O kur tavo namas? — paklausė ji. 

— Ten, kur ta įvaža. 

Jis parodė tolyn į kelią, kur ant stulpelio matėsi aprūdijusi pašto 
dėžutė. 

— Mes neisime į tavo namus? 

— Ne, šiandien mano pusseserė sunegalavo ir liko namie. Visą 
naktį vėmė, todėl geriau ten neiti. Šiaip ar taip, mano projektas čia, 
miške. Palik dviratį. Reikės eiti pėsčiomis. 

Ji atrėmė savo dviratį šalia jo ir nužingsniavo iš paskos, kojos vis 
dar tirtėjo nuo ilgo mynimo į kalną. Jiedu patraukė į mišką. Medžiai 
buvo tankiai suaugę, žemė storai nuklota lapais. Ji ryžtingai sekė įkan- 
din jo, vaikydama nuo savęs uodus. 

— Tai tavo pusseserė gyvena su jumis? — paklausė ji. 

— Taip, pernai atvažiavo paviešėti. Spėju, kad liko visam laikui. 
Neturi daugiau kur dėtis. 

— Tavo tėvai ne prieš? 


— Turiu tik tėtį. Mama mirusi. 

— O. 

Ji nežinojo, ką pasakyti. Galų gale sumurmėjo paprastą „užjau- 
čiu“, bet atrodė, kad jis nenugirdo. Atžalynas sutirštėjo, gervuogės 
draskė nuogas kojas. Ji nebespėjo kartu eiti. Jis traukė kažin kur prie- 
kyje, palikęs ją tampytis su sijonu, užsikabinusiu už gervuogių stiebų. 

— Elijau! 

Jis neatsiliepė. Judėjo pirmyn kaip koks drąsus tyrinėtojas, per- 
metęs per petį savo krepšį su knygomis. 

— Palauk! 

— Tai nori pamatyti ar ne? 

— Taip, bet... 

— Tada eikš. 

Ją išgąsdino toks aštrus nepakantus balsas. Jis stovėjo už kelių 
jardų atsigręžęs į ją, matėsi sugniaužti kumščiai. 

— Gerai, — nuolankiai ištarė ji. — Ateinu. 

Dar už keleto jardų staiga atsivėrė proskyna. Ji pamatė senus ak- 
meninius pamatus: tik tiek tebuvo likę iš kadaise čia stovėjusio gyvena- 
mojo namo. Elijas atsigręžė į ją, veidas išmargintas popietės šviesos. 

— Jis kaip tik čia, — pasakė jis. 

— Kas — čia? 

Elijas pasilenkė ir nutempė į šalį dvi lentas, atidengdamas gilią 
duobę. 


— Pažiūrėk, — paliepė. — Kasiau ją tris savaites. 


v-- so 


w-- oo 


lapų sluoksnį. Pačiu duobės kraštu rangėsi virvė. 

— Čia spąstai meškai ar kas? 

— Galėtų būti ir taip. Jeigu ją užkločiau šakomis, paslėpčiau 
angą ir galėčiau daug ką pagauti. Netgi elnią. — Jis parodė į kiaury- 
mę. — Pažiūrėk, matai jį? 

Ji pasilenkė arčiau. Gilumoje kažkas neryškiai matėsi: po išsibars- 


čiusiais lapais bolavo kažkokios karnos. 

— Kas ten yra? 

— Tai mano projektas. 

Jis paėmė virvės galą ir patraukė. 

Duobės dugne sušnarėjo, sujudėjo lapai. Alisa stebėjo, kaip įsi- 
tempė virvė, kaip Elijas pradėjo kažką traukti iš gilumos. Pintinėlė. Jis 
iškėlė ją ir padėjo ant žemės. Nubraukus lapus pasimatė, kas bolavo 
duobės dugne. 

Maža kaukolė. 

Jis nukrapštė lapus, atidengdamas juodo kailio kuokštelius ir il- 
gus plonyčius šonkaulius. Gumbuotą stuburą. Kojų kaulai gležni kaip 
vytelės. 

— Tik pagalvok! Jis net nebesmirda, — kalbėjo Elijas. — Išbuvo 
ten jau beveik septynis mėnesius. Kai paskutinį kartą tikrinau, dar 
buvo mėsos. Gražu, kaip net ta dingsta. Pradėjo tikrai greitai pūti, kai 
gegužės mėnesį atšilo. 

— Kas čia toks? 

— Negi nepažįsti? 

— Ne. 

Jis paėmė už kaukolės, suktelėjo ją ir atskyrė nuo stuburo. Alisa 
krūptelėjo, kai jis metė ant jos tą galvą. 

— Ne! — suspiegė ji. 

— Miau! 

— Elijau! 

— Na, juk tu klausei, kas čia toks. 

Ji spoksojo į tuščias akiduobes. 

— Katė? 

Jis ištraukė iš kuprinės parduotuvės maišelį ir pradėjo į jį kišti 
kaulus. 

— Ką tu darysi su tais griaučiais? 

— Čia mano gamtos mokslų projektas. Nuo kačiuko iki griau- 
čių — per septynis mėnesius. 


— Iš kur gavai tą katę? 


— Radau. 

— Tiesiog 724ai negyvą katę? 

Jis pakėlė galvą. Mėlynos akys švytėjo. Bet tai jau buvo nebe To- 
nio Kertiso akys: šitos akys ją baugino. 

— Kas sakė, kad ji buvo negyva? 

Staiga jos širdis pradėjo daužytis. Ji žengė atgal. 

— Žinai, manau, kad jau turiu važiuoti namo. 

— Kodėl? 

— Namų darbai. Turiu atlikti namų darbus. 

Jis pakilo, labai lengvai pašoko. Šypsena iš akių dingo, dabar ma- 
tėsi, kad jis slapta kažką rezga. 

— Aš... pasimatysime mokykloje, — išlemeno ji. 

Ji traukėsi atgal, dairydamasi į kairę, į dešinę, tačiau kad ir kur 
žiūrėjo, visur driekėsi miškas. Iš kurios pusės jie atėjo? Kur link dabar 
jai eiti? 

— Bet tu ką tik atėjai, Alisa, — pasakė jis. 

Jis kažką laikė rankoje. Tik tada, kai iškėlė virš savo galvos, ji pa- 
matė, kas ten buvo. 

Akmuo. 

Smūgis ją parklupdė. Ji susirietė ant žemės, akyse beveik aptemo, 
kojos, rankos nutirpo. Jokio skausmo, tik buvo pakirsta minties, kad 
jis jai trenkė. Alisa pradėjo šliaužti, bet nematė, kur slinko. Paskui jis 
griebė ją už kulkšnių ir trūktelėjo atgal. Nutvėręs už kojų vilko, ji veidu 
arė žemę. Bandė spardytis, išsilaisvinti, bandė rėkti, bet burna prisivėlė 
žemių, šakelių. Jis vilko ją prie duobės. Vos tik jos kojos nusviro pro 
duobės kraštą, Alisa stvėrėsi už medelio, laikėsi įsikibusi virš tos skylės. 

— Paleisk, Alisa, — įsakė jis. 

— Ištrauk mane! Ištrauk! 

— Sakiau, paleist. 

Jis pakėlė akmenį ir trenkė jai per plaštaką. 

Alisa suspiegė, pirštai atsigniaužė. Nuslydo į duobę, nusileido ant 


sausų lapų. 

— Alisa. Alisa. 

Apstulbusi nuo kritimo ji pažiūrėjo aukštyn į dangaus properšą ir 
pamatė jo galvos kontūrus: buvo pasilenkęs, spoksojo į ją. 

— Kodėl taip darai? — kūkčiojo ji. — Kodėl? 

— Čia nėra nieko asmeniško. Tiktai noriu pažiūrėti, kiek tai 
užtruks. Kačiukui reikėjo septynių mėnesių. Kaip manai, kiek tau 
reikės? 

— Šitaip negali elgtis! 

— Viso labo, Alisa. 

— Elijau! E/ijau! 

Ant angos užslinko lentos, užtemdydamos šviesos ratą. Dangaus 
nebesimatė. Čia tikrai nieko rimto, galvojo ji. Jis juokauja. Papras- 
čiausiai nori pagąsdinti. Palaikys mane kelias minutes, paskui sugrįš ir 
ištrauks. Žinoma, kad sugrįš. 

Paskui ant duobės dangčio pasigirdo kažkoks dunksėjimas. 4+- 
menys. Jis krauna ant viršaus akmenis. 

Alisa atsistojo ir pabandė kopti aukštyn. Apčiuopė sausą virkščių 
kuokštą, bet jis tuojau pat subyrėjo rankose. Kabinosi nagais į žemes, 
tačiau nebuvo į ką įsitverti, neįstengė pakilti nė kelių colių, tuoj pat 
slydo atgal. Tamsą perskrodė jos spiegimas. 

— Elijau! — klykė ji. 


Vienintelis atsakas — akmenų dunksėjimai į lentas. 


Pesez le matin gue vous nirez peut-ėtre pas jusgu au soir, 
Et au soir gue vous nirez peut-ėtre pas jusgu au matin. 
Žinok kiekvieną rytą, kad gali neišgyventi tos dienos, 
Ir kiekvieną vakarą, kad gali neišgyventi tos nakties. 


—  PARYŽIAUS KATAKOMBOSE IŠGRAVIRUOTA LENTELĖ 


Ant įmantriai sudėliotų šlaunikaulių ir blauzdikaulių sienos blizgėjo 
kaukolių eilė. Nors buvo birželis ir ji žinojo, kad Paryžiaus gatvėse, še- 
šiasdešimt pėdų virš jos, švietė saulė, daktarė Mora Ailz šiurpo eidama 
blausiu koridoriumi, kurio pasieniai beveik iki pat lubų buvo nukloti 
žmonių palaikais. Ji buvo susidūrusi — netgi artimai — su mirtimi ir 
nesuskaičiuojamą daugybę kartų žiūrėdavo jai į akis prie savo skrodi- 
mo stalo, tačiau šios parodos mastas, gausybė kaulų, sukrautų šiame 
tunelių tinkle po Šviesos miestu, ją pribloškė. Vieno kilometro ekskur- 
sija aprėpė tiktai nedidelę katakombų dalį. Į gausybę šalutinių tunelių 
ir kaulais užpildytų ertmių, kurių tamsios angos gundomai žiojėjo už 
užrakintų vartų, turistams eiti draudžiama. Čia ilsėjosi šešių milijonų 
paryžiečių palaikai, šių žmonių veidus kadaise glostė saulė, jie alko ir 
troško, ir mylėjo, jautė krūtinėse plakančias širdis, oro srautą, plūstantį 
į plaučius ir iš jų. Jie niekada nenumanė, kad vieną dieną jų kaulai bus 
iškasti iš jų poilsio vietų kapinėse ir perkelti į šį niūrų miesto požemių 


urvą. 

Kad vieną dieną jie bus išstatyti parodai ir į juos žiopsos minios 
turistų. 

Prieš pusantro šimtmečio, kai Paryžiaus kapinės buvo taip perpil- 
dytos, jog nenumaldomam mirusiųjų laidojimui trūko vietos, kaulus 
iškasė ir perkėlė į milžiniškas kalkakmenių karjerų erdves, kurios dau- 
gelio jau seniai pamirštos plytėjo giliai po miestu. Kaulus pervežantys 
darbininkai jų bet kaip nesumetė į krūvas, bet savo šiurpią užduotį 
atliko sumaniai, kruopščiai išdėliodami juos ir sukurdami ornamen- 
tines kompozicijas. Kaip įnoringi mūrininkai jie suformavo aukštas 
sienas — dekoravo jas kaukolių ir ilgų kaulų eilėmis, suteikė dūlėjimui 
menišką išraišką. Ir prikabino lentelių su išgraviruotomis liūdnomis 
citatomis, primenančiomis šių koridorių lankytojams, kad Mirtis ne- 
pasigaili nė vieno. 

Moros dėmesį patraukė viena lentelė, ir ji stabtelėjo turistų sraute, 
norėdama perskaityti užrašą. Kol vargo, bandydama išversti žodžius 
ir stengdamasi prisiminti menkas, mokykloje įgytas prancūzų kalbos 
žinias, pasigirdo ne vietoje blausiais koridoriais nuaidėjęs vaikų juokas 
ir vyriškio šniaukrojimas teksasietišku akcentu, kai jis bambėjo savo 
žmonai: 

— Ar tu gali parikėti šita vieta, Šeri? Man varo prakeiktą baimę... 

Teksasiečių pora nuėjo, jų balsai ištirpo tyloje. Kurį laiką Mora 
stovėjo viena toje salėje, kvėpdama į save šimtmečių dulkes. Blausioje 
tunelio šviesoje kaukoles dengė ant jų vešintys žalsvo atspalvio pelė- 
siai. Vienos kaukolės kaktoje tarsi trečioji akis žiojėjo kulkos padaryta 
skylė. 

Zinau, kaip tu mirei. 

Tunelio vėsa įsismelkė į jos pačios kaulus. Tačiau ji nepajudėjo, 
pasiryžusi išversti tą užrašą, sutramdyti siaubą, spręsdama niekam ne- 
reikalingą galvosūkį. Nagi, Mora. Trejus metus mokykloje kalei pran- 
cūzų kalbą ir negali šito įkasti? Tai buvo savęs išbandymas, trumpam 
atsikračius minčių apie mirtingumą. Paskui žodžiai įgavo prasmę, ir 


kraujas sustingo gyslose... 

Laimingas tas, kuriam amžinai muša jo mirties valanda ir 


kuris kiekvieną dieną yra pasirengęs mirčiai. 


Staiga ji pajautė tylą. Nesigirdėjo jokių balsų, jokių aidinčių žings- 
nių. Apsisuko ir išėjo iš tos niūrios salės. Ir kaip ji šitaip toli atsiliko nuo 
kitų turistų? Liko šitame tunelyje viena su numirėliais. Pagalvojo apie 
netikėtai dingusią šviesą, apie klaidžiojimą visiškoje tamsoje, pametus 
kelią. Jai teko girdėti apie prancūzus darbininkus, kurie prieš šimtą 
metų pasiklydo katakombose ir mirė iš bado. Ji paspartino žingsnį, 
norėdama prisivyti kitus, vėl grįžti į gyvųjų būrį. Jautėsi, kaip šituose 
tuneliuose per arti prisiglaudžia Mirtis. Atrodė, kad kaukolės pasipikti- 
nusios žiūri į ją, šešių milijonų choras ją plūsta už iškrypusį smalsumą. 

Kadaise buvome tokie pat gyvi, kaip ir tu. Manai, kad išvengsi tokios 
ateities, kurią čia regi? 

Pagaliau išnirusi iš katakombų į saulės nutviekstąų Rue Remy 
Dumoncel, ji giliai kvėpė oro. Bent kartą džiugino transporto ūžesys, 
minios spūstis, tarsi jai ką tik būtų suteikta dar viena galimybė gyventi. 
Spalvos atrodė ryškesnės, veidai draugiškesni. Mano paskutinė diena 
Paryžiuje, pagalvojo ji, ir tik dabar iš tikrųjų įvertinu šio miesto grožį. 
Beveik visą praėjusią savaitę ji praleido įstrigusi susirinkimų salėse: 
dalyvavo Tarptautinėje teismo medicinos konferencijoje. Likdavo taip 
mažai laiko įžymybėms apžiūrėti, ir netgi konferencijos organizatorių 
surengtos ekskursijos buvo susijusios su mirtimi ir liga: Medicinos mu- 
ziejus, senoji operacinė. 

Katakombos. 

Kaip ironiška, kad iš visų prisiminimų, kuriuos ji parsiveš iš Pary- 
žiaus, ryškiausi bus apie žmonių palaikus. Tai nėra sveika, galvojo ji, 
sėdėdama lauke prie kavinės ir gardžiuodamasi paskutiniu ekspreso 
kavos puodeliu ir pyragaičiu su braškėmis. Po dviejų dienų vėl stovėsiu 
savo autopsijos kambaryje, nerūdijančio plieno apsupty, užsisklendusi 
nuo saulės šviesos. Kvėpuosiu tiktai šaltu filtruotu oru, sklindančiu iš 


ventiliacijos angų. Ši diena išliks atmintyje kaip rojus. 

Ji stengėsi įsiminti įspūdžius. Kavos kvapą, sviestinio pyragaičio 
skonį. Dabitiškai apsirengusius verslininkus su prie ausų prispaustais 
mobiliaisiais telefonais, pinkliai sumegztus šalikėlius, plazdenančius ap- 
link moterų kaklus. Ji fantazavo, audė mintį kaip tikriausiai kiekvienas 
Paryžiuje apsilankęs amerikietis: kas būtų, jeigu neišskrisčiau? Tiesiog 
likusį savo gyvenimą sėdėčiau šioje kavinėje, būčiau šiame nuostabiame 
mieste? 

Tačiau galų gale ji pakilo nuo stalo ir susistabdė taksi, kad nu- 
važiuotų į oro uostą. Galiausiai atsiplėšė nuo savo fantazijos, nuo Pary- 


žiaus, bet pasižadėjusi sau kada nors sugrįžti. Tiktai nežinojo kada. 


Jos skrydį atidėjo trims valandoms. Tas tris valandas galėjau praleisti 
vaikštinėdama palei Seną, irzo ji, sėdėdama Šarlio de Golio oro uoste. 
Galėjau tris valandas bastytis po Marais kvartalą arba pašniukštinėti po 
Les Halles. O dabar įstrigo oro uoste, ir dar taip prigrūstame keleivių, 
jog nerado kur atsisėsti. Kai pagaliau įlipo į „Air France“ lėktuvą, jautėsi 
nuvargusi ir visiškai sudirgusi. Taurė vyno ir skrydžio patiekalas ją pa- 
nardino į gilų, be sapnų miegą. 

Pabudo tiktai lėktuvui pradėjus leistis Bostone. Galva plyšo, besi- 
leidžianti saulė tvieskė į akis. Skausmas dar labiau sustiprėjo stovint 
bagažo salėje ir žiūrint, kaip ant juostos vienas po kito slenka laga- 
minai, ir vis ne jos. O vėliau, laukiant eilėje prašymui dėl dingusio 
lagamino paduoti, galva įsiskaudo tiesiog veriamai. Kai pagaliau įsėdo 
į taksi tiktai su savo rankiniu bagažu, jau buvo sutemę. Mora tenorėjo 
karštos vonios ir didelės „Advil“* dozės. Susmukusi ant sėdynės ji vėl 
nugrimzdo į miegą. 

Ją pažadino staigus automobilio stabdymas. 

— Kas čia darosi? — išgirdo vairuotojo balsą. 

Sukrutusi pažvelgė apsiblaususiomis akimis į žybsinčias mėlynas 


švieseles. Prireikė geros minutės įsisąmoninti, į ką žiūrėjo. Suvokė, kad 


* Ibuprofenas. 

jie jau buvo įsukę į jos gatvę, ir ji iš karto atsitiesė sunerimusi dėl atsi- 
vėrusio vaizdo. Stovėjo keturi Bruklino policijos automobiliai, tamsą 
varpė ant jų stogų įtaisyti švyturėliai. 

— Atrodo, atsitiko kažkas rimta, — pasakė vairuotojas. — Čia 
jūsų gatvė, taip? 

— Ir kaip tik ten mano namas. Kvartalo viduryje. 

— Kur stovi visi policijos automobiliai? Manau, jie mūsų ne- 
praleis. 

Tarsi patvirtindamas taksisto žodžius, prisiartino patrulis ir pa- 
mojo ranka, kad jie apsisuktų. 

Taksistas iškišo pro langą galvą. 

— Čia yra keleivė, kurią turiu išleisti. Ji gyvena šitoje gatvėje. 

— Labai gaila, drauguži. Visas kvartalas užtvertas. 

Mora palinko į priekį ir pasakė vairuotojui: 

— Gerai, aš čia išlipsiu. 

Ji susimokėjo, čiupo savo rankinį bagažą ir išlipo iš taksi. Ką tik 
Mora buvo visiškai atbukusi ir suglebusi, o dabar net šilta birželio nak- 
tis atrodė įsielektrinusi nuo įtampos. Ji patraukė šaligatviu ir kas žingsnį 
vis labiau nervinosi, artėdama prie susibūrusių stebėtojų, matydama 
visus tuos tarnybinius automobilius, sustatytus priešais jos namą. Gal 
kas atsitiko jos kaimynams? Mintyse praskriejo daugybė pasibaisėtinų 
galimybių. Savižudybė. Žmogžudystė. Ji pagalvojo apie nevedusį auto- 
matikos inžinierių poną Telaškiną, kuris gyveno gretimame name. Argi 
jis neatrodė ypač prislėgtas, kai matė jį paskutinį kartą? Pagalvojo ir 
apie kitoje pusėje gyvenančias Lili bei Siuzaną, dvi lesbietes teisininkes, 
kurios galėjo daug kam tapti taikiniu dėl savo agitacijos už homosek- 
sualų teises. Tačiau ji jau pastebėjo jas, stovinčias minios pakraštyje 
gyvas ir sveikas, tad mintys vėl sugrįžo prie pono Telaškino, kurio tarp 
smalsuolių nesimatė. 

Lili dirstelėjo į šoną ir pamatė ateinančią Morą. Ji nepamojo, 
o tiesiog įbedė į ją akis ir nepratardama nė žodžio stipriai bakstelėjo 
Siuzanai. Siuzana atsisuko į Morą ir stovėjo išsižiojusi. Dabar ir kiti 


kaimynai atsigręžė, visų veidai atrodė apstulbę. 

Kodėl jie žiūri į mane? Mora nieko nesuprato. Ką aš padariau? 

— Daktarė Ailz? — Bruklino patrulis spoksojo į ją. — Čia... čia 
jūs, taip? — paklausė. 

Na, labai kvailas klausimas, pamanė ji. 

— Ten mano namas. Kas čia vyksta, policininke? 

Patrulis stipriai pūstelėjo iškvėpdamas. 

— Mm... manau, verčiau eikite su manimi. 

Jis paėmė ją už rankos ir nusivedė pro susispietusius žmones. Kai- 
mynai rimtais veidais prasiskyrė, tarsi praleisdami myriop pasmerktą 
kalinį. Jų tylėjimas atrodė nykus, vienintelius garsus skleidė traškantys 
policijos radiotelefonai. Jiedu priėjo geltoną policijos juostą, pririštą 
prie stulpelių, kurių keli buvo įbesti priekiniame pono Telaškino kie- 
melyje. Morai staiga šovė į galvą visiškai kvaila mintis: Jis didžiuojasi 
savo veja ir bus tikrai nepatenkintas. Patrulis kilstelėjo juostą, ir ji pra- 
lindusi atsidūrė, kaip jau suvokė, nusikaltimo vietoje. 

Ji suprato, kad tai nusikaltimo vieta, nes jos centre išvydo pažįs- 
tamą figūrą. Nors jas skyrė veja, Mora atpažino Žmogžudysčių tyrimo 
skyriaus detektyvę Džeinę Ricoli. Jau aštuntą mėnesį nėščia ir apsiren- 
gusi kelnėtu kostiumu smulkutė Ricoli atrodė kaip prinokusi kriaušė. 
Jos atvykimas čia buvo dar viena gluminanti detalė. Ką Brukline veikė 
Bostono detektyvė, jos jurisdikcijai nepriklausančioje teritorijoje? Rico- 
li nematė ateinančios Moros, nes tuo metu žvelgė į automobilį, stovintį 
prie šaligatvio krašto priešais pono Telaškino namą. Aiškiai susisielojusi 
ji purtė galvą, tamsios garbanos kaip visada netvarkingai šokčiojo. 

Pirmas Morą pastebėjo Ricoli partneris detektyvas Baris Frostas. 
Jis trumpai į ją žvilgtelėjo ir nusuko akis, paskui staiga jo perbalęs vei- 
das vėl grįžtelėjo, šį kartą įdėmiai įsižiūrėdamas. Ir be žodžių timptelėjo 
savo partnerės ranką. 

Ricoli visiškai sustingo, mėlyni policijos automobilio švyturėlių 
blyksniai išryškino jos veide atsispindinčią nuostabą. Lyg apimta tran- 
so, ji pradėjo pėdinti Moros link. 

— Daktare? — tyliai ištarė Ricoli. — Čia tu? 

— O kas tokia galėčiau būti? Kodėl visi šito manęs klausinėja? 
Kodėl visi taip žiūrite į mane, lyg būčiau vaiduoklis? 

— Nes... — Ricoli balsas užlūžo. Papurtė galvą, krestelėdama 
susivėlusias garbanas. — Jėzau. Akimirką pagalvojau, kad tu ir es; vai- 
duoklis. 

— Ką? 

Ricoli nusisuko ir šūktelėjo: 

— Tėve Brofi? 

Mora nė nepastebėjo, kad aprvertoje teritorijoje nuošaliai stovėjo 
kunigas. Dabar jis išniro iš patamsio, ant kaklo pasimatė baltos pakak- 
laitės juostelė. Paprastai gražus jo veidas buvo ištįsęs, šokiruotas. Kodė/ 
čia atsidūrė Danielis? Kunigas nekviečiamas į nusikaltimo vietą, nebent 
paprašo aukos šeima. Jos kaimynas ponas Telaškinas ne katalikas, bet 
žydas. Jam nereikėtų kviesti kunigo. 

— Gal malonėtumėte nuvesti ją į namą, tėve? — paprašė Ricoli. 

Mora paklausė: 

— Ar kas nors man pasakys, kas čia darosi? 

— Eik į vidų, daktare. Prašau. Vėliau paaiškinsime. 

Mora pajuto, kaip Brofio ranka apkabino ją per liemenį, o tvirtas 
glėbys aiškiai rodė, kad dabar jai nederėtų priešintis. Kad turi papras- 
čiausiai paklusti detektyvės nurodymui. Ji leidosi vedama prie savo namo 
durų ir pajuto slaptingą virpulį, sukeltą tokio artimo jų sąlyčio bei pri- 
gludusio kūno šilumos. Jo buvimas šalia taip veikė, kad ji vargiai pataikė 
raktą į savo paradinių durų spyną. Nors jie bičiuliavosi keletą mėnesių, 
ji niekada nebuvo pasikvietusi Danielio Brofio į namus, ir dabartinė jos 
reakcija priminė, kodėl ji taip stengėsi išlaikyti tarp jųdviejų atstumą. Jie 
įėjo į vidų, į svetainę, kurioje jau degė automatinių laikmačių įjungtos 
šviesos. Ji stabtelėjo prie sofos nežinodama, ką daryti toliau. 

Vadovavimą perėmė tėvas Brofis. 

— Sėskis, — tarė jis, rodydamas į sofą. — Aš tau atnešiu ko nors 
atsigerti. 

— "Tu esi mano svečias. Tai aš turėčiau tau pasiūlyti atsigerti, — 


pasakė ji. 

— Tik ne tokiomis aplinkybėmis. 

— Aš netgi nežinau, kokios yra tos aplinkybės. 

— Pasakys detektyvė Ricoli. 

Jis išėjo ir grįžo su stikline vandens. Šiuo momentu Mora pasirink- 
tų ne tokį gėrimą, bet juk nepritiktų prašyti kunigo, kad atneštų degti- 
nės butelį. Ji gurkšnojo vandenį ir jautėsi suvaržyta jo žvilgsnio. Brofis 
atsisėdo priešais ją nenuleisdamas akių, tarsi bijotų, kad ji gali pranykti. 

Pagaliau išgirdo į namą įeinančius Ricoli ir Frostą, išgirdo juos 
prieškambaryje besikalbant su dar vienu žmogumi, kurio balso Mora 
nepažino. Paslaptys, pagalvojo ji. Kodėl visi kažką nuo manęs slepia? 
Ko jie nenori, kad sužinočiau? 

Ji pakėlė akis, kai į svetainę įėjo abu detektyvai. Su jais pasirodęs 
vyras prisistatė Bruklino detektyvu Ekertu — šią pavardę ji turbūt po 
penkių minučių pamirš. Visą savo dėmesį ji sutelkė į Ricoli — moterį, 
su kuria anksčiau dirbo, kuri jai patiko ir kurią gerbė. 

Visi detektyvai įsitaisė krėsluose, Ricoli ir Frostas atsisėdo prie 
kavos staliuko tiesiai prieš Morą. Jėgos nelygios: keturi prieš vieną, visų 
akys įsmeigtos į ją. Frostas išsiėmė bloknotą ir tušinuką. Kodėl jis užsi- 
rašinėja? Kodėl viskas atrodo panašu į tuoj prasidėsiančią apklausą? 

— Kaip sekasi, daktare? — paklausė Ricoli. Balsas tylus, susirū- 
pinęs. 

Mora nusijuokė, išgirdusi tokį banalų klausimą. 

— Sektųsi geriau, jeigu žinočiau, kas čia vyksta. + 

— Ar galiu paklausti, kur buvai šį vakarą? 

— Ką tik grįžau iš oro uosto. 

— Ką veikei oro uoste? 

— Parskridau iš Paryžiaus. Iš Šarlio de Golio oro uosto. Buvo ilgas 
skrydis, ir nesu nusiteikusi dvidešimčiai klausimų. 

— Kiek laiko išbuvai Paryžiuje? 

— Savaitę. Nuskridau ten praėjusį trečiadienį. — Tokiuose sta- 
čiokiškuose Ricoli klausimuose Mora pajuto tarsi kaltinimą, todėl su- 


sierzinimas jau pradėjo užleisti vietą pasipiktinimui. — Jeigu netiki, 

gali paklausti mano sekretorės Luizės. Tai ji užsakinėjo man bilietus. Aš 
skridau į susitikimą... 

— Į Tarptautinę teismo medicinos konferenciją. Teisingai? 

Mora nustebo. 

— Jau žinote? 

— Mums pasakė Luizė. 

Jie klausinėjo apie mane. Man dar negrįžus namo, kalbėjosi su mano 
sekretore. 

— Ji sakė, kad lėktuvas turėjo nusileisti Logano oro uoste penktą 
valandą po pietų, — tęsė Ricoli. — Dabar jau beveik dešimta valanda. 
Kur tu užtrukai? 

— Šarlio de Golio oro uoste atidėjo skrydį. Kažkokie papildomi 
saugumo patikrinimai. Aviakompanijas apėmusi tokia paranoja, jog 
džiaugėmės po trijų valandų pakilę nuo žemės. 

— Vadinasi, tavo skrydis vėlavo tris valandas. 

— Aš ką tik tai ir sakiau. 

— Kada lėktuvas nusileido? 

— Nežinau. Apie pusę devintos. 

— Prireikė pusantros valandos grįžti namo iš Logano? 

— Dingo mano lagaminas. „Air France“ aviakompanijos biure 
turėjau užpildyti prašymo formą dėl dingusio bagažo, — Mora nutilo, 
staiga pajutusi ribą. — Klausykite, velniai griebtų, ką visa tai reiškia? 
Daugiau neatsakinėsiu nė į vieną klausimą. Turiu teisę žinoti. Ar jūs 
mane kuo nors kaltinate? 

— Ne, daktare. Mes tavęs niekuo nekaltiname. Tiesiog bandome 
nustatyti laiko tarpą. 

— Laiko tarpą — kam? 

Frostas paklausė: 

— Daktare Ailz, ar jums niekas negrasino? 

Ji suglumusi žiūrėjo į jį. 

— Ką? 

— Gal žinote, kas dėl vienokios ar kitokios priežasties galėtų jums 


pakenkti? 

— Ne. 

— Esate tikra? 

Mora susierzinusi nusijuokė. | 

— Ar bent vienas gali kada nors būti tikras? 

— Galėjo būti keli atvejai teisme, kai tavo duoti parodymai ką 
nors užsiutino, — paaiškino Ricoli. 

— Tik tuo atveju, jeigu juos užsiutino tiesa. 

— Teisme tu įgijai priešų. Tarp nusikaltėlių, kuriuos padėjai nu- 
teisti. 

— Esu tikra, kad ir tu jų turi, Džeine. Vien dėl savo darbo. 

— Ar esi sulaukusi kokių nors konkrečių grasinimų? Laiškų arba 
telefono skambučių? 

— Mano telefono numeris neįtrauktas į abonentų sąrašą. O Luizė 
niekada neatskleidžia mano adreso. 

— O laiškuose, kurie tau siunčiami į Teismo medicinos ekspertų 
tarnybą? 

— Buvo atsitiktinių nenormalių laiškų. Visi jų gauname. 

— Nenormalių? 

— Žmonės rašo apie ateivius iš kosmoso arba konspiracijas. Arba 
mus kaltina, kad bandome nuslėpti tiesą apie skrodimą. Tiesiog de- 
dame tokius laiškus į pakvaišėliams skirtą aplanką. Nebent reiškiamas 
atviras grasinimas, tokiu atveju perduodame policijai. 

Mora matė, kaip Frostas skubiai užsirašinėjo į bloknotą, ir galvo- 
jo, ką jis galėjo žymėtis. Ji jau buvo taip įpykusi, kad norėjo griebti tą 
bloknotą per staliuką ir ištraukti jam iš rankų. 

— Daktare, — tyliai kreipėsi Ricoli, — ar tu turi seserį? 

Klausimas driokstelėjo kaip perkūnas iš giedro dangaus ir Morą 
apstulbino. Ji dėbsojo į Ricoli, staiga pamiršusi savo susierzinimą. 

— Atsiprašau? 

— Ar tu turi seserį? 

— Kodėl to klausi? 


— Man reikia žinoti. 

Mora stipriai iškvėpė. 

— Ne, sesers neturiu. Ir jūs žinote, kad esu įdukrinta. Kada, po 
velnių, pasakysite, ką visa tai reiškia? 

Ricoli ir Frostas susižvalgė. 

Frostas užvertė bloknotą. 


— Manau, laikas jai parodyti. 


Ricoli visus išvedė pro paradines duris. Mora žengė į šiltą vasaros naktį, 
kurią žybčiojančios policijos automobilių šviesos buvo pavertusios tarsi 
akinančių atrakcionų parku. Jos kūnas tebegyveno Paryžiaus laiku, kur 
dabar buvo ketvirta valanda ryto, ir pro nuovargio miglą naktis jai at- 
rodė siurrealistiška, kaip blogas sapnas. Vos spėjus iškelti koją pro namo 
duris, visų veidai atsisuko į ją. Kitoje gatvės pusėje būriavosi kaimynai 
ir stebėjo ją iš už geltonos policijos juostos. Kaip teismo medicinos 
ekspertė, ji įprato būti matoma visuomenėje, atidžiai stebima ir po- 
licijos, ir žiniasklaidos, tačiau šiąnakt dėmesys atrodė kažkoks kitoks. 
Įkyresnis, netgi bauginantis. Ji džiaugėsi, kad nuo smalsių akių iš abiejų 
pusių ją dengė Ricoli ir Frostas, kai jie ėjo šaligatviu link tamsaus „Ford 
Taurus“, pastatyto prie kelkraščio priešais pono Telaškino namą. 

Automobilis jai nebuvo pažįstamas, tačiau prie jo stovintį barz- 
dotą vyrą, stambias rankas apsitempusį lateksinėmis pirštinėmis, Mora 
atpažino. Tai daktaras Eibis Bristolis, jos kolega iš Teismo medicinos 
ekspertų tarnybos. Šis vyras visada turėjo puikų apetitą, ir juosmens 
apimtis rodė sotaus maisto pomėgį, o nuo pertekliaus pilvas virto virš 
diržo. Išsproginęs akis jis spoksojo į Morą ir pareiškė: 

— Viešpatie, tiesiog kraupu. Galėjau apsikvailinti. — Jis linktelė- 
jo automobilio pusėn. — Tikiuosi, esi tam pasiruošusi, Mora. 

Kam pasiruošusi? 

Ji pažiūrėjo į stovintį „Taurus“. Mirgančių šviesų blyksniuose ma- 
tėsi ant vairo susmukusios figūros siluetas. Priekinis stiklas patamsėjęs 


nuo juodų tiškalų. Kraujas. 


29 


Ricoli nukreipė žibintuvėlį į keleivio pusės dureles. Iš pradžių 
Mora nesusigaudė, į ką ji turėjo žiūrėti, žvilgsnis vis dar buvo pri- 
kaustytas prie krauju aptaškyto lango ir vairuotojo vietoje sėdinčios 
neaiškios figūros. Paskui pamatė, į ką buvo nukreiptas Ricoli „Maglite“ 
spindulys. Po pat durų rankenėle matėsi trys lygiagretūs įdrėskimai, 
giliai įsirėžę į automobilio apdailą. 

— Lyg letenos nagų žymės, — pasakė Ricoli, atitinkamai suries- 
dama pirštus. 

Mora žiūrėjo į žymes. Ne letenos, pagalvojo ji šiurpdama. Plėšrūno 
nagai. 

— Eikime prie vairuotojo pusės, — nurodė Ricoli. 

Mora nieko neklausinėdama sekė paskui Ricoli pro „Taurus“ galą. 

— Masačusetso numerio lentelė, — praeidama tarstelėjo Ricoli, 
švystelėjo žibintuvėlio šviesą per užpakalinį buferį ir toliau žingsniavo 
prie vairuotojo pusės. Ten sustojo ir atsisuko į Morą. 

— Štai kas mus visus sukrėtė, — tarė ji. Ir nukreipė žibintuvėlį į 
automobilį. 

Šviesa krito tiesiai ant moters veido, kuris buvo atsuktas į langą. 
Dešinysis skruostas rėmėsi į vairą, akys atmerktos. 

„Mora nepajėgė pratarti žodžio. Spoksojo į dramblio kaulo spalvos 
odą, juodus plaukus, putlias lūpas, kurios buvo šiek tiek pravertos — 
lyg iš nuostabos. Ji staigiai atsitraukė, kojos pradėjo linkti, svaigulys 
kažkur plukdė, kūnas tarsi atsiskyrė nuo žemės. Kažkas sugriebė ją už 
rankos, sulaikė. Šalia stovėjo tėvas Brofis. Ji net nepastebėjo, kad jis 
atsirado šalia. 

Dabar Mora suprato, kodėl visi buvo apstulbę, kai ji parvažiavo. 
Ji nearplėšė akių nuo lavono automobilyje, nuo Džeinės žibintuvėliu 
apšviesto veido. 


Cia aš. Ta moteris — aš. 


Ji sėdėjo ant sofos ir gurkšnojo degtinę su toniku, girdėjo taurėje 
skimbčiojančius ledo gabaliukus. Velniop tą paprastą vandenį: šitoks 
šokas reikalavo „rimtesnių“ vaistų, ir tėvas Brofis buvo pakankamai su- 
pratingas — paruošė jai stiprų svaigalą ir padavė be jokių komentarų. 
Ne kasdien matai save mirusią. Ne kasdien prisistatai į nusikaltimo 
vietą ir susiduri su savo negyvu 4oppelgūnger“. 

— Tai tik atsitiktinis sutapimas, — sušnabždėjo ji. — Moteris 
panaši į mane, ir tiek. Daug moterų turi juodus plaukus. O jos vei- 
das — argi tame automobilyje iš tikrųjų įmanoma įžiūrėti jos veidą? 

— Nežinau, daktare, — tarė Ricoli. — Gana baugus panašumas. 

Ji sunkiai atsiduso ir susmuko į krėslą, skandindama tarp pagalvėlių 
stipriai išsipūtusį kūną. Vargšė Ricoli, pagalvojo Mora. Būdama aštuntą 
mėnesį nėščia, moteris neturėtų tampytis po žmogžudysčių tyrimus. 

— Jos šukuosena kitokia, — nurodė Mora. . 

— Plaukai šiek tiek ilgesni, ir viskas. 

— Aš turiu kirpčiukus. Ji — ne. 

— Ar nemanai, kad čia tik nežymi smulkmena? Pažiūrėk į jos 
veidą. Ji galėtų būti tavo sesuo. 

— Reikia pamatyti ją šviesoje. Gal tada ji neatrodys panaši į mane. 


Tėvas Brofis patvirtino: 


* Vok. doppelgūnger — gyvavaizdis, antrasis „aš“. 

— Panašumo yra, Mora. Visi matėme. Ji atrodo lygiai kaip tu. 

— Be to, ji sėdi automobilyje arti tavo namų, — pridūrė Rico- 
li. — Faktiškai sustojusi priešais tavo namą. Ir dar štai kas gulėjo ant 
užpakalinės sėdynės. — Ricoli iškėlė įkalčių maišelį. 

Pro permatomą plastiką matėsi iš Zhe Boston Globe išplėštas 
straipsnis. Netgi sėdint kitoje kavos staliuko pusėje Morai buvo nesun- 
ku įskaityti pakankamai didelę antraštę. 

TEISMO MEDICINOS EKSPERTĖ PALIUDIJA, KAD ROLINSŲ KŪDIKIS 


BUVO SUMUŠTAS. 


— Čia tavo nuotrauka, daktare, — pasakė Ricoli. — Po ja už- 
rašyta: „Teismo medicinos ekspertė daktarė Mora Ailz išeina iš teismo 
salės, kur ji davė parodymus Rolinsų teismo posėdyje“. — Ji pažiūrėjo 
į Morą. — Radome ją aukos automobilyje. 

Mora purtė galvą. 

— Kodėl? 


— Tai ir norime sužinoti. 

— Rolinsų teismas — jis buvo beveik prieš dvi savaites. 

— Ar pameni, kad teismo salėje būtum mačiusi šitą moterį? 

— Ne. Niekada nesu jos mačiusi. 

— Ber aišku, kad ji matė tave. Bent jau laikraštyje. Ir paskui atsi- 
randa čia. Ieško tavęs? Seka tave? 

Mora stebeilijo į savo gėrimą. Galva jau svaigo nuo degtinės. Ne- 
praėjo nė para, kai vaikščiojau Paryžiaus gatvėmis, galvojo ji. Gėrėjausi 
saule, mėgavausi iš gatvės kavinių sklindančiais kvapais. Kaip aš sugęe- 
bėjau patekti į šį košmarą? 

 — Ar turi šaunamąjį ginklą, daktare? — paklausė Ricoli. 

Mora įsitempė. 

— Kas čia per klausimas? 

— Ne, aš tavęs niekuo nekaltinu. Tiesiog pagalvojau, ar turi kuo 
apsiginti? 

— Ginklo neturiu. Prisižiūrėjau, kaip ginklas gali sužaloti žmo- 


gaus kūną, todėl namuose jo nelaikysiu. 

— Gerai. Tiktai paklausiau. 

Mora vėl gurkštelėjo degtinės, nes reikėjo drąsos užduoti kitą 
klausimą. 

— Kas jums žinoma apie šią auką? 

Frostas išsitraukė bloknotą, pradėjo jį vartyti it koks bruzdus 
raštininkas. Baris Frostas labai daug kuo priminė Morai švelnaus būdo 
biurokratą, visuomet pasirengusį rašyti. 

— Remiantis vairuotojo pažymėjimu, kuris buvo jos rankinėje, ji 
vardu Ana Džesop, keturiasdešimties metų amžiaus, nurodytas Braito- 
no adresas. Automobilio registracijos pažymėjime ta pati pavardė. 

Mora kilstelėjo galvą. 

— Tai vos už kelių mylių nuo čia. 

— Gyveno daugiabučiame name. Neatrodo, kad kaimynai daug 
ką apie ją žinotų. Vis dar bandome susisiekti su namo savininke, kad 
įleistų į butą. 

— Gal tau girdėta Džesop pavardė? — paklausė Ricoli. 

Ji papurtė galvą. 

— Nežinau nė vieno žmogaus tokia pavarde. 

— Gal ką nors pažįsti Meine? 

— Kodėl klausi? 

— Jos rankinėje radome baudos kvitą už greičio viršijimą. Atro- 
do, kad ji buvo sustabdyta prieš dvi dienas, kai važiavo pietų kryptimi 
Meino mokamu greitkeliu. 


— Meine nieko nepažįstu. — Mora giliai įkvėpė, paklausė: — Kas 


ją rado? 

— Paskambino tavo kaimynas ponas Telaškinas, — atsakė Rico- 
li. — Jis vedžiojo šunį ir pamatė prie savo kelkraščio stovintį „Taurus“ 
automobilį. 


— Kada tai buvo? 

— Apie aštuntą valandą vakaro. 

Žinoma, pagalvojo Mora. Ponas Telaškinas kiekvieną vakarą ve- 
džioja šunį tiksliai tuo pačiu laiku. Tokie jau tie inžinieriai — tikslūs ir 


nuspėjami. Tačiau šį vakarą jis susidūrė su nenuspėjamu dalyku. 

— Jis nieko negirdėjo? — paklausė Mora. 

— Jis sakė, kad gal prieš dešimtį minučių iki to girdėjo, kaip jis 
manė, sučiaudant automobilio variklį. Tačiau niekas to nematė. Radęs 
„Taurus“, jis paskambino devyni vienas vienas numeriu. Pranešė, kad 
kažkas ką tik nušovė jo kaimynę daktarę Ailz. Pirmieji atsiliepė Brukli- 
no policija kartu su čia esančiu detektyvu Ekertu. Frostas ir aš atvažia- 
vome apie devintą. 

— Kodėl? — Mora pagaliau uždavė klausimą, kuris neišėjo jai iš 
galvos nuo pat tos akimirkos, kai grįžusi išvydo Ricoli, stovinčią kieme 
priešais jos namą. — Kodėl tu esi Brukline? Čia ne tavo rajonas. 

Ricoli žvilgtelėjo į detektyvą Ekertą. 

Šis truputėlį susidrovėjęs atsiliepė: 

—— Suprantate, pernai Brukline turėjome tiktai vieną žmogžu- 
dystę. Pagalvojome, kad esant tokioms aplinkybėms derėtų išsikviesti 
Bostoną. 

Taip, iš tikrųjų derėjo, suprato Mora. Bruklinas tebuvo gyvena- 
masis kvartalas, įsipynęs į Bostono didmiestį. Praėjusiais metais Bos- 
tono policijos departamentas tyrė šešiasdešimt žmogžudysčių. Ardami 
mokosi arti, pjaudami — pjauti; taip ir mes mokomės — tiek tirdami 
žmogžudystes, tiek kituose baruose. 

— Mes vis tiek būtume atvykę, — pasakė Ricoli. — Kai išgirdo- 
me, kas yra auka. Kas, kaip manėme, ji buvo. — Ji parylėjo. — Turiu 
prisipažinti, kitaip ir negalvojau, kad ten 26 tu. Užteko pažiūrėti į nu- 
kentėjusiąją, ir nustačiau... 

— Mes visi taip nustatėme, — patvirtino Frostas. 

Niekas nepratarė nė žodžio. 

— Mes žinojome, kad šį vakarą turėjai parskristi iš Paryžiaus, — 
tarė Ricoli. — Taip sakė tavo sekretorė. Vienintelis dalykas, kurio nie- 
kaip nesupratome, — tas automobilis. Kodėl tu sėdėjai automobilyje, 
kuris pagal dokumentus priklauso kitai moteriai. 

Mora ištuštino taurę ir pastatė ją ant kavos staliuko. Šią naktį 


įstengė įveikti tiktai vieną porciją. Galūnės jau nutirpo, protas nebe- 

veikė. Kambarys apsitraukė migla, lempų švytėjimas viską apgaubė ma- 
lonia šiluma. Čia ne tikrovė, galvojo ji. Miegu reaktyviniame lėktuve 
kažkur virš Atlanto ir atsibudusi išvysiu, kad jis jau nusileido. Kad viso 
šito nebuvo. 

— Kol kas dar nieko nežinome apie Aną Džesop, — kalbėjo Ri- 
coli. — Žinome tik tiek, ką matėme savo akimis: kad ir kas ji būtų, yra 
tiksli tavo kopija, daktare. Galbūt plaukai šiek tiek ilgesni. Gal ir yra 
vienas kitas skirtumas. Bet esmė ta, kad mes buvome apmulkinti. Mes 
visi. O pažįstame tave. — Parylėjusi pridūrė: — Supranti, ką noriu pa- 
sakyti, ar ne? 

Taip, Mora suprato, tačiau nenorėjo to patvirtinti. Tiesiog sėdėjo 
ir spoksojo į tuščią taurę ant staliuko. Į tirpstančius ledo gabaliukus. 

— Jeigu mes apsigavome — tada bet kas galėjo apsigauti, — pa- 
sakė Ricoli. — Įskaitant ir tą, kuris jai paleido į galvą kulką. Buvo kaip 
tik beveik aštunta valanda vakaro, kai tavo kaimynas išgirdo tą garsą. 
Jau temo. O ji štai sėdėjo automobilyje, stovinčiame vos už kelių jardų 
nuo įvažos į tavo kiemą. Kiekvienas, pamatęs į ją tame automobilyje, 
būtų manęs, kad ten tu. 

— Manai, kad taikinys buvau aš, — pasakė Mora. 

— Tik tada aiškėja viso to prasmė, argi ne taip? 

Mora papurtė galvą. 

— Nematau čia jokios prasmės. 

— Tavo darbas tikrai iškelia tave viešumon. Tu duodi parodymus 
teismuose, kuriuose nagrinėjamos žmogžudysčių bylos. Apie tave rašo- 
ma laikraščiuose. Tu esi Mirusiųjų Karalienė. 

— Nevadink manęs taip. 

— Šitaip tave vadina visi farai. Šitaip tave vadina žurnalistai. Juk 
žinai, ar ne? 

— Tai nereiškia, kad man patinka ta pravardė. Faktiškai negaliu 
jos pakęsti. 

— Tačiau tai tikrai reiškia, kad esi pastebima. Ne vien dėl to, ką tu 


darai, bet ir dėl to, kaip atrodai. Juk žinai, kad vyrukai atkreipia į tave 

dėmesį, ar ne? Turėtum būti akla, jeigu to nematytum. Gražios moterys 
visada patraukia dėmesį. Teisingai, Frostai? 

Frostas pašoko, nes aiškiai nesitikėjo atsidurti tokioje keblioje pa- 
dėtyje, jo skruostai paraudo. Vargšas Frostas, tiek nedaug reikia, kad jis 
užkaistų. 

— Tokia jau žmogaus prigimtis, — pripažino jis. 

Mora dvilktelėjo į tėvą Brofį, kuris nepakėlė akių. Jai kilo mintis, 
ar jį taip pat valdo tokie patys potraukiai. Ji norėjo taip manyti: norėjo 
tikėti, kad Danieliui nebuvo svetimos tokios pačios mintys, kurios su- 
kosi jos galvoje. 

— Graži, dažnai matoma visuomenėje moteris, — pasakė Rico- 
li. — Tykoma ir užpuolama prie pat jos gyvenamosios vietos. Taip jau 
buvo atsitikę ir anksčiau. Kokia buvo tos aktorės pavardė Los Andžele? 
Tos, kurią nužudė? 

— Rebeka Šefer, — atsakė Frostas. 

— Teisingai. Ir paskui dar čia buvo Lori Hvang. Tu prisimeni ją, 
daktare. 

Taip, Mora prisiminė, nes ji atliko tos G-ojo kanalo diktorės skro- 
dimą. Lori Hvang buvo išdirbusi televizijoje tiktai vienerius metus, kai 
ją nušovė priešais studiją. Ji niekada nesuprato, kad buvo sekama. Nusi- 
kaltėlis stebėjo ją televizoriaus ekrane ir parašė keletą garbintojo laiškų. 
Ir vieną dieną laukė prie studijos durų. Kai Lori išėjo ir pasuko prie 
savo automobilio, jis paleido jai į galvą kulką. 

+ Toks viešas gyvenimas visada kelia pavojų, — pareiškė Ri- 
coli. — Niekada nenumanai, kas tave stebi televizorių ekranuose. 
Grįždama naktį po darbo namo niekada nežinai, kas sėdi tau iš paskos 
važiuojančiame automobilyje. Net nepagalvojame apie tai — kad kaž- 
kas galėtų mus sekti. Fantazuoti apie mus. — Ricoli stabtelėjo. Tyliai iš- 
tarė: — Pati patyriau. Žinau, ką reiškia būti kažkieno manijos objektu. 
Į mane netgi nėra ko žiūrėti, bet man taip nutiko. 

Ji ištiesė rankas, rodydama randus delnuose. Neišnykstantys su- 


venyrai, likę po jos kovos su vyru, kuris du kartus vos neatėmė jai gyvy- 

bės. Su vyru, kuris tebegyveno, nors ir įstrigęs visiškai paralyžiuotame 
kūne. 

— Todėl ir klausiau, ar nesi gavusi kokių nors keistų laiškų, — pa- 
aiškino Ricoli. — Aš pagalvojau apie ją. Apie Lori Hvang. 

— Jos žudikas buvo suimtas, — pasakė tėvas Brofis. 

— Taip. 

— Vadinasi, jūs neturite galvoje, kad čia tas pat vyrukas. 

— Ne, aš tiktai vedu paraleles. Vienintelis šūvis į galvą. Moterys, 
dirbančios viešumoje. Tai verčia pamąstyti. — Ricoli sunkiai stojosi. 
Jai nebuvo lengva atsikelti iš krėslo. Frostas nedelsdamas puolė padėti, 
tačiau ji nekreipė dėmesio. Nors ir labai apsunkusi nuo nėštumo, Ricoli 
buvo ne iš tų, kurios laukė pagalbos. Ji užsimetė ant peties rankinę ir 
tiriamai pažiūrėjo į Morą. — Gal nori praleisti šią naktį kitur? 

— Čia mano namai. Kodėl turėčiau eiti kitur? 

— Tiktai klausiu. Manau, tau nereikia sakyti, kad užsirakintum 
duris. 

— Visada užsirakinu. 

Ricoli pažvelgė į Ekertą. 

— Ar Bruklino policija gali stebėti šį namą? 

Jis linktelėjo galvą. 

— Įspėsiu, kad vis pravažiuotų patruliuojantis automobilis. 

— Esu dėkinga, — pasakė Mora. — Ačiū. 

Mora palydėjo tris detektyvus iki paradinių durų ir žiūrėjo, kaip 
jie nuėjo prie savo automobilių. Jau buvo po vidurnakčio. Gatvėje vėl 
ta pati pažįstama ramuma. Bruklino policijos automobiliai nuvažiavę, 
„Taurus“ nutemptas į nusikaltimų tyrimo laboratoriją. Netgi geltonos 
policijos juostos nebelikę. Rytą, galvojo ji, pabusiu, ir atrodys, kad viską 
prasimaniau. 

Ji apsisuko ir atsidūrė priešais tėvą Brofį, kuris tebestovėjo prieš- 
kambaryje. Dar niekada jo draugijoje Mora nesijautė taip nesmagiai, 
kaip šią akimirką, kai namuose jiedu liko vieni. Tikriausiai abiejų gal- 


vose sukosi tos pačios mintys. O gal tik mano galvoje? Ar vėlai vakare, 

gulėdamas savo lovoje vienas, kada nors pagalvoji apie mane, Danieli? 
Taip, kaip aš pagalvoju apie tave? 

— Ar tu tikra, kad jausiesi saugi čia viena? — paklausė jis. 

— Man bus viskas gerai. 

O kokia alternatyva? Kad tu liksi nakčiai su manimi? Šitai siūlai? 

Jis pasuko durų link. 

— Kas tave iškvietė čia, Danieli? — paklausė ji. — Kaip sužinojai? 

Jis atsigręžė. 

— Detekryvė Ricoli. Ji pasakė... — Jis patylėjo. — Tokiais atvejais 
man visada paskambina policija. Kažkas mirė šeimoje, kažkam reikia 
kunigo. Aš visuomet mielai atsiliepiu. Tačiau šį kartą... — jo balsas nu- 
trūko. — Užsirakink duris, Mora, — tarė jis. — Daugiau nebenoriu 
patirti dar vienos tokios nakties. 

Ji žiūrėjo, kaip jis išėjo iš namo ir įlipo į savo automobilį. Iš karto 
neužvedė variklio: laukė norėdamas įsitikinti, kad ji saugiai užsisklendė 
nakčiai. 

Mora uždarė duris ir užsirakino. 

Paskui žiūrėjo pro svetainės langą, kaip nuvažiuoja Danielis. Mi- 
nutėlę spoksojo į tuščią šaligatvio plotą ir staiga pasijuto palikta. Tą 
akimirką troško pašaukti jį atgal. O kas būtų po to? Ko ji norėjo, kad 
tarp jų atsitiktų? Geriausia, galvojo ji, kai kurias pagundas palikti ne- 
pasiekiamas. Ji dar kartą nužvelgė gatvę, paskui atsitraukė nuo lango 
suvokusi, kad yra aiškiai matoma apšviestos svetainės fone. Užtraukusi 
užuolaidas, ėjo iš kambario į kambarį, tikrindama užraktus ir langus. 
Tokią šiltą birželio naktį ji paprastai miegotų prie atviro miegamojo 
lango. Tačiau šią naktį paliko juos uždarytus ir įjungė kondicionierių. 

Anksti rytą Mora pabudo drebėdama nuo šalto oro, plūstančio iš 
ventiliacijos angos. Ji sapnavo Paryžių. Vaikščiojo po mėlynu dangumi, 
pro rožių ir „Stargazer lelijų glėbius, ir akimirką nesusigaudė, kur yra. 
Jau nebe Paryžiuje, o savo lovoje, atsitokėjo ji. Ir buvo įvykę kažkas 
baisaus. 


Buvo tiktai penkta valanda ryto, o ji visiškai išsibudinusi. Paryžiu- 

je vienuolikta valanda, pagalvojo ji. Ten šviečia saulė, ir jeigu dabar ten 
būčiau, gerčiau jau antrą kavos puodelį. Ji žinojo, kad šiandien vėliau 
ją prigriebs sutrikęs organizmo paros ritmas, kad iki vidurdienio šis 
ankstyvo ryto energijos protrūkis nuslops, tačiau nebegalėjo prisiversti 
ilgiau miegoti. 

Mora atsikėlė ir apsirengė. 

Priešais namą esanti gatvė atrodė tokia pat, kaip visada. Danguje 
sušvitę pirmieji aušros dryželiai. Matė, kaip gretimame pono Telaškino 
name užsižiebė šviesos. Jis anksti keldavosi, paprastai išvykdavo į darbą 
bent jau valanda anksčiau negu ji, tačiau šį rytą ji pirmoji pakirdo ir 
stebėjo aplinką šviesiomis akimis. Matė, kaip kitoje gatvės pusėje įsi- 
jungė automatiniai laistymo įtaisai ir vejoje ėmė ratu sukti šnypščiantį 
vandenį. Matė dviračiu pravažiuojantį laikraščių išnešiotoją, atbulai 
užsidėjusį beisbolo kepurėlę, ir išgirdo, kaip jos priekinėje verandoje 
plumptelėjo Zbe Boston Globe. Viskas atrodo taip pat, mąstė ji, bet taip 
nėra. Mano kaimynystėje apsilankė mirtis, ir visi čia gyvenantieji ją 
prisimins. Žiūrės pro savo langus į gatvę, į šaligatvio kraštą, kur stovėjo 
„Taurus“, ir šiurps pagalvodami, kiek nedaug trūko, kad tai būtų pa- 
lietę bet kurį iš mūsų. 

Posūkyje išniro priekiniai žibintai, automobilis važiavo gatve ir 
ties jos namu sulėtino greitį. Bruklino policijos patrulis. 

Ne, viskas nebe taip, kaip anksčiau, pagalvojo ji, nulydėdama 
akimis automobilį. 


Niekada nebebūna taip pat. 


Ji atvyko į darbą anksčiau negu sekretorė. Šeštą ryto Mora sėdėjo prie 
savo rašomojo stalo, kibdama į didelę krūvą nurašytos diktuotos medžia- 
gos ir laboratorijos išvadų, kurių susikaupė gaunamų dokumentų dėkle 
per tą savaitę, kai ji buvo konferencijoje Paryžiuje. Jau buvo trečdalį įvei- 
kusi, kai pasigirdo žingsniai, ir pakėlusi akis tarpduryje išvydo-Luizę. 


— Jūs čia, — sumurmėjo Luizė. 

Mora šypsodamasi pasisveikino: 

— Bonjour! Pagalvojau, prisistatysiu anksti ir griebsiuosi viso šito 
kanceliarinio darbo. 

Kokią minutę Luizė tiesiog į ją spoksojo, paskui įėjo į kabinetą 
ir atsisėdo priešais Moros stalą, tarsi daugiau nebegalėtų pastovėti ant 
kojų. Būdama penkiasdešimties, Luizė visuomet atrodė dvigubai ištver- 
mingesnė negu Mora, nors ji dešimčia metų jaunesnė. Tačiau šį rytą 
Luizė atrodė išsunkta, veidas, apšviestas dienos šviesos lempų, sutrikęs 
ir pageltęs. 

— Ar jūs gerai jaučiatės, daktare Ailz? — tyliai ištarė Luizė. 

— Puikiai. Truputėlį jaučiu ilgo skrydžio poveikį. 

— Turiu galvoje — po to, kas atsitiko vakar vakare. Detektyvas 
Frostas atrodė toks įsitikinęs, kad tame automobilyje buvote jūs... 

Mora palinksėjo galvą, šypsena išblėso. 

— Atrodė, tarsi būčiau atsidūrusi „Prieblandos zonoje“, Luize. 
Grįžti namo ir matai prieš savo namą visas tas policijos mašinas. 

— Buvo baisu. Visi manėme... — Luizė nukando žodžius ir nu- 
leido akis. — Man taip palengvėjo, kai naktį paskambino daktaras 
Bristolis. Norėjo pranešti, kad buvo apsirikta. 

Užgulė slegianti tyla. Mora staiga suvokė, kad ji privalėjo paskam- 
binti savo sekretorei. Turėjo suprasti, kad Luizė buvo sukrėsta ir norėtų 
išgirsti jos balsą. Taip ilgai gyvenau viena, prie nieko neprisirišusi, pa- 
galvojo ji, jog-nė į galvą neatėjo, kad pasaulyje esama žmonių, kuriems 
ne vis tiek, kas man atsitinka. 

Luizė pakilo iš vietos. 

— Aš taip džiaugiuosi, matydama jus grįžusią, daktare Ailz. Tiktai 
tiek norėjau pasakyti. 

— Luize? 

— Taip? 

— Aš tau šį bei tą parvežiau iš Paryžiaus. Žinau, kad tai skamba 
kaip nevykęs teisinimasis, tačiau jis guli mano lagamine. O jį pradan- 


gino tos oro linijos. 

— O, — Luizė nusijuokė. — Na, jeigu tai šokoladas — mano 
klubams tikrai jo nereikia. 

— Parikėk, ten nėra jokių kalorijų. — Ji žvilgtelėjo į laikrodį ant 
savo stalo. — Ar daktaras Bristolis jau yra? 

— Ką tik atvažiavo. Mačiau jį automobilių stovėjimo aikštelėje. 

— Ar žinai, kada jis atliks skrodimą? 

— Kurį? Šiandien jis turi du. 

— Vakar nušautos moters. 

Skvarbus Luizės žvilgsnis stabtelėjo ties Mora. 

— Manau, kad jo grafike ji yra antroji. 

— Ar jie sužinojo apie ją ką nors daugiau? 


— Nežinau. Turėsite paklausti daktaro Bristolio. 


Nors tą dieną jos pačios grafike nebuvo numatyta jokių skrodimų, 
antrą valandą Mora nusileido žemyn ir persirengė darbiniu kostiumu. 
Moterų persirengimo kambaryje ji buvo viena, tad neskubėdama nusi- 
vilko, sulankstė palaidinukę, kelnes ir tvarkingai sudėjo juos į rakinamą 
spintelę. Darbinis kostiumėlis šiugždėdamas glaudėsi prie plikos odos 
lyg ką tik išskalbtos paklodės, ir buvo gera, kaip įprasta, susiveržti kel- 
nių juosmens virvelę ir po kepurėle susikišti plaukus. Atrodė, kad švari 
medvilnė ir pats vaidmuo, užsimetamas drauge su uniforma, padėjo 
susivaldyti ir apsaugojo. Ji žiūrėjo į veidrodį, į šaltą, lyg svetimo žmo- 
gaus, veidą, kuriame visos emocijos pridengtos. Ji išėjo iš drabužinės, 
nužingsniavo koridoriumi ir pastūmė skrodimo patalpos duris. 

Ricoli ir. Frostas jau stovėjo prie stalo, abu su chalatais ir pirštinėti, 
nugaros užstojo Morai aukos vaizdą. Daktaras Bristolis pirmasis paste- 
bėjo Morą. Stovėjo atsisukęs į ją, didžiulė talijos apimtis vos tilpo į XL 
dydžio chirurginį chalatą. Jų žvilgsniai susitiko, vos jai įėjus į vidų. Jis 
suraukė antakius, akyse buvo klausimas. 

— Pagalvojau, užeisiu pažiūrėti skrodimo, — pasakė ji. 

Dabar atsisuko ir Ricoli. Taip pat susiraukusi. 

— Ar tu tikra, kad nori čia būti? 

— O argi tau nesinorėtų sužinoti? 


— Abejoju, ar norėčiau matyti. Turint galvoje tokį atvejį. 

— Aš tiktai stebėsiu. Jeigu tu nieko prieš, Eibi. 

Bristolis gūžtelėjo pečiais. 

— Na, po šimts pypkių, manau, kad ir man norėtųsi žinoti, — 
tarė jis. — Eikš į kompaniją. 

Mora nuėjo prie tos stalo pusės, kur stovėjo Eibis, ir jau vos iš- 
vydus lavoną jai išdžiūvo burna. Šioje laboratorijoje ji buvo atsiėmusi 
savo siaubų dalį, mačiusi lavonus visose irimo stadijose, taip gaisrų arba 
traumų sužalotus kūnus, jog palaikus vargiai galėjai priskirti žmogui. 
Remiantis jos patirtimi, ant stalo gulinčios moters kūnas buvo nepa- 
prastai sveikas. Kraujas nuplautas, o kairėje galvos pusėje esančią šau- 
tinę žaizdą dengė tamsūs plaukai. Veidas nesužalotas, viso liemens oda 
išmarginta tiktai tam tikromis dėmelėmis. Kirkšnyje ir kakle, ten, kur 
morgo asistentas Jošimas ėmė kraują laboratoriniams tyrimams, matėsi 
ką tik atliktų dūrių žymės, tačiau visas torsas nepaliestas, Eibio skalpe- 
lis dar tik turės padaryti vieną pjūvį. Jeigu krūtinės ląsta būtų atverta, 
ertmė atidengta, kūnas nebūtų taip stipriai sujaudinęs. Atverti lavonai 
būna anoniminiai. Širdys, plaučiai, blužnys yra tik organai, taip pra- 
radę individualumą, kad juos galima persodinti į kitus kūnus — kaip 
daroma su atsarginėmis mašinų detalėmis. Tačiau ši moteris tebebuvo 
nepaliesta, visi bruožai pritrenkiamai atpažįstami. Praėjusią naktį Mora 
matė tą lavoną su drabužiais ir tamsoje, apšviestą tiktai Ricoli „Magli- 
te“ žibintuvėlio. Dabar visi bruožai ryškiai apšviesti skrodimo patalpos 
šviestuvų, drabužiai nuvilkti, torsas apnuogintas, ir tie bruožai buvo 
daugiau negu pažįstami. 

Dieve mano, čia mano pačios veidas, ant stalo guli mano pačios 
kūnas. 

Tiktai ji viena žinojo, koks didelis buvo panašumas. Nė vienas iš 
čia esančiųjų nebuvo regėjęs Moros nuogų krūtų formos, šlaunų išlin- 
kio. Jie matė tik tai, ką ji leido matyti — veidą, plaukus. Jiems neįma- 
noma žinoti tokių intymių jos ir šio lavono panašumų, kaip tie vario 
spalvos taškeliai gaktos plaukuose. 


Mora žiūrėjo į moters plaštakas, ilgus liaunus pirštus — kaip ir jos 

pačios. Pianistės rankos. Pirštai jau nutepti dažais. Taip pat atliktos kau- 
kolės bei dantų rentgenogramos, dantų panoraminė nuotrauka dabar 
kabėjo ant apšviesto peržiūros langelio, matėsi tarp iššieptų lūpų boluo- 
jančios dvi baltų dantų eilės. Ar šitaip atrodytų ir mano rentgeno nuo- 
traukos? — pamanė ji. Ar esame vienodos iki pat mūsų dantų emalio? 

Ji paklausė tokiu nenatūraliai ramiu balsu, kad net pati nustebo: 

— Ar dar ką nors apie ją sužinojote? 

— Mes vis dar tiriame tą pavardę — Ana Džesop, — atsakė 
Ricoli. — Kol kas turime tiktai Masačusetso vairuotojo pažymėjimą, 
išduotą prieš keturis mėnesius. Jame nurodyta, kad ji keturiasdešimties 
metų amžiaus. Penkių pėdų ir septynių colių ūgio, juodų plaukų, žalių 
akių. Sveria šimtą dvidešimt svarų. — Ricoli permetė akimis gulintį 
lavoną. — Sakyčiau, ji atitinka tą aprašymą. 

Ir aš atitinku, pagalvojo Mora. Esu keturiasdešimties metų, pen- 
kių pėdų ir septynių colių ūgio. Tiktai svoris skiriasi: aš sveriu šimtą 
dvidešimt penkis. Tačiau kuri moteris nepameluoja, vairuotojo pažy- 
mėjime nurodydama savo svorį? 

Ji tylėdama stebėjo, kaip Eibis atliko išorinį tyrimą. Jis vis brūkštelė- 
davo duomenis iš anksto atspausdintoje moters kūno schemoje. Kairiaja- 
me smilkinyje šautinė žaizda. Apatinės torso dalies ir šlaunų dėmėtumas. 
Apendektomijos randas. Paskui jis padėjo pagrindą rašymui ir priėjo 
prie lovos kojūgalio paimti makšties tepinėlių. Kai jiedu su Jošimu suko 
šlaunis; atidenigdami tarpvietę, Mora įsižiūrėjo į lavono pilvą. Į apendek- 
tomijos randą, ploną baltą ruoželį dramblio kaulo spalvos odoje. 

Aš taip pat turiu randą. 

Paėmęs tepinėlius, Eibis nuėjo prie instrumentų padėklo ir pasi- 
ėmė skalpelį. 

Buvo beveik nepakeliama žiūrėti į pirmąjį pjūvį. Mora net prisi- 
dėjo prie krūtinės ranką, tarsi jaustų, kaip į jos kūną sminga ašmenys. 
Padariau klaidą, galvojo ji, kai Eibis atliko „Y“ formos inciziją. Ne- 
žinau, ar galėsiu žiūrėti. Tačiau stovėjo lyg prikalta vietoje, pakerėta 


bauginančio reginio, kai Eibis atlenkė nuo krūtinės ląstos sienos odą, 


44 


greitai nulupdamas ją tarsi žvėries kailį. Jis nenujautė jos pasibaisėjimo, 
visą dėmesį buvo sutelkęs į torso atvėrimą. Kvalifikuotas patologas 
gali atlikti nekomplikuotą autopsiją mažiau kaip per valandą, ir šiame 
skrodimo etape Eibis negaišo laiko nereikalingai elegantiškai disekci- 
jai. Mora visuomet laikė Eibį simpatingu vyru, turinčiu puikų apetitą 
maistui ir gėrimams, ir operai, tačiau šiuo metu, žiūrint į jo išvirtusį 
pilvą ir storą lyg jaučio sprandą, jis atrodė kaip nusipenėjęs mėsininkas, 
peiliu raižantis mėsą. 

Dabar krūtinės oda buvo atlupta, krūtys uždengtos atverstais kraš- 
tais, matėsi šonkauliai ir raumenys. Jošimas pasilenkė ir chirurginėmis 
žirklėmis perkirpo šonkaulius. Mora krūpčiojo nuo kiekvieno trakšte- 
lėjimo. Kaip lengvai lūžta žmogaus kaulas, pagalvojo ji. Manome, kad 
tvirtame šonkaulių narve mūsų širdys saugios, tačiau užtenka sugniauž- 
ti rankeną, suspausti geležtes, ir šonkauliai vienas po kito pasiduoda 
grūdintam plienui. Esame sukurti iš tokios trapios medžiagos. 

Jošimas trakštelėjo paskutinį kaulą, ir Eibis nupjaustė paskutinius 
kremzlių ir raumenų pluoštus. Abudu nukėlė krūtinės šarvą tarsi dėžės 
dangtį. 

Krūtinės ląstoje žvilgėjo širdis ir plaučiai. Jauni organai — tokia 
buvo pirmoji Moros mintis. Bet ne, atsitokėjo ji, juk keturiasdešimt- 
metis nebesi jaunas, ar ne? Buvo nelengva pripažinti, kad, sulaukus ke- 
turiasdešimties metų, gyvenimo kelias jau įpusėtas. Kad jos, kaip ir šios 
ant stalo gulinčios moters, jau nebegalima laikyti jauna. 

Artvertoje krūtinėje visi organai atrodė normalios būklės, nesimatė 
akivaizdžių patologijos žymių. Keliais kirptelėjimais Eibis atlaisvino 
plaučius ir širdį ir sudėjo juos į organams skirtą metalinį dubenį. Ryš- 
kioje šviesoje jis atpjovė kelis gabalėlius, norėdamas apžiūrėti plaučių 
parenchimą“. 

— Ne rūkorė, — pasakė jis abiem detektyvams. — Jokios ede- 


mos. Gražus sveikas audinys. 


* Organo specifinių ląstelių visuma. 

Išskyrus faktą, kad tas audinys nebegyvas. 

Jis įmetė plaučius atgal į dubenį, kur jie atrodė kaip rausvas kaubu- 
rys, ir paėmė širdį. Ji lengvai tilpo jo didžiūlėje rankoje. Mora staiga pa- 
juto tuksint krūtinėje savo pačios širdį. Kaip ir šios moters širdis, ji tilptų 
į Eibio delną. Mintis, kad jis lygiai taip pat laikytų ją, vartytų, apžiūri- 
nėdamas vainikines kraujagysles, sukėlė staigų pykinimą. Nors mecha- 
niniu požiūriu širdis yra siurblys, ji — žmogaus organizmo branduolys, 
ir, matant ją šitaip išimtą, Moros krūtinėje atsivėrė tuštuma. Ji įkvėpė, 
o kraujo kvapas dar labiau sustiprino pykinimą. Nusigręžė nuo lavono 
ir netikėtai susidūrė su Ricoli žvilgsniu. Ricoli, kuri matė per daug. Jos 
pažįstamos jau beveik dveji metai, kartu atliko tiek tyrimų, jog kaip spe- 
cialistės įgijo didžiausią palankumą viena kitai. Tačiau drauge atsirado 
ir nemažas atsargumas. Mora žinojo, kokie stiprūs Džeinės instinktai, ir 
dabar, virš stalo susitikus jų žvilgsniams, puikiai suprato, kad ta moteris 
tikriausiai supranta, kad Mora vos tvardosi neišbėgusi pro duris. Ricoli 
akyse matydama nebylų klausimą, Mora paprasčiausiai sukando dantis. 
Mirusiųjų Karalienė vėl parodė savo nenugalimumą. 

Vėl sutelkė dėmesį į lavoną. 

Eibis, nesuvokiantis aplinkui besisukančių povandeninių įtampos 
srovių, buvo atvėręs širdies kameras. 

— Visi vožtuvai atrodo normalūs, — pareiškė jis. — Vainikinės 
arterijos minkštos. Kraujagyslės švarios. Po perkūnais, tikiuosi, kad ir 
mano širdis atrodo šitaip puikiai. 

Dirstelėjusi į jo didžiulį pilvą ir žinodama jo aistrą fože grass“ ir 
sviestiniams padažams, Mora tuo abejojo. Kol gyveni, džiaukis gyve- 
nimu — tokia buvo Eibio filosofija. Atsiduok savo apetirams dabar, 
nes anksčiau ar vėliau visi atsidursime ant stalo kaip tie mūsų draugai. 
Kokia nauda iš švarių vainikinių arterijų, jeigu nugyvenai atsiribojęs 
nuo malonumų? 


Padėjęs širdį į dubenį, jis ėmėsi pilvo organų, giliai prarėždamas 
* Riebios žąsų arba ančių kepenėlės. 

skalpeliu pilvaplėvę. Išėmė skrandį ir kepenis, blužnį ir kasą. Mirties, 
atšalusių organų kvapai Morai buvo pažįstami, tačiau šį kartą jie labai 
trikdė. Tarsi matytų autopsiją pirmą kartą. Ji stebėjo, kaip Eibis karpė 
bei pjaustė, jau ne kaip atbukusi patologė, ir procedūros brutalumas ją 
pribloškė. Dieve brangus, šitaip darau kiekvieną dieną, bet kai mano 
skalpelis pjauna, jis rėžiasi į svetimo žmogaus kūną. 

Ji nejaučia, kad ši moteris svetima. 

Stebėdama dirbantį Eibį, ji paniro į tuštumą, stebėjo tarsi atsitoli- 
nusi. Nuvarginta neramios nakties, ilgo skrydžio, jautėsi pamažu tols- 
tanti nuo to vaizdo, kuris plėtojosi ant stalo, atsitraukianti į saugesnę 
poziciją, iš kurios galėjo stebėti apsigaubusi atbukusiais jausmais. Ant 
stalo tebuvo lavonas. Niekas su juo nesiejo, jis visiškai nepažįstamas. 
Eibis greitai atskyrė plonąsias žarnas ir įmetė jų ringes į dubenį. Žir- 
klėmis ir virtuviniu peiliu jis išmėsinėjo pilvą, palikdamas tiktai tuščią 
kevalą. Paskui nusinešė dubenį, dabar apsunkusį nuo žarnų, prie ne- 
rūdijančio plieno stalo ir ten iškėlė vieną po kito organus nuodugnes- 
niam tyrimui. 

Ant organų tyrimo stalelio perpjovė skrandį ir ištuštino jo turinį 
į mažesnį indą. Nesuvirškinto maisto dvokas privertė Ricoli ir Frostą iš 
pasišlykštėjimo nusisukti. 

— Čia lyg ir vakarienės likučiai, — tarė Eibis. — Sakyčiau, ji 
valgė jūros produktų mišrainę. Matau salotas ir pomidorus. Galbūt 
krevetes... 

— Maždaug kada paskutinį kartą valgė prieš mirtį? — paklausė 
Ricoli. Kalbėjo lyg pro nosį, ranka užsidengusi veidą, gindamasi nuo 
kvapų. 

— Prieš valandą, gal daugiau. Spėju, kad ji valgė kažkur kitur, nes 
aš pats namie neruoščiau tokios rūšies jūros gėrybių mišrainės. — Ei- 
bis žvilgtelėjo į Ricoli. — Radote jos rankinėje kokių nors restorano 
kvitų? 

— Ne. Ji galėjo užmokėti grynaisiais. Mes tebelaukiame informa- 


cijos apie jos kreditinę kortelę. 

— Jėzau, — baisėjosi Frostas, vis dar nusukęs žvilgsnį. — Jeigu 
kada ir turėjau kokį apetitą krevetėms, manau, dabar jis bus nuslo- 
pintas. 

— Eli, nereikia leistis, kad šitaip veiktų, — patarė Eibis, pjauda- 
mas kasą. — Kai gerai pažiūri, visi esame suręsti iš tų pačių pagrindinių 
statybinių blokų. Riebalai, angliavandeniai ir baltymai. Valgai sultingą 
kepsnį — valgai raumenį. Manai, kad aš kada nors atsižadėčiau kepsnio 
vien dėl to, kad tai tas audinys, kurį kasdien skrodžiu? Visų raumenų 
tos pačios biocheminės sudedamosios dalys, bet kartais jie paprasčiau- 
siai kvepia geriau negu kitais kartais. — Jis pasiėmė inkstus. Kiekvieną 
įpjovė ir įmetė mažus audinio pavyzdžius į formalino indą. — Kol kas 
viskas atrodo normaliai, — pasakė jis. Žvilgrelėjo į Morą. — Sutinki? 

Ji mechaniškai linktelėjo, tačiau nieko nepasakė, nes staiga dėmesį 
patraukė naujas rentgeno nuotraukų komplektas, kurį Jošimas kabino 
ant peržiūros langelio. Kaukolės nuotraukos. Vaizde iš šono matėsi 
minkštojo audinio kontūrai, atrodė kaip pusskaidris veido profilio at- 
vaizdas. 

Mora nuėjo prie peržiūros langelio ir įsižiūrėjo į žvaigždės tormos 
sutankėjimą, kuris buvo stebinamai ryškus šviesesniame kaulo šešėlyje. 
Prisiplojęs prie kaukolės plokštumos. Žiūrėdamas į apgaulingai mažą 
įėjusios kulkos padarytą žaizdą kaukolėje, faktiškai nenumanytum. ža- 
los, kurią žmogaus smegenims galėjo padaryti šis siaubingas šovinys. 

— Jėzau, — sumurmėjo ji. — Čia „Black Talon“ kulka. 

Eibis pakėlė galvą nuo indo su organais. 

— Senokai nemačiau tokios. Turėsime būti atsargūs. Tos kulkos 
metaliniai galiukai yra aštrūs kaip skustuvas. Kiaurai pradurs piršti- 
nę. — Jis atsigręžė į Jošimą, kuris išdirbo Teismo medicinos ekspertų 
tarnyboje ilgiau už dabartinius patologus ir jiems atstojo jų įstaigos at- 
minties banką. — Kada paskutinį kartą turėjome auką su „Black Talon“? 

— Sakyčiau, maždaug prieš dvejus metus, — atsiliepė Jošimas. 

— Taip neseniai? 


— Pamenu, tuo užsiėmė daktaras Tirnėjus. 

— Gal galėtum paprašyti Stelos, kad ji paieškotų? Pažiūrėtų, ar ta 
byla baigta. Kai kulka tokia neįprasta, susimąstai apie galimus ryšius. 

Jošimas nusimovė pirštines ir nuėjo prie tarnybinio telefono pa-: 
skambinti Eibio sekretorei. 

— Sveika, Stela. Daktaras Bristolis norėtų, kad paieškotum pa- 
skutinės bylos, kur buvo įvelta „Black Talon“ kulka. Galėjo būti dakta- 
ro Tirnėjaus... 

— Girdėjau apie jas, — pasakė Frostas, priėjęs prie peržiūros 
langelio pažiūrėti į rentgeno nuotrauką iš arčiau. — Pirmą kartą turiu 
auką su tokia kulka. 

— Ji yra tuščiaviduriu smaigaliu, pagaminta „Winchester“ fr- 
mos, — aiškino Eibis. — Sumanyta taip, kad išsiplėstų ir perskrostų 
minkštąjį audinį. Kai ji įsiskverbia į kūną, varinis apvalkalas prasisklei- 
džia, sudarydamas šešiakampę žvaigždę. Kiekvienas galiukas aštrus kaip 
letenos nagas. — Jis atsistojo prie lavono galvos. — Tos kulkos buvo 
išimtos iš rinkos 1993-iaisiais, po to, kai kažkoks pakvaišėlis San Fran- 
ciske pasinaudojo jomis ir masinių žudynių metu nušovė devynis žmo- 
nes. „Winchester“ susilaukė tokių blogų atsiliepimų, kad nusprendė 
nutraukti gamybą. Bet keletas vis dar cirkuliuoja. Kartais randi aukoje, 
bet jau gana retai. 

Mora tebežiūrėjo į rentgeno nuotrauką, į tą mirtiną baltą žvaigždę. 
Galvojo apie Eibio žodžius: Kiekvienas galiukas aštrus kaip letenos nagas. 
Ir prisiminė rėžius ant aukos automobilio. Zarsi plėšrūno nagų žymės. 

Ji grįžo prie stalo kaip tik tada, kai Eibis baigė galvos odos incizi- 
ją. Dar jam nespėjus atversti odos į priekį, Moros akys neišvengiamai 
įsmigo į mirusios moters veidą. Mirtis išmargino lūpas tamsiai mėlyna 
spalva. Akys atmerktos, ragenos sausos ir apsitraukusios nuo oro. Žmo- 
gaus akys ryškiai švyti, kadangi nuo drėgnų ragenų atsispindi šviesa, 
bet kai vokai nebesimarksto, kai skystis nebesudrėkina ragenų, akys iš- 
sausėja ir pasidaro blausios. Gyvybė akyse užgęsta ne pasitraukus sielai, 
bet dingus mirkčiojimo reHleksui. Mora žiūrėjo į tuos du drumstus lan- 


kus ant ragenų ir akimirksniu įsivaizdavo, kaip tos akys atrodė gyvos. 

Ji tarsi žvilgtelėjo į stulbinamą vaizdą veidrodyje. Galvoje šmėstelėjo 
gluminanti mintis, jog čia ant stalo gulėjo jž. Ji žiūrėjo į savo pačios 
skrodžiamą lavoną. Ar dvasios neužsilaiko-tose pačiose vietose, kur jos 
dažnai lankydavosi gyvos? Ši vieta mano dažnai lankoma, galvojo ji. 
Autopsijos laboratorija. Štai kur man lemta praleisti amžinybę. 

Eibis atlupo galvos odą, ir veidas susmuko kaip guminė kaukė. 

Mora sudrebėjo. Pakėlusi akis pamatė, kad Ricoli vėl ją stebi. Ar ji 
žiūri į mane? Ar į mano šmėklą? 

„Stryker“ pjūklo zvimbimas tarsi gręžė, smigo gilyn jai į kaulus. 
Eibis pjovė apnuogintos kaukolės kupolą, nepaliesdamas tos srities, kurią 
prakirto kulka. Jis atsargiai atkėlė ir nuėmė kaulą. „Black Talon“ iškrito iš 
atverto kiaušo ir barkštelėjo į indą, kurį laikė Jošimas. Tenai ir blizgėjo, o 
išsiskleidę metaliniai galiukai atrodė kaip mirtino žiedo vainiklapiai. 

Smegenys buvo išmargintos tamsiu krauju. 

— Abiejuose pusrutuliuose ekstensyvus kraujavimas. Kaip ir galė- 
jai numanyti žiūrėdamas į rentgenogramas, — kalbėjo Eibis. — Kulka 
įėjo čia, pro kairiojo smilkinio kaulą. Tačiau neišėjo. Matosi nuotrau- 
kose. — Jis mostelėjo į peržiūros langelį, kur kulka išsiskyrė kaip ryški 
žvaigždutė, prisišliejusi prie kairiojo pakauškaulio vidinio išlinkio. 

"Frostas tarė: 

— Keista, kad ji išliko toje pačioje kaukolės pusėje, pro kurią įėjo. 

— Mavyr, būta rikošeto. Kulka perskrodė kiaušą ir šokčiojo atgal 
ir pirmyn, raikydama smegenis. Visa jos jėga teko minkštajam audiniui. 
Lyg besisukančios plaktuvo mentės. 

— Daktare Bristoli? — vidaus ryšio telefonu kreipėsi jo sekretorė 
Stela. 

— Taip? 

— Radau tą bylą, kur minima „Black Talon“ kulka. Aukos vardas 
Vasilis Titovas. Skrodimą atliko daktaras Tirnėjus. 

— Kokie detektyvai tyrė? 

— Mm... štai. Detektyvai Venas ir Danlevis. 

— Aš pasikalbėsiu su jais, — pasakė Ricoli. — Išsiaiškinsiu, ką jie 


prisimena. 

— Ačiū, Stela, — padėkojo Bristolis. Paskui pažiūrėjo į Jošimą, 
kuris laikė paruoštą fotoaparatą. — Gerai, nufotografuok. 

Jošimas pradėjo fotografuoti atidengtas smegenis, užfiksuodamas 
jų išvaizdą, kol Eibis dar jų neiškėlė iš kaulėto kevalo. Štai kur sugula 
viso gyvenimo atsiminimai, pagalvojo Mora, žiūrėdama į žvilgančias 
pilkosios smegenų medžiagos klostes. Vaikystės pradmenys. Keturis- 
kart keturi — šešiolika. Pirmasis bučinys, pirmasis mylimasis, pirmoji 
širdgėla. Viskas sudėta, kaip pasiuntinės RNR* paketai, į šią sudėtingą 
neuronų kolekciją. Atmintis yra paprasčiausia biochemija, tačiau ji cha- 
rakterizuoja kiekvieną žmogų kaip individą. 

Kelis kartus brūkštelėjęs skalpeliu, Eibis išlaisvino smegenis ir nu- 
sinešė abiejose rankose prie stalviršio lyg vaisingą lobį. Šiandien jis jų 
neskros, tiktai paliks mirkti fiksatoriuje, o pjaustys vėliau. Jam nerei- 
kėjo mikroskopiškai tirti nustatant traumą: viskas matėsi kraujuotame 
paviršiuje. 

— Vadinasi, įėjusios kulkos padaryta žaizda čia, kairiajame smil- 
kinyje, — pasakė Ricoli. 

— Taip, ir skylė odoje bei skylė kaukolėje idealiai išsirikiavu- 
sios, — tarė Eibis. 

— Tai atitinka tiesų šūvį į galvos šoną. 

Eibis linktelėjo galvą. 

— Turbūt nusikaltėlis taikė tiesiai pro vairuotojo pusės langą. Ir 
langas buvo atidarytas, taigi joks stiklas neiškreipė trajektorijos. 

— Vadinasi, ji ten paprasčiausiai sėdi, — tarė Ricoli. — Vakaras 
šiltas. Langas atidarytas. Aštunta valanda, temsta. Ir jis prieina prie jos 
automobilio. Nusitaiko ir šauna. — Ricoli kratė galvą. — Kodėl? 

— Rankinės nepaėmė, — nurodė Eibis. 

— Vadinasi, ne apiplėšimas, — pasakė Frostas. 

— Taigi belieka nusikaltimas, padarytas esant afekto būsenos. 
Arba žmogžudystė. — Ricoli dirstelėjo į Morą. Štai ir vėl — ta tyčinio 
nužudymo galimybė. 


* Ribonukleino rūgštis. 

Ar jis pataikė į reikiamą taikinį? 

Eibis panardino smegenis į indą su formalinu. 

— Kol kas jokių staigmenų, — pasakė jis ir grįžo prie stalo imtis 
kaklo skrodimo. 

— Jūs atliksite toksikologinius tyrimus? — pasiteiravo Ricoli. 

Eibis gūžtelėjo pečiais. 

— Vieną galime nusiųsti, tačiau nesu tikras, kad tai būtina. Mir- 
ties priežastis — prieš mūsų akis. — Jis linktelėjo peržiūros langelio 
pusėn, kur kaukolės nuotraukoje aiškiai matėsi kulka. — Yra kokia 
nors priežastis, dėl kurios tau reikia toksikologinio tyrimo? Ar CST* 
rado automobilyje narkotikų arba nereikalingų dalykėlių? 

— Nieko. Automobilis buvo gana švarus. Išskyrus kraują. 

— Ir jis visas aukos? 

— Na taip, visas yra B teigiamas. 

Eibis žvilgtelėjo į Jošimą. 

— Tu jau nustatei mūsų mergaitės kraujo grupę? 

Jošimas linktelėjo. 

— Atitinka. Jos irgi B teigiama. 

Nė vienas nežiūrėjo į Morą. Nė vienas nematė, kaip ji kilstelėjo 
galvą aukščiau, negirdėjo, kaip staiga sulaikė kvėpavimą. Ji staigiai nu- 
sisuko, kad jie nepamatytų jos veido, ir trūktelėjo atsirištą kaukę. 

Ji pasuko prie šiukšlių dėžės, kai Eibis šūktelėjo: 

— Jau tau įgrisome, Mora? 

— -Mane dar veikia aklimatizacija po ilgo skrydžio, — pasakė nu- 
simesdama chalatą. — Manau, eisiu anksti namo. Iki rytojaus, Eibi. 

Mora nėrė iš laboratorijos net neatsigręždama. 

Važiuojant namo sąmonė buvo tarsi užtemusi. Tiktai pasiekus 
Bruklino pakraštį galva staiga prašviesėjo. Tiktai tada ji ištrūko iš apsė- 
dusių minčių tinklo. Negalvok apie skrodimą. Išmesk jį iš galvos. Mąstyk 
apie vakarienę, apie bet ką, tik ne apie tai, ką šiandien matei. 


Ji sustojo prie maisto produktų parduotuvės. Namuose šaldytuvas 


* Nusikaltimo vietą tirianti grupė. 

tuščias, ir jeigu šį vakarą nenorėjai likti tik su tunu ir šaldytais žirneliais, 
turėjai apsipirkti. Buvo didelė paguoda, kai galėjai nukreipti dėmesį 
kitur. Ji metė produktus į vežimėlį maniakiškai skubėdama. Kur kas 
sveikiau mąstyti apie maistą, apie tai, ką gamins likusią savaitės dalį. 
Nebegalvok apie kraujo purslus ir moterų organus plieninėse talpyklose. 
Man reikia greipfrutų ir obuolių. Ir argi tie baklažanai neatrodo puikiai? 
Ji paėmė šviežių bazilikų pluošrelį ir godžiai pauostė, džiaugdamasi, kad 
jų aštrumas bent akimirkai nubaidė įstrigusius autopsijos laboratorijos 
kvapus. Savaitę valgiusi prėską prancūzišką maistą, Mora išalko prie- 
skonių. Šį vakarą, galvojo ji, pasigaminsiu tokį aštrų žalią tailandierišką 
vištienos troškinį, jog išdegins burną. 

Namie ji persirengė šortais ir teniso marškinėliais ir pasinėrė į va- 
karienės ruošą. Pjaustydama vištieną, svogūnus ir česnaką, vis gurkšnojo 
baltąjį bordo vyną. Virtuvė prisipildė garuojančių „Jasmine“ ryžių aro- 
mato. Nėra laiko galvoti apie B teigiamą kraują ir juodaplaukes moteris: 
puode rūksta aliejus. Laikas pakepinti vištieną, pridėti aštrių prieskonių 
tyrės. Supilti indelį kokosų pieno. Ji uždengė puodą ir paliko jį lėtai virti. 
Pažiūrėjo į virtuvės langą ir staiga stikle pagavo savo atvaizdą. 

Atrodau kaip ji. Tiksliai kaip ji. 

Kūnu nubėgo šiurpas: tarsi tas veidas lange buvo ne atvaizdas, o 
stebeilijantis fantomas. Puodo dangtis sutarškėjo nuo kylančių garų. 
Šmėklos bando išlįsti. Neištveria, nesulaukusios jos dėmesio. 

Ji išjungė degiklį, nuėjo prie telefono ir surinko mintinai žinomą 
pranešimų gaviklio numerį. 

Džeinė Ricoli tuojau pat paskambino. Fone girdėjosi aidintis tele- 
fonas. Vadinasi, Ricoli dar ne namie, turbūt tebesėdėjo prie savo stalo 
Šrioder Plaza pastate. 

— Atleisk, kad trukdau, — tarė Mora. — Bet man reikia tavęs 
kai ko paklausti. 

— Tu gerai jautiesi? 

— Gerai. Aš tiktai noriu sužinoti dar vieną dalyką apie ją. 

— Apie Aną Džesop? 


— Taip. Tu sakei, kad ji turėjo Masačusetso vairuotojo pažymėjimą. 

— Teisingai. 

— Kokia jos gimimo data nurodyta? 

— Ką? 

— Šiandien autospijos laboratorijoje sakei, kad ji keturiasdešim- 
ties metų amžiaus. Kurią dieną ji gimusi? 

— Kodėl? 

— Prašau. Man tiesiog reikia žinoti. 

— Gerai. Palauk. 

Mora girdėjo verčiamus lapus, paskui Ricoli vėl prašneko: 

— Pagal tą pažymėjimą, ji gimusi lapkričio dvidešimt penktą. 

Kurį laiką Mora tylėjo. 

— Tu dar ten? — paklausė Ricoli. 

— Taip. 

— Kokia problema, daktare? Kas darosi? 

Mora nurijo seilę. 

— Man reikia, kad tu kai ką dėl manęs padarytum, Džeine. At- 
rodys beprotiška. 

— Dar nežinia. 

— Noriu, kad nusikaltimų tyrimo laboratorija palygintų mudvie- 
jų DNR. 

Mora girdėjo, kaip kitame laido gale skambėjęs telefonas pagaliau 
nutilo. Ricoli pasakė: | 

— Pakartok, ką sakei. Nes manau, kad blogai išgirdau. 

— Aš noriu žinoti, ar mano ir Anos Džesop DNR sutampa. 

— Klausyk, sutinku, kad yra labai didelis panašumas... 

— Yra kai kas daugiau. 

— Apie ką čia dar šneki? 

— Mūsų abiejų ta pati kraujo grupė. B teigiama. 

Ricoli gana pagrįstai nurodė: 

— Kiek dar žmonių turi B teigiamą? Apytikriai kiek? Dešimt pro- 
centų visų planetos gyventojų? 

— Ir jos gimimo diena. Tu sakei, kad ji gimusi lapkričio dvidešimt 


penktą? Džeine, aš gimiau irgi tą pačią dieną. 

Po šios žinios sekė mirtina tyla. Ricoli tyliai ištarė: 

— Gerai, ką tik pašiaušei man ant rankų visus plaukelius. 

— Dabar supranti, kodėl man to reikia? Visko apie ją: nuo jos iš- 
vaizdos iki kraujo grupės, iki gimimo datos... — Mora užsikirto. — Ji 
yra aš. Noriu žinoti, iš kur ji kilusi. Noriu žinoti, kas yra ta moteris. 

Ilga pauzė. Paskui Ricoli tęsė toliau: 

— Pasirodo, atsakyti į šį klausimą bus daug sunkiau negu manėme. 

— Kodėl? 

— Šiandien po pietų gavome duomenis apie jos kreditinę kortelę. 
Sužinojome, kad jos „Master Card“ sąskaita yra tiktai šešių mėnesių 
senumo. 

— Ir kas? 

— Vairuotojo pažymėjimas išduotas prieš keturis mėnesius. Jos 
automobilio numerio lentelės išduotos tiktai prieš tris mėnesius. 

— O jos gyvenamoji vieta? Adrese nurodytas Braitonas, taip? Tur- 
būt kalbėjotės su jos kaimynais. 

— Vakar vėlai vakare pagaliau nutvėrėme namo savininkę. Ji sako, 
kad tą butą Anai Džesop išnuomojo prieš tris mėnesius. Ji įleido mus 
į butą. 

— Ir? 

— Jis tuščias, daktare. Jokio baldelio, jokios keptuvėlės, jokio 
dantų šepetėlio. Kažkas buvo užmokėjęs už kabelinę televiziją ir telefo- 
ną, tačiau ten nebuvo nė gyvos dvasios. 

— O ką sako kaimynai? 

— Niekas jos nematė. Jie vadino ją „šmėkla“. 

— Turi būti kažkoks ankstesnis adresas. Kita banko sąskaita... 

— Ieškojome. Nerandame jokių duomenų apie ankstyvesnį tos 
moters gyvenimą. 

— Ką tai reiškia? 

— Tai reiškia, — pasakė Ricoli, — kad prieš šešis mėnesius Ana 


Džesop neegzistavo. 


Kai Ricoli įėjo į „J. P. Doyles“, ten rado, kaip ir galėjo įtarti, įprastinius 
vyrukus, susispietusius prie baro. Dauguma jų — farai, prie alaus ir 
žemės riešutų apsimainantys tos dienos karų istorijomis. Įsikūręs toje 
pačioje gatvėje kaip ir Bostono policijos departamento Jamaika Pleino 
paskyris, „Doyle's“ buvo turbūt saugiausia girdykla mieste. Tik pastatyk 
ne taip koją — ir tuzinas farų užgrius ant tavęs kaip Naujosios Anglijos 
patriotų būrys. Ji pažinojo šitą kompaniją, ir jie visi pažinojo ją. Jie 
prasiskyrė, duodami kelią nėščiai damai, ir ji išvydo kelias išsišiepusias 
fhizionomijas, kai krypavo pro juos, vedina pilvo lyg laivo pirmagalio. 

— Po perkūnais, Ricoli, — kažkuris užrėkė. — Tu užsimetei svo- 
rio, ar ką? 

— Aha. — Ji nusijuokė. — Bet ne taip, kaip tu: rugpjūtį vėl būsiu 
liesa. 

Ji traukė prie detektyvų Veno ir Danlevio, kurie jai mojo nuo 
baro. Semas ir Erodas — štai kaip visi vadino tą porelę. Storulis hobitas 
ir sudžiūvęs hobitas taip ilgai buvo partneriai, jog laikėsi kaip seniai 
vedusiųjų pora ir, ko gero, drauge praleido daugiau laiko negu su savo 
žmonomis. Ricoli retai juos matė atskirai ir spėjo, kad nereikės ilgai 
laukti, kol jie pradės vilkėti suderintą aprangą. Jiedu išsišiepė ir pasvei- 
kino ją vienodais „Guinness“ alaus bokalais. 

— Sveika, Ricoli, — tarė Venas. 


— ...tu vėlyva, — tęsė Danlevis. 

— Mes jau traukiame po antrą... 

— ... O tu nori vieno? 

Jėzau, jie netgi užbaiginėjo vienas kito sakinius. 

— Čia per daug triukšmo, — pareiškė ji. — Eikime į kitą pa- 
talpą. 

Jie patraukė prie stalų į jos įprastą vietą po Airijos vėliava. Dan- 
levis ir Venas įslinko už stalo priešais ją ir jaukiai įsitaisė greta. Ji pa- 
galvojo apie savo partnerį Barį Frostą, gerą vyruką, netgi pirmos rūšies 
vyruką, tačiau su juo neturėjo visiškai nieko bendra. Po darbo ji eidavo 
sau, Frostas sau. Jiedu ganėtinai mėgo vienas kitą, bet vargu ar ji galėtų 
pakęsti jeigu jie liktų daug ilgiau drauge. Tik jau ne tiek, kiek šitie du. 

— Tai įsigijai „Black Talon“ auką, — pasakė Danlevis. 

— Praėjusią naktį Brukline, — patvirtino ji. — Pirmą „Ialon“ po 
tavo atvejo. Tai buvo kada — prieš dvejus metus? 

— Taip, maždaug. 

— Užbaigta? 

Danlevis nusijuokė. 

— Užkalta stipriai kaip karstas. 

— Kas buvo tas šaulys? 

— Žmogelis, vardu Antoninas Leonovas. Ukrainietis imigrantas, 
nė surūdijusio skatiko nevertas veikėjas, bandęs vaidinti didelį vyrą. 
Jeigu nebūtume jo suėmę, rusų mafija būtų galiausiai jį likvidavusi. 

— Tikras psichas, — sušnarpštė Venas. — Jis visiškai nenutuokė, 
kad jį sekėme. 

— Kodėl sekėte? — paklausė ji. 

— Gavome žinią, kad jis laukė krovinio iš Tadžikijos, — pasakė 
Danlevis. — Heroino. Stambaus krovinio. Vilkomės paskui jį beveik 
savaitę, 0 jis mūsų nė nesuuodė. Taip ir nusekėme iki jo sėbro namų. 
Iki Vasilijaus Titovo. Matyt, Titovas buvo Leonovą užknisęs ar panašiai. 
Matome, kaip Leonovas įeina į Ticovo namą. Paskui pasigirsta šūviai, ir 
Leonovas išpėdina pro duris. 


— O mes jo laukiame, — tęsė Venas. — Kaip ir sakiau — psichas. 

Danlevis iškėlė savo „Guinnessą“ lyg skelbdamas tostą. 

— Elementari byla. Sučiuptas ginkluotas nusikaltėlis. Mes buvo- 
me gryni liudininkai. Nesuprantu, kodėl dar neprisipažino kaltas. Prisie- 
kusiųjų teismui neprireikė nė valandos nuosprendžiui paskelbti. 

— Ar jis bent pasakė jums, iš kur gavo tas „Black Talons'? 

— Gal juokauji? — tarė Venas. — Jis mums nieko nepasakė. Be- 
veik nemokėjo nė vieno žodžio angliškai, bet žodį „Miranda“ velniškai 
gerai žinojo. 

— Nusivežėme grupę, kad ištirtų jo namą ir visą verslą, — pa- 
sakojo Danlevis. — Ar gali patikėti — jo sandėlyje surado aštuonias 
dėžes su „Black Talon“ kulkomis. Nesuprantu, kaip šitiek daug galėjo 
patekti jam į nagus, bet buvo gerai apsirūpinęs. — Danlevis gūžtelėjo 
pečiais. — Tai tokios naujienos apie Leonovą. Nematau, kaip jis susijęs 
su jūsų šaudymu. 

— Per penkerius metus buvo tiktai du atvejai, kai šaudyta „Black 
Talon“ kulkomis, — pasakė ji. — Jūsų ir mano. 

— Na, juodojoje rinkoje turbūt tebeplaukioja keletas kulkų. Po 
velnių, patikrink „eBay“*. Aš žinau tik tiek: mes sučiupome Leonovą, ir 
baigta. — Danlevis išlenkė bokalą. — Jūs susidūrėte su kitu šauliu. 

Šitai ir ji jau buvo išsiaiškinusi. Neatrodė, kad prieš dvejus metus 
įvykęs smulkių rusų gangsterių vaidas būtų susijęs su Anos Džesop nu- 
žudymu. Ta „Black Talon“ kulka niekur nenuvedė. 

— Ar man paskolinsi Leonovo bylą? — paklausė ji. — Vis tiek 
noriu peržiūrėti. 

— Ryt rasi ant savo stalo. 

— Dėkui, vyrai. 

Ji išslinko iš už stalo ir sunkiai atsistojo. 

— Tai kada iššausi? — paklausė Venas, kryptelėjęs galvą į jos pilvą. 

— Dar ne taip greitai. 


— Žinok, vyrukai kerta lažybų. Dėl vaiko lyties. 


* Internetinių aukcionų ir elektroninės prekybos svetainė. 

— Juokauji. 

— Atrodo, guldome septyniasdešimt baksų už mergytę, keturias- 
dešimt — už berniuką. 

Venas sukrizeno. 


— Ir dvidešimt baksų, — tarė jis, — už da7 ką nors. 


Įėjusi į savo butą Ricoli pajautė kūdikio spyrį. Nurimk tenai, Jaunyli, pa- 
galvojo ji. Negana, kad visą dieną boksavai mane kaip kabantį maišą, dar 
ir dabar žadi nesiliauti visą naktį? Ji nežinojo, ar nešiojo berniuką, mergy- 
tę ar dar ką nors, bet buvo aišku viena: šitas vaikas nekantravo gimti. 

Tiesiog baik skintis kelią kung fu metodais, gerai? 

Ricoli nušveitė rankinę ir raktus ant virtuvės staliuko, nusispyrė 
prie durų batelius, o bleizerį užmetė valgomajame ant kėdės. Prieš dvi 
dienas jos vyras Gabrielis išvyko į Montaną, nes priklausė FTB koman- 
dai, kuri tyrė pusiau karinės grupės slaptą ginklų sandėlį. Dabar butas 
nepastebimai niro į tą pačią jaukią netvarką, kuri čia karaliavo iki jųd- 
viejų vedybų. Iki to laiko, kai Gabrielis įsikėlė ir įdiegė kažką panašaus 
į disciplinuotumą. Palik buvusiam jūrų pėstininkui, kad pertvarkytų 
tavo puodus ir dubenis pagal dydį. 

Miegamajame ji prabėgomis pamatė savo atvaizdą veidrodyje. Vos 
bepažino: skruostai kaip prinokę obuoliai, nugara nenormaliai įlinkusi, 
pilvas išsipūtęs po tampiomis kelnėmis. Kada aš išnykau? — galvojo ji. 
Ar dar esu čia pasislėpusi kažkur tame deformuotame kūne? Ji stovėjo 
priešais nepažįstamos moters atvaizdą ir prisiminė, koks plokščias anks- 
čiau buvo jos pilvas. Jai nepatiko, kad taip išpurto veidas, kad skruos- 
tai pražydo kaip vaiko. Nėštumo švytėjimas — šitaip viską pavadino 
Gabrielis, bandydamas įtikinti žmoną, kad iš tikrųjų ji neatrodė kaip 
banginis blizgančia nosimi. Ta moteris iš tikrųjų ne aš, galvojo ji. Ne ta 
policininkė, kuri gali išspirti duris ir nupilti nusikaltėlius. 

Ji sudribo aukštielninka ant lovos ir kaip skrendantis paukštis iš- 


skėtė ant čiužinio rankas. Paralai dvelkė Gabrielio kvapu. Šią naktį man 

trūksta tavęs, pagalvojo ji. Vedybinis gyvenimas turi būti ne šitoks. Du 
veiklos barai, du apsėsti savo darbo žmonės. Gabrielis kelyje, o ji viena 
šitame bute. Tačiau žengdama šį žingsnį žinojo, kad lengva nebus. Kad 
bus pernelyg daug tokių naktų, kada jo arba jos darbai juos atskirs. Jai 
knietėjo jam vėl paskambinti, bet tą rytą jie jau dukart kalbėjosi — „Ve- 
rizon“ ryšių tarnyba ir taip gerokai apšvarina jos algalapį. 

Et, velniai nematę. 

Ji pasivertė ant šono, atsiplėšė nuo lovos ir tiesė ranką prie telefono, 
kuris stovėjo ant naktinio staliuko, kai tas staiga suskambo. Apstulbusi 
pažiūrėjo į skambintojo duomenis. Nežinomas numeris, ne Gabrielis. 

Ji pakėlė ragelį. 

— Alio? 

— Detektyvė Ricoli? — pasiteiravo vyriškis. 

— Taip. 

— Atleiskite, kad taip vėlai skambinu. Ką tik šį vakarą grįžau į 
miestą ir... 

— Atsiprašau, kas čia skambina? 

— Detektyvas Balardas, Niutono policijos departamentas. Kaip 
suprantu, jūs vadovaujate vakarykštės nakties šūvių Brukline tyrimui. 
Auka vardu Ana Džesop. 

— Taip. 

— Pernai buvau čia įsitraukęs į vieną bylą. Į ją buvo įpainiota mo- 
teris, vardu Ana Džesop. Nežinau, ar čia tas pat asmuo, tačiau... 

— Jūs sakėte, kad dirbate Niutono policijos departamente? 

— Taip. 

— Ar galėtumėte atpažinti ponią ar panelę Džesop? Jeigu apžiū- 
rėtumėte palaikus? 

Pauzė. 

— Manau, kad reikia. Turiu būti tikras, kad ten ji. 

— Ir jeigu ji? 


— Tada žinau, kas ją nužudė. 

Dar nespėjus detektyvui Rikui Balardui išsitraukti savo asmens tapa- 
tybės kortelės, Ricoli galėjo nuspėti, kad tas vyras buvo policininkas. 
Kai ji įėjo į Teismo medicinos ekspertų tarnybos priimamąjį, jis iš karto 
pašoko ant kojų ir atsistojo lyg po komandos „Ramiai!“ Akys — atviras 
ir krištolinis mėlis, rudų plaukų kirpimas tradicinis, o marškiniai iš- 
lyginti kariškai tvarkingai. Tokia pat rami valdingumo išraiška, kaip ir 
Gabrielio, toks pat tvirtas žvilgsnis, kuris tarsi sakė: Būtiniausiu atveju 
gali manimi pasitikėti. Sekundėlę ji panoro vėl būti laiba ir patraukli. 
Paspausdama ranką, žiūrėdama į jo asmens tapatybės kortelę, jautė jo 
akylų žvilgsnį. 

Grynas policininkas, pagalvojo ji. 

— Jūs tam pasiruošęs? — paklausė. Kai jis linktelėjo, ji atsigręžė į 
registratorę. — Ar daktaras Bristolis apačioje? 

— Šiuo metu jis baigia skrodimą. Sakė, kad rasite jį ten. 

Jiedu nusileido lifru į rūsio aukštą ir įėjo į prieškambarį, kur 
spintelėse buvo laikomi antbačiai, medicininės kaukės ir popierinės 
kepuraitės. Pro didžiulį stebėjimo langą matėsi autopsijos laboratorija, 
kurioje daktaras Bristolis ir Jošimas darbavosi prie sulysusio žilaplaukio 
vyro. Bristolis pastebėjo juos už stiklo ir mostelėjo pasisveikindamas. 

— Dar dešimt minučių! — pranešė jis. 

Ricoli linktelėjo. 

— Palauksime. 

Bristolis buvo ką tik atlikęs galvos odos inciziją. Dabar lupo odą 
nuo kaukolės, suardydamas veidą. 

— Aš visada neapkenčiu šitos dalies, — pasakė Ricoli. — Kai jie 
pradeda jaukti veidą. Visa kita galiu pakelti. 

Balardas nieko nesakė. Ji pažiūrėjo į jį ir pamatė jau įsitempusią 
nugarą, niūriai stoišką veidą. Kadangi jis nebuvo žmogžudystes tiriantis 
detektyvas, matyt, retai užsukdavo į morgą, ir ta už lango vykdoma 
procedūra tikriausiai jam atrodė pasibaisėtina. Ji prisiminė, kai būdama 
policijos kadete patį pirmą kartą atsidūrė čia. Atėjo su visa grupe iš aka- 
demijos, buvo vienintelė moteris tarp šešių raumeningų kadetų, ir visi 


gerokai už ją aukštesni. Visi tikėjosi, kad mergaičiukė bus lepi, ir ne kas 

kitas, o ji nusisuks skrodimo metu. Tačiau ji tvirtai įsispyrė priekinėse 
pozicijose, stebėjo visą procedūrą nekrūpčiodama. O neatlaikė vienas 
vyrukas, pats didžiausias žaliūkas iš visų, jis perbalo ir nuklupinėjo prie 
arčiausiai stovinčios kėdės. Ar tik tas pats neatsitiks ir Balardui. Dienos 
šviesos lempų apšviesta jo oda įgavo liguistą blyškumą. 

Skrodimo patalpoje Jošimas pjūklu pradėjo pjauti kaukolę. At- 
rodė, kad geležtės zvimbimas ardant kaulą Balardui tapo nebepake- 
liamas. Jis nusisuko nuo lango ir įbedė žvilgsnį į lentyną, į pagal dydį 
surūšiuotų pirštinių dėžutes. Džeinei net šiek tiek jo pagailo. Turėjo 
būti žeminantis dalykas, kai panelės farės akivaizdoje ima linkti keliai 
tokiam kietai atrodančiam vyrukui kaip Balardas. 

Ji pastūmė jam vieną taburetę, paskui kitą prisitraukė sau. Sėsda- 
masi atsiduso. 

— Dabar negaliu per ilgai išstovėti ant kojų. 

Jis taip pat atsisėdo, matėsi, lengviau atsipūtė, galėdamas nukreip- 
ti dėmesį nuo to zvimbiančio kaulų pjūklelio. 

— Čia jūsų pirmasis? — paklausė jis, rodydamas į jos pilvą. 

— Taip. 

— Berniukas ar mergaitė? 

— Nežinau. Mes būsime laimingi bet kuriuo atveju. 

— lr aš taip jaučiausi gimus dukrelei. Dešimt rankų pirštų, dešimt 
kojų pirštų — tik tiek teprašiau... — jis nutilo, sunkiai nurijo seiles, 
tebezvimbiant pjūklui. 

— Kokio amžiaus dabar jūsų dukrelė? — paklausė Ricoli, bandy- 
dama atitraukti jo dėmesį. 

— A, keturiolikos, o elgiasi kaip trisdešimtmetė. Dabar jau nebe 
juokai. 

— Sudėtingas amžius mergaitėms. 

— Matote, kaip tvinsta visi mano žili plaukai? 

Ricoli nusijuokė. 

— Mano mama darydavo tą patį. Rodydavo sau į galvą ir sakyda- 
vo: „Šitie žili plaukai vien tik dėl js kaltės.“ Turiu prisipažinti, buvau 


nesukalbama keturiolikmetė. Toks jau amžius. 

— Na, mes taip pat turime problemų. Nuo praėjusių metų mudu 
su žmona negyvename kartu. Keitė tampoma į abi puses. Du dirbantys 
tėvai, dveji namai. 

— Vaikui turi būti sunku. 

Laimė, kaulo zvimbimas liovėsi. Ricoli pro langą pamatė, kaip 
Jošimas nukėlė kaukolės viršūnę. Matė, kaip Bristolis abiem rankomis 
švelniai išėmė smegenis. Balardas vengė žiūrėti į langą, sėdėjo nukreipęs 
visą dėmesį į Ricoli. 

— Sunku, tiesa? — pasakė jis. 

— Kas — sunku? | 

— Dirbti policininke. Jūsų padėtyje, ir taip toliau. 

— Šiomis dienomis bent jau nė vienas nesitiki, kad išspardysiu 
duris. 

— Mano žmona buvo naujokė, kai pastojo. 

— Niutono policijoje? 

— Bostone. Ją norėjo iš karto atleisti nuo patruliavimo. O ji pasa- 
kė jiems, kad nėštumas sukuria dėkingas aplinkybes. Kad nusikaltėliai 
būna daug pagarbesni. 

— Nusikaltėliai? Man jie niekada nebūna pagarbūs. 

Gretimoje patalpoje Jošimas adata ir medicininiu siūlu siuvo lavo- 
nui atliktą pjūvį — klaikus siuvėjas, daigstantis ne audeklą, bet mėsą. 
Bristolis nusitempė pirštines, nusiplovė rankas, po to išdrimblino pas 
savo lankytojus. 

— Atsiprašau, kad teko laukti. Užtruko šiek tiek ilgiau negu tikė- 
jausi. To žmogaus pilvas prisėtas navikų, o gydytojo niekada akyse nėra 
matęs. Todėl teko susitikti su manimi, — jis ištiesė Balardui mėsingą, dar 
drėgną ranką. — Detektyve. Vadinasi, prisistatėte pažiūrėti į mūsų šūvį. 

Ricoli pamatė, kaip įsitempė Balardo veidas. 

— Mane pasikvietė detektyvė Ricoli. 

Bristolis linktelėjo. 

— Na, tuomet eime. Ji yra šaldymo patalpoje. 

Jis nusivedė juos per skrodimo kambarį, pro kitas duris į didžiulį 


šaldymo skyrių. Šis atrodė kaip bet kuri šalta patalpa šaldytai mėsai 

laikyti, čia buvo temperatūros matuokliai ir masyvios nerūdijančio 
plieno durys. Prie jų ant sienos kabėjo lentelė su prisegtu žurnalu pri- 
statomiems lavonams žymėti. Sąraše buvo vakar vienuoliktą valandą 
vakaro atvežto pagyvenusio vyro, kurio skrodimą ką tik baigė, pavardė. 
Į šį sąrašą niekas nenorėjo patekti. 

Bristolis atidarė duris, pasklido kondensuoto oro tėkmė. Visi įėjo 
į vidų, ir Ricoli vos neužspringo nuo sušalusios mėsos smarvės. Tapusi 
nėščia ji negalėjo pakęsti bjaurių kvapų, netgi puvimo dvokas nuvydavo 
ją prie artimiausios praustuvės. Šį kartą pykinimą pavyko sutvardyri 
žiūrint į sustatytų vėžimėlių eilę ir pasitelkus žūtbūtinį ryžtą. Ten gulėjo 
penki lavonų maišai, tai, kas buvo juose, apgaubta baltu plastiku. 

Bristolis nuėjo prie vežimėlių ir skaitinėjo prikabintas korteles. 
Apsistojo ties ketvirtuoju. 

— Štai čia mūsų mergaitė, — pasakė jis ir atsegė maišo užtrauktu- 
ką tiek, kad matytųsi viršutinė torso pusė, „Y“ formos pjūvis, užsiūtas 
morgo siūlu. Dar vienas Jošimo rankų darbas. 

Kai plastikas prasiskyrė, Ricoli žvilgsnis buvo nukreiptas ne į mi- 
rusią moterį, bet į Riką Balardą. Jis tylėdamas žiūrėjo į lavoną. Atrodė, 
kad Anos Džesop vaizdas jam sustingdė kraują. 

— Na? — tarė Bristolis. 

Balardas sumirksėjo tarsi sugrįždamas iš transo. Iškvėpė. 

— Čia ji, — sušnabždėjo jis. 

— Ar esate visiškai tikras? 

—- Taip, — Balardas nurijo seilę. — Kas atsitiko? Ką radote? 

Bristolis žvilgtelėjo į Ricoli, siųsdamas tylų prašymą, kad leistų 
pateikti informaciją. Ji linktelėjo. 

— Vienas šūvis, kairysis smilkinys, — tarė Bristolis, rodydamas 
žaizdą galvos odoje. — Išplėstinis smilkinio kaulo ir abiejų momeninių 
skilčių sužalojimas dėl kaukolės viduje įvykusio rikošeto. Kaukolė pri- 
plūdusi kraujo. 

— Tai buvo vienintelė žaizda? 

— Taip. Labai greitas, labai veiksmingas šūvis. 


Balardo akys nukrypo į torsą. Į krūtis. Vyro reakcija, išvydus nuo- 

gą moterį, nestebino, tačiau Ricoli vis tiek trikdė toks vaizdas. Gyva ar 
mirusi Ana Džesop turėjo sulaukti pagarbos. Džeinei Ricoli palengvėjo, 
kai daktaras Bristolis dalykiškai užtraukė maišo užtrauktuką, apsaugo- 
damas lavono privatumą. 

Jie išėjo iš šaldymo patalpos, ir Bristolis uždarė sunkias šaldytuvo 
duris. 

— Gal žinote jos artimųjų pavardes? — paklausė jis. — Ką nors, 
kam turėtume pranešti? 

— Nėra nė vieno, — atsakė Balardas. 

— Esate įsitikinęs. 

— Ji neturi nė vieno gyvo... — staiga jo balsas užlūžo. Pats su- 
akmenėjo ir įbedė akis į vidinį autopsijos laboratorijos langą. 

Ricoli atsisuko pažiūrėti, kas jį prikaustė, ir iš karto suprato. Į 
laboratoriją buvo įėjusi Mora Ailz nešina vokais su rentgenogramomis. 
Ji pasuko prie peržiūros langelio, pakabino nuotraukas ir įjungė šviesą. 
Tyrinėdama sutrupėjusių galūnių kaulų vaizdus, Mora net neįtarė, kad 
buvo stebima. Kad pro langą į ją stebeilėjo trys poros akių. 

— Kas ji? — sumurmėjo Balardas. 

— Čia viena iš mūsų medicinos ekspertų, — paaiškino Bristo- 
lis. — Daktarė Mora Ailz. 

— Siaubingas panašumas, tiesa? — pasakė Ricoli. 

Apstulbęs Balardas purtė galvą. 

— Akimirką pagalvojau... 

— Mes visi taip galvojome, kai tik išvydome auką. 

Gretimame kambaryje Mora sukišo nuotraukas atgal į vokus. Ji 
išėjo iš laboratorijos, taip ir nesuvokusi, kad buvo stebima. Kaip leng- 
va slapčia sekti kitą žmogų, pagalvojo Ricoli. Nėra tokio dalyko kaip 
šeštasis pojūtis, kuris pakužda, kada kiti spokso į mus. Nejaučiame į 
pečius įremto persekiotojo žvilgsnio, susigaudome tik tą akimirką, kai 
jis imasi veikti. 

Ricoli atsisuko į Balardą. 

— Gerai, pamatėte Aną Džesop. Parvirtinote, kad ją pažįstate. 
Dabar pasakykite, kas ji tokia iš tikrųjų buvo. 


Pati geriausia mašina. Šitaip ją vadino visuose skelbimuose, šitaip ją 
vadino Dveinas, ir Metė Purvis vairavo šią galingą mašiną Vakarų Pa- 
grindine gatve, mirkčiodama, kad sulaikytų ašaras, ir galvodama: „Tu 
privalai ten būti. Prašau, Dveinai, būk tenai.“ Tačiau ji nežinojo, ar jis 
bus. Šiomis dienomis ji tiek daug nesuprato apie savo vyrą, atrodė, kad 
vietoj jo atsirado kažkoks svetimas žmogus, kuris vos kreipė į ją dėmesį. 
Netgi vos pažiūrėdavo į ją. Noriu, kad sugrįžtų manasis vyras. Tačiau net 
nežinau, kaip aš jį praradau. 

Priekyje viliojo gigantiška iškaba su užrašu PURVIS BMW. Ji įsuko 
į automobilių stovėjimo aikštelę, pravažiavo kitų spindinčių pačių ge- 
riausių automobilių eiles ir pamatė Dveino automobilį, stovintį netoli 
salono durų. 

Ji įvažiavo į šalia jo esančią stovėjimo vietą ir išjungė variklį. Kurį 
laiką sėdėjo giliai alsuodama. Išvalyti kvėpavimo takus — taip, kaip 
mokė „Lamaze“ kursuose*. Prieš mėnesį Dveinas nustojo lankyti tuos 
kursus, kadangi, jo nuomone, tai buvo bereikalingas laiko švaistymas. 
Tu nešioji kūdikį, ne aš. Kodėl aš turiu ten būti? 

Oi, per ilgai giliai kvėpuota. Galva staiga apsvaigo, ir ji metėsi į 


priekį, ant vairo. Netyčia nuspaudė signalą ir krūptelėjo, kai tas garsiai 
* Kursai nėščiosioms. 

užkaukė. Dirstelėjo pro langą ir pamatė į ją žiūrintį mechaniką. Į Dvei- 

"no idiotę žmoną, kuri be jokio reikalo signalizavo. Nuraudusi pastūmė 
dureles, išslinko iš už vairo, laviruodama didelį pilvą, ir nužingsniavo į 
BMW saloną. 

Viduje atsidavė oda ir automobilių vašku. Vyrų vaistas, skatinantis 
lytinę funkciją — šitaip Dveinas vadino tą kvapų puotą, kuri dabar 
Metei kėlė silpną šleikštulį. Ji stabtelėjo tarp tų erotiškų salono sire- 
nų: šių metų nauji modeliai, visi jausmingi išlenkimai ir po žibintais 
blyksintis chromas. Šitoje patalpoje bet kuris vyras galėjo prarasti sielą. 
Perbrauks ranka per blizgantį mėlyną sparną, per ilgai paspoksos į savo 
atvaizdą priekiniame stikle ir pradės sapnuoti. Marys tą vyrą, kuriuo 
galėtų būti, jeigu tik turėtų vieną iš šitų mašinų. 

— Ponia Purvis? 

Metė atsigręžė ir pamatė mojuojantį Bartą Tejerį, vieną iš savo 
vyro pardavėjų. 

— O, sveikas, — pasisveikino ji. 

— Ieškote Dveino? 

— Taip. Kur jis yra? 

— Manau, a... — Bartas pažvelgė į gale esančius kabinetus. — 
Tuoj pažiūrėsiu. 

— Viskas gerai, aš pati susirasiu. 

— Ne! Noriu pasakyti, a, aš jį atvesiu, gerai? Jūs turėtumėte atsi- 
sėsti, nesivarginti. Jūsų padėtyje nereikėtų per daug stoviniuoti. 

Juokinga, kad Bartas šitaip kalba: jo pilvas didesnis už jos. 

Ji išspaudė šypseną. 

— Aš esu tiktai nėščia, Bartai. Ne luoša. 

— Ir kada ta garsioji diena? 

— Po dviejų savaičių. Šiaip ar taip, tada tikimės sulaukti. Nors 
niekada negali žinoti. 

— Tikra tiesa. Mano pirmasis sūnus — jis nenorėjo pasirodyti. 
Vėlavo gimti tris savaites ir dabar visur vėluoja. — Jis pamerkė. — Tuoj 


jums atvesiu Dveiną. 

Ji žiūrėjo, kaip jis ėjo galinių kabinetų link. Sekė akimis ir matė, 
kaip pabeldė į Dveino duris. Niekas nepasirodė, ir jis vėl pabeldė. Pa- 
galiau durys atsivėrė, išlindo Dveino galva. Jis krūptelėjo, pamatęs iš 
salės jam mojančią Metę. 

— Ar galiu su tavimi pasikalbėti? — šūktelėjo ji. 

Dveinas išėjo iš kabineto ir uždarė duris. 

— Ką čia veiki? — atžariai tarstelėjo jis. 

Bartas šaudė akimis tai į vieną, tai į kitą. Pamažu pradėjo slinkti 
išėjimo link. 

— Aa, Dveinai, manau, dabar padarysiu kavos pertraukėlę. 

— Gerai, gerai, — burbtelėjo Dveinas. — Man nerūpi. 

Bartas nėrė iš salės. Vyras su žmona spoksojo vienas į kitą. 

— Aš laukiau tavęs, — tarė Metė. 

— Ką? 

— Akušerės konsultacija, Dveinai. Sakei, kad ateisi. Daktarė 
Fišmen palaukė dvidešimt minučių, paskui nebegalėjome ilgiau laukti. 
Nepamatei sonogramos. 

— O! O, Jėzau. Pamiršau. — Dveinas brūkštelėjo ranka per 
galvą, suglostydamas tamsius plaukus. Jam amžinai rūpėjo tai plaukai, 
tai marškiniai, tai kaklaraištis. Dveinas mėgo sakyti, kad dirbdamas su 
aukštos klasės produktu turi atitinkamai ir atrodyti. — Gaila. 

Ji atsegė rankinę ir ištraukė „Polaroid“ nuotrauką. 

— Gal bent nori pažiūrėti? 

— Kas čia? 

— Mūsų dukra. Čia ultragarso nuotrauka. 

Jis pažiūrėjo į nuotrauką ir gūžtelėjo pečiais. 

— Nieko gero nesimato. 

— Štai čia jos rankytė ir kojytė. Jeigu gerai įsižiūri, matai ir veidelį. 

— Aha, kietai. — Jis grąžino nuotrauką. — Šiandien grįšiu namo 
vėlokai, gerai? Šeštą ateina vienas vyrukas — prieš perkant išbandys 
automobilį. Vakarienei pats ką nors nutversiu. 


Ji įsidėjo „Polaroid“ į rankinę ir atsiduso. 

— Dveinai... 

Jis greitai pakštelėjo jai į kaktą. 

— Palydėsiu tave. Eime. 

— Negi negalime nueiti išgerti kavos ar dar ko nors? 

— Aš turiu klientų. 

— Ber salėje nieko nėra. 

— Mete, prašau. Leisk man dirbti savo darbą, gerai? 

Staiga virstelėjo Dveino kabineto durys. Metė atsigręžė ir pamatė 
išeinančią moterį, išstypusią blondinę, kuri greitai nėrė prieškambariu 
į kitą kabinetą. 

— Kas ji tokia? — paklausė Metė. 

— Ką? 

— "Ta moteris, kuri ką tik buvo tavo kabinete. 

— A. Ji? — Jis atsikrenkštė. — Naujai įdarbinta. Pamaniau, kad 
mums jau būtų laikas nusisamdyti pardavėją moterį. Supranti, pajvai- 
rinti komandą. Pasirodė esanti tikras turtas. Praėjusį mėnesį išpardavė 
daugiau automobilių negu Bartas, o tai jau kai ką sako. 

Metė mąstė žiūrėdama į uždarytas Dveino duris: „Kaip tik tada ir 
prasidėjo. Praėjusį mėnesį. Tada viskas tarp mūsų ir pasikeitė, kai pa- 
šalietė įsibrovė į Dveino kūną.“ 

— Kuo ji vardu? — paklausė Metė. 

— Klausyk, man tikrai reikia grįžti prie darbo. 

— Aš tiktai noriu žinoti jos pavardę. 

Atsisukusi į Dveiną, ji iš karto pamatė jo akyse lyg neonas švytin- 
čią kaltę. 

— O, Jėzau. — Jis nusigręžė. — Tik šito ir betrūko. 

— Aa, ponia Purvis? — tai Bartas šūktelėjo iš salės tarpdurio. — 
Ar pastebėjote, kad viena jūsų automobilio padanga nuleista? Man ką 
tik mechanikas parodė. 

Ji apstulbusi atsisuko ir spoksojo į jį. 

— Ne. Aš... aš nepastebėjau. 


— Kaip tu gali nepastebėti nuleistos padangos? — užsipuolė Dveinas. 

— Turbūt — na, jis lyg ir judėjo kažkaip nerangiai, bet... 

— Negaliu patikėti. 

Dveinas jau traukė durų link. Kaip visada palieka mane, pagalvojo 
ji. O dabar jis įsiutęs. Kaip čia staiga dėl visko pasidariau kalta? 

Metė su Bartu nusekė paskui jį prie jos automobilio. Dveinas 
kraipė galvą pritūpęs prie dešiniojo užpakalinio rato. 

— Ar gali patikėti, kad ji nepastebėjo šito? — pasakė jis Bartui. — 
Pažiūrėk į padangą! Ji sudraskė prakeiktą padangą! 

— Ei, pasitaiko, — ramino Bartas. Jis užjaučiamai dirstelėjo į Me- 
tę. — Klausykit, aš paprašysiu Edį, kad užmestų naują. Nieko tokio. 

— Bet pažiūrėk į ratlankį — visas suvarytas. Kaip manai, kiek 
mylių ji šitaip važiavo? Ir kaip galima būti tokiai bukai? 

— Liaukitės, Dveinai, — pasakė Bartas. — Čia nieko baisaus. 

— Aš nežinojau, — tarė Metė. — Atsiprašau. 

— Artu šitaip važiavai visą kelią nuo gydytojos kabineto? — Dvei- 
nas dirstelėjo į ją per petį, ir ji persigando pamačiusi pyktį skeliančias 
akis. — Užsisvajojai ar ką? 

— Dveinai, aš nežinojau. 

Bartas patapšnojo Dveinui per petį. 

— Gal reikėtų bent kiek švelniau, ką? 

— Nesikišk, po perkūnais! — atšovė Dveinas. 

Bartas atsitraukė, klusniai kilstelėjęs rankas. 

— Gerai, gerai. 

Jis paskutinį kartą žvilgtelėjo į Metę, girdi, sėkmės, mieloji, ir nuėjo. 

— Tai tiktai padanga, — ramino Metė. 

— Turbūt visą kelią lakstė žiežirbos. Kaip manai, kiek žmonių 
matė tave šitaip važiuojančią? 

— Argi svarbu? 

— Oho! Čia Bymeris“. Kai vairuoji tokią mašiną, išlaikai įvaizdį. 
Žmonės pamato tokį automobilį ir tikisi išvysti prašmatnesnį vairuoto- 


ją, šiek tiek labiau susigaudantį. O tu trauki džerškėdama ant pliko rat- 


* BMW automobilio markė (Jaunimo žodynas). 

lankio ir nusmukdai visą įvaizdį. Šitaip kiekvienas Bymerio vairuotojas 
"pradeda atrodyti prastai. Aš pats tada atrodau prastai. 

— Tai tiktai padanga. 

— Baik kartoti tą patį. 

— Bet taip yra. 

Dveinas pasipiktinęs sušnarpštė ir atsistojo. 

— Man užtenka. 

Ji nurijo ašaras. 

— Kalbame ne apie padangą. Ar ne, Dveinai? 

— Ką? 

— Šitas kivirčas vyksta dėl mūsų. Kažkas negerai tarp mūsų. 

Jo tylėjimas tik pablogino padėtį. Jis nepakėlė į ją akių, bet nusi- 
suko ir žiūrėjo į prieinantį mechaniką. 

— Sveiki, — pasisveikino mechanikas. — Bartas sakė, kad atei- 
čiau pakeisti padangos. 

— Ta-aip, sutvarkyk, gerai? 

Dveinas nutilo pamatęs, kad į automobilių stovėjimo vietą ką tik 
įsuko „Toyota“. Išlipo vyras ir stovėjo apžiūrinėdamas BMW. Pasilenkė 
arčiau, skaitė ant lango prilipdytą prekybos agento etiketę. Dveinas su- 
siglostė plaukus, timptelėjo kaklaraištį ir pasuko prie naujojo kliento. 

— Dveinai? — stabdė Metė. 

— Turiu klientą. 

— Bet aš esu tavo žmona. 

Jis ūmai apsisuko, žvilgsnis siaubingai niršus. 

— Baik. Liaukis bandyti likimą. Mete. 

— Ką aš turiu daryti, kad patraukčiau tave? — paklausė ji pro 
ašaras. — Nusipirkti iš tavęs automobilį? Šito reikia? Nes nebemarau 
kito kelio. 

— Tuomet gal turėtum paprasčiausiai nebesistengti. Kadangi jau 
nematau prasmės. 

Ji žiūrėjo, kaip jis nueina. Matė, kaip stabtelėjo, pasitempė, ištrėš- 
kė šypseną. Balsas staiga šiltai ir draugiškai sugriaudėjo, kai sveikinosi 


su naujuoju klientu. 

— Ponia Purvis? Ponia? 

Ji sumirkčiojo. Atsisuko į mechaniką. 

— Jeigu galima, man reikės jūsų automobilio raktelių. Kad ga- 
lėčiau nusivežti jį į angarą ir pakeisti padangą. — Jis ištiesė tepaluotą 
ranką. 

Ji be žodžių padavė žiedą su rakteliais, paskui atsisuko į Dveiną. 
Tačiau jis net nedirstelėjo jos pusėn. Tarsi ji neegzistuotų. Tarsi būtų 
tuščia vieta. 

Ji beveik neprisiminė, kaip parvažiavo namo. 

Pajuto, kad sėdi prie virtuvės stalo, rankoje tebelaiko raktus, o 
priešais guli tos dienos korespondencija. Viršuje kreditinės kortelės sąs- 
kaita, adresuota ponui ir poniai Purvisams. Ponui ir poniai. Ji prisiminė 
tą pirmą kartą, kai kažkas pavadino ją ponia Purvis, ir koks džiaugsmas 
užplūdo, išgirdus tą pavardę. Ponia Purvis. Ponia Purvis. 

Ponia Niekas. 

Raktai nukrito ant grindų. Ji susiėmė už galvos ir pratrūko rau- 
doti. Raudojo, kūdikiui spardantis joje, raudojo, kol paskaudo gerklę ir 
nuo ašarų sušlapo laiškai. 

Noriu, kad jis vėl būtų toks, koks buvo. Kai mylėjo mane. 

Pro kūkčiojimus išgirdo, kaip cyptelėjo durys. Tas garsas atsklido 
nuo garažo pusės. Galva iš karto kilstelėjo, krūtinėje pražydo viltis. 

Jis namie! Grįžo namo atsiprašyti. 

Ji taip greitai pašoko, jog apvirto kėdė. Apsvaigusi atidarė duris ir 
įėjo į garažą. Stovėjo sumišusi, mirkčiodama patamsyje. Garaže buvo 
tiktai jos automobilis. 

— Dveinai? — ištarė ji. 

Jos dėmesį patraukė šviesos rėželis: durys, vedančios į šoninį 
kiemą, buvo praviros. Ji nuėjo per garažą jų uždaryti. Vos spėjusi jas 
pastumti, už savęs išgirdo žingsnius ir sustingo vietoje, širdis pradėjo 
daužytis. Tą akimirką suprato, kad buvo ne viena. 


Atsisuko. Nespėjus pilnai apsisukti, ją užgulė tamsa. 


Iš popiečio saulėkaitos Mora įžengė į vėsią Maloningosios Dievo Mo- 
tinos bažnyčios tamsą. Kokią minutę ji matė tiktai šešėlius, neaiškius 
klauptų kontūrus ir vienišos parapijietės, kuri priekyje sėdėjo palenkusi 
galvą, siluetą. Mora įslinko į klauptą ir atsisėdo. Atsidavė tylai. Akys 
pamažu priprato prie blausios aplinkos. Viršuje, sodriomis tamsiomis 
spalvomis spindinčiuose vitražiniuose languose, garbanota moteris susi- 
žavėjusi žiūrėjo į medį, ant kurio kabojo raudonas kaip kraujas obuolys. 
Ieva Rojaus sode. Moteris gundytoja, viliotoja. Griovėja. Žiūrėdama į 
tą langą, ji pajuto nerimastį, ir žvilgsnis nukrypo į kitą. Nors užauginta 
karalikų šeimoje, bažnyčioje nesijautė jaukiai. Žvelgė į brangakmenių 
atspalviais nutapytus šventųjų kankinių atvaizdus, įrėmintus į šiuos 
langus, ir nors dabar jie buvo garbinami kaip šventieji, ji žinojo, kad 
gyvenime jie irgi nestokojo ydų. Kad jų keliai žemėje tikrai buvo pažen- 
klinti ir nuodėmių, ir blogų pasirinkimų, ir žemų troškimų. Ji žinojo 
geriau negu dauguma kitų, kad tobulumas žmogui nepasiekiamas. 

Mora atsistojo, pasisuko į taką tarp eilių ir stabtelėjo. Čia pat sto- 
vėjo tėvas Brofis vitražo spalvų mozaikos nutviekstu veidu. Ji negirdėjo, 
kaip jis tyliai prisiartino, ir dabar abu stovėjo vienas priešais kitą, ne- 
drįsdami sudrumsti tylos. 

— Tikiuosi, dar neišeini, — pagaliau ištarė jis. 


— Atėjau tiktai kelioms minutėms, apmąstyti. 

— Tuomet džiaugiuosi, kad spėjau tave pamatyti. Gal norėtum 
pasikalbėti? 

Ji dirstelėjo į užpakalines duris, tarsi ketindama ištrūkti. Paskui 
atsiduso. 

— Taip. Manau, norėčiau. 
Ir ką gi ji mato? — pagalvojo Mora. Gražų jauną kunigą. Patrauklią 
moterį. Šventieji persimetė įtemptai kuždančiais žvilgsniais. 

Atrodė, kad tėvas Brofis jautėsi taip pat nesmagiai, kaip ir Mora. 
Žvilgrelėjęs į aną parapijietę, jis pasakė: 


— (Galbūt ne čia. 


Jiedu ėjo palei vandenį medžių pavėsyje skendinčiu taku. Šią šiltą 
popietę Jamaika Riverio parke buvo apstu bėgiojančių žmonių, dvi- 
ratininkų ir mamų, stumiančių vaikiškas sulankstomąsias kėdutės su 
ratukais. Tokioje viešoje vietoje su susirūpinusia parapijiete vaikščiojan- 
tis kunigas vargu ar galėjo sukelti apkalbas. Štai kaip visuomet turi būti 
tarp mūsų, pagalvojo ji, kai jiedu pasilenkė pralįsdami pro nusvirusias 
gluosnio šakas. Jokio skandalo pėdsako, jokio nuodėmės kvapo. Kodėl 
aš labiausiai noriu iš jo to, ko jis negali man duoti. Bet esu čia. 

Abu esame čia. 

— Galvojau, kada gi tu pas mane užeisi, — prabilo jis. 

— Norėjau užeiti. Savaitė buvo sunki. — Ji sustojo, žiūrėjo į upę. 
Netoliese nuo kelio atsklindantis ūžesys stelbė tekančio vandens gar- 
są. — Šiomis dienomis apčiuopiu savo pačios mirtingumą. 

— Anksčiau — ne? 

— Ne šitaip. Kai praėjusią savaitę stebėjau tą skrodimą... 

— Tu tiek daug jų matai. 

— Ne tik matau, Danieli. Ar/ieku juos. Laikau rankoje skalpelį ir 
pjaunu. Beveik kiekvieną dieną tai darau darbe, ir tai niekada nekėlė 
jokio nerimo. Gal tai reiškia, kad prarandu ryšį su žmonėmis. Taip atsi- 


ribojau, jog net nepastebiu, kad pjaustau žmogaus kūną. Tačiau tą dieną 

stebint skrodimą viskas mane palietė asmeniškai. Žiūrėjau į ją ir mačiau 
ant stalo save. Dabar negaliu paimti skalpelio ir negalvoti apie ją. Apie 
tai, koks galėjo būti jos gyvenimas, ką ji jautė, ką galvojo, kai... — Mora 
užsikirto, atsiduso. — Buvo sunku imtis darbo. Ir viskas. 

— Ar tu tikrai turi dirbti tą darbą? 

Sugluminta tokio klausimo, ji pažiūrėjo į jį. 

— Argi gali būti kitaip? 

— Pasakei taip, lyg tai būtų sutartimi susaistyta vergija. 

— Toks mano darbas. Aš jį gerai išmanau. 

— Tai ne priežastis jį dirbti. Taigi kodėl dirbi? 

— Kodėl tu esi kunigas? 

Dabar atėjo jam eilė suglumti. Kurį laiką jis mąstė, stovėdamas 
nuščiuvęs šalia jos, akių mėlis pablukęs gluosnių paunksnėje. 

— Aš taip seniai pasirinkau šį kelią, — prabilo jis, — kad daugiau 
nelabai ir galvoju apie tai. Nė nekeliu tokio klausimo. 

— Tu turbūt tikėjai. 

— Aš ir dabar tikiu. 

— Argi to neužtenka? 

— Ar tu tikrai manai, kad tereikia vien tikėjimo? 

— Ne, žinoma, ne. 

Ji apsisuko ir vėl nužingsniavo saulės spinduliais ir šešėliais iš- 
margintu taku. Bijojo susidurti su jo žvilgsniu, bijojo, kad jis galėjo per 
daug pamatyti jos akyse. 

— Kartais gerai stoti akistaton su savo paties mirtingumu, — pa- 
sakė jis. — Priverčia mus persvarstyti savo gyvenimą. 

— Aš verčiau apsieičiau be to. 

— Kodėl? 

— Negaliu pasigirti savistaba. Taip nepakenčiau filosofijos pa- 
skaitų. Visi tie klausimai be atsakymų. Tačiau fiziką ir chemiją supra- 
tau. Jos man labai tiko, nes išdėstė pagrindus, kurie yra atkuriami ir 
metodiški. — Ji nutilo ir žiūrėjo, kaip pro šalį riedučiais pravažiavo 
jauna moteris, stumdama sulankstomoje kėdutėje sėdintį vaiką. — Aš 


nemėgstu to, kas nepaaiškinama. 

— Taip, žinau. Tu visuomet nori, kad tavo matematikos lygtys 
būtų išsprendžiamos. Štai kodėl tave taip slegia tos moters nužudymas. 

— Tai klausimas, į kurį nėra atsakymo: Tokių dalykų, aš neapkenčiu. 

Ji susmuko ant medinio suolo, atgręžto į upę. Diena jau geso, 
tirštėjančioje prieblandoje vanduo atrodė juodas. Jis taip pat atsisėdo, ir 
nors abu nesilietė, ją taip veikė jo sėdėjimas visai šalia, kad savo nuoga 
ranka beveik jautė, kaip plakė jo širdis. 

— Ar dar ką nors sužinojai iš detektyvės Ricoli apie tą įvykį? 

— Ji kaip tik man nieko nepraneša. 

— O tu tikėtumeisi? 

— Kaip iš policininkės — ne. Nepasakytų. 

— O kaip iš draugės? 

— Būtent taip ir yra: aš maniau, kad mes 5uvome draugės. Tačiau 
ji taip mažai man pasako. 

— Tu negali jos kaltinti. Auka buvo rasta prie tavo namų. Ji turi 
galvoti... 

— Ką — kad aš esu įtariamoji? 

— Arba kad tu buvai numatytas taikinys. Tą naktį visi taip ir gal- 
vojome. Kad tu buvai tame automobilyje. — Jis žiūrėjo kažkur anapus 
upės. — Sakei, kad tu negali liautis galvojusi apie skrodimą, o aš negaliu 
liautis galvojęs apie tą naktį, kai stovėjau tavo gatvėje tarp visų tų policijos 
automobilių. Negalėjau patikėti niekuo, kas vyko. Atsisakiau patikėti. 

Jiedu nutilo. Priešais juos tekėjo tamsus upės vanduo, o už jų — 
automobilių upė. 

Staiga ji paklausė: 

— Gal šį vakarą su manimi pavakarieniausi? 

Jis atsakė ne iš karto, ir ji sutrikusi nukaito, nebepakentė jo dvejo- 
jimo. Toks kvailas klausimas. Norėjo atsiimti jį, atsukti atgal paskutinę 
minutę. Būtų buvę daug geriau tiesiog atsisveikinti ir nueiti. O ne 
leptelėti tą neapgalvotą pakvietimą, kurio, kaip abu žinojo, jis neturėtų 
priimti. 

— Atleisk, — sumurmėjo ji. — Manau, kad tai nėra labai geras... 


— Taip, — tarė jis. — Labai norėčiau. 

Ji stovėjo virtuvėje ir pjaustė kubeliais pomidorus salotoms, įsitempusia 
ranka gniauždama peilį. Ant viryklės troškinosi puodas c0g au vin“, 
skleisdamas aromatingą raudonojo vyno ir vištienos kvapą. Lengvai 
paruošiamas, gerai žinomas valgis, kurį ji galėjo pagaminti nesižvalgy- 
dama į receptą, negaišdama laiko ir negalvodama apie tai. Ji negalėtų 
susitvarkyti su kokiu nors sudėtingesniu patiekalu. Visos mintys buvo 
sutelktos į vyrą, kuris dabar į dvi taures pilstė „Pinot Noir“ vyną. 

Jis padėjo vieną taurę ant stalviršio šalia jos. 

— Ką dar galiu padaryti? 

— Nieko. 

— Gal paruošti salotoms padažą? Nuplauti salotas? 

— Aš pasikviečiau tave čia ne tam, kad įkinkyčiau į darbą. Tiesiog 
pagalvojau, kad čia tau bus labiau priimtina negu restorane, tokioje 
viešoje vietoje. 

— Tau turbūt įgriso visada būti matomai visuomenėje? 

— Aš daugiau turėjau galvoje tave. 

— Netgi kunigai valgo restoranuose, Mora. 


— Ne, aš turėjau omenyje... — Ji pasijautė raustanti ir vėl kibo 
į pomidorą. 
— Manau, kad žmonės susidomėtų, — pasakė jis. — Jeigu kur 


nors pamatytų mudu drauge. 

Minutėlę jis žiūrėjo į ją, girdėjosi tiktai peilio ašmenų stuksėjimas į 
pjaustymo lentelę. Ką reikia daryti, kai virtuvėje sėdi kunigas? — svars- 
tė ji. Prašyti, kad palaimintų maistą? Nė vienas vyras jos taip neveikė, 
kad jaustųsi tokia suvaržyta, tokia žmogiška ir su ydomis. O kokios 
tavo ydos, Danieli? — mintijo ji, pildama supjaustytus pomidorus į 
salotinę, apšlakstydama juos alyvuogių aliejumi ir balzaminiu actu. Ar 
ta balta pakaklaitė suteikia atsparumą pagundoms? 


— Bent leisk man supjaustyti agurkus, — pasiūlė jis. 


* Vištiena vyno padaže. 

— Tu tikrai negali atsipalaiduoti, ar ne? 

— Negerai dykinėti, kai kiti dirba. 

Ji nusijuokė. 

— Stok į klubą. 

— Ar tai būtų klubas beviltiškiems darboholikams? Nes aš esu 
chartijos narys. — Jis ištraukė iš medinio stovo peilį ir pradėjo pjaustyti 
agurką, paskleisdamas gaivų aromatą. — Taip būna, kai turi pagelbėti 
penkiems broliams ir seseriai. 

— Šeimoje septyni? Dieve mano. 

— Esu tikras, kad ir tėtis tą patį kalbėdavo, kiekvieną kartą išgir- 
des, kad laukiamasi dar vieno. 

— Ir kelintas tu buvai tame septynete? 

— Ketvirtas. Per patį vidurį. Todėl, anot psichologų, esu apsi- 
gimęs tarpininkas. Tas, kuris visuomet stengiasi palaikyti tvarką. — Jis 
čiausiai įlįsti po dušu ir išlįsti. 

— Ir kaipgi šitas ketvirtas tampa kunigu? 

Jo žvilgsnis grįžo prie pjaustymo lentelės. . 

— Kaip ir galėtum tikėtis — ilga istorija. 

— Apie kurią nenori kalbėti? 

— Mano motyvai tau gali pasirodyti nelogiški. 


— Na, keista, kad mūsų didžiausi gyvenimo sprendimai daž- 


niausiai būna visai nelogiški. Pavyzdžiui, pasirenkant sutuoktinį. — Ji 
gurkštelėjo vyno ir vėl padėjo taurę. — Aš tikrai negalėčiau pateisinti 
savo pačios santuokos loginiu pagrindu. 

Jis pakėlė galvą. 

— Aistra? 


— "Tai ir yra tas lemiamas žodis. Šitaip ir padariau didžiausią klai- 
dą savo gyvenime. Tai yra kol kas. — Ji vėl gurkštelėjo vyno. O tu gali 
būti kita didelė klaida. Jeigu Dievas norėtų, kad elgtumėmės kaip pridera, 
Jis nesukurtų mums pagundos. 

Jis subėrė supjaustytus agurkus į salotinę ir nuplovė peilį. Ji žiū- 


rėjo, kaip jis nusisukęs stovėjo prie praustuvės. Aukštas, liesas — ilgų 

nuotolių bėgiko sudėjimas. Kodėl aš brendu į šitai? — svarstė ji. Kodėl 
iš visų vyrų, kurie galėtų mane patraukti, būtinai turi būti šitas? 

— Tu klausei, kodėl pasirinkau kunigystę, — pasakė jis. 

— Ir kodėl? 

Jis atsisuko į ją. 

— Mano sesuo sirgo leukemija. 

Apstulbusi ji nežinojo, ką pasakyti. Nerado nė vieno tinkamo žodžio. 

— Sofija buvo šešerių, — pasakė jis. — Šeimoje jauniausia ir vie- 
nintelė mergaitė. — Jis pasiėmė pašluostę, nusišluostė rankas ir vėl tvar- 
kingai pakabino į vietą. Viską darė neskubėdamas, tarsi norėtų pasverti 
kitus žodžius. — Tai buvo ūminė limfocitinė leukemija. Manau, ją gali- 
ma vadinti gera forma, jeigu iš viso yra toks dalykas kaip gera leukemija. 

— Šiuo atveju geriausia prognozė būna vaikams. Išgyja aštuonias- 
dešimt procentų. 

Teisingai konstatuota, tačiau ji tą pačią sekundę pasigailėjo taip 
pasakiusi. Logiškoji daktarė Ailz, kuri reaguodama į tragediją pateikia 
savo įprastinius naudingus faktus ir negailestingą statistiką. Griebiasi 
savo mokslininkės vaidmens — šitaip ji visuomet susitvarkydavo su 
kunkuliuojančiomis aplinkinių emocijomis. Ką tik nuo plaučių vėžio 
mirė draugas? Giminaitis po automobilio avarijos liko paralyžiuotomis 
galūnėmis? Ji galėjo pateikti statistiką atsitikus bet kuriai tragedijai, nu- 
raminti aiškiais neabejotinais skaičiais. Patikinti, kad kiekvienas šiurpus 
įvykis turi paaiškinimą. 

Jai kilo klausimas, ar tik po tokio jos atsakymo Danielis nepagal- 
vojo, kad ji yra abejinga, netgi beširdė. Tačiau neatrodė, kad jis būtų įsi- 
žeidęs. Tik linktelėjo galvą, priimdamas jos statistiką būtent taip, kaip ji 
pateikė — kaip eilinį faktą. 

— Anuomet penkerių metų išgyvenimo rodikliai nebuvo tokie 
geri, — pasakė jis. — Kol jai diagnozavo ligą, ši jau buvo pažengusi. 
Negaliu apsakyti, kaip mus visus tai sukrėtė. Ypač mamą. Jos vieninte- 
lė dukrelė. Jos jaunylė. Man tada buvo keturiolika, ir kaip tik aš lyg ir 
buvau perėmęs visą Sofijos priežiūrą. Nepaisant viso jai skirto dėmesio, 


lepinimo, ji niekada nesielgė kaip išpaikinta. Visada buvo pats meiliau- 

sias vaikas, kokį tik gali įsivaizduoti. — Jis vis dar nežiūrėjo į Morą, akys 
buvo nudelbtos į grindis, tarsi nenorėtų atskleisti, koks gilus buvo jo 
skausmas. 

— Danieli? — ištarė ji. 

Jis giliai įkvėpė, atsitiesė. 

— Nežinau, kaip papasakoti šitą istoriją tokiai užgrūdintai skep- 
tikei kaip tu. 

— Kas buvo? 

— Jos gydytojas mums pasakė, kad ji neišgyvens. Tokiu momen- 
tu, kai gydytojas pareiškia savo nuomonę, aklai priimi ją kaip tiesą. Tą 
vakarą mano tėvai ir broliai išėjo į bažnyčią. Manau, melsti stebuklo. 
Aš likau ligoninėje, nenorėdamas palikti Sofijos vienos. Tada ji jau 
buvo nuplikusi. Dėl chemoterapijos neteko visų plaukų. Pamenu, ji 
užmigo man ant kelių. O aš meldžiausi. Meldžiausi ištisas valandas, 
prisižadėjau Dievui visokiausių beprotiškų dalykų. Jeigu ji būtų mirusi, 
nemanau, kad vėl būčiau įkėlęs į bažnyčią koją. 

— Ber ji išgyveno, — tyliai ištarė Mora. 

Jis pasižiūrėjo į ją, nusišypsojo. 

— Taip, išgyveno. O aš laikiausi visų savo duotų pažadų. Visų iki 
vieno. Nes tą dieną Jis išklausė mane. Aš neabejoju tuo. 

— Kur Sofija dabar? 

— Laimingai ištekėjusi, gyvena Mančesteryje. Du įvaikinti vaiku- 
čiai. — Jis atsisėdo prie virtuvės stalo, atsisuko į ją. — Štai koks aš. 

—- Tėvas Brofis. 

— Dabar žinai, kodėl taip pasirinkau. 

Ar tai buvo teisingas pasirinkimas? — ji norėjo paklausti, tačiau 
susilaikė. 

Jie iš naujo prisipildė vyno taures. Ji supjaustė prancūzišką batoną 
su traškia plutele ir sumaišė salotas. Išsamstė garuojantį 04 4w vin į 
dubenėlius. Į vyro širdį pateksi per skrandį — ar tai ji bandė pasiekti, ar 
to iš tikrųjų norėjo? Danielio Brofio širdies? 

Galbūt jo norėdama jaučiuosi saugiai dėl to, kad negaliu jo turėti. Jis 
man nepasiekiamas, todėl negali manęs įskaudinti taip, kaip Viktoras. 

Tačiau tekėdama už Viktoro ji manė, kad ir jis niekada nesukels 
jai skausmo. 

Niekad nesame tokie nepažeidžiami kaip įsivaizduojame. 

Jie buvo ką tik baigę valgyti, kai pasigirdo abu privertęs sustingti 
durų skambutis. Nors vakaras praleistas nekaltai, tačiau jiedu neramiai 
susižvalgė lyg du kalti meilužiai, nutverti nederamoje pozoje. 

Moros priekinėje verandoje stovėjo Džeinė Ricoli. Nuo drėgno 
vasaros oro juodų plaukų garbanos neklusniai susiraičiusios ir išsidrai- 
kiusios. Nors vakaras šiltas, ji vilkėjo vieną iš tų savo tamsių dalykinių 
kostiumėlių su kelnėmis, kuriais visada rengdavosi eidama į darbą. Čia 
ne draugiškas apsilankymas, sumetė Mora, sutikusi apsiniaukusį Ricoli 
žvilgsnį. Dirstelėjusi žemyn pamatė, kad Ricoli atsinešė lagaminėlį. 

— Atsiprašau, kad trukdau namuose, daktare. Bet mums reikia 
pasikalbėti. Pagalvojau, bus geriau susitikti čia, o ne tavo kabinete. 

— Ar tai susiję su tuo įvykiu? 

Ricoli linktelėjo. Nė vienai nereikėjo aiškinti, apie kokį įvykį ėjo 
kalba — abi žinojo. Nors jiedvi gerbė viena kitą kaip specialistes, bet 
dar neperėjo į malonią draugystę ir šį vakarą jautėsi tam tikras abipusis 
varžymasis. Kažkas atsitiko, pagalvojo Mora. Kažkas, dėl ko ji pasidarė 
tokia atsargi su manimi. 

— Prašau, užeik. 

Ricoli įėjo ir stabtelėjo, suuosdama maisto kvapus. 

— Pertraukiu vakarienę? 

— Ne, mes ką tik baigėme. 

„Mes“ nepraslydo Ricoli pro ausis. Ji klausiamai žvilgtelėjo į 
Morą. Išgirdo žingsnius ir atsisukusi koridoriuje pamatė Danielį, į vir- 
tuvę nešantį vyno taures. 

— Labas vakaras, detektyve! — pasisveikino jis. 

Ricoli nustebusi sumirksėjo. 

— Tėve Brofi. 

Jis nužingsniavo į virtuvę, ir Ricoli vėl atsisuko į Morą. Nors ji nie- 


ko nepasakė, tačiau aiškiai matėsi, ką galvojo. Lygiai tą patį, ką galvojo 

toji parapijietė. 7aip, atrodo blogai, tačiau nieko neįvyko. Nieko, išskyrus 
vakarienę ir pokalbį. Kodėl, po šimts pypkių, į mane šitaip žiūri? 

— (Gerai, — tarė Ricoli. 

Tą žodį galėjai suprasti kaip tik nori. Pasigirdo porceliano indų 
ir stalo sidabro tarškėjimas. Danielis krovė viską į indų plautuvę. Jos 
virtuvėje kunigas jaučiasi kaip namie. 

— Jeigu galima, norėčiau pasikalbėti su tavimi prie keturių 
akių, — pareiškė Ricoli. 

— Ar tikrai būtina? Tėvas Brofis yra mano draugas. 

— Bus pakankamai sudėtingas pokalbis, daktare. 

— Aš juk negaliu jam liepti išeiti. — Ji nutilo, išgirdusi Danielį 
sugrįžtant iš virtuvės. 

— Bet aš iš tikrųjų turėčiau eiti, — pasakė jis. Dirstelėjo į Ricoli 
lagaminėlį. — Kadangi aišku, jog jūs turite aptarti reikalus. 

— Tiesą sakant, taip, — patvirtino Ricoli. 

Jis nusišypsojo Morai. 

— Ačiū už vakarienę. 

— Palauk, — tarė Mora. — Danieli. — Ji išėjo kartu su juo į prie- 
kinę verandą ir uždarė duris. — Tau nebūtina išeiti, — pasakė ji. 

— Ji nori pasikalbėti su tavimi asmeniškai. 

— Aš labai atsiprašau. 

— Kodėl? Buvo nuostabus vakaras. 

— Taip jaučiuosi, tarsi tu būtum išvytas iš mano namų. 

Jis.paėmė jos ranką, šiltai ir raminamai paspaudė. 

— Paskambink, kada tik vėl norėsi pasikalbėti, — pasakė jis. — 
Bet kuriuo metu. 

Ji žiūrėjo, kaip jis žingsniuoja savo automobilio link, juodi drabu- 
žiai susilieja su vasaros naktimi. Kai Danielis atsisveikindamas atsigręžė 
pamojuoti, ji pastebėjo, kaip šmėstelėjo jo pakaklaitė — paskutinis 
baltas blyksnis tamsoje. 

Įėjusi į vidų, rado Ricoli tebestovinčią prieškambaryje ir ją stebėjo. 
Savaime aišku, galvojančią apie Danielį. Ji ne akla: matė, kad tarp jų 


brendo kažkas daugiau negu draugystė. 

— Na, ar galiu tau pasiūlyti ko nors išgerti? — paklausė Mora. 

— Būtų puiku. Tik be alkoholio. — Ricoli pasirapšnojo pilvą. — 
Jaunylis dar per mažas girtuokliauti. 

— Žinoma. 

Mora nusivedė ją koridoriumi, prisiversdama atrodyti padori šei- 
mininkė. Virtuvėje ji įmetė į dvi stiklines ledo gabaliukų ir įpylė apelsi- 
nų sulčių. Į savąją šliūkštelėjo degtinės. Atsisukusi su gėrimais pamatė, 
kad Ricoli išėmė iš lagaminėlio aplanką ir padėjo jį ant virtuvės stalo. 

— Kas čia? — paklausė Mora. 

— Kodėl mums pirmiausiai neatsisėdus, daktare? Nes tai, ką ruo- 
šiuosi pasakyti, gali prislėgti. 

Mora susmuko į kėdę prie virtuvės stalo, Ricoli taip pat. Jiedvi sė- 
dėjo priešpriešiais, aplankas gulėjo tarp jų. Pandoros paslapčių skrynia, 
toptelėjo Morai, žiūrint į aplanką. Galbūt aš visiškai nenoriu žinoti, kas 
yra viduje. 

— Ar prisimeni, ką praėjusią savaitę tau pasakojau apie Aną Dže- 
sop? Kad mes negalėjome apie ją rasti beveik jokių duomenų, senesnių 
kaip pusmečio? Ir kad jos vienintelė gyvenamoji vieta buvo tuščias 
butas? 

— Tu pavadinai ją vaiduokliu. 

— Tam tikra prasme tai teisybė. Iš tikrųjų Ana Džesop neegzistavo. 

— Kaip tai? 

— Nes jokios Anos Džesop nebuvo. Tai išgalvotas vardas. Jos tik- 
rasis vardas — Ana Leoni. Maždaug prieš šešis mėnesius ji įgijo visiškai 
naują asmens tapatybę. Pradėjo uždarinėti savo sąskaitas ir galiausiai 
išsikraustė iš savo namo. Jau vadindamasi nauja pavarde, Braitone 
išsinuomojo butą, kuriame niekada nesiruošė gyventi. Paprasčiausia 
aklavietė, jeigu kam ' nors pavyktų sužinoti jos naująją pavardę. Paskui 
susikrovė daiktus ir išvyko į Meiną. Į mažą miestelį pakrantės viduryje. 
Ten ir gyveno pastaruosius du mėnesius. 

— Kaip tu viską sužinojai? 

— Kalbėjausi su policininku, kuris padėjo jai susitvarkyti doku- 


meėntus. 

— Su policininku? 

— Su Niutono detektyvu Balardu. 

— Vadinasi, naujas vardas — ne dėl-to, kad ji būtų bėgusi nuo 
policijos? 

— Ne. Turbūt gali nuspėti, nuo ko ji bėgo. Sena pasaka. 

— Nuo kokio nors vyro? 

— Deja, nuo labai turtingo vyro. Nuo daktaro Čarlzo Kaselo. 

— Negirdėjau tokios pavardės. 

— „Castle Pharmaceuticals“. Jis įkūrė tą kompaniją. Ana ten dir- 
bo moksline tyrinėja. Jie buvo užmezgę santykius, tačiau po trejų metų 
ji bandė jį palikti. 

— O jis nepaleido. 

— Kaip tenka girdėti, daktaras Kaselas yra ne iš tų, kuriuos gali 
lyg niekur nieko palikti. Galiausiai vieną naktį ji atsidūrė Niutono li- 
goninės priimamajame sumuštu paakiu. Nuo tada prasidėjo siaubingi 
dalykai. Persekiojimas. Grasinimai nužudyti. Jos pašto dėžutėje netgi 
rasta negyva kanarėlė. 

— Jėzau. 

— Taigi, čia tau tikra meilė. Kartais, norint nutraukti visą kanky- 
nę, belieka vienintelis kelias: nušauti vyrą — arba pasislėpti. Gal ji dar 
būtų gyva, jeigu būtų pasirinkusi pirmąjį variantą. 

— Jis ją surado. 

— Mums teliko įrodyti tai. 

— Galite? 

— Dar nepavyko pasikalbėti su daktaru Kaselu. Tą rytą po žmog- 
žudystės jis labai patogiai išsisuko išvykdamas iš Bostono. Praėjusią 
savaitę keliavo verslo reikalais, ir be rytdienos jo nesitikima sulaukti. 

Ricoli pakėlė prie lūpų stiklinę apelsinų sulčių, ir ledukų barš- 
kėjimas sudirgino Morai nervus. Ricoli vėl padėjo gėrimą ir kurį laiką 
sėdėjo tylėdama. Atrodė, lyg vilkintų, bet dėl ko? — svarstė Mora. 

— Tau reikia dar kai ką žinoti apie Aną Leoni, — prakalbo Ricoli. 
Ji mostelėjo į aplanką ant stalo. — Šitą atnešiau tau. 


Tai, ką Mora išvydo atvertusi aplanką, sukrėtė. Ten buvo spalvo- 

ta į piniginę telpančios nuotraukos fotokopija. Juodaplaukė mergaitė 
rimtomis akimis stovėjo tarp senyvo amžiaus sutuoktinių poros, kurie 
buvo globėjiškai ją apkabinę. 

— Ta mergaitė galėtų būti aš. 

— Nuotrauka rasta jos piniginėje. Manome, kad čia dešimties 
metų Ana su savo tėvais Ruta ir Viljamu Leoni. Jie abu jau mirę. 

— Čia jos tėvai? 

— Taip. 

— Bet... jie tokie senyvi. 

— Taip, senyvi. Kai fotografuota, motina, Ruta, buvo šešiasdešimt 
dvejų metų amžiaus. — Ricoli parylėjo. — Ana — vienintelis jų vaikas. 

Vienintelis vaikas. Senyvi tėvai. Žinau, kur viskas krypsta, pagal- 
vojo Mora, ir bijau išgirsti, ką ji pasakys. Štai kodėl ji atėjo šį vakarą. 
Kalbama ne vien apie Aną Leoni ir jos niekšingą meilužį — laukia kur 
kas labiau pribloškianti žinia. 

Mora pakėlė į Ricoli akis: 

— Ji buvo įdukrinta? 

Ricoli linktelėjo. 

— Kai Ana gimė, poniai Leoni buvo penkiasdešimt dveji. 

— Daugumai įvaikinimo tarnybų būtų buvusi per sena. 

— Turbūt dėl to jie ir turėjo įdukrinti ją privačiai, per advokatą. 

Mora galvojo apie savo jau mirusius tėvus. Jie taip pat buvo vyres- 
nio amžiaus — keturiasdešimties su viršum. 

— Ką tu žinai apie savo įdukrinimą, daktare? 

Mora giliai įkvėpė. 

— Kai mirė tėvas, radau savo įvaikinimo dokumentus. Viskas 
buvo sutvarkyta čia, Bostone, per advokatą. Prieš kelerius metus jam 
skambinau ir norėjau sužinoti savo biologinės motinos pavardę. 

— Jis pasakė? 

— Jis teigė, kad mano gimimo įrašai buvo įslaptinti. Atsisakė at- 
skleisti bet kokius duomenis. 

— Ir tu daugiau tuo neužsiėmei? 


— Ne, neužsiėmiau. 

— Ar kartais tas advokatas ne Terensas van Geitsas? 

Mora tylėjo kaip kapas. Jai nereikėjo atsakyti: buvo aišku, kad 
Ricoli perskaitė atsakymą jos apstulbusiame žvilgsnyje. 

— Kaip tu sužinojai? — paklausė Mora. 

— Likus dviems dienoms iki mirties Ana buvo įsiregistravusi čia, 
Bostone, viešbutyje „Tremont“. Iš viešbučio kambario du kartus skambi- 
no. Vieną kartą detektyvui Balardui, kuris tuo metu buvo išvykęs iš mies- 
to. Antrą — į Van Geitso advokatų kontorą. Mes nežinome, kodėl ji jam 
skambino — jis dar nepaskambino man nė po vieno mano skambučio. 

Tuoj paaiškės, pagalvojo Mora. Kodėl šį vakarą ji sėdi mano vir- 
tuvėje. 

— Mes žinome, kad Ana Leoni buvo įdukrinta. Jos tokia pati 
kraujo grupė, kaip ir tavoji, ta pati gimimo data. Ir prieš pat mirtį ji 
kalbėjosi su Van Geitsu — advokatu, kuris tvarkė tavo įvaikinimą. Pri- 
bloškianti sutapimų virtinė. 

— Ar seniai viską žinai? 

— Keletą dienų. 

— Ir man nepasakei? Slėpei nuo mangs. 

— Nenorėjau be reikalo tavęs jaudinti. 

— Aš jau 657 sujaudinta, kad tu taip ilgai delsei. 

— Privalėjau laukti, nes reikėjo išsiaiškinti dar vieną dalyką. — 
Ricoli giliai įkvėpė. — Šiandien po pietų DNR tyrimų laboratorijoje 
kalbėjausi su Voltu Degrutu. Šios savaitės pradžioje jo prašiau, kad 
operatyviai atliktų tavo pageidautą tyrimą. Šiandien po pietų jis man 
parodė autoradiografijos būdu gautus rezultatus. Jis ištyrė du atskirus 
VTPS*. Vienas buvo Anos Leoni. Kitas — tavo. 

Mora sėdėjo sustingusi, įsitempusi ir pasiruošusi smūgiui, kuris 
tuoj turėjo kirsti. 

— Jie atitiko, — pasakė Ricoli. — Tiedu genetiniai žymenys yra 
identiški. 


* VTPS (variabilus tandeminių pasikartojimų skaičius) yra viena iš DNR žymenų grupių. 
Kiekvieną asmenį galima charakterizuoti pagal jo VTPS, t. y. užrašyti jo genotipą. 


Ant virtuvės sienos tiksėjo laikrodis. Stiklinėse ant stalo pamažu tirpo 
ledo gabalėliai. Laikas slinko, tačiau Mora jautėsi įstrigusi toje akimir- 
koje. Jos galvoje kilpomis vijosi Ricoli žodžiai. 

— Atleisk, — tarė Ricoli. — Aš nežinojau, kaip kitaip tau pasa- 
kyti. Bet pamaniau, kad turi teisę žinoti, jog turi... — Ricoli neužbaigė 
sakinio. 

Turėjau. Aš turėjau seserį. Ir niekada nežinojau, kad ji buvo. 

Ricoli ištiesė per stalą ranką ir suspaudė Morai plaštaką. Nepanašu 
į Ricoli: ji ne iš tų moterų, kurios lengvai paguodžia ar apkabina. Bet 
štai ji sėdėjo, laikė Morai už rankos ir žiūrėjo į ją tarsi tikėdamasi, kad 
Mora gali sugniužti. 

— Papasakok apie ją, — sukuždėjo Mora. — Pasakyk, kokia ji 
buvo moteris. 

— Tau reikėtų pasikalbėti su detektyvu Balardu. 

— Su kuo? 

— Su Riku Balardu. Jis Niutone. Po to, kai daktaras Kaselas ją už- 
puolė, jam buvo pavesta jos byla. Manau, jis gana gerai pažinojo Aną. 

— Ką jis pasakojo apie ją? 

— Ji užaugo Konkorde. Dvidešimt penkerių ištekėjo, bet santuo- 
ka ilgai nesitęsė. Taikingai išsiskyrė, vaikų neturėjo. 


— Jos buvęs vyras neįtariamas? 

— Ne. Jis vėl vedęs ir gyvena Londone. 

Išsituokėlė kaip ir aš. Gal yra genas, nulemiantis nelaimingas san- 
tuokas? 

— Kaip sakiau, ji dirbo Čarlzo Kaselo farmacijos įmonėje „Castle 
Pharmaceuticals“. Jų mokslinių tyrimų skyriaus mikrobiologė. 

— Mokslininkė. 

— Taip. 

Ir vėl kaip aš, pagalvojo Mora, žiūrėdama į savo sesers veidą nuo- 
traukoje. Dabar žinau, kad ji, kaip ir aš, vertino priežasčių pagrindimą 
ir logiką. Mokslininkus valdo intelektas. Jie randa paguodą faktuose. 
Mudvi būtume supratusios viena kitą. 

— Žinau, tau reikia daug į save sugerti, — pasakė Ricoli. — Ban- 
dau atsidurti tavo vietoje ir tikrai negaliu įsivaizduoti. Atrodo, tarsi 
būtum atradusi lygiagretų pasaulį, kuriame yra kita tavęs pačios versija. 
Sužinai, kad ji visą laiką čia buvo, gyveno tame pačiame mieste. O 
kad... — Ricoli nutilo. 

Ar yra dar beprasmiškesnė frazė, negu „o kad“? 

— Atleisk, — tarė Ricoli. 

Mora giliai atsikvėpė, išsitiesė kėdėje, tuo parodydama, kad jos 
nereikia laikyti už rankutės. Kad pati sugeba susitvarkyti. Ji užvertė ap- 
lanką ir pastūmė detektyvei. 

— Ačiū, Džeine. 

— Ne, turėk ją. Ta nuotrauka skirta tau. 

Jos abi atsistojo. Ricoli įkišo ranką į kišenę, ištraukė vizitinę kor- 
telę ir padėjo ant stalo. 

— Gali ir šitos prireikti. Jis sakė, kad jam skambintum bet kokiu 
klausimu. 

Mora perskaitė: RIČARDAS D. BALARDAS, DETEKTYVAS. NIUTONO PO- 
LICIJOS DEPARTAMENTAS. 

— Su juo turėtum kalbėtis, — pasakė Ricoli. 

Jiedvi nuėjo prie paradinių durų, Mora vis dar tvardė emocijas, 


vis dar elgėsi kaip padori šeimininkė. Verandoje palaukė, pamojavo 

atsisveikindama, paskui uždarė duris ir nuėjo į svetainę. Stovėjo klau- 
sydamasi tolstančio Ricoli automobilio, paliekančio tiktai priemiesčio 
gatvės tylą. Visiškai viena, pagalvojo ji. Ir vėl esu visiškai viena. 

Ji priėjo prie knygų lentynos ir išsitraukė seną albumą. Jau daugelį 
metų jo nevartė, nuo pat tėvo mirties, kai praėjus dviem savaitėms po 
laidotuvių ji tvarkė ir valė jo namus. Albumą rado ant naktinio staliuko 
ir įsivaizdavo jį, sėdintį paskutinę savo gyvenimo naktį lovoje, vienut 
vienutėlį tame dideliame name, žiūrintį savo jaunos šeimos nuotraukas. 
Prieš išjungiant šviesą paskutiniai jo matyti vaizdai — laimingi veidai. 

Dabar ji atsivertė albumą ir žvelgė į tuos veidus. Puslapiai trapūs, 
kai kurios nuotraukos beveik keturiasdešimties metų senumo. Mora 
stabtelėjo prie motinos pirmosios nuotraukos — čia ji džiugiai šypso- 
josi prieš fotoaparatą, laikydama ant rankų tamsiaplaukį kūdikį. Už jų 
matėsi namas, kurio Mora neprisiminė — Viktorijos laikų apdaila, ar- 
kiniai langai. Po nuotrauka jos motina, Džinė, tipiškai dailiai parašiusi: 
„Parsivežėme Morą namo.“ 

Jokių ligoninės, jokių jos nėščios motinos nuotraukų. Tiktai šis 
staiga atsiradęs ryškus, saulėje besišypsančios, kūdikį laikančios Dži- 
nės atvaizdas. Ji pagalvojo apie kitą tamsiaplaukį kūdikį kitos motinos 
rankose. Galbūt kaip tik tą pačią dieną kitame miestelyje išdidus tėvas 
nufotografavo savo ką tik atsivežtą dukrelę. Mergytę, vardu Ana. 

Mora vertė lapus. Matė save, bepradedantį vaikščioti kūdikį, už- 
augantį iki darželinio amžiaus. Sėdinčią ant naujutėlio dviratuko, pri- 
laikomą tėvo rankos. Štai jos pirmasis pianino rečitalis, tamsūs plaukai 
sušukuoti atgal, surišti žaliu kaspinu, rankos ant klavišų. 

Ji atsivertė paskutinį lapą. Kalėdos. Maždaug septynerių metų 
Mora stovi tarp motinos ir tėvo, rankos mylinčiai susipynusios. Už 
jų — papuošta, blizgučiais žėrinti eglė. Visi šypsosi. Ideali akimirka, 
pagalvojo Mora. Tačiau jos niekada ilgai nesitęsia: ateina ir dingsta, jų 
nesusigrąžinsi, gali susikurti tiktai naujas. 

Ji baigė peržiūrėti albumą. Žinoma, jų buvo daugiau, mažiausiai 


dar keturi, pasakojantys Moros gyvenimo istoriją, kiekvienas įvykis tėvų 

įamžintas ir įrašytas. Tačiau tėvas norėjo laikyti prie savo lovos kaip tik 
šitą, kurio nuotraukose matė savo dukrą dar kūdikį, matė save ir Dži- 
nę — energingus tėvus, kai į jų plaukus dar nebuvo įsisukusi sidabro 
spalva. Kai širdgėla ir Džinės mirtis dar nebuvo palietusi jų gyvenimų. 

Mora žiūrėjo į tėvų veidus ir galvojo: „Kokia aš laiminga, kad jūs 
išsirinkote mane. Pasigendu jūsų. Man taip jūsų abiejų trūksta.“ Ji už- 
vertė albumą ir pro ašaras žiūrėjo į odinį viršelį. 

O kad būtumėte čia. O kad galėtumėte pasakyti, kas aš iš tikrųjų esu. 

Ji nuėjo į virtuvę ir paėmė vizitinę kortelę, kurią Ricoli buvo pa- 
likusi ant stalo. Priekinėje pusėje — Riko Balardo darbo telefono nu- 
meris, Niutono policijos departamentas. Apvertusi kortelę pamatė ir 
jo namų telefono numerį su prierašu: „Skambinkite bet kuriuo metu. 
Dieną ar naktį. — R. B.“ 

Ji priėjo prie telefono ir surinko jo namų numerį. Po trečio signalo 
atsiliepė balsas: 

— Balardas. 

Vien tiktai pavardė, ištarta aiškiai, dalykiškai. Žmogus, einantis 
tiesiai prie reikalo, pagalvojo ji. Nebus jokio jausmų proveržio, sulau- 
kus moters skambučio. Fone girdėjosi per televiziją rodomos reklamos 
garsai. Jis namuose, ilsisi ir mažiausiai nori būti trukdomas. 

— Alio? — ištarė jis jau nekantriai. 

Ji kostelėjo. 

— Atleiskite, kad skambinu jums į namus. Detektyvė Ricoli man 
davė jūsų vizitinę kortelę. Aš esu Mora Ailz ir... 

Ir ką? Noriu, kad man padėtum ištverti šį vakarą? 

— Aš laukiau jūsų skambučio, daktare Ailz, — pasakė jis. 

— Žinau, reikėjo palaukti iki ryto, bet... 

— Visai ne. Jūs tikriausiai turite daug klausimų. 

— Man iš tikrųjų sunku, sužinojus viską. Niekada nenumaniau, 
kad turiu seserį. Ir staiga... 

— Jums tai didžiulės permainos. Tiesa? — vos prieš sekundę 
šiurkščiai nuskambėjęs balsas dabar buvo tylus, toks užjaučiantis, jog 


jai ištryško ašaros. 

— Taip, — sušnabždėjo ji. 

— Mums turbūt reikėtų susitikti. Kitą savaitę galime pasimatyti 
bet kurią dieną. Arba, jeigu norėsite, susitikti vakare... 

— Ar galėtumėte susitikti su manimi šį vakarą? 

— Mano dukra yra čia. Dabar negaliu išeiti. 

Savaime aišku, jis turi šeimą, pagalvojo ji ir nesmagiai susijuokė. 

— Atleiskite. Nepamąsčiau blaiviai... 

— O kodėl jums neatvažiavus į mano namus? 

Ji parylėjo, ausyje daužėsi pulsas. 


— Kur jūs gyvenate? — paklausė Mora. 


Jis gyveno Niutone, jaukiame vakariniame metropolinio Bostono prie- 
miestyje, vos už keturių mylių nuo jos namų Brukline. Jo namas, kaip 
ir visi kiti tos tykios gatvės namai, niekuo neišsiskiriantis, bet gerai 
prižiūrimas, dar viena „dėžutė“ apylinkėje, kurioje joks namas nebuvo 
ypač puikus. Iš priekinės verandos matėsi melsvas televizoriaus ekrano 
švytėjimas ir girdėjosi monotoniškas ritmingas popmuzikos dundesys. 
MTV — ji visiškai nesitikėjo, kad policininkas žiūrėtų šitą programą. 

Mora paspaudė durų skambutį. Durys atsivėrė, ir jose išdygo švie- 
siaplaukė mergaitė, apsirengusi suplėšytais mėlynais džinsais ir bambą 
apnuoginančiais teniso marškinėliais. Provokuojanti apranga mergaitei, 
kuriai, spręsdamas iš laibų klubų ir vos matomų krūtų, negalėjai duoti 
daugiau kaip keturiolika merų. Mergaitė neištarė nė žodžio, tik spokso- 
jo į Morą paniurusiomis akimis, tarsi sergėdama namų slenkstį nuo šios 
nepažįstamos įsibrovėlės. 

— Labas, — pasakė Mora. — Aš esu Mora Ailz, atvykau į susi- 
tikimą su detektyvu Balardu. 

— Ar mano tėtis laukia jūsų? 

— Taip, laukia. 

Vyriškas balsas šūktelėjo: 


— Keite, čia pas mane. 

— Aš maniau, kad čia mama. Ji jau turėjo atvažiuoti. 

Prie durų pasirodęs Balardas buvo gerokai aukštesnis už dukrą. 
Morai buvo sunku patikėti, kad šis kukliai apsikirpęs vyras, vilkintis 
išlygintais standžiais medvilniniais marškiniais, galėjo būti lytiškai sub- 
rendusios mergiūkštės tėvas. Jis tvirtai paspaudė Morai ranką. 

— Rikas Balardas. Įeikite, daktare Ailz. 

Mora įėjo, o mergaitė apsisuko, nupėdino atgal į svetainę ir šlep- 
telėjo priešais televizorių. 

— Keite, bent pasisveikink su mūsų viešnia. 

— Praleisiu koncertą. 

— Juk gali sekundėlę pabūti mandagi, ar ne? 

Keitė garsiai atsikvėpė ir nenoriai linktelėjo Morai. 

— Labas, — pasakė ji ir vėl įbedė akis į televizorių. 

Kokią minutę Balardas rijo akimis dukrą, tarsi svarstytų, ar verta 
dėti pastangas, reikalaujant pagarbumo. 

— Na, pritildyk garsą, — nurodė jis. — Mudu su daktare Ailz 
turime pasikalbėti. 

Mergaitė stvėrė nuotolinio valdymo pultelį ir nutaikė jį į televizo- 
rių lyg ginklą. Garsas tik vos vos pritilo. 

"Balardas atsisuko į Morą. 

— Gal norėtumėte kavos? Arbatos? 

— Ne, ačiū. 

Jis supratingai linktelėjo. 

— Jūs tiktai norite išgirsti apie Aną. 

— Taip. 

— Kabinete turiu jos bylos kopiją. 

Jei pagal kabinetą būtų galima spręsti apie vyrą, tuomet Rikas 
Balardas buvo toks pat tvirtas ir patikimas, kaip tas ąžuolinis rašomasis 
stalas, kuris ypač išsiskyrė kambaryje. Jis neatsisėdo už stalo, bet par- 
odęs jai sofą pats įsitaisė į fotelį priešais. Juos teskyrė kavos staliukas, ant 
kurio gulėjo vienintelis aplankas. Pro uždarytas duris vis dar girdėjosi 


beprotiškas iš televizoriaus aidintis dunksėjimas. 


92 


— Noriu atsiprašyti dėl savo dukros nemandagumo, — pasakė 
jis. — Keitė išgyvena sunkų laikotarpį, ir aš nelabai išmanau, kaip šiuo 
metu reikia su ja elgtis. Su sunkiais nusikaltėliais moku susitvarkyti, bet 
su keturiolikmetėmis? — jis apgailestaujamai nusijuokė. 

— Tikiuosi, mano apsilankymas nepablogins reikalų. 

— Patikėkite, tai neturi nieko bendra su jumis. Šiuo metu mūsų 
šeima išgyvena sunkų pereinamąjį laikotarpį. Pernai mudu su žmona 
išsiskyrėme, ir Keitė atsisako su tuo susitaikyti. Viskas privedė prie di- 
delių kivirčų, didelės įtampos. 

— Gaila, kad taip atsitiko. 

— Skyrybos niekada nebūna malonios. 

— Mano tikrai tokios nebuvo. 

— Tačiau jums jau viskas liko praeityje. 

Ji pagalvojo apie Viktorą, kuris taip neseniai buvo įsibrovęs į jos 
gyvenimą. Netgi trumpam susigundė pamąstyti apie susitaikymą. 

— Nesu tikra, kad tai pamirštama, — pasakė ji. — Jei buvai susi- 
tuokęs, antroji pusė visada liks tavo gyvenimo dalimi — gera ar bloga. 
Svarbiausia prisiminti gerus dalykus. 

— Kartais ne taip lengva. 

Jiedu parylėjo. Vienintelis garsas, bylojantis apie atvirą nepaklusnu- 
mą, buvo erzinantis televizoriaus pulsavimas. Paskui Balardas pasitempė, 
ištiesė pečius ir pažiūrėjo į ją. Nuo tokio žvilgsnio neįmanoma nusigręžti: 
jis prikausto dėmesį. 

— Gerai. Jūs atvykote sužinoti apie Aną. 

— Taip. Detektyvė Ricoli sakė, kad jūs ją pažinojote. Kad stengė- 
tės ją apginti. 

— Aš nepadariau visko, — tyliai ištarė jis. Mora pamatė jo akyse 
blykstelėjusį skausmą, paskui jo žvilgsnis nukrypo į aplanką, gulintį ant 
kavos staliuko. Jis pakėlė jį ir padavė. — Nemalonu žiūrėti į tai. Tačiau 
turite teisę pamatyti. 

Mora atsivertė aplanką ir pasižiūrėjo į Anos Leoni nuotrauką. Ana 


stovėjo prie visiškai baltos sienos. Vilkėjo ligoninės chalatą iš neaustinės 

medžiagos. Viena akis užtinusi, beveik užmerkta, skruostas sumuštas, 
pamėlęs. Sveikoji akis apstulbusi žiūrėjo į fotoaparatą. 

— Šitaip ji atrodė, kai ją pirmą kartą pamačiau, — tarė jis. — Nu- 
fotografuota pernai ligoninės priimamajame po to, kai tas vyras, su ku- 
riuo ji anksčiau gyveno, ją sumušė. Ji buvo ką tik išsikrausčiusi iš jo namų 
Marblhede ir nuomojosi namą čia, Niutone. Vieną naktį jis pasirodė prie 
jos paradinių durų ir bandė įkalbėti ją grįžti atgal. Ji liepė palikti ją ramy- 
bėje. Ne, Čarlzui Kaselui negalima murodyti, ką daryti. Štai kuo baigėsi. 

Jo balse Mora išgirdo pyktį ir pažvelgė į jį. Pamatė kietai sukąstus 
dantis. 

— Kaip suprantu, ji primygtinai reiškė jam kaltinimus. 

— Po velnių, taip. Aš rengiau ją kiekvienam žingsniui tame kely- 
je. Vyras, kuris muša moterį, supranta tiktai vieną dalyką — bausmę. 
Buvau velniškai užsispyręs pasiekti, kad jis atsakytų už savo veiksmus. 
Aš visą laiką užsiimu šeimyniniais konfliktais ir kaskart susidūręs su jais 
įpykstu. Tarsi savyje spustelėčiau mygtuką: tenoriu pričiupti tą vyruką. 
Štai ką stengiausi padaryti Čarlzui Kaselui. 

— Ir kas atsitiko? 

Balardas pasibjaurėjęs purtė galvą. 

— Galiausiai jis praleido kalėjime vieną bjaurią naktį. Bet kai turi 
pinigų, gali išsipirkti beveik iš visko. Tikėjausi, kad tuo viskas ir baig- 
sis — jis atstos nuo jos. Bet šis žmogus nepratęs pralošti. Jis toliau jai 
skambinėdavo, išdygdavo ant slenksčio. Ji du kartus keitė gyvenamąją 
vietą, ir-abu kartus jis surado. Pagaliau ji gavo apribojančią teismo nu- 
tartį, bet tai jo nesulaikė nuo važinėjimo pro jos namą. O maždaug 
prieš pusmetį situacija pasidarė grėsmingai rimta. 

— Kaip? 

Jis kryptelėjo galvą į aplanką. 

— Štai ten. Vieną rytą ji surado jį įspraustą pro paradines duris. 

Mora atsivertė popieriaus lapo fotokopiją. Tuščio lapo viduryje 
buvo atspausdinti tiktai du žodžiai: 

Esi mirusi. 


Moros nugara nuėjo baimės šuoras. Ji įsivaizdavo, kaip vieną rytą 

atsibunda. Praveria paradines duris pasiimti laikraščio ir mato, kaip ant 
žemės nusileidžia šis baltas lapas. Išskleidžia jį ir skaito tuos du žodžius. 

— Čia tik pirmas raštelis, — pasakė Balardas. — Vėliau buvo kiti. 

Ji atsivertė kitą lapą. Tie patys du žodžiai. 

Esi mirusi. 

Atsivertė trečią lapą, ketvirtą. 

Esi mirusi. 

Esi mirusi. 

— Nejaugi ji niekaip negalėjo jo sustabdyti? | 

— Mes bandėme, tačiau negalėjome įrodyti, kad rašinėjo jis. Ly- 
giai taip pat negalėjome įrodyti, kad tai jis subraižė jos automobilį arba 
prapjovė jos langų tinklelius. Paskui vieną dieną ji atidaro savo pašto 
dėžutę ir ten randa negyvą kanarėlę nusuktu sprandu. Tada ir nutarė 
nešdintis iš Bostono. Norėjo pradingti. 

— lr jūs padėjote. 

— Aš niekada nesilioviau jai padėjęs. Kada tik Kaselas arvažiuoda- 
vo ir puldinėdavo ją, ji iš karto skambindavo man. Padėjau jai gauti tą 
apribojančią teismo nutartį. O kai ji nusprendė išvykti iš miesto, ir tada 
padėjau. Nelengva pradingti, ypač kai tavęs ieško toks kaip Kaselas, 
turintis tiek galimybių. Ji ne tik pasikeitė pavardę, bet ir suvaidino, kad 
apsigyveno viename bute su naująja pavarde. Išsinuomojo butą ir nie- 
kada neįsikraustė — tiesiog reikėjo sumėtyti pėdas ir apgauti žmogų, 
kuris bandė ją surasti. Faktiškai atsiduri visiškai kitoje vietoje, už viską 
moki grynaisiais. Palieki visus ir viską. Šitas planas paprastai pavyksta. 

— Tačiau jis vis tiek ją surado. 

— Manau, dėl to ji ir grįžo į Bostoną. Suprato, kad ten nebesau- 
gu. Jūs žinote, kad ji man skambino, tiesa? Išvakarėse? 

Mora linktelėjo. 

— Taip sakė Ricoli. 

— Ji paliko atsakiklyje žinutę, kad apsistojo „Tremont“ viešbutyje. 
Aš tuo metu buvau Denveryje, lankiau seserį, todėl tik grįžęs išklausiau 


tą žinutę. O tada Anos jau nebebuvo tarp gyvųjų. — Jis sugavo Moros 

žvilgsnį. — Žinoma, Kaselas neigs, kad tai jo darbas. Tačiau jeigu jis 
sugebėjo atsekti ją iki Foks Harboro, kas nors tame miestelyje turėjo jį 
matyti. Dabar ir ketinu šito imtis: įrodyti, kad jis ten buvo. Išsiaiškinti, 
ar kas nors jį prisimena. 

— Tačiau ji nužudyta ne Meine. Ją nužudė priešais 72220 namą. 

Balardas purtė galvą. 

— Aš nežinau, kuo čia dėta jūs, daktare Ailz. Bet netikiu, kad 
Anos žūtis turi su jumis ką nors bendra. 

Jiedu išgirdo suskambant durų skambutį. Jis nepajudėjo iš vietos, 
liko sėdėti žiūrėdamas į ją. Žvilgsnis buvo toks įdėmus, jog Mora nepa- 
jėgė nusisukti, galėjo tiktai atlaikyti jį galvodama: „Aš noriu juo tikėti. 
Nes negaliu pakelti minties, kad dėl jos mirties kuo nors kalta aš.“ 

— Aš noriu Kaselą pasodinti į kalėjimą, — pasakė jis. — Ir pada- 
rysiu viską, ką galėsiu, kad padėčiau Ricoli tai įvykdyti. Atidžiai sekiau, 
kaip viskas vystėsi, ir nuo pat pradžios žinojau, kuo tai baigsis. Tačiau 
negalėjau sustabdyti. Turiu padaryti tai dėl jos, dėl Anos, — kalbėjo 
jis. — Turiu tuo užsiimti iki galo. 

Staiga juos pasiekė pikti balsai. Gretimame kambaryje televizorius 
nutilo, tačiau dabar Keitė ir kažkokia moteris kapojosi aštriais žodžiais. 
Kai kivirčai išaugo iki riksmų, Balardas žvilgtelėjo į duris. 

— Ką, po velnių, galvojai? — klykė ta moteris. 

Balardas atsistojo. 

— Atleiskite, turbūt man reikėtų išsiaiškinti, dėl ko ten triukš- 
maujama. — Jis išėjo pro duris, ir Mora išgirdo jį klausiant: — Karme- 
na, kas čia darosi? 

— Tu turi šito paklausti savo dukters, — atsiliepė moteris. 

— Pakaks, mama. Palik viską sušiktoje ramybėje. 

— Pasakyk tėvui, kas šiandien įvyko. Nagi, pasakyk, ką šiandien 
rado tavo rakinamoje spintelėje. 

— Nieko čia baisaus. 

— Pasakyk jam, Keite. 

— Tu pernelyg jautriai reaguoji. 


— Kas atsitiko, Karmena? — paklausė Balardas. 
p 

— Po pietų man paskambino mokyklos direktorius. Šiandien 
buvo tikrinamos spintelės, ir spėk, ką rado mūsų dukters spintelėje? 
Cigaretę su marihuana. Ką tai, velniai griebtų, reiškia? Abu tėvai dirba 
teisėsaugoje, o ji prisikimšusi į spintelę narkotikų. Laimė, jis leido tai 
išspręsti mums patiems. O kas, jeigu būtų pranešęs? Negaliu pagalvoti, 
kaip reikėtų areštuoti savo pačios dukterį. 

— O Jėzau. 

— Turime užsiimti tuo drauge, Rikai. Turime nutarti, kaip viską 
sutvarkyti. 

Mora pakilo nuo sofos ir nuėjo prie durų svarstydama, kaip manda- 
giau pasišalinti. Ji nenorėjo kištis į šiuos asmeninius šeimos reikalus, tačiau 
teko neišvengiamai klausytis to, ko ji neturėjo girdėti. Tiesiog atsisveikin- 
siu ir išeisiu, galvojo ji. Paliksiu šiuos išmuštus iš vėžių tėvus ramybėje. 

Mora išėjo į koridorių ir stabtelėjo prie svetainės durų. Keitės mo- 
tina atsisuko ir apstulbo, namuose išvydusi netikėtą lankytoją. Jeigu pa- 
gal motiną spręstum, kaip vieną dieną atrodys Keitė, tuomet tai paniu- 
rusiai paauglei lemta tapti į statulą panašiai blondinei. Moteris beveik 
vienodo ūgio su Balardu, prakauli kaip išstypusi sportininkė. Plaukai 
suimti į uodegėlę, kosmetikos nė pėdsako, tačiau turint tokius pritren- 
kiančius skruostikaulius moteriai faktiškai nereikia nieko ryškinti. 

Mora tarė: 

— Atleiskite, kad pertraukiau. 

Balardas atsigręžė ir apmaudžiai nusijuokė. 

— Gaila, kad mes ne geriausiai pasirodome. Čia Keitės mama, 
Karmena. Čia daktarė Mora Ailz. 

— Aš jau eisiu, — tarė Mora. 

— Bet mes beveik neturėjome galimybės pasikalbėti. 

— Aš kitą kartą jums paskambinsiu. Suprantu, kad turite kitų 
reikalų. — Ji linktelėjo Karmenai. — Malonu susipažinti su jumis. 
Labanaktis. 

— Palydėsiu jus, — pasakė Balardas. 

Jiedu išėjo į lauką, ir jis atsikvėpė, lyg būtų palengvėję ištrūkus iš 


šeimos gniaužtų. 

— Atleiskite, kad sutrukdžiau jums pokalbį, — tarė ji. 

— Atleiskite, kad teko klausytis. 

— Pastebėjote, kad nesiliaujame atsiprašinėję vienas kito? 

— Jūs neturite dėl ko atsiprašinėti, Mora. 

Jiedu priėjo prie jos automobilio ir stabtelėjo. 

— Daug ko nespėjau papasakoti apie jūsų seserį, — apgailestavo 
jis. 

— Kai kitą kartą susitiksime. 

Jis linktelėjo. 

— Kitą kartą. 

Ji atsisėdo prie vairo ir uždarė dureles. Pastebėjusi, kad jis pasilen- 
kė kažką pasakyti, nuleido langelį. 

— Nors tiek pasakysiu apie ją, — tarė jis. 

— Taip? 


— Jūs tokia panaši į Aną, kad man užima kvapą. 


Tie žodžiai jai niekaip neišėjo iš galvos, kai sėdėjo savo svetainėje ir 
žiūrėjo į nuotrauką, kurioje stovėjo jaunutė Ana su savo tėvais. Visus 
šiuos metus, galvojo ji, tavęs nebuvo mano gyvenime, o aš niekada to 
nesuvokiau. Bet turbūt žinojau; kažkuriuo metu turbūt jaučiau, kaip 
man trūksta sesers. 

Jūs tokia panaši į Aną, kad man užima kvapą. 

"Taip, galvojo ji, liesdama Anos veidą nuotraukoje. Man taip pat 
užima kvapą. Jiedvi su Ana turėjo tą pačią DNR — kas dar buvo vieno- 
da? Ir Ana buvo pasirinkusi mokslininkės karjerą — darbą, kurį lemia 
pagrindimas ir logika. Turbūt ji taip pat pasižymėjo matematiniais ga- 
bumais. O ar ji grojo pianinu kaip Mora? Ar mėgo skaityti knygas, ar 
mėgo australietiškus vynus, Žfstory kanalą? 

Yra daug daugiau, ką noriu sužinoti apie tave. 


Jau buvo vėlu, ji išjungė šviesą ir nuėjo į miegamąjį krautis daiktų. 


Tamsu — nors į akį durk. Gėlė galvą. Medžio ir drėgnos žemės kvapas, 
ir... dar kažkoks nesuprantamas. Šokolado. Ji suuodė šokoladą. 

Metė Purvis plačiai atsimerkė, tačiau, kaip ir smarkiai užsimerkus, 
nieko nematė. Jokios spingsulės, jokio šviesesnio lopinėlio. O varge, gal 
aš apakau? 

Kur aš esu? 

Tikrai ne savo lovoje. Ji gulėjo ant kažko kieto, nuo kurio pa- 
skaudo nugara. Ant grindų? Ne, po ja buvo ne išblizgintas medis, bet 
nelygios, purvais apsinešusios lentos. 

Kad bent galva nustotų tvinksėti. 

Ji užsimerkė tvardydama šleikštulį. Netgi pro skausmą stengėsi 
prisiminti, kaip galėjo atsidurti šitoje keistoje tamsioje vietoje, kur 
viskas atrodė nepažįstama. Dveinas, sumetė ji. Mudu susikivirčijome, 
ir po to aš išvažiavau namo. Ji iš visų jėgų stengėsi atkurti kažkur iš- 
tirpusius laiko tarpus. Prisiminė krūvą laiškų ant stalo. Prisiminė, kaip 
verkė, kaip ant vokų byrėjo ašaros. Prisiminė, kaip pašoko, kaip ant 
grindų trinktelėjo kėdė. 

Aš išgirdau triukšmą. Nuėjau į garažą. Išgirdau triukšmą ir nuėjau 
Į garažą, ir... 

Viskas. Daugiau nieko neprisiminė. 

Ji atsimerkė. Vis tiek tamsu. O, blogai, Mete, galvojo ji, labai labai 
blogai. Tau skauda galvą, praradai atmintį ir apakai. 

— Dveinai? — pašaukė ji. 

Girdėjosi tiktai jos pačios pulso tvinksniai. 

Reikėjo atsikelti. Reikėjo ieškotis pagalbos, bent jau susirasti te- 
lefoną. 

Ji vertėsi ant dešiniojo šono, kad būtų lengviau atsistoti, ir trenkėsi 
veidu į sieną. Nuo smūgio vėl nuvirto aukštielninka. Gulėjo apstulbusi, 
nosis tvinkčiojo. Iš kur čia atsirado ta siena? Ištiesė ranką ir apčiuopė 
daugiau šiurkščių lentų. Gerai, galvojo ji, versiuosi ant kito šono. Pasi- 
suko į kairę. 

Ir atsitrenkė į kitą sieną. 

Širdis daužėsi garsiau, greičiau. Ji vėl gulėjo ant nugaros ir galvojo: 
„Iš abiejų pusių — sienos. Šitaip negali būti. Kažkas nerealaus.“ Atsi- 
rėmė į grindis, sėdosi ir žiebė viršugalviu. Ir vėl nuvirto aukštielninka. 

Ne, ne, ne! 

Apėmė panika. Daužydamasi rankomis visur atsitrenkė į užtva- 
ras. Draskė nagais medieną, įsivarė į pirštus rakščių. Girdėjo riksmus, 
bet neatpažino savo balso. Visur sienos. Ji spardėsi, daužėsi, aklai kūlė 
kumščiais, kol susimušė ir susidraskė rankas, kol nebegalėjo pajudinti 
išsekusių rankų ir kojų. Riksmai palaipsniui virto kūkčiojimais. Galiau- 
siai apgaubė bežadė tyla. 

Dėžė. Aš įkišta į dėžę. 

Ji giliai įtraukė oro ir įkvėpė savo prakaito, savo baimės kvapą. 
Pajuto savyje sujudant kūdikį — dar vienas kalinys, įstrigęs mažytėje | 
erdvė. Prisiminė rusiškas lėles, kurias kadaise jai davė močiutė. Vienoje 
lėlėje kita lėlė, toje dar kita. 

Mes mirsime čia. Abu — mano kūdikis ir aš — mirsime. 

Užsimerkusi stengėsi suvaldyti naują panikos bangą. Liaukis. Tuoj 
pat liaukis. Mąstyk, Mete. 

Drebančia ranka palietė dešinėje esančią sieną. Ištiesė ranką į kai- 
rę. Palietė kitą sieną. Koks atstumas tarp jų? Gal trys pėdos pločio, gal 
daugiau. O koks ilgis? Ištiesė ranką virš galvos ir nustatė, kad iki sienos 


dar buvo likusi kokia pėda. Į tą pusę — neblogai. Yra šiek tiek vietos. 

Virš galvos pirštai brūkštelėjo per kažką švelnų. Ji trūktelėjo jį artyn ir 
suprato, kad tai buvo antklodė. Ją išvyniojus, ant grindų nukrito kaž- 
koks sunkus daiktas. Šaltas metalinis ritinėlis. Širdis vėl pradėjo daužy- 
tis, tik šį kartą ne iš panikos, o viltingai. 

Žibintuvėlis. 

Ji apčiuopė jungiklį ir spustelėjo. Iš džiaugsmo garsiai atsikvėpė, 
kai šviesos pluoštas perskrodė tamsą. Matau, aš matau! Spinduliai nu- 
slydo jos kalėjimo sienomis. Nukreipė juos į viršų ir pamatė, kad ji vos 
tilptų atsisėdusi, jeigu laikytų iškėlusi galvą. 

Būdama pilvota ir nerangi, vargais negalais susigūžė ir atsisėdo. 
Tik tada pamatė, kas buvo prie jos kojų: plastikinis kibiras ir indas, 
skirtas tuštintis nevaikščiojantiems ligoniams. Du dideli ąsočiai van- 
dens. Parduotuvės maišelis. Ji pasirangė ir pažiūrėjo, kas jame. Štai 
kodėl kvepėjo šokoladu, suprato ji. Maišelyje buvo „Hershey“ šokolado 
plytelės, paketėliai džiovintos jautienos ir traškūs sūroki trapučiai. Ir 
baterijos — trys pakeliai naujutėlių baterijų. 

Ji atsilošė į sieną. Staiga išgirdo save juokiantis. Pamišėliškas, bau- 
gus kvatojimas, kuris buvo visiškai ne jos. Beprotės. Na, šaunu. Turiu 
viską, ko reikia, kad išgyvenčiau, išskyrus... 

Orą. 

Kvatojimas liovėsi. Ji sėdėjo ir klausėsi savo alsavimo. Deguonį 
įkvėpi, anglies dvideginį iškvėpi. Apvalantis kvėpavimas. Tačiau de- 
guonis galiausiai baigiasi. Dėžėje nedaug ir tebūna. Argi jis jau ne troš- 
kesnis? Be to, ji panikavo — visas tas daužymasis. Turbūt sunaudojo 
didžiąją deguonies dalį. 

Paskui pajuto vėsų dvelksmą į plaukus. Pažiūrėjo aukštyn. Nutai- 
kiusi žibintuvėlį sau virš galvos, pamatė apskritas groteles. Tiktai kelių 
colių skersmens, tačiau užteko ir tiek, kad į vidų patektų gryno oro. 
Ji spoksojo suglumusi į tas groteles. Esu įkišta į dėžę, galvojo ji. Turiu 
maisto, vandens ir oro. 


Kad ir kas ją čia įkišo, norėjo, kad ji liktų gyva. 


Rikas Balardas jai sake, kad daktaras Čarlzas Kaselas yra turtingas, ta- 
čiau šito Džeinė Ricoli nesitikėjo. Marblhedo sklypas buvo apjuostas 
aukšta plytų siena, ir pro kaltinio metalo vartus jiedu su Frostu pamatė 
patį namą — didžiulį baltą federalinio stiliaus pastatą, supamą mažiau- 
siai dviejų akrų skaisčiai žalios vejos. Už jo žvilgėjo Masačusetso įlankos 
vandenys. 

— Oho, — nusistebėjo Frostas. — Čia viskas iš farmacijos verslo? 

— Jis pradėjo pardavinėdamas tiktai vieną svoriui mesti skirtą 
vaistą, — paaiškino Ricoli. — Per dvidešimtį metų susikūrė stai 44. 
Balardas sako, kad šitas vyrukas ne toks, su kuriuo norėtum susidur- 
ti. — Ji grįžtelėjo į Frostą. — O jeigu esi moteris, pasiutusiai aišku: 
nebandyk jo palikti. 

Ji nuleido langelį ir paspaudė vidaus ryšio mygtuką. 

Garsiakalbyje sutraškėjo vyriškas balsas: 

— Jūsų pavardė? 

— Detektyvai Ricoli ir Frostas, Bostono policijos departamentas. 
Susitikimas su daktaru Kaselu. 

Vartai zvimbdami atsidarė, ir jie įvažiavo pro juos į keliuką, 
vedantį prie didingo portiko. Mora sustojo už gaisrinės automobilio 
raudonumo „Ferrari“ — turbūt gyvenime jos vargšas senas „Subaru“ 


nebeatsidurs arčiau prie tūzų mašinos. Paradinės durys virstelėjo ne- 

spėjus jiems prikišti nagų ir jose išdygo stambus vyras, kurio įdėmiai 
žvelgiančios akys nerodė nei draugiškumo, nei priešiškumo. Nors ir 
apsirengęs polo marškinėliais bei gelsvai rudomis „Dockers“ kelnėmis, 
sprendžiant iš to, kaip šitas vyras varstė juos akimis, nepasakysi, kad jis 
čia atsitiktinis. 

— Aš esu Polas, daktaro Kaselo asistentas, — prisistatė jis. 

— Detektyvė Ricoli. 

Ji ištiesė ranką, tačiau vyras į ją net nedirstelėjo, tarsi ji nebūtų 
verta dėmesio. 

Polas įvedė juos į namą, kuris buvo visiškai ne toks, kokį įsivaizda- 
vo Ricoli. Nors išorė tradicinio federalinio stiliaus, dekoras, jos akimis 
žiūrint, grynai modernus, netgi šaltas, tiesiog baltasienė abstraktaus 
meno galerija. Prieškambaryje išsiskyrė susipynusių išlankų, šiek tiek 
seksuali bronzinė skulptūra. 

— Jums žinoma, kad praėjusią naktį daktaras Kaselas grįžo namo 
iš kelionės, — pasakė Polas. — Jis dar neatsigavo nuo ilgo skrydžio ir 
nesijaučia gerai. Todėl gal galėtumėte neužtrukti. 

— Jis buvo išvykęs verslo reikalais? — paklausė Frostas. 

— Taip. Jeigu jus domina — kelionė suorganizuota prieš mėnesį. 

O tai nieko nereiškė, pagalvojo Ricoli, tik tiek, kad Kaselas suge- 
bėjo planuoti savo žygius gerokai iš anksto. 

Polas nuvedė juos per svetainę, dekoruotą juoda ir balta spalva, 
akį rėžė tiktai viena skaisčiai raudona vaza. Vieną sieną buvo užėmęs 
plokščiaekranis televizorius, o tamsaus stiklo spintelė globė nuostabų 
elektronikos komplektą. Viengungio išsvajotas būstas, pamanė Ricoli. 
Nė menkiausios moteriškos smulkmenėlės, vien berniuko daikčiukai. 
Girdėjosi muzika, ir ji pagalvojo, kad grojo kompaktinis diskas. Džia- 
zo fortepijono akordai lydėsi, pirštams graudžiai klajojant klavišais. 
Ne melodija, ne daina, vien gaidos, susiliejančios bežadėje dejonėje. 
Artinantis prie stumdomųjų durų, muzika garsėjo. Polas jas pravėrė ir 
pranešė: 


— Daktare Kaselai, atvyko policija, 

— Ačiū. 

— Norėtumėte, kad pasilikčiau? 

— Ne, Polai, gali eiti. 

Ricoli ir Frostas įžengė į kambarį, ir Polas užstūmė duris. Jiedu at- 
sidūrė tokioje tamsioje patalpoje, kad vos įžiūrėjo vyrą, kuris sėdėjo prie 
fortepijono. Vadinasi, grojo ne kompaktinis diskas. Sunkios užuolaidos 
užtrauktos, dienos šviesai likęs nedidelis plyšelis. Kaselas ištiesė ranką 
ir įjungė lempą. Sušvito tiktai blausus gaublys, pridengtas japonišku 
ryžiniu popieriumi, tačiau Kaselas prisimerkė. Šalia jo ant fortepijono 
stovėjo lyg ir taurė viskio. Vyras buvo nesiskutęs, akys pasruvusios krau- 
ju — veidas ne šalto korporacijos ryklio, bet žmogaus, kuris pernelyg 
netekęs galvos, kad rūpintųsi savo išvaizda. Vis tiek tai buvo įspūdingo 
grožio veidas, o žvilgsnis toks veriantis, jog atrodė, kad sminga Ricoli 
į smegenis. Jaunesnis negu ji tikėjosi, kaip atrodys savo jėgomis iškilęs 
magnatas, turbūt bebaigiantis penktą dešimtį. Vis tiek pakankamai 
jaunas, kad tikėtų savo nenugalimumu. 

— Daktare Kaselai, — kreipėsi ji. — Aš esu detektyvė Ricoli iš 
Bostono policijos departamento. O čia detektyvas Frostas. Jūs supran- 
tate, kodėl mes čia? 

— Nes jis užsiundė jus ant manęs. Ar ne? 

— Kas? 

— Tas detektyvas Balardas. Jis lyg prakeiktas pirbulis. 

— Mes esame čia todėl, kad jūs pažinojote Aną Leoni. Auką. 

Jis pakėlė taurę viskio. Sprendžiant iš suvargusios išvaizdos, tai 
buvo ne pirma taurė tą dieną. 

— Leiskite jums pasakyti kai ką apie detektyvą Balardą, kol dar 
nepatikėjote viskuo, ką jis sako. Tas žmogus yra tikras aukščiausios rū- 
šies subingalvis, — jis vienu gaistu išmaukė, kas buvo likę taurėje. 

Ji pagalvojo apie Aną Leoni, užvirtusią sutinusią akį, pamėly- 
navusį sumuštą skruostą. Man atrodo, mes žinome, kas čia yra tikrasis 
subingalvis. 


Kaselas padėjo tuščią taurę. 

— Pasakykite, kaip tai įvyko, — tarė jis. — Aš noriu žinoti. 

— Mes turime keletą klausimų, daktare Kaselai. 

— Pirma pasakykite, kas įvyko. 

Štai kodėl jis sutiko priimti mus, pagalvojo ji. Jam reikia informa- 
cijos. Nori išsiaiškinti, kiek mes žinome. 

— Kaip suprantu, galvoje buvo šautinė žaizda, — pasakė jis. — Ir 
ji buvo rasta automobilyje? 

— Teisingai. 

— Tiek jau sužinojau iš Zbe Boston Globe. Koks ginklas naudotas? 
Kokio kalibro kulka? 

— Jūs suprantate, kad mes negalime to atskleisti. 

— Ir tai atsitiko Brukline? Ką ji, po velnių, ten darė? 

— To taip pat negaliu pasakyti. 

— Negalite man pasakyti? — Jis pažiūrėjo į ją. — O gal nežinote? 

— Mes nežinome. 

— Ar kas nors buvo su ja, kai tai įvyko? 

— Kitų aukų nebuvo. 

— Tuomet kas yra jūsų įtariamieji? Be manęs? 

— Čia mes esame tam, kad jums užduotume klausimus, daktare 
Kaselai. 

Jis netvirtai atsistojo ir patraukė prie spintelės. Išėmė butelį viskio 
ir prisipildė savo taurę. Pabrėžtinai nepasiūlė lankytojams išgerti. 

— Kodėl man tiesiog neatsakius į tą vieną klausimą, kurio atvy- 
kote užduoti, — pasakė jis, vėl sėsdamasis ant suolelio prie fortepijo- 
no. — Ne, aš jos nenužudžiau. Net nemačiau jos ištisus mėnesius. 

Frostas paklausė: 

— Kada paskutinį kartą matėte ponią Leoni? 

— Manau, apie kovo mėnesį. Vieną popietę važiavau pro jos 
namą. Ji stovėjo ant šaligatvio, ėmė korespondenciją. 

— Ar tai nebuvo po to, kai ji gavo jus apribojančią teismo nutartį? 

— Aš neišlipau iš automobilio, aišku? Net nekalbėjau su ja. Ji pa- 


matė mane ir netarusi nė žodžio nuėjo tiesiai į namą. 

— Tai koks buvo tikslas važiuoti pro šalį? — pasakė Ricoli. — 
Įbauginti? 

— Ne. 

— Tuomet koks? 

— Tiesiog norėjau ją pamatyti, ir viskas. Aš ilgėjausi jos. Aš vis 
dar... — jis nutilo ir kostelėjo. — Aš vis dar jos ilgiuosi. 

Tuoj pasakys, kad mylėjo ją. 

— Aš mylėjau ją, — tarė jis. — Kodėl ją žaločiau? 

Tarsi jie niekada nebūtų girdėję šitaip kalbančio vyro. 

— Be to, kaip aš galėjau? Nežinojau, kur ji gyveno. Kai tą pasku- 
tinį kartą ji išsikraustė, aš negalėjau jos surasti. 

— Ber bandėte? 

— Taip, bandžiau. 

— Ar jūs žinojote, kad ji gyveno Meine? — paklausė Frostas. 

Pauzė. Jis susiraukė, pakėlė akis. 

— Kur Meine? 

— Mažame miestelyje Foks Harbore. 

— Ne, šito nežinojau. Aš galvojau, kad ji kažkur Bostone. 

— Daktare Kaselai, — tarė Ricoli, — kur jūs buvote praėjusio : 
ketvirtadienio vakarą? 

— Čia, namuose. 

— Visą vakarą? 

— Nuo penktos valandos vakaro. Ruošiausi kelionei. 

— Ar kas nors gali paliudyti, kad buvote čia? 

— Ne. Polas turėjo laisvą vakarą. Aš iš karto prisipažįstu, kad 
neturiu alibi. Čia buvau tik aš, vienas su savo fortepijonu. — Jis trink- 
telėjo į klavišus, paskleisdamas nedarnų akordą. — Kitą rytą išskridau. 
Jeigu norite patikrinti — „Northwest Airlines“ oro linijos. 

— Patikrinsime. 

— Vieta buvo rezervuota prieš šešias savaites. Jau buvau suplana- 
vęs susitikimus. 


— Taip ir sakė jūsų asistentas. 

— Sakė? Na, tai tiesa. 

— Arjūs turite šaunamąjį ginklą? — paklausė Ricoli. 

Kaselas visiškai nuščiuvo, tamsios akys bandė ją perskrosti. 

— Ar jūs tikrai manote, kad tai padariau aš? 

— Gal galėtumėte atsakyti į klausimą? 

— Ne, aš neturiu šaunamojo ginklo. Nei pistoleto, nei šautuvo, 
nei orinio pistoleto. Ir aš jos nenužudžiau. Aš nė pusės to nepadariau, 
kuo mane kaltino. 

— Ar jūs sakote, kad ji melavo policijai? 

— Aš sakau, kad ji perdėjo. 

— Mes matėme nuotrauką, kur ji nufotografuota ligoninės pri- 
imamajame tą naktį, kai jūs sumušėte jai paakį. Ar ir šitą kaltinimą 
perdėjo? 

Jis nuleido akis, tarsi nebegalėdamas pakęsti jos smerkiamo žvilgsnio. 

— Ne, — tyliai ištarė jis. — Aš neneigiu, kad sudaviau jai. Gai- 
liuosi dėl to. Tačiau neneigiu. 

— O ką pasakysite apie tai, kad kelis kartus važiavote pro jos na- 
mus? Samdėte privatų detektyvą, kad ją sektų? Pasirodėte prie jos durų, 
reikalaudamas pasikalbėti? 

— Ji neatsiliepė į mano skambučius. Ką aš turėjau daryti? 

— Galbūt suprasti užuominą? 

— Aš nesėdžiu atsilošęs ir nelaukiu, kad viskas vyktų savaime, 
plauktų pasroviui, detektyve. Niekada taip nesielgiau. Štai kodėl turiu 
šį namą su visu tuo vaizdu. Jeigu tikrai ko nors noriu, dirbu dėl to 
sunkiai ir atkakliai. O paskui tvirtai laikau. Aš nesiruošiau jai leisti pa- 
prasčiausiai išeiti iš mano gyvenimo. 

— Kas jums iš tiesų buvo Ana? Dar viena nuosavybė? 

— Ne nuosavybė. — Jis atvirai pažiūrėjo į Ricoli; akyse — ne- 
tektis. — Ana Leoni buvo mano gyvenimo meilė. 

Atsakymas nustebino Ricoli. Tuose paprastuose, taip tyliai ištar- 
tuose žodžiuose skambėjo nuoširdi tiesa. 


— Kaip suprantu, jūs kartu išgyvenote trejus metus, — pasakė ji. 

Jis linktelėjo. 

— Ji buvo mikrobiologė, dirbo mano mokslinių tyrimų skyriuje. 
Taip mes ir susitikome. Vieną dieną ji atėjo į valdybos posėdį pateikti 
mums naujausių duomenų apie antibiotikų bandymus. Vos pažiūrėjęs į 
ją pagalvojau: Štai manoji. Ar žinote, ką reiškia, kai ką nors taip stipriai 
myli, o paskui matai, kaip tie žmonės palieka tave? 

— Kodėl ji paliko? 

— Aš nežinau. 

— Turite numanyti. 

— Nenumanau. Pažiūrėkite, ką ji čia turėjo! Šį namą, viską, ko 
tiktai norėjo. Nemanau, kad esu atstumiantis. Bet kuri moteris be galo 
džiaugtųsi būdama su manimi. 

— Kol nepradėtumėte jos mušti. 

Tyla. 

— Ar dažnai tai nutikdavo, daktare Kaselai? 

Jis atsiduso. 

— Mano darbas sukelia stresą... 

— Ar tai jūsų pasiaiškinimas? Skėlėte meilužei, nes savo kontoroje 
praleidote įtemptą dieną? 

“Jis neatsakė. Tik pasiėmė taurę. O tai neabejotinai ir buvo dalis 
problemos, pagalvojo ji. Sudėk į krūvą kaip reikiant darbe įsikinkiusį 
vadą ir per didelį kiekį gėrimo ir gausi meilužę su sumušrais paakiais. 

Jis vėl pastatė taurę. 

— Aš tiktai norėjau, kad ji grįžtų namo. 

— O jūsų įtikinėjimo būdas — už jos durų užkišti grasinimus 
mirtimi? 

— Aš to nedariau. 

— Ji pateikė policijai kelis skundus. 

— Taip niekada nebuvo. 

— Detektyvas Balardas sako, kad buvo. 

Kaselas sušnarpštė. 


— Tas idiotas tikėjo viskuo, ką ji jam sakė. Jam patinka vaidinti 

serą Galahadą* — šitaip jaučiasi garsus. Ar žinojote, kad kartą jis buvo 
čia pasirodęs ir pagrasino mane uždaužyti, jeigu dar kartą ją paliesiu. 
Manau, tai ganėtinai niekinga. 

— Ji tvirtino, kad jūs supjaustėte jos langų tinklelius. 

— Nesupjausčiau. 

— Sakote, kad ji pati taip padarė? 

— Aš tiktai sakau, kad to nepadariau. 

— Ar subraižėte jos automobilį? 

— Ką? 

— Ar palikote žymių ant jos automobilio durų? 

— Šitai man naujiena. Kaip manoma, kada tai įvyko? 

— O negyva kanarėlė jos pašto dėžutėje? 

Kaselas nepatikėdamas nusijuokė. 

— Araš atrodau kaip žmogus, kuris užsiimtų tokiais iškrypėliškais 
darbeliais? Manęs net nebuvo mieste, kai, manoma, šitai įvyko. Kur 
įrodymas, kad ten buvau aš? 

Kurį laiką ji žiūrėjo į jį galvodama: „Žinoma, jis neigia, nes yra 
teisus — mes negalime įrodyti, kad jis supjaustė tinklelius arba subraižė 
jos automobilį, arba įkišo negyvą paukštį į jos pašto dėžutę. Jeigu šitas 
vyras būtų kvailas, nebūtų pasiekęs to, ką dabar turi.“ 

— Kodėl Ana būtų melavusi? — pasakė ji. 


— Aš nežinau, — atsakė jis. — Bet ji melavo. 


* Vienas iš Apskritojo stalo riterių. 


10. 


Vidurdienį Mora jau buvo kelyje: dar viena savaitgalio poilsiautoja, 
įstrigusi transporto sraute, nešančiame visus lyg migruojančias lašišas 
į šiaurę nuo miesto, kuriame gatvės jau tviskėjo nuo karščio. Sutupdę 
automobiliuose ant užpakalinių sėdynių savo inkščiančius vaikus, atos- 
togautojai liūdnai stūmėsi šiaurės kryptimi link viltingų vėsių paplūdi- 
mių ir druskingo oro. Tiktai šitokį vaizdą Mora ir laikė mintyse, vilkda- 
masi mašinų spūstyje ir spoksodama į automobilių virtinę, nutįsusią iki 
pat horizonto. Jai dar neteko būti Meine. Iš „L. L. Bean“ kompanijos 
katalogo žinojo tiktai tiek, kad buvo tokia vieta, kur įdegę vyrai ir mo- 
terys dėvėjo skrandas su gobtuvais ir žygio batus, o žolėje prie jų kojų 
drybsojo auksaspalviai retriveriai. „L. L. Bean“ pasaulyje Meinas buvo 
miškų ir ūkanotų krantų kraštas, pasakiška vieta, pernelyg graži, kad 
tokią rastum tikrovėje — tiktai viltis, svajonė. Esu tikra, kad nusivilsiu, 
galvojo ji, spoksodama į akinančius saulės spindulius, atsimušančius 
nuo nesibaigiančios automobilių vilkstinės. Bet ten ir glūdi atsakymai. 

Prieš keletą mėnesių Ana Leoni taip pat traukė šiuo keliu į šiaurę. 
Buvo pat pavasario pradžia, diena turėjo būti dar šaltoka, o eismas toli 
gražu ne toks intensyvus kaip šiandien. Išvykdama iš Bostono ji taip 
pat turėjo pervažiuoti Tobino tiltą ir paskui leistis šiaurės kryptimi 
95-uoju greitkeliu ten, kur ribojosi Masačusetso ir Naujojo Hampšyro 
valstijos. 

Seku tavo pėdomis. Privalau sužinoti, kas tu buvai. Tai vienintelis 


kelias išsiaiškinti, kas aš esu. 

Antrą valandą ji perkirto Naujojo Hampšyro ribą ir įvažiavo į Mei- 
ną, ir dabar transporto srautas stebuklingai ištirpo, tartum visa kankynė 
iki tos vietos buvo paprasčiausias išbandymas, ir štai vartai atsivėrė, įleis- 
dami verčiausius. Ji stabtelėjo tik poilsio vietoje nusipirkti sumuštinio. 
Trečią valandą išsuko iš plačios magistralės tarp valstijų ir toliau važiavo 
šiaurės kryptimi Meino 1-uoju greitkeliu, laikydamasi pakrantės. 

Jr tu riedėjai šiuo keliu. 

Tada Anai prieš akis vėrėsi kitokie vaizdai: laukai dar tik dengėsi 
žaluma, medžiai tebestovėjo nuogi. Tačiau neabejotinai Ana pravažiavo 
pro tą pačią būdelę, kur gali nusipirkti bandelių su omarais, užmetė 
akį į tą patį sendaiktininko kiemą, kur ant pievelės išstatyti amžinai 
rūdijantys lovų rėmai, ir kaip Mora linksmai pakraipė galvą. Galbūt ir 
ji išsuko iš kelio į Rokporto miestelį bent kiek ištiesti kojų ir pastovėjo 
prie ruonio Andre skulptūros, nužvelgdama uostą. Pašiurpo, kai nuo 
vandens pūstelėjo šaltas gūsis. 

Mora grįžo į automobilį ir tęsė kelionę šiaurės kryptimi. 

Kai ji pravažiavo pakrantėje įsikūrusį Baksporto miestelį ir pasu- 
ko pusiasaliu į pietus, saulė jau skendo už medžių. Matėsi virš jūros 
atsiritantis rūkas, pilkas jo telkinys traukė kranto link lyg išalkęs žvėris, 
ryjantis horizontą. Saulė nusileis, mintijo Mora, ir mano automobilis 
paskęs jame. Foks Harbore ji nebuvo užsisakiusi jokio viešbučio kam- 
bario: išvažiavo iš Bostono tiesiog pamaniusi, kad sustos kokiame nors 
pajūrio motelyje ir gaus nakčiai lovą. Tačiau ilgoje raižytoje pakrantėje 
ji matė nedaug motelių, o tų, pro kuriuos vis dėlto pravažiavo, iškabos 
skelbė — VIETŲ NĖRA. 

Saulė nuslydo dar žemiau. 

Kelias staigiai pasisuko, ir ji sugniaužė vairą, vos išsilaikydama 
savo juostoje, kai teko įveikti svaigų vingį, praskriejant pro retus me- 
džius vienoje pusėje ir jūrą — kitoje. 

Ir staiga — Foks Harboras, jaukiai prigludęs seklioje siauroje įlan- 
kėlėje. Ji nesitikėjo, kad tai bus toks mažas miestelis, nedaug kuo di- 


desnis už prieplauką, su smailiaviršūne bažnyčia ir į įlanką atsigręžusių 

baltų pastatų grandine. Uoste savo švartavimosi vietose sūpavosi omarų 
žvejų valtys tarsi prie baslių pririštas grobis, laukiantis, kada jį praris 
atslenkantis rūko telkinys. 

Mora lėtai važiavo Centrine gatve, žvalgydamasi į suvargusias, 
dažų besišaukiančias priekines verandas, į langus, ant kurių kabėjo 
išblukusios užuolaidos. Sprendžiant iš įvažose stovinčių aprūdijusių 
sunkvežimių, čia aiškiai ne turtuolių miestelis. Vieninteliai jos matyti 
naujausių modelių automobiliai stovėjo motelio „Užutėkis“ aikštelėje: 
automobiliai su Niujorko, Masačusetso ir Konektikuto numeriais. 
Miestiečiai pabėgėliai, pabėgę iš įkaitusių didmiesčių gaudyti omarų ir 
dirstelėti į rojų. 

Ji sustojo priešais motelio priimamąjį. Pirmiausia tai, kas svarbiau- 
sia, nutarė ji: man reikia lovos nakčiai, o čia, regis, vienintelė tokia vieta 
miestelyje. Išlipo iš automobilio, pamankštino sustingusius raumenis, 
įkvėpė drėgno sūraus oro. Nors Bostonas buvo uostamiestis, namuose ji 
retai kada užuodė jūrą: miestietiški dyzelino išmetamųjų dujų ir įkaitu- 
sių gatvių dangų kvapai užteršia kiekvieną nuo uosto atskriejusį vėjelį. 
Tačiau čia ji iš tikrųjų galėjo pajausti druskos skonį, jausti, kaip ji lipo 
prie odos it dulksna. Glostoma vėjo toje motelio automobilių stovėji- 
mo aikštelėje ji pasijautė, tarsi būtų staiga pabudusi iš gilaus miego ir 
vėl praregėjusi. Vėl buvo gyva. 

Kitokio dekoro tame motelyje Mora nė nesitikėjo: septinto de- 
šimtmečio laikų apmušimas plokštėmis, nutrintas žalias kilimas, sieni- 
nis laikrodis, įmontuotas laivo vairaratyje. Prie priimamojo stalo nieko 
nebuvo. 

Ji palinko į priekį. 

— Sveiki? 

Girgžtelėjo durys, pasirodė plinkantis storulis ir nutupdė ant no- 
sies trapius akinius lyg kokį laumžirgį. 

— Ar yra laisvų vietų nakčiai? — paklausė Mora. 

Jos klausimas paskendo mirtinoje tyloje. Vyras spoksojo į ją prasi- 


žiojęs, žvilgsnį prikaustęs prie jos veido. 

— Atleiskite, — tarė ji manydama, kad jis nenugirdo. — Ar yra 
laisvų vietų? 

— Jums... reikia kambario? 

Argi ką tik nepasakiau? 

Jis pažiūrėjo į savo registracijos žurnalą, paskui vėl į ją. 

— Aš, a, atsiprašau. Šią naktį visos užimtos. 

— Aš atvažiavau iš pat Bostono. Gal kur nors mieste galėčiau rasti 
kambarį? 

Jis nurijo seilę. 

— Judrus savaitgalis. Vos prieš valandą viena pora buvo užėjusi, 
irgi teiravosi kambario. Skambinėjau visur, turėjau nusiųsti juos į patį 
Elsvortą. 

— Kur jis? 

— Maždaug už trisdešimties mylių. 

Mora pažiūrėjo į laikrodį, įmontuotą laivo vairaratyje. Buvo be 
ketvirčio penkta valanda: motelio kambario paiešką teks atidėti. 

Ji pasakė: 

— Man reikia rasti Žemės ir jūros nekilnojamojo turto agentūrą. 


— Centrinėje gatvėje. Už dviejų kvartalų nuo čia, pasukus į kairę. 


Įėjusi į Žemės ir jūros nekilnojamojo turto agentūrą, Mora ir čia rado 
tuščią priimamąjį. Ar šiame miestelyje nė vienas nesėdėjo savo vietoje? 
Kontora smirdėjo cigaretėmis, o ant rašomojo stalo stovinčioje pele- 
ninėje nuorūkos lipo per kraštus. Ant sienos demonstruojami firmos 
pagal sutartį parduodami nekilnojamojo turto objektai, kai kurios 
nuotraukos labai pageltusios. Aišku, kad čia nekilnojamo turto rinka 
neklestėjo. Permesdama akimis visus pasiūlymus, Mora pamatė ap- 
griuvusį tvartą (IDEALIAI TINKA ARKLIŲ FERMAI!), namą su sukrypusia 
veranda (IDEALUS VISŲ AMATŲ MEISTRUI!) ir medžių nuotrauką — tik 
tiek, vien medžiai (RAMU IR NUOŠALU! IDEALI VIETA NAMUI!). Ar šiame 


miestelyje esama ko nors, kas nebūtų idea/u7 — stebėjosi ji. 

Ji išgirdo, kaip atsidarė užpakalinės durys, ir atsisukusi pamatė 
įeinantį vyrą su varvančiu kavinuku rankoje, kurį padėjo ant rašomojo 
stalo. Jis buvo žemesnis už Morą, kampuota-galva, trumpai kirptais žilais 
plaukais. Drabužiai pernelyg dideli, marškinių rankovės ir kelnių atvartai 
užraitoti, tarsi jis būtų apsivilkęs milžino išdėvomis. Žvangindamas prie 
diržo prisegtais raktais, vyras pasipūtėliškai žengė priimti Moros. 

— Atsiprašau, turėjau išplauti kavinuką. Jūs turbūt esate daktarė 
Ailz. 

Jo balsas Morą nustebino. Kimus — neabejotinai kaltos visos tos 
cigaretės peleninėje, tačiau jis aiškiai buvo moteriškas. Tik tada Mora ir 
pastebėjo po apsmukusiais marškiniais krūtų iškilumą. 

— Jūs esate... tas asmuo, su kuriuo kalbėjausi šį rytą? — paklausė 
Mora. 

— Brita Klosen. — Ji gyvai, dalykiškai paspaudė Morai ranką. — 
Harvis man sakė, kad jūs jau mieste. 

— Harvis? 

— Iš „Užutėkio“ motelio. Paskambino ir pranešė, kad jūs pakeliui 
į čia. — Moteris patylėjo, greitomis nužvelgdama Morą. — Na, manau, 
jums nereikia rodyti jokios asmens tapatybės kortelės. Pažiūrėjus į jus, ne- 
kyla jokių abejonių, kieno sesuo esate. Norite drauge važiuoti į tą namą? 

— Aš seksiu paskui jūsų automobilį. 

Panelė Klosen pavartė ant diržo kabančiame ryšulyje raktus ir pa- 
tenkintą suniurnėjo. 

— Štai jis — Horizonto gatvė. Policija ten jau viską baigė, todėl, 


manau, galiu jums parodyti. 


Mora važiavo paskui panelės Klosen pikapą keliu, kuris staigiai pa- 
krypo tolyn nuo pakrantės ir rangėsi į stačią įkalnę. Kylant aukštyn, 
prabėgomis matėsi kranto linija, vanduo jau buvo apklotas tirštu rūku. 
Apačioje likęs Foks Harboro bažnytkaimis paskendo miglose. Prieš pat 


ją blykstelėjo panelės Klosen stabdžių žibintai, ir Mora vos spėjo su- 

stabdyti. Jos „Lexus“ slystelėjo per šlapius lapus, buferiu bakstelėdamas 
į žemėn įkištą kuolą su Žemės ir jūros nekilnojamojo turto agentūros 
iškaba PARDUODAMA. 

Panelė Klosen kyštelėjo pro langą galvą. 

— Eli, viskas gerai? 

— (Gerai. Atsiprašau, neatkreipiau dėmesio. 

— Taip, tas paskutinis vingis užklumpa netikėtai. Dabar suksime 
į šitą įvažą dešinėje. 

— Būsiu čia pat už jūsų. 

Panelė Klosen nusijuokė. 

— Tik ne pernelyg arti, gerai? 

Gruntkelis buvo taip užgožtas čia pat stovinčiais medžiais, kad 
Morai atrodė, lyg važiuotų miške tuneliu. Netikėtai jis baigėsi, ati- 
dengdamas mažą, kedro malksnomis dengtą namelį. Mora sustojo už 
panelės Klosen pikapo ir išlipo iš „Lexus“. Minutėlę taip ir stovėjo pro- 
skynos tyloje ir žiūrėjo į namą. Mediniai laipteliai vedė į dengtą veran- 
dą, kur ramiame ore nekrutėdamos kabėjo sūpuoklės. Mažame, saulės 
nematančiame darželyje bandė stiebtis rusmenės ir viendienės lelijos. 
Atrodė, jas iš visų pusių supantis miškas spraudėsi artyn, ir Mora pa- 
juto, kaip alsavimas savaime padažnėjo, tarsi ji būtų pakliuvusi į mažo 
kambarėlio spąstus. Tarsi pats oras buvo per daug tvankus. 

— Čia taip tylu, — pasakė Mora. 

— Taip, kaži kur už miestelio. Štai kodėl ši kalva tokia vertinga. 
Nekilnojamojo turto bumas liesis į šią pusę. Dar keleri metai, ir visas šis 
kelias bus apstatytas namais. Dabar pars laikas pirkti. 

Kadangi ideali vieta — Mora dar šitai tikėjosi išgirsti. 

— Dabar užsiimu visai čia pat esančio ploto tvarkymu, — kalbėjo 
panelė Klosen. — Po to, kai jūsų sesuo įsikėlė, nusprendžiau, kad laikas 
paruošti šituos sklypus. Užtenka vienam žmogui čia, aukštai, apsigy- 
venti, ir ratas pradeda suktis. Kiekvienas netruks pradėti dairytis, ką 
šioje apylinkėje nusipirkus. — Ji mąsliai pažiūrėjo į Morą. — Tai kokia 


jūs būsite daktarė? 

— Patologė. 

— Tai būtų — kas? Jūs dirbate laboratorijoje? 

Ši moteris Morą pradėjo erzinti. Ji šiurkštokai atsakė: 

— Aš dirbu su mirusiais žmonėmis. 

Neatrodė, kad atsakymas būtų bent kiek moterį sutrikdęs. 

— Na, tuomet dirbate įprastines valandas. Daugybė laisvų sa- 
vaitgalių. Jus turėtų dominti vasarvietė. Žinote, gretimas sklypas bus 
netrukus paruoštas statyboms. Jeigu planuotumėte įsigyti nedidelę vie- 
telę atostogoms, dabar pats metas: niekada nebus pigiau atsieinančios 
progos investuoti. 

“Tai štai ką reiškė pakliūti į komisionierės žabangas. 

— Manęs tai tikrai nedomina, panele Klosen, — atsakė Mora. 

— O. — Moteriškė šniokštelėjo, paskui nusisuko ir nutrepeno 
laipteliais į verandą. — Na, tuomet užeikite. Jeigu jau esate čia, sakyki- 
te, ką daryti su jūsų sesers daiktais. 

— Aš išties nesu tikra, ar turiu tokią teisę. 

— Nežinau, ką daryti su viskuo. Tikrai neturiu noro mokėti už 
jų sandėliavimą. Noriu ištuštinti namą, kad galėčiau jį parduoti ar vėl 
išnuomoti. — Ji žvangino raktais, ieškodama tinkamo. — Aš tvarkau 
daugumą miestelyje nuomojamų objektų, o ši vieta ne lengviausiai už- 
pildoma. Beje, jūsų sesuo šešiems mėnesiams buvo pasirašiusi nuomos 
sutartį. 

Ar'tik tiek jai tereiškia Anos mirtis? — pagalvojo Mora. Nebeliks 
nuompinigių, namui reikalingas naujas nuomininkas? Jai nepatiko ši 
raktais žvanginanti moteriškė ir jos gobšus žvilgsnis. Foks Harboro 
nekilnojamojo turto karalienė, kurios vienintelis rūpestis, regis, kaip 
susirinkti savo mėnesinių čekių normą. 

Pagaliau panelė Klosen pastūmė duris. 

— Eikite. 

Mora įėjo. Nors svetainės langai buvo dideli, namas skendėjo prie- 
blandoje: šviesą užgožė arti esančių medžių tankmė, be to, jau buvo 


vėlyva popietė. Ji įžiūrėjo tamsias pušų medienos grindis, nutrintą 

nedidelį kilimėlį, įdubusią sofą. Nublukę tapetai juosė kambarį žaliais 
vijokliais, savo lapais dar labiau dusindami Morą. 

— Gavo visiškai apstatytą, — pasakė panelė Klosen. — Tai turint 
omenyje, kaina buvo gera. 

— Kiek? — paklausė Mora, žiūrėdama pro langą į medžių sieną. 

— Šeši šimtai per mėnesį. Jeigu ši vieta būtų arčiau vandens, 
galėčiau gauti keturis kartus daugiau. Tačiau šį namą pastatęs žmogus 
mėgo nuošalumą. — Panelė Klosen lėtai, tiriamai apžvelgė svetainę, 
tarsi senokai būtų nemačiusi. — Iš dalies ji mane nustebino, kai pa- 
skambino norėdama sužinoti apie pačią vietą, ypač kai turėjau kitų 
apačioje, pakrantėje. 

Mora atsisuko į ją. Dienos šviesa blanko ir prieblandoje buvo sun- 
ku įžiūrėti panelę Klosen. 

— Mano sesuo teiravosi konkrečiai apie šį namą? 

Panelė Klosen gūžtelėjo pečiais. 

— Manau, kad kaina tiko. 

Jos išėjo iš tamsios svetainės į koridorių. Jeigu namas atspindi 
gyventojo asmenybę, tuomet tarp šių sienų turėjo būti išlikusi kokia 
nors Anos Leoni dalelė. Tačiau čia gyveno ir kiti nuomininkai, ir Mora 
spėliojo, kurie niekučiai, kurie ant sienų kabantys paveikslai galėjo pri- 
klausyti Anai, o kurie buvo palikti prieš ją gyvenusių žmonių. Tas pa- 
stelėmis tapytas saulėlydis tikrai ne Anos. Jokia mano sesuo nekabintų 
tokio šlykštaus dalyko, galvojo ji. Ir tas senas cigarečių kvapas, įsigėręs 
į visą namą — rūkė tikrai ne Ana. Identiški dvyniai dažnai būna stul- 
binamai panašūs: argi Ana nebūtų jautusi tokio pat pasibjaurėjimo ci- 
garetėmis kaip ir Mora? Argi ji taip pat nebūtų šnarpštusi ir kosčiojusi, 
vos tik padvelkus jų dūmui? 

Jos priėjo miegamąjį su nuklotu čiužiniu. 

— Manau, ji nesinaudojo šiuo kambariu, — pasakė panelė Klo- 
sen. — Spinta ir tualetinio staliuko stalčiai buvo tušti. 

Paskui sekė vonios kambarys. Mora įėjo ir atidarė namų vaistinėlę. 


Ant lentynėlių matėsi „Advil“ ir „Sudafed“, ir vaistai nuo kosulio „Ri- 

cola“ — tokie pažįstami vaistų pavadinimai ją tiesiog apstulbino. Lygiai 
tokie patys gulėjo ir jos pačios namų vaistinėlėje vonioje. Mes buvome 
identiškos net pasirinkdamos vaistus nuo gripo, galvojo ji. 

Ji uždarė vaistinėlę. Paskui nuėjo koridoriumi toliau, prie pasku- 
tinių durų. 

— Ji naudojosi šituo miegamuoju, — dėstė panelė Klosen. 

Kambarys buvo tvarkingas, lovos apklotai apkamšyti, tualetinio 
staliuko viršus neapkrautas. Toks pat, kaip ir mano miegamasis, pagal- 
vojo Mora. Ji nuėjo prie sieninės spintos ir atidarė duris. Viduje kabėjo 
ilgos laisvos kelnės ir išlygintos palaidinukės bei suknelės. Šeštas dydis. 
Moros dydis. 

— Praėjusią savaitę atvažiavo valstijos policija, apžiūrėjo visą namą. 

— Ar rado ką nors svarbaus? 

— Nieko man nesakė. Ji čia ilgai neužsibuvo. Pagyveno tiktai 
keletą mėnesių. 

Mora nusisuko ir pažvelgė pro langą. Dar buvo šviesu, tačiau niū- 
rus supantis miškas darė įspūdį, jog sutemos artėjo. 

Panelė Klosen stovėjo miegamajame prie pat durų, tarsi pasiruo- 
šusi paimti iš Moros mokestį prieš jai išeinant. 

— Tas namas ne toks jau blogas, — pasakė ji. 

O taip, blogas, pagalvojo Mora. Bjaurus nameliūkštis. 

— Šiuo metų laiku nedaug kas likę nuomojimui. Beveik viskas 
išgraibstyta. Viešbučiuose, moteliuose. Nė vieno kambario užeigos na- 
muose. 

Mora neatitraukė nuo miško akių. Reikėjo bet kur nukreipti dė- 
mesį, norint išvengti tolesnio pokalbio su šia atstumiančia moterimi. 

— Na, čia buvo tik tokia mintis. Bet spėju, kad jūs radote vietą, 
kur apsistoti šią naktį. 

Tad štai kur ji lenkia. Mora atsisuko į ją. 

— Tiesą sakant, aš neturiu kur apsistoti. „Užutėkio“ motelis pilnas. 

Moteris sausai šyptelėjo. 


— Kaip ir visur kitur. 

— Man sakė, kad Elsvorte yra laisvų vietų. 

— Tikrai? Jeigu norite važiuoti tokį kelią. Tamsoje užtruksite il- 
giau negu manote. Kelias labai vingiuotas. — Panelė Klosen parodė į 
lovą. — Galėčiau jums atnešti švarią patalynę. Paimsiu iš jūsų tiek, kiek 
ir motelyje. Jeigu jus domina. 

Mora pažiūrėjo į lovą ir pajuto per nugarą nubėgantį šaltį. Mano 
sesuo miegojo Čia. 

— Na, gerai. Kaip sau norite. 

— Aš nežinau... 

Panelė Klosen kriuktelėjo. 

— Man atrodo, kad nelabai turite iš ko rinktis. 


Mora stovėjo priekinėje verandoje ir žiūrėjo, kaip Britos Klosen pikapo 
švieselės išnyksta tamsioje medžių priedangoje. Minutėlę dar uždelsė 
tirštėjančiose sutemose, klausydamasi svirplių, lapų šnaresio. Ji išgirdo 
už savęs girgžtelėjimą ir atsisuko: verandos sūpynės judėjo lyg bakste- 
lėtos nematomos rankos. Šiurpas nuėjo per kaulus, ji žengė į vidų ir 
jau ruošėsi užrakinti duris, kai staiga sustingo. Vėl pajuto, kaip šaltis 
grybštelėjo sprandą. 

Duryse buvo keturi užraktai. 

Ji dėbsojo į dvi grandinėles, užšovą ir įleistinę spyną. Varinės 
plokštelės dar blizgėjo, varžteliai nepajuodę. Nauji užraktai? Ji viską už- 
šovė, sukišo į griovelius grandinėles. Metalas buvo šaltas kaip ledas. 

Mora nuėjo į virtuvę ir uždegė šviesas. Išryškėjo nutrintas grindų li- 
noleumas, valgomasis staliukas, suraižytas jį dengiantis plastikas. Kampe 
urzgė šaldytuvas „Frigidaire '. Tačiau dėmesį prikaustė užpakalinės durys. 
Su trimis užraktais, spindinčiomis varinėmis plokštelėmis. Ji užsklendė 
duris, jausdama, kaip greičiau pradėjo tuksėti širdis. Paskui apsisuko ir 
pastėro išvydusi virtuvėje dar vienas užšautas duris. Kur jos vedė? 

Mora atstūmė skląstį ir pravėrė duris. Matėsi į tamsą nusileidžian- 
tys siauri mediniai laipteliai. Iš apačios padvelkė vėsus oras ir drėgnos 


žemės kvapas. Sprandas pašiurpo. 

Rūsys. Kodėl kažkam rūpėtų užrakinti rūsio duris? 

Ji uždarė jas, užšovė. Tiktai dabar pastebėjo, kad užraktas kitoks: 
surūdijęs, senas. 

Dabar Mora norėjo patikrinti, ar visi langai taip pat užsklęsti. 
Anai buvo taip baisu, kad pavertė namelį tvirtove, ir Mora vis dar jautė 
kiekviename kambaryje įsisunkusią baimę. Ji patikrino virtuvės langus, 
paskui nuėjo į svetainę. 

Tiktai įsitikinusi, kad namelyje visi langai sandariai uždaryti, ji 
pagaliau pradėjo tyrinėti miegamąjį. Stovėdama priešais atvertą sieninę 
spintą, spoksojo į drabužius. Stūmė pakabus vieną po kito, akimis rijo 
kiekvieną drabužį, pastebėdama, kad visi buvo tiksliai jos dydžio. Ji nu- 
kabino vieną suknelę: juodą, trikotažinę, lygių paprastų linijų — tokią, 
kokias ji pati labiau mėgo. Įsivaizdavo Aną, stovinčią universalinėje 
parduotuvėje, delsiančią prie šios pakabintos suknelės. Žiūrinčią į eti- 
ketę su kaina, prisidedančią drabužį prie savęs, atsisukančią į veidrodį, 
galvojančią: „Štai šitos noriu.“ 

Mora atsisegiojo palaidinukę, nusimovė kelnes. Įlipo į juodąją su- 
knelę, ir, kai užsisegė užtrauktuką, medžiaga taip prigludo prie kūno, 
lyg būtų antroji oda. Ji atsigręžė į veidrodį. Štai ką matė Ana, pagalvojo 
ji. Tokį pat veidą, tokią pat figūrą. Ar taip pat apgailestavo, kad platėja 
klubai, kad matosi artėjančio vidutinio amžiaus žymės? Ar taip pat pa- 
sisuko šonu, patikrindama, ar plokščias pilvas? Be abejonės, visos mo- 
terys, matuodamosi sukneles, šoka tą patį baletą prieš veidrodį. Sukasi 
taip, sukasi kitaip. Ar aš atrodau stora iš užpakalio? 

Ji sustingo, atsukusi į veidrodį dešinįjį šoną, įbedusi akis į plauką, 
kuris buvo prikibęs prie medžiagos. Nuėmė jį, pakėlė prieš šviesą. Juo- 
das kaip ir jos, bet ilgesnis. Mirusios moters plaukas. 

Suskambėjęs telefonas akimirksniu ją apsuko. Ji priėjo prie nakti- 
nio staliuko ir stovėjo, širdis daužėsi, telefonas suskambo antrą, trečią 
kartą, šaižiai, nepakeliamai garsiai to namo tyloje. Nespėjus jam nu- 
aidėti ketvirtą kartą, Mora pakėlė ragelį. 


— Klausau? Klausau? 

Spragtelėjimas, po to ištisinis signalas. 

Ne ten paskambino, nusprendė ji. Žinoma, taip. 

Lauke pakilo vėjas, net pro uždarus langus girdėjosi siūbuojančių 
medžių dejonės. Tačiau viduje buvo taip tylu, kad ji girdėjo savo širdies 
plakimą. Ar ir tavo naktys buvo tokios pat? — mintijo Mora. Šiame 
name, tamsios girios apsuptyje? 

Tą naktį prieš lipdama į lovą ji užrakino miegamojo duris, paskui 
dar užrėmė jas kėde. Šiek tiek kvailokai jautėsi taip darydama. Nebuvo 
ko bijoti, tačiau čia jautė didesnę grėsmę negu Bostone, kur tykantys 
grobuonys buvo žmonės ir daug pavojingesni už bet kokį žvėrį, slankio- 
jantį šiuose miškuose. 

Ana taip pat bijojo čia būti. 

Ji jautė tą baimę, kuri vis dar tvyrojo šiame name su užbarikaduo- 


tomis durimis. 


Ji pašoko iš miego: pažadino kažkoks spiegimas. Gulėjo gaudydama 
orą, širdis dunksėjo. Čia tiktai pelėda, nėra ko panikuoti. Dėl Dievo 
meilės, juk ji miškuose — žinoma, kad girdėsis gyvūnų balsai. Patalynė 
buvo permirkusi prakaitu. Prieš eidama gulti Mora užtvirtino langą, ir 
dabar kambaryje buvo tvanku, trošku. Man trūksta oro, pagalvojo ji. 

Mora atsikėlė ir pravėrė langą. Stovėjo giliai kvėpdama gaivų orą, 
įdėmiai žiūrėdama į medžius, į mėnesienos pasidarbuotus lapus. Niekas 
nekrutėjo: giria vėl nutilo. 

Ji grįžo į lovą ir šį kartą giliai išmiegojo iki aušros. 

Dienos šviesa viską pakeitė. Girdėjosi paukščių čiulbesys, o pro 
langą ji pamatė, kaip per kiemą į mišką nušuoliavo du elniai, žybčioda- 
mi baltomis uodegėlėmis. Dabar, kambarį užliejus saulės spinduliams, 
jai atrodė, kad buvo neprotinga praėjusią naktį įremti į duris kėdę. Nie- 
kam nesakysiu, pagalvojo ji, nutempdama kėdę į šalį. 

Virtuvėje šaldymo kameroje radusi maltų skrudintų kavos pupelių 
„French Roast“ maišelį, ji pasiruošė kavą. Anos kava. Pylė karštą vande- 


nį pro filtrą ir godžiai kvėpė garuojantį aromatą. Ją supo Anos pirkiniai. 


121 


Mikrobangų krosnelėje pasigaminami kukurūzų spragėsiai ir spagečių 
pakeliai. Pasenusių persikų jogurto ir pieno pakeliai. Kiekvienas pirki- 
nys kalbėjo apie jos sesers gyvenimo akimirkas, kai ji sustodavo maisto 
prekių parduotuvėje priešais lentyną ir galvodavo: „Man reikia ir šito.“ 
O vėliau, grįžusi namo, tuštindavo maišelius ir dėliodavo išsirinktus 
produktus į vietas. Žiūrėdama į spinteles, Mora matė sesers ranką, 
kraunančią tunų dėžutes ant gėlėtu popieriumi išklotas lentynėlės. 

Ji išsinešė į priekinę verandą kavos puodelį ir stovėjo siurbčiodama 
iš jo, apžvelgdama kiemą, kur saulė dėmėmis margino darželio lopinėlį. 
Viskas taip žalia, žavėjosi ji. Žolė, medžiai, pati šviesa. Kažkur aukštai, 
medžių šakų skliaute, čiulbėjo paukščiai. Dabar man aišku, kodėl ji galėjo 
norėti čia gyventi. Kodėl troško kasryt prabusti, gerdama miško kvapus. 

Staiga paukščiai suplazdeno ir pakilo nuo šakų, išgąsdinti naujo 
garso: žemo traktoriaus urzgimo. Nors paties buldozerio nesimatė, 
Mora tikrai girdėjo per mišką atsklindantį jo gausmą, kuris atrodė er- 
zinamai arti. Ji prisiminė panelės Klosen žodžius, kad buvo ruošiamas 
šalia esantis sklypas. Štai tau ir ramus sekmadienio rytas. 

Mora nulipo laiptukais ir nuėjo prie namo šono — norėjo pro 
medžius pamatyti tą buldozerį, tačiau miškas buvo per daug tankus, 
ir ji neįžiūrėjo jo nė dalelės. Tačiau dirstelėjusi į žemę pastebėjo žvėrių 
pėdsakus ir prisiminė rytą pro miegamojo langą regėtus du elnius. 
Nusekė jų pėdomis palei namo šoną, nustatydama dar vieną jų apsi- 
lankymo įrodymą — apgraužti prie pamato pasodintų melsvių lapai, ir 
nustebo elnių drąsa ganytis prie pat sienos. Ji patraukė toliau, už namo 
ir sustojo, aptikusi kitas pėdų žymes. Ne elnių. Kokią minutę Mora 
stovėjo kaip įbesta. Širdis pradėjo daužytis, puodelį globiančios rankos 
sudrėko. Žvilgsnis pamažu slydo pėdsakais, vedančiais prie minkštos 
žemės ploto po vienu langu. 

Batų žymės įsmigusios į dirvą, kur kažkas stovėjo ir žiūrėjo į namo 
vidų. 


Į jos miegamąjį. 

Po keturiasdešimt penkių minučių žvyrkeliu atsikratė Foks Harboro 
policijos automobilis. Jam sustojus priešais namelį, išlipo policininkas. 
Tai buvo į šeštą dešimtį įkopęs jaučiasprandis praplikusiu viršugalviu. 

— Daktarė Ailz? — paklausė jis, ištiesdamas pasisveikinti mėsingą 
ranką. — Rodžeris Grešemas, policijos viršininkas. 

— Aš nežinojau, kad sulauksiu paties viršininko. 

— Taip, na, šiaip ar taip, mes jau planavome pakilti čia, kai jūs 
paskambinote. 

— Mes? 

Ji susiraukė išvydusi privažiuojantį „Ford Explorer“, kuris sustojo 
už Grešemo automobilio. Vairuotojas išlipo ir jai pamojo. 

— Sveika, Mora, — pasisveikino Rikas Balardas. 

Minutėlę ji žiūrėjo į jį, apstulbinta nelaukto apsilankymo. 

— Aš net nenumaniau, kad jūs buvote čia, — pagaliau ištarė ji. 

— Atvažiavau praėjusį vakarą. Kada jūs atsiradote? 

— Vakar po pietų. 

— Šiame name praleidote naktį? 

— Mortelis buvo pilnas. Panelė Klosen, nuomos agentė, pasiūlė 
man čia permiegoti. — Ji parylėjo. Paskui teisindamasi pridūrė: — Bet 
ji tikrai tvirtino, kad policija čia jau baigė darbus. 

Grešemas sušnarpštė. 


— Tačiau ji paprašė ir sumokėti už naktį? Ar ne? 

— Taip. 

— Štai tau ir nepaprastoji Brita. Jeigu tik galėtų, paimtų ir už 
orą. — Atsisukęs į namą paklausė: — Tai kur jūs matėte tuos pėdsakus? 

Mora nuvedė juos pro priekinę verandą ir pasuko už kampo. Eida- 
mi jie laikėsi takelio pakraščio ir atidžiai žiūrėjo į žemę. Buldozeris buvo 
nutilęs, dabar girdėjosi tiktai jų žingsniai lapų kilimu. 

— Neseniai praeita elnių, — parodė Grešemas. 

— Taip, šį rytą praėjo elnių pora, — patvirtino Mora. 

— Tai galėtų paaiškinti, kieno ten pėdsakai. 

— Viršininke Grešemai, — tarė Mora ir atsiduso. — Aš atskiriu 
batų žymes nuo elnių pėdsakų. 

— Ne, aš turiu omenyje, kad čia galėjo medžioti koks nors vyru- 
kas. Ne laiku, suprantama. Atsekė paskui elnius iš miško. 

Staiga Balardas sustojo ir įbedė į žemę akis. 

— Matote jas? — paklausė ji. 

— Taip, — atsakė jis. Jo balsas keistai pritilo. 

Grešemas pritūpė šalia Balardo. Kurį laiką abu tylėjo. Kodėl jie 
nieko nesakė? Vėjas šlamino medžius. Pašiurpusi ji žvelgė į linguojan- 
čias šakas. Praėjusią naktį kažkas buvo atėjęs iš tų miškų. Stovėjo lauke 
prie jos kambario. Žiūrėjo pro langą, kai ji miegojo. 

Balardas pažvelgė į namą. 

— (Čia miegamojo langas? 

— Taip. 

— Jūsų? 

— Taip. 

— Ar buvote nakčiai užtraukusi užuolaidas? 

Jis dirstelėjo į ją pro petį, ir ji suprato jo mintis. Ar praėjusią naktį 
pasikvietei juos į nerūpestingą nusirengiančios moters pasirodymą? 

Ji nuraudo. 

— Tame kambaryje nėra užuolaidų. 

— Šitie daug didesni už Britos batus, — pasakė Grešemas. — Tik 


ji viena slankiotų čia, tikrindama namą. 

— Atrodo kaip „Vibram“ padas, — pastebėjo Balardas. — Aš- 
tuntas, gal devintas dydis. — Jo žvilgsnis nusekė tais pėdsakais miško 
link. — Juos užgula elnių pėdos. 

— Tai rodo, kad jis buvo atėjęs anksčiau, — pasakė Mora. — Dar 
prieš elnius. Prieš man pabundant. 

— Taip, bet ar daug anksčiau? 

Balardas atsitiesė ir įsižiūrėjo pro langą į jos miegamąjį. Jis ilgai 
neištarė nė žodžio, ir ji vėl nerimo, nesulaukdama šių vyrų reakcijos — 
bet kokios reakcijos. 

— Žinote, beveik visą savaitę nelijo, — prašneko Grešemas. — 
Tos batų žymės gali nebūti visiškai šviežios. 

— Tačiau kas galėjo čia vaikštinėti, žiūrėti pro langus? — pa- 
klausė ji. 

— Galiu paskambinti Britai. Galbūt ji buvo atsiuntusi žmogų pa- 
sidarbuoti aplinkui. Arba kas nors galėjo dirstelėti iš smalsumo. 

— Iš smalsumo? — nepatikėjo Mora. 

— Visi girdėjo, kas Bostone atsitiko jūsų seseriai. Kas nors galėjo 
panorėti užmesti akį į namą. 

— Man nesuprantamas toks liguistas smalsumas. Niekada nesu- 
pratau. 

— Rikas štai sako, kad jūs esate teismo medicinos ekspertė, tiesa? 
Na, jums tenka susidurti su tuo pačiu, kaip ir man. Kiekvienas nori 
žinoti smulkmenas. Jūs nepatikėsite, kiek žmonių manęs klausinėjo 
apie tą nušovimą. Ar nemanote, kad kuris nors iš tų nenuoramų galėjo 
užsimanyti dirstelėti į jos namo vidų? 

Mora žiūrėjo į jį, netikėdama savo ausimis. Staiga tylą nutraukė 
Grešemo automobilio radijo stotelės trakšėjimas. 

— Atsiprašau, — tarė jis ir nuskubėjo prie savo policijos auto- 
mobilio. 

— Gerai, — pasakė ji. — Manau, kad labai puikiai reaguojama į 
mano susirūpinimą, ar ne? 


— Į jūsų susirūpinimą aš žiūriu labai rimtai. 

— Tikrai? — Ji žvilgtelėjo į jį. — Užeikite, Rikai. Noriu jums kai 
ką parodyti. 

Jis nusekė paskui ją į verandą ir į namą. Ji uždarė duris ir parodė į 
visą varinių užraktų komplektą. 

— Štai, norėjau, kad pamatytumėte, — pasakė ji. 

Jis suraukė antakius, žiūrėdamas į užraktus. 

— Oho. 

— Dar ne viskas. Eikite Čia. 

Ji nusivedė jį į virtuvę. Parodė kitas žibančias grandinėles ir skląs- 
čius, užšaunančius kiemo duris. 

„— Visi nauji. Turbūt jais pasirūpino Ana. Ji kažko bijojo. 

— Turėjo pagrindo bijoti. Visi tie grasinimai mirtimi. Ji nežinojo, 
kada čia galėjo atsirasti Kaselas. 

Ji pažiūrėjo į jį. 

— Štai kodėl jūs čia, tiesa? Išsiaiškinti, ar jis buvo? 

— Aš vaikščiojau po miestelį ir rodžiau jo nuotrauką. 

— Ir? 

— Kol kas niekas neprisimena, kad būtų jį matęs, tačiau tai ne- 
reiškia, kad jo čia nebuvo. — Jis mostelėjo į užraktus. — Puikiausiai 
suprantama, kodėl jie atsirado. 

Atsidususi ji susmuko į kėdę prie virtuvės stalo. 

— Kaip mūsų gyvenimai galėjo taip skirtingai susiklostyti? Aš li- 
pau iš lėktuvo, grįžusi iš Paryžiaus, o ji... — ji nukando žodžius. — O 
jeigu aš būčiau augusi Anos vietoje? Ir man viskas būtų baigęsi taip pat? 
Galbūt dabar čia sėdėtų ji ir šnekėtųsi su jumis? 

— Jūs esate du skirtingi žmonės, Mora. Gal jūs ir turite jos veidą, 
jos balsą. Tačiau jūs — ne Ana. 

Ji pakėlė į jį akis. 

— Papasakokite man daugiau apie seserį. 

— Nežinau, nuo ko pradėti. 

— Nuo bet ko. Pasakokite viską. Ką tik sakėte, kad kalbu kaip ji. 

Jis linktelėjo. 

— Tai tiesa. Tos pačios intonacijos. Toks pat tembras. 

— Taip gerai ją prisimenate? 

— Ana nebuvo iš tų moterų, kurią lengvai pamirštum, — pasakė jis. 

Balardas nenuleido nuo jos akių. Taip abu ir žiūrėjo vienas į kitą. 
Netgi kai name sudunksėjo žingsniai. Tik tada, kai į virtuvę įėjo Greše- 
mas, ji atplėšė nuo jo akis ir atsisuko į policijos viršininką. 

— Daktare Ailz, — tarė Grešemas. — Gal jūs galėtumėte man 
padaryti nedidelę paslaugą? Pavažiuokite čia netoli su manimi. Man 
reikia, kad į kai ką pažiūrėtumėte. 

— Į ką? 

— Per radiją gautas skubus pranešimas. Jiems paskambino sta- 
tybininkų brigada, kuri dirba čia pat, pavažiavus keliu. Jų buldozeris 
atvertė kažkokius — na, kažkokius kaulus. 

Ji suraukė antakius. 

— Žmogaus? 


— Dėl to jiems ir kyla klausimas. 


Mora važiavo su Grešemu policijos automobiliu, o Balardas sekė iš pa- 
skos savuoju „Explorer“. Faktiškai buvo neverta sėsti į automobilį, nes 
vos už nedidelio vingio pasirodė ir buldozeris šviežiai išvalytame plote. 
Paunksnėje prie savo pikapų stoviniavo keturi vyrai su statybininkų 
šalmais. Kai Mora, Grešemas ir Balardas atvažiavę išlipo, vienas iš jų 
atėjo pasitikti. 

— Sveikas, viršininke. 

— Sveikas, Mičai. Kur jis? 

— Ten, prie buldozerio. Pamačiau tą kaulą ir iš karto išjungiau va- 
riklį. Šitame sklype stovėjo senas ūkininko gyvenamasis namas. Šeimos 
kapines mažiausiai noriu atkasti. 

— Daktarė Ailz tuoj pasižiūrės, prieš man pradedant skambinėti. 
Nesinorėtų, kad teismo medicinos ekspertui tektų važiuoti tokį kelią iš 


Ogastos dėl saujelės meškos kaulų. 

Mičas nusivedė juos į kitą proskynos pusę. Ką tik išrausta dirva 
buvo kliūčių ruožas, kurį sudarė besikabinančios už gurnelių šaknys 
ir išversti akmenys. Moros kurpaitės nebuvo skirtos žygiams — kad ir 
kaip atidžiai ji rinkosi, kur pėdinti per tą teritoriją, jai nepavyko apsau- 
goti juodos zomšos nuo purvo. 

Grešemas pliaukštelėjo sau per skruostą. 

— Prakeikti mašalai. Žinoma, jau aptiko mus. 

Proskyną supo tankiai sužėlę medžiai, oras tvankus, jokio vėjelio. 
Vabzdžiai jau spėjo pajusti jų kvapą ir ištroškę kraujo spietėsi aplinkui. 
Mora džiaugėsi tą rytą pasirinkusi ilgas kelnes, bet atvirą veidą ir rankas 
bematant apspito mašalai. 

Kol jie pasiekė buldozerį, Moros kelnių atvartai susipurvino. Saulė 
plieskė žaižaruodama ant išsibarsčiusių stiklo šukelių. Seno rožių krū- 
mo stiebai gulėjo išrauti su šaknimis ir vyto karštyje. 

— Štai, — parodė Mičas. 

Dar prieš pasilenkdama Mora žinojo, kas ten dirvoje buvo įstrigęs. 
Ji nelietė jo, tiktai pritūpė, nugramzdindama batelius į šviežiai apverstą 
žemę. Pro apdžiūvusio grunto plutą kyšojo blyškus kaulas, ką tik ati- 
dengtas visoms gamtos stichijoms. Ji išgirdo, kaip medžiuose sukrank- 
sėjo varnos, ir pakėlusi galvą tarp šakų išvydo jas, tupinčias lyg tamsias 
pamėkles. Jos taip pat žino, kas čia yra. 

— Ką manote? — paklausė Grešemas. 

— Tai klubakaulis. 

— Kas jis toks? 

— Šitas kaulas. — Ji palietė ant savęs tą vietą, kur po kelnėmis 
buvo išsikišęs dubuo. Ir staiga susidūrė su liūdna tikrove — po oda, 
po raumenimis ji taip pat buvo paprasčiausias skeletas. Konstrukcinis 
akyto kalcio ir tosforo karkasas, kuris ilgai išliks po to, kai jos kūnas su- 
pus. — Žmogaus, — pridūrė ji. 

Visi tylėjo. Tą giedrą birželio dieną vienintelius garsus leido be- 
sibūriuojantis pulkas varnų, sutūpusių aukštai medžiuose lyg juodi 


vaisiai tarp šakų. Visos nykiai ir supratingai dėbsojo žemyn į žmones ir 

kurtinamai kranksėjo choru. Paskui, tartum pagal signalą, visi klegesiai 
staiga nutilo. 

— Ką jūs žinote apie šią vietą? — buldozerininko paklausė Mo- 
ra. — Kas čia buvo? 

Mičas pasakė: 

— Čia buvo senų akmens sienų. Namo pamatas. Visus akmenis 
nustūmėme ten, manydami, kad kam nors gali praversti. — Jis parodė į 
didelių akmenų krūvą, suverstą sklypo pakraštyje. — Senos sienos — iš 
tikrųjų nieko neįprasto. Eini per mišką ir matai daugybę tokių pamatų 
kaip šis. Anksčiau visoje pakrantėje būdavo avių fermų. Dabar nebe- 
liko. 

— Vadinasi, čia galėtų būti senas kapas, — pasakė Balardas. 

— Ber tas kaulas kaip tik ten, kur stovėjo viena sena siena, — po- 
stringavo Mičas. — Nemanau, kad norėtumėte palaidoti mielą seną 
motušę taip arti namo. Sakyčiau, nelaimės ženklas. 

— Kai kurie žmonės tikėjo, kad tai neša laimę, — pasakė Mora. 

— Ką? 

— Senovėje buvo manoma, kad po kertiniu akmeniu palaidotas 
gyvas kūdikis apsaugo namą. 

Mičas stebeilijo į ją. Suprask: Kas tu, po galais, esi, poniute? 

— Aš tiktai sakau, kad amžių bėgyje laidojimo tradicijos keičia- 
si, — pasakė Mora. — Labai gali būti, kad čia yra sena kapavietė. 

Virš galvų pasipylė trankus plasnojimas. Varnos vienu metu pa- 
kilo nuo medžio, plakdamos sparnais padangę. Mora stebėjo jas sune- 
rimusi, kad tokia daugybė juodų sparnų vienu metu pakilo tarsi pagal 
komandą. 

— Keista, — tarstelėjo Grešemas. 

Mora atsistojo ir nukreipė žvilgsnį į medžius. Prisiminė rytmetinį 
buldozerio burzgimą ir kaip arti jis atrodė. 

— Kurioje pusėje yra namas? Tas, kuriame nakvojau praėjusią 
naktį? — paklausė ji. 


Grešemas pažiūrėjo į saulę, nustatydamas buvimo vietą, ir parodė. 

— Toje pusėje. Į kurią dabar esate atsisukusi. 
— Aris toli nuo čia? 


— Tuoj pat už šių medžių. Galima pasiekti pėsčiomis. 


Meino valstijos teismo medicinos ekspertas atvyko iš Ogastos po pusan- 
tros valandos. Kai jis išlipo iš automobilio nešinas lagaminėliu, Mora 
iš karto atpažino tą vyrą baltu turbanu ir dailiai apkirpta barzda. Mora 
pirmą kartą sutiko daktarą Daldžitą Singą prieš metus patologų konfe- 
rencijoje, o vasario mėnesį jiedu vakarieniavo, kai jis dalyvavo Bostone 
vykusiame regioniniame teismo medicinos ekspertų susitikime. Nors 
buvo neaukštas vyras, ori laikysena ir tradicinis sikų galvos apdangalas 
darė jį neprieinamesnį, negu iš tiesų buvo. Morai visada darė įspūdį jo 
ramus kompetentingumas. Ir akys. Vaiskiai rudos akys, o tokių ilgų 
vyro blakstienų ji dar nebuvo mačiusi. 

Jie paspaudė vienas kitam ranką: šiltas dviejų kolegų, kurie tikrai 
jautė abipusę simpatiją, pasisveikinimas. 

— Ir ką gi tu čia veiki, Mora? Tau neužtenka darbo Bostone? Dar 
turi brautis į mano valdas? 

— Mano savaitgalis pavirto poilsio dienomis, praleistomis dirbant 
įprastinį darbą. 

— Matei tuos palaikus? 

Ji linktelėjo, šypsena užgeso. 

— Matosi pusiau išlindusi kairioji klubinė skiauterė. Mes jos dar 
nelietėme. Žinojau, kad pirmiausia norėsi pamatyti ją i2 situ“. 

— Jokių kitų kaulų? 

— Kol kas ne.. 

— Na, gerai. — Jis žiūrėjo į išvalytą miško plotą, tarsi pasiryžda- 
mas klampoti per dirvą. Ji pastebėjo, kad jis atvyko apsiavęs tinkamą 


avalynę — „L. L. Bean“ batais, kurie atrodė naujutėliai ir dabar turėjo 


* Buvimo vietoje; (savo) vietoje (/ot.). 

atlaikyti pirmąjį krikštą, minant purvyną. — Pažiūrėkime, ką išvertė 
buldozeris. 

Dabar buvo ankstyva popietė, kaitra taip prisotinta drėgmės, kad 
Daldžito veidas greitai apsipylė prakaitu. Žingsniuojant per proskyną, 
vabzdžių spiečiai plūste plūdo artyn, išnaudodami kraugerišką progą 
pamisti šviežiu krauju. Meino valstijos policijos detektyvai Korso ir 
Jeitsas atvažiavo prieš dvidešimt minučių ir dabar vaikštinėjo po lauką 
kartu su Balardu ir Grešemu. 

Korso pamojo ir šūktelėjo: 

— Ne šitaip reikėtų leisti gražų sekmadienį, a, daktare Singai? 

Daldžitas taip pat pamojo, paskui atsitūpė apžiūrėti klubakaulio. 

— Čia seniau gyventa, — pasakė Mora. — Kaip sakė darbininkų 
brigada, čia buvo akmenų pamatas. 

— Jokių karsto liekanų? 

— Nieko nematėme. 

Jis apžvelgė lauką, nusėtą dumblinais akmenimis, išverstomis 
piktžolėmis ir kelmais. 

— Tas buldozeris galėjo visur išsklaidyti kaulus. 

Pasigirdo detektyvo Jeitso riksmas: 

— Radau dar kažką! 

— Šitaip toli? — stebėjosi Daldžitas, jiedviem su Mora pėdinant 
per lauką pas Jeitsą. 

— Man beeinant, koja įstrigo tame gervuogių šaknų kupste, — 
pasakojo Jeitsas. — Pargriuvau, ir šitas tarsi iššovė iš dirvos. 

Morai pritūpus šalia jo, Jeitsas atsargiai praskyrė išverstų dygliuotų 
veidą apgaubė debesis uodų, kurie pakilo nuo drėgnos žemės. Tai buvo 
kaukolė. Į Morą buvo nukrypusi viena akiduobė, perverta gervuogės 
šaknų ūselių, prasiveržusių pro angas, kuriose kažkada buvo akys. 

Ji atsigręžė į Daldžitą. 

— Turite sekatorių? 


Jis atidarė savo įrankių komplektą. Buvo ištrauktos pirštinės, rožių 

genėjimo žirklės ir sodininko kastuvėlis. Jiedu atsiklaupė į dirvą: reikėjo 
išlaisvinti kaukolę. Mora karpė šaknis, o Daldžitas švelniai atkasinėjo 
žemę. Saulė taip kepino, jog atrodė, kad pats dirvožemis skleidė šilumą. 
Morai teko kelis kartus stabtelėti ir nusibraukti prakaitą. Prieš valandą 
užtepto repelento nuo vabzdžių jau seniai nebeliko, ir aplink veidą vėl 
siuvo mašalai. 

Jiedu su Daldžitu padėjo įrankius ir pradėjo pirštinėtomis ranko- 
mis kasti, suklupę taip arti, jog net abiejų galvos bumbtelėjo. Moros 
pirštai smigo gilyn į vėsią dirvą, atpalaiduodami jos nustvertą grobį. 
Kaukolė vis labiau ir labiau atsidengė, ir Mora stabtelėjo — išplėstomis 
akimis ji žvelgė į smilkinio kaulą. Į pasirodžiusį didžiulį įskilimą. 

Mortos ir Daldžito žvilgsniai susitiko, abiejų akys perdavė tą pačią 
mintį: 7ai buvo ne natūrali mirtis. 

— Manau, ji išlaisvinta, — tarė Daldžitas. — Iškelkime. 

Jis paklojo plastikinį lakštą, po to įkišo gilyn į iškastą duobelę 
rankas. Netrukus pasirodė atsargiai laikoma kaukolė, kurios apatinį 
žandikaulį, laimė, šiek tiek prilaikė gervuogių šaknų spiralės. Jis padėjo 
savo radinį ant lakšto. 

Kurį laiką visi tylėjo. Žiūrėjo išplėtę akis į suskaldytą smilkinio 
kaulą. 

Detektyvas Jeitsas parodė į vieną metalu blizgantį krūminį dantį. 

— Ar tik ten ne plomba? — paklausė jis. — Tame dantyje? 

— Taip. Bet prieš šimtą metų stomatologai naudojo amalgamos 
plombas, — pasakė Daldžitas. 

— Vadinasi, vis tiek gali būti seniai palaidotas. 

— Bet kodėl nesimato karsto nuolaužų? Jeigu čia buvo oficialus 
laidojimas, turėtų būti karstas. Ir dar šitas. — Daldžitas parodė į įlū- 
žusį kaulą. Jis dirstelėjo į abu detektyvus, kurie buvo palinkę virš jo 
peties. — Kad ir koks tų palaikų amžius, manau, čia turite nusikaltimo 
vietą. 

Kiti vyrai susigrūdo aplink juos, ir staiga pasirodė, lyg iš oro būtų 


išsiurbtas visas deguonis. Uodų zvimbimas virto pulsuojančiu kauks- 

mu. Čia taip karšta, pagalvojo Mora. Ji pakilo ir netvirtu žingsniu pa- 
traukė į miško pakraštį, kur ąžuolų ir klevų šakų skliautas metė malonų 
pavėsį. Susmukusi ant akmens, panėrė ant rankų galvą galvodama: 
dabar žinosi, ką reiškia nevalgyti pusryčių. 

— Mora? — pašaukė Balardas. — Ar jūs gerai jaučiatės? 

— Čia tiktai karštis. Reikia minutėlę atvėsti. 

— Gal norėtumėte vandens? Turiu mašinoje — jeigu sutiksite 
gerti iš to paties butelio. 

— Ačiū. Būtų neblogai koks gurkšnis. 

Ji žiūrėjo, kaip jis ėjo prie savo automobilio, pro marškinius ant 
nugaros dryko prakaito dryžiai. Jis neieškojo geresnio tako per nelygų 
lauką, tiesiog traukė tiesiai, mindamas išplėštą dirvoną. Kryptingai. 
Balardas ėjo kaip žmogus, žinantis, ką turi padaryti, ir paprasčiausiai 
siekiantis tikslo. 

Atnešras butelis buvo šiltas, nes gulėjo pikape. Ji godžiai užsivertė 
jį, vanduo nuvarvėjo per smakrą. Nuleidusi butelį, ji sutiko Balardo 
žvilgsnį. Akimirką nebegirdėjo uodų zvimbimo, atokiai dirbančių vyrų 
murmesio. Čia, žalioje medžių paunksnėje, ji matė tiktai jį. Jo ranką, 
kuri prisilietė paimant butelį. Pavėsio išmargintus plaukus, aplink akis 
šypsnių paliktus raukšlelių tinklelius. Girdėjo Daldžitą šaukiant ją var- 
du, bet ji neatsiliepė, nenusisuko, kaip nenusisuko ir Balardas, kuris 
tą sekundę atrodė lygiai taip pat prikaustytas. Ji pagalvojo: „Vienas iš 
mudviejų turi išsklaidyti tuos kerus. Vienas iš mudviejų turi ištrūkti iš 


jų. Bet neatrodo, kad man pavyks.“ 


— Mora? — Netikėtai šalia jos atsirado Daldžitas: ji negirdėjo, 
kaip jis prisiartino. — Iškilo įdomi problema, — pasakė jis. 
— Kokia problema? 


— Ateik, dar kartą apžiūrėk tą klubakaulį. 

Ji iš lėto atsistojo, dabar jautėsi tvirčiau, galva prašviesėjo. Gurkš- 
nis vandens, kelios minutės pavėsyje suteikė naujų jėgų. Jiedu su Balar- 
du nuėjo paskui Daldžitą prie klubakaulio, ir ji pamatė, kad Daldžitas 


jau buvo atkasęs daugiau žemių ir atidengęs didesnę dubens dalį. 

— Iš šitos pusės pasiekiau kryžkaulį, — aiškino jis. — Dabar štai 
matosi mažojo dubens ertmės apatinė dalis ir sėdynkaulio sėdimasis 
gumburas. 

Ji pritūpė šalia. Kurį laiką nieko nesakė, tiktai žiūrėjo į kaulą. 

— Kokia problema? — paklausė Balardas. 

— Reikia visą atkasti, — pasakė ji ir pažvelgė į Daldžitą. — Ar 
turi dar vieną kastuvėlį? 

Paduotas kastuvėlis tekštelėjo jai į delną kaip skalpelio kotelis. 
Staiga ji įsitraukė į darbą — ėmėsi savo nuožmios veiklos. Klūpodami 
greta su kastuvėliais rankose, Mora ir Daldžitas toliau rausė akmenuotą 
žemę. Medžių šaknys rangėsi pro kaulų duobeles, pritvirtindamos juos 
prie jų kapo, ir išlaisvinant dubenį teko nukarpyti standžias sąraizgas. 
Kuo giliau jie kapstė, tuo greičiau plakė jos širdis. Lobių ieškotojai kasi- 
nėtų ieškodami aukso, o ji atkasinėjo paslaptis. Atsakymus, kuriuos gali 
duoti tiktai kapas. Sulig kiekvienu žemės išmetimu dubuo vis labiau 
atsiskleidė. Dabar jie abu karštligiškai lindo gilyn į žemę. 

Kai pagaliau prieš akis atsivėrė visas dubuo, jie buvo taip sukrėsti, 
kad nepajėgė ištarti nė žodžio. 

Mora atsistojo ir nuėjo atgal prie kaukolės, kuri vis dar gulėjo ant 
plastikinio lakšto. Ji atsiklaupė nusimovė pirštines ir plikais pirštais 
perbraukė akiduobę, apčiuopdama tvirtą lanką virš akiduobės krašto. 

Ir nieko.nesuprato. 

Ji atsisėdo ant kulnų. Šleikštulį keliančiame ore palaidinukė su- 
mirko nuo prakaito. Nepaisant uodų dūzgimo, proskyna buvo nutilusi. 
Iš visų pusių dunksojo medžiai, sergėdami šį slaptingą aptvarą. Žiūrė- 
dama į tą nepermatomą žalumos sieną, ji tarsi jautė į save įsmeigtas 
akis, lyg pats miškas ją stebėjo. Laukė, koks bus kitas jos žingsnis. 

— Kas atsitiko, daktare Ailz? 

Ji pakėlė akis į detektyvą Korso. 

— Turime problemą, — pasakė ji. — Ši kaukolė... 


— Kas jai yra? 

— Matote šituos storus kraštus virš akiduobių? Ir pažiūrėkite Čia, 
į kaukolės pamatą. Jeigu per jį brauki pirštu, jaučiasi gumbas. Jis vadi- 
namas pakaušio gumburu. 

— Ir kas iš to? 

— Kaip tik čia prisitvirtina sprando raištis, kuris prilaiko sprandą 
ir kaukolę jungiančius raumenis. Faktas, kad tas gumbas yra toks iš- 
kilęs, man sako, kad šis žmogus turėjo tvirtus raumenis. Čia beveik 
neabejotinai vyro kaukolė. 

— Tai kokia problema? 

— O ten esantis dubuo yra moters. 

Korso dėbsojo į ją. Atsigręžė į daktarą Singą. 

— Aš visiškai sutinku su daktare Ailz, — pasakė Daldžitas. 

— Bet tai reikštų... 

— Radome dviejų skirtingų asmenų palaikus, — tarė Mora. — 
Vieni — vyro, kiti — moters. — Ji atsistojo ir sutiko Korso žvilgs- 
nį. — Kyla klausimas, kiek dar čia yra jų palaidota? 

Kurį laiką atrodė, kad Korsas iš nuostabos nepajėgė nieko atsaky- 
ti. Paskui pasisuko ir iš lėto nužvelgė visą proskyną, lyg matytų pirmą 
kartą. 

— Viršininke Grešemai, — prabilo jis, — mums reikės savanorių. 
Daug. Policininkų, ugniagesių. Aš iškviesiu iš Ogastos savo brigadą, 
tačiau jų neužteks. Tam, ką mums reikia padaryti, neužteks. 

— Kiek žmonių tu turi galvoje? 

— Tiek, kiek reikia, norint iššukuoti šį lauką. — Korso spoksojo į 
supančius medžius. — Reikės apieškoti kiekvieną šios vietos kvadratinį 
colį. Proskyną, mišką. Jeigu čia užkasta daugiau negu du žmonės — su- 


rasime juos. 


12. 


Džeinė Ricoli užaugo Revero priemiestyje, tuoj už Tobino tilto va- 
žiuojant nuo Bostono centro. Tai buvo darbininkų klasės rajonas, ne 
namai, bet dėžutės, sustatytos ant pašto ženklo dydžio sklypelių, vieta, 
kur kiekvieną Liepos 4-ąją užpakaliniuose kiemuose ant grotelių čirš- 
kėjo dešrainiai, o priekinėse verandose išdidžiai plevėsavo Amerikos 
vėliavos. Ricoli šeimyna atsiėmė savo sėkmių ir nesėkmių dalį, įskaitant 
keletą siaubingų mėnesių, kai Džeinei buvo dešimt metų, o jos tėvas 
neteko darbo. Ji buvo pakankamo amžiaus, kad suvoktų savo motinos 
baimę ir sugertų tėvo piktą neviltį. Ji su savo dviem broliais žinojo, 
ką reiškė gyventi kybant ant plauko tarp patogumo ir pragaišties, ir 
net jeigu ji džiaugėsi stabilia alga, niekada negalėjo visiškai nutildyti 
tų iš vaikystės lydinčių netikrumo šnabždesių. Ji visuomet laikys save 
mergyte iš Revero, kuri užaugo svajodama vieną dieną prašmatniame 
rajone turėti didelį namą — namą, kuriame būtų pakankamai vonios 
kambarių, kad kas rytą nereikėtų trankyti durų reikalaujant įleisti, nes 
atėjo jos eilė lįsti po dušu. Jis turėtų plytų kaminą ir dvigubas paradines 
duris, ir varinį plaktuką prie durų. Namas, į kurį ji dabar žiūrėjo sėdė- 
dama savo automobilyje, turėjo visus tuos privalumus ir dar daugiau: 
varinį plaktuką prie durų, dvigubas paradines duris ir ne vieną, bet du 
kaminus. Viską, apie ką ji svajodavo. 

Bet tokio šlykštaus namo ji dar nebuvo mačiusi. 

Kiti namai šioje Rytų Dedhemo garvėje buvo tokie, kokius tikėtu- 


meisi išvysti pasiturinčiame viduriniosios klasės rajone: su du automo- 

bilius talpinančiu garažu ir gražiai prižiūrimais priekiniais kiemeliais. 
Įvažose sustatyti paskutinių modelių automobiliai. Nieko prašmatnaus, 
nieko, kas reikalautų — pažiūrėk į mane. Tačiau šitas namas — na, jis 
ne tik reikalavo dėmesio. Jis klykė, kad pažiūrėtum. 

Sakytum Tarą, tą kolonijinio stiliaus namą iš „Vėjo nublokštų“, 
tornadas išplėšė iš vietos ir pliumptelėjo į didmiesčio sklypą. Apie jokį 
kiemą nebuvo nė kalbos — tiktai žemės apvadas palei namo šonus, ir 
toks siauras, kad tarp namo sienos ir kaimyno tvoros vargiai prastum- 
tum žoliapjovę. Verandoje sargybą ėjo baltos kolonos: čia viso Spragju 
gatvės transporto akivaizdoje Skarletė O'Hara būtų demonstravusi 
save. Tas pastatas Džeinei sukėlė minčių apie Džonį Silvą senajame 
rajone ir kaip jis prašvilpė savo pirmąją algą, įsigydamas vyšnios raudo- 
numo „Corvette“. „Bando apsimesti nesąs nevykėlis, — tada pasakė jos 
tėvas. — Bernelis dar niekaip neprisiruošė išsidanginti iš tėvų pusrūsio, 
o jau perka prašmatnų sportinį automobilį. Didžiausi nevykėliai įsigyja 
didžiausius automobilius.“ 

Arba kaimynystėje pasistato didžiausią namą, pagalvojo ji, spok- 
sodama į „Spragju gatvės Tarą'. 

Ji išmanevravo savo pilvą iš už vairo. Lipdama verandos laipteliais 
pajuto, kaip kūdikėlis sušoko čečiotką ant jos pūslės. Pirmiausia tai, kas 
svarbiausia, nutarė ji. Pasiprašyk į tualetą. Durų skambutis ne tik su- 
skambėjo — jis vžgaudė kaip katedros varpas, kviečiantis tikinčiuosius 
į pamaldas. 

Duris atidarė blondinė, atrodė nuklydusi ne į tą rezidenciją. Ne 
Skarletė O'Hara, o greičiau ta tavo klasikinė Bembė — išsipūtę plaukai, 
išsipūtę papai, kūnas įspraustas į rožinę elastano sportinę aprangą. Vei- 
das toks tuščias, be jokio turinio, kad turėjo būti užpildytas botoksu. 

— Esu detektyvė Ricoli, atvykau susitikti su Terensu van Geitsu. 
Aš skambinau anksčiau. 

— O taip, Teris laukia jūsų. 

Mergaitiškas, aukštas ir saldus balselis. Mažomis dozėmis — nieko 


tokio, tačiau po valandos atrodytų, lyg nagai grando klasės lentą. 

Ricoli įžengė į prieškambarį ir iš karto atsidūrė priešais milžinišką, 
aliejiniais dažais tapytą paveikslą ant sienos. Tai buvo Bembė, pasida- 
binusi žalia ilga vakarine suknele, stovinti šalia didžiulės vazos su or- 
chidėjomis. Šiame name viskas atrodė padidintų matmenų. Paveikslas, 
lubos, krūtys. 

— Jo įstaigos pastatas remontuojamas,. todėl šiandien jis dirba 
namie. Toliau koridoriumi, dešinėje. 

— Atsiprašau... atleiskite, nežinau jūsų vardo. 

— Boni. 

Boni, Bembė. Beveik tas pat. 

— Tai esate... ponia Van Geits? — pasitikslino Ricoli. 

— A-ha. 

Trofėjinė žmona. Van Geitsas turėjo būti beveik septyniasdešimties. 

— Ar galiu pasinaudoti tualetu? Šiuo metu, atrodo, jo prireikia 
kas dešimt minučių. 

Boni tarsi tik dabar pastebėjo, kad Ricoli nėščia. 

— O, mieloji! Žinoma, galite. Moterų tualetas ten, dešinėje. 

Ricoli dar nebuvo regėjusi tualeto, išmarginto rožiniais, kaip sal- 
dainio lazdelės, dryžiais. Unitazas tupėjo ant paaukštinimo lyg sostas, 
ir šalia, ant sienos, pakabintas telefonas. Tarsi kas nors norėtų tvarkyti 
reikalus, na, atlikdamas savo reikalus. Ji nusiplovė rankas rožiniu mui- 
lu, gulinčiu rožinėje marmurinėje įduboje, nusišluostė jas rožiniu rank- 
šluosčiu ir nėrė iš to kambario. 

Boni buvo pradingusi, tačiau girdėjosi mankštintis skirta muzika 
ir viršutiniame aukšte duslūs šokčiojimai. Boni užsiiminėja nusistovė- 
jusia treniruočių praktika. Vieną dieną ir man reiktų atgauti tinkamą 
formą, pamąstė Ricoli. Bet tik jau neapsitempus rožiniu elastanu. 

Ji patraukė koridoriumi ieškoti Van Geitso kabineto. Pirmiausiai 
akį užmetė į didžiulę svetainę su baltu fortepijonu, baltu kilimėliu ir 
baltais baldais. Baltas kambarys, rožinis kambarys. Kas bus toliau? Pra- 
ėjo pro dar vieną koridoriuje kabantį Boni paveikslą — šį kartą pozavo 
kaip graikų deivė balta ilga suknele, o pro persišviečiamą audinį matėsi 


krūtų speneliai. O, vaikeli, šitų žmonių vieta Las Vegase. 

Pagaliau ji pasiekė kabinetą. 

— Pone Van Geitsai? — kreipėsi ji. 

Už vyšninio rašomojo stalo sėdintis vyras pakėlė galvą nuo savo 
popierių, ir ji išvydo ašarojančias mėlynas akis, nuo amžiaus suglebusį 
ir padribusį veidą ir plaukus, kurie buvo — koks gi tas atspalvis? Kaž- 
koks tarp geltonos ir oranžinės spalvos. Tikrai ne sąmoningai padary- 
ta — tiesiog nepavyko nudažyti. 

— Detektyvė Ricoli? — pasitikslino jis ir nukreipė žvilgsnį į jos 
pilvą. Ten ir apsistojo, tarsi niekada nebūtų matęs nėščios policininkės. 

Šnekėk su manimi, ne su mano pilvu. Ji priėjo prie jo stalo ir pa- 
spaudė ranką. Pastebėjo viską išduodančias persodinimo žymes, nu- 
bėrusias skalpą — želdinamus plaukus it geltonos žolės kuokštelius 
paskutiniame desperatiškame vyriškumo poste. Štai ko nusipelnei, 
vedęs trofėjinę žmoną. 

— Sėskitės, sėskitės, — kvietė jis. 

Ji įsitaisė glotniame odiniame krėsle. Nužvelgdama patalpą pa- 
stebėjo, kad čia dekoras radikaliai skyrėsi nuo likusios namo dalies. 
Pagražintas tamsia mediena ir oda, kaip ir derėjo Tradiciniam Teisės 
Specialistui. Raudonmedžio lentynos pripildytos teisės žurnalų ir tei- 
sinių komentarų knygų. Nė kruopelės rožinės spalvos. Aišku, kad čia 
buvo jo teritorija, laisva nuo Boni zona. 

— Iš tiesų nežinau, kuo galėčiau jums padėti, detektyve, — pasa- 
kė jis. — Įvaikinimas, apie kurį jūs klausiate, įvyko prieš keturiasdešimt 
metų. 

— Nepavadinsi senovės istorija. 

Jis nusijuokė. 

— Abejoju, ar tada jau buvote gimusi. 

Ar čia nežymus niuksas? Šitaip pasakė, norėdamas apibrėžti, kad ji 
per jauna trukdyti jį tokiais klausimais? 

— Jūs negalite prisiminti žmonių, kurie buvo tuo susiję? 

— Aš tiktai sakau, kad tai įvyko seniai. Tuomet turėjau būti ką 


tik baigęs teisės mokslus. Darbavausi nuomojamoje kontoroje su nuo- 

mojamaisiais baldais ir be sekretorės. Pats atsiliepinėdavau į telefono 
skambučius. Imdavausi visko, ką tik pasiūlydavo: skyrybos, įvaikini- 
mai, vairavimai išgėrus. Kad tik galėčiau susimokėti už nuomą. 

— Ir, žinoma, jūs tebeturite visus tuos dokumentus. Iš tų laikų. 

— Jie archyve. 

— Kur? 

— Bylų saugykloje, Kvinsyje. Tačiau, prieš kalbėdamas toliau, 
turiu jums pasakyti. Būtent su šiuo klausimu susiję asmenys reikalavo 
visiško slaptumo. Biologinė motina nenorėjo, kad išaiškėtų jos pavardė. 
Tie įrašai prieš daugelį metų buvo užanspauduoti ir laikomi paslaptyje. 

— Čia yra žmogžudystės byla, pone Van Geitsai. Viena iš dviejų 
įvaikių dabar mirusi. 

— Taip, žinau. Tačiau negaliu suprasti, ką tai turi bendra su jos 
įvaikinimu prieš keturiasdešimt metų. Kaip tai susiję su jūsų tyrimu? 

— Kodėl Ana Leoni jums skambino? 

Jis atrodė priblokštas. Net tai, ką jis pasakė po to, negalėjo paslėpti 
tos pirminės reakcijos, tos išraiškos: 0-0. 

— Atsiprašau? — pasakė jis. 

— Dieną prieš nužudymą Ana Leoni skambino į jūsų įstaigą iš 
savo kambario „Iremont“ viešbutyje. Mes turime užregistruoto po- 
kalbio patvirtinimą. Pokalbis truko trisdešimt septynias minutes. Taigi, 
per tas trisdešimt septynias minutes judu turėjote apie kažką kalbėti. 
Jūs negalėjote liepti tai vargšei moteriai visą tą laiką laukti? 

Jis nieko nesakė. 

— Pone Van Geitsai? 

— Tas... tas pokalbis buvo konfidencialus. 

— Ponia Leoni buvo jūsų klientė? Jūs pateikėte jai sąskaitą už tą 
pokalbį? 

— Ne, bet... 

— Vadinasi, jūsų nesaisto advokato ir kliento privilegija. 

— Tačiau mane apriboja kito kliento konfidencialumas. 


— Biologinė motina. 

— Na, ji 6uvo mano klientė. Ji atsisakė savo kūdikių su viena są- 
lyga: kad jos pavardė niekada nebus atskleista. 

— Tai buvo prieš keturiasdešimt metų. Galbūt ji persigalvojo. 

— Visiškai nenutuokiu. Aš nežinau, kur ji yra. Net nežinau, ar ji 
tebėra gyva. 

— Ar tai dėl to Ana jums skambino? Paklausti apie savo motiną? 

Jis atsilošė. 

— Įvaikiai dažnai nori sužinoti savo kilmę. Kai kuriems tai tampa 
manija. Ir jie pradeda atkakliai ieškoti dokumentų. Sumoka tūkstan- 
čius dolerių ir išgyvena didžiulį širdies skausmą ieškodami motinų, 
kurios nenori būti surastos. Ir jeigu vis dėlto jas suranda, retai kada 
būna pasakiška pabaiga, kurios jie tikėjosi. Štai ko ji ieškojo, detektyve. 
Tokios pabaigos kaip pasakoje. Kartais jie būtų laimingesni, jeigu viską 
pamiršę judėtų toliau savo gyvenimo takais. 

Ricoli pagalvojo apie savo vaikystę, savo šeimą. Ji visada žinojo, 
kas ji tokia. Pažiūri į savo senelius, savo tėvus, ir jų veiduose matai 
išraižytą savo giminystės liniją. Ji buvo viena iš jų iki pat savo DNR, 
ir, nepaisant to, kaip giminaičiai galėtų ją suerzinti arba sutrikdyti, ji 
žinojo, kad jie buvo jos. 

Tačiau Mora Ailz niekada nematė savęs senelio ar senelės akyse. 
Ar žingsniuodama gatve Mora tyrinėjo praeivių veidus, ieškodama 
bent kokios žymės, primenančios jos pačios bruožus? Pažįstamo lūpų 
išlenkimo arba nosies nuolydžio? Ricoli galėjo puikiai suprasti tą troš- 
kimą sužinoti savo kilmę. Sužinoti, kad esi ne paskira šakelė, bet giliai 
įsišaknijusio medžio šaka. 

Ji pažiūrėjo tiesiai Van Geitsui į akis. 

— Kas yra Anos Leoni motina? 

Jis papurtė galvą. 

— Aš pakartosiu. Tai tiesiogiai nesusiję su jūsų... 

— Leiskite man nuspręsti. Tik pasakykite tą pavardę. 

— Kodėl? Kad sugriautumėte gyvenimą moteriai, kuri galbūt 
nenori, kad jai būtų priminta jaunystės klaida? Ką tai turi bendra su 


žmogžudyste? 

Ricoli palinko į priekį ir padėjo ant stalo plaštakas. Karingai per- 
žengė jo asmeninės valdos ribas. Meilios mažytės bembės gal ir nedary- 
tų šitaip, tačiau mergaitės policininkės iš Revero nebijojo taip elgtis. 

— Mes galime pristatyti teismo šaukimą, reikalaujantį pateikti 
jūsų turimus dokumentus. Arba galiu mandagiai jūsų paprašyti. 

Kurį laiką jiedu žiūrėjo vienas į kitą. Paskui jis kapituliuodamas 
atsiduso. 

— Gerai, aš nenoriu vėl patirti to paties. Tiesiog pasakysiu jums, 
gerai? Motina buvo vardu Amaltėja Lenk. Ji buvo dvidešimt ketverių 
metų amžiaus. Ir jai reikėjo pinigų — labai. 

Ricoli susiraukė. 

— Ar sakote, kad jai sumokėjo už tai, kad ji atsisakė vaikų? 

— Na... 

— Kiek? 

— Pakankamai daug. Užteko, kad galėtų iš naujo pradėti gyve- 
nimą. 

— Kiek? 

Jis sumirksėjo. 

— Po dvidešimt tūkstančių dolerių. 

— Už kiekvieną kūdikį? 

— Dvi laimingos šeimos išėjo su kūdikiais. Ji išėjo su grynaisiais 
pinigais. Patikėkite, mūsų dienomis įtėviai moka daug daugiau. Ar ži- 
note, kaip šiais laikais sunku įsivaikinti sveiką baltaodį naujagimį? Jų 
trūksta. Tai pasiūla ir paklausa, tik tiek. 

Ricoli bejėgiškai atsilošė pasibaisėjusi, kad moteris ramiausiai par- 
duoda savo kūdikius už grynuosius. 

— "Tai viskas, ką galiu jums pasakyti, — tarė Van Geitsas. — Jeigu 
norite sužinoti daugiau, gal jums, policininkams, reikėtų pabandyti pa- 
sikalbėti tarpusavyje. Sutaupytumėte daug laiko. 

Tas paskutinis konstatavimas ją suglumino. Paskui ji prisiminė vos 
prieš minutę jo ištartus žodžius: Aš nenoriu vėl patirti to paties. 


— Kas dar teiravosi apie šią moterį? — paklausė ji. 

— Jūs, žmonės, visi imatės to paties. Ateinate, grasinate apkartinti 
man gyvenimą, jeigu nepadėsiu... 

— Buvo dar vienas policininkas? 

— Taip. 

— Kas? 

— Neprisimenu. Prieš daug mėnesių. Matyt, ištryniau iš atmin- 
ties jo pavardę. 

— Kodėl jis norėjo sužinoti? 

— Kadangi ji įkalbėjo jį. Jiedu atvyko kartu. 

— Ana Leoni atvyko su juo? 

— Jis tai darė dėl jos. Paslauga, — Van Geitsas sušnarpštė. — 
Mums visiems reikėtų turėti paslaugių policininkų. 

— Prieš keletą mėnesių? Jiedu atvyko pas jus kartu? 

— Aš ką tik pasakiau. 

— Ir jūs jai pasakėte motinos pavardę? 

— Taip. 

— Tuomet kodėl Ana skambino jums praėjusią savaitę? Jeigu jau 
žinojo motinos pavardę? 

— Nes 7be Boston Globe laikraštyje pamatė vieną nuotrauką. Po- 
nią, kuri atrodė visiškai kaip ji. 

— Daktarė Mora Ailz. 

Jis linktelėjo. 

— Ponia ar panelė Leoni tiesiai paklausė manęs, tai aš ir pasakiau. 

— Ką pasakėte? 


— Kad ji turėjo seserį. 


15. 


Tie kaulai pakeitė visus planus. 

Mora buvo nusprendusi tą vakarą važiuoti namo į Bostoną. Ta- 
čiau ji tik trumpam grįžo į namelį persirengti džinsais ir teniso marš- 
kinėliais ir vėl nuvažiavo savo automobiliu į proskyną. Pasiliksiu šiek 
tiek ilgiau, galvojo ji, ir ketvirtą valandą išvyksiu. Bet diena slinko, iš 
Ogastos atvyko nusikaltimo vietos tyrėjų grupė, paieškos būriai pra- 
dėjo naršyti plotą pagal Korso nubraižytą proskynos žemėlapį ir Mora 
visiškai pamiršo laiką. Ji tiktai kartą padarė pertraukėlę praryti sumuš- 
tinį su vištiena, kurių buvo atvežę savanoriai. Viskas atsidavė repelentu 
nuo uodų, nes Mora buvo gausiai pasitepusi veidą, tačiau jautėsi tokia 
išalkusi, kad būtų mielai sugraužusi sausą duonos plutą. Pasisotinusi 
vėl užsimovė pirštines, pasiėmė kastuvėlį ir atsiklaupė ant žemės šalia 
daktaro Singo. 

Ketvirta valanda atėjo ir praėjo. 

Kartoninėse dėžėse kaulų daugėjo. Šonkauliai ir juosmens srities 
stuburo slanksteliai. Šlaunikauliai ir blauzdikauliai. Faktiškai buldoze- 
ris nebuvo toli išstumdęs kaulų. Visi moteriški palaikai išsibarstę šešių 
pėdų spinduliu; vyriški, įkliuvę gervuogių šaknų tinkle, netgi mažiau iš- 
sisklaidę. Pasirodo, būta tiktai dviejų kūnų, tačiau jiems atkasti prireikė 
visos popietės. Kasinėjimas taip įtraukė Morą, kad ji negalėjo prisiversti 
ir išvažiuoti — tik ne tada, kai kiekvienas iškastos ir išsijojamos žemės 
kastuvėlis galėjo iškelti kokį nors naują radinį. Sagą arba kulką, arba 


dantį. Kaip Stanfordo universiteto paskutinio kurso studentė, ji pralei- 

do vasarą dirbdama archeologinių kasinėjimų vietoje Bajoje. Nors ten 
temperatūra buvo daugiau kaip devyniasdešimt* laipsnių, o vienintelį 
pavėsį jai teikė plačiakraštė skrybėlė, ji darbavosi karščiausiu dienos 
metu, genama tos pačios karštligės, kuri kamuoja lobių ieškotojus, ti- 
kinčius, kad kitas artefaktas slypi vos už kelių colių. Tokią karštligę ji ir 
jautė dabar, klūpėdama tarp paparčių, tvatindama mašalus. Jos apimta, 
Mora kasinėjo visą popietę, kol užklupo vakaras ir užplaukė audros de- 
besys. Kol tolumoje nudundėjo griaustinis. 

Šitai, ir dar slaptas virpulys, kurį jautė, kai tik prisiartindavo Rikas 
Balardas. 

Netgi žarstydama žemes, tampydama šaknis žinojo, kad jis čia 
pat. Girdėjo balsą, jautė artumą. Tai jis atnešė jai butelį gėlo vandens, 
padavė sumuštinį. Stabtelėjęs uždėjo jai ant peties ranką ir klausė, kaip 
sekasi. Kolegos vyrai iš Teismo medicinos ekspertų tarnybos retai ją 
paliesdavo. Galbūt jos atitolimas arba siunčiamas tylus signalas jiems 
skelbė, kad ji nepageidauja asmeninio kontakto. Tačiau Balardas ne- 
dvejodamas paima ją už rankos, uždeda savąją jai ant nugaros. 

Ji raudo nuo tų prisilietimų. 

Kai baigusi tos dienos darbą nusikaltimo vietos tyrėjų grupė pra- 
dėjo pakuotis savo įrankius, Mora nustebo pamačiusi, kad jau septinta 
valanda ir diena ėjo vakarop. Raumenis gėlė, drabužiai buvo purvini. 
Atsistojus pavargusios kojos tirtėjo. Ji žiūrėjo, kaip Daldžitas lipnia 
juosta užklijavo dvi dėžes su kaulais. Jiedu paėmė po dėžę ir nusinešė 
per lauką prie jo automobilio. 

— Po šios dienos, manau, lieki man skolingas vakarienę, Daldži- 
tai, — pasakė ji. 

— Restoranas „Julien“ — pasižadu. Kai kitą kartą atsirasiu Bos- 
tone. 

— Žinok, planuoju atsiimti skolą. 

Jis sukrovė dėžes į automobilį ir uždarė dureles. Paskui abu pa- 


spaudė vienas kitam ranką — purvinas delnas prie purvino delno. Ji 

mojavo jam nuvažiuojant. Beveik visa paieškos brigada jau buvo išsi- 
skirsčiusi, likę tiktai keli automobiliai. 

Tarp jų ir Balardo „Explorer“. 

Ji stovėjo tirštėjančioje prieblandoje ir nužvelgė proskyną. Jis buvo 
prie miško, kalbėjosi su detektyvu Korso nusigręžęs nuo jos. Ji dar delsė 
tikėdamasi, kad jis pastebės, jog ji ruošiasi išvažiuoti. 

O kas po to? Ko ji norėjo, kad atsitiktų tarp jų? 

Dink iš čia, kol nepasirodei esanti idiotė. 

Ji staigiai apsisuko ir nuėjo prie savo automobilio. Užvedė jį ir taip 
greitai nėrė iš vietos, jog net ratai prasisuko. 

Grįžusi į namelį, nusitempė purvinus drabužius. Ilgai stovėjo po 
dušu, dukart paskęsdama putose, kad nusiplautų visi aliejingo apsauginio 
repelento pėdsakai. Išėjusi iš vonios kambario suprato, kad persirengti 
nebeturi švarių drabužių. Planavo Foks Harbore likti tiktai vieną naktį. 

Mora atvėrė sieninę spintą ir įdėmiai žiūrėjo į Anos drabužius. 
Visi jos dydžio. Kito pasirinkimo nebuvo. Ji išsitraukė vasarinę suknelę. 
Balta, medvilninė, šiek tiek mergiška jos skoniui, tačiau tokį šiltą ir 
drėgną vakarą ji kaip tik džiaugėsi, galėdama ją apsirengti. Užsimes- 
dama per galvą suknelę, jautė lengvai prie odos priglundantį plonytį 
audinį ir galvojo, kada Ana paskutinį kartą glotnino šį drabužėlį sau 
prie klubų, kada paskutinį kartą apsijuosė dirželiu. Ant medžiagos te- 
besimatė raukšlės, kur Ana buvo surišusi mazgą. Ant visko, ką matau ir 
liečiu, tebėra išlikę jos pėdsakai, pagalvojo ji. | 

Suskambus telefonui, ji atsisuko į naktinį staliuką. Dar prieš pa- 
keldama ragelį ji kažkaip žinojo, kad ten Balardas. 

— Nemačiau, kaip jūs išvažiavote, — pasakė jis. 

— Grįžau nusiprausti po dušu. Buvau tokia purvina. 

Jis nusijuokė. 

— Ir aš pats jaučiuosi gana murzinas. 

— Kada važiuojate atgal į Bostoną? 

— Dabar jau labai vėlu. Manau, kad ir man teks likti dar vieną 


naktį. O kaip jūs? 

— Aš taip pat šį vakarą nenoriu vairuoti. 

Sekundėlė tylos. 

— Ar čia radote kambarį kokiame nors viešbutyje? — paklausė ji. 

— Atsivežiau palapinę ir miegmaišį. Esu apsistojęs stovyklavietėje 
prie šito kelio. 

Jai prireikė penkių sekundžių apsispręsti. Penkių sekundžių nu- 
matyti galimybes. Ir pasekmes. 

— Čia yra laisvas kambarys, — pasakė ji. — Galite juo pasinau- 
doti. 

— Man labai nepatogu įsigrūsti pas jus. 

— Tiesiog čia yra lova, Rikai. 

Pauzė. 

— Būtų puiku. Bet su viena sąlyga. 

— Kokia dar sąlyga? 

— Leidžiate man atnešti jums vakarienę. Centrinėje gatvėje yra 
vieta, kur parduodama išsineštinai. Nieko ypatingo, gal tik kokių virtų 
omarų. 

— Nežinau, kaip jums, Rikai. Tačiau, mano nuomone, omarai 
vertinamai kaip ypatingi. 

— Ar norite vyno, ar alaus? 

— Jaučiu, kad šis vakaras skirtas alui. 

— Atsirasiu maždaug po valandos. Išsaugokite apetitą. 

Ji padėjo ragelį ir staiga pasijuto alkana. Ką tik buvo pernelyg 
išvargusi važiuoti į miestelį, nusprendė pamiršti vakarienę ir papras- 
čiausiai anksti nueiti gulti. Dabar buvo išalkusi ne tik maisto, bet ir 
kompanijos. 

Ji bastėsi po kambarius, nenustygdama vietoje ir genama troški- 
mų, kurių buvo per daug ir visi prieštaringi. Vos prieš kelis vakarus 
vakarieniavo su Danieliu Brofiu. Tačiau bažnyčia jau seniai pareiškusi į 
jį teises, ir ji niekada neturės šansų laimėti. Beviltiški reikalai gali būti 
gundantys, bet jie retai kada tau atneša laimę. 


Nudundėjo griaustinis, ir ji nuėjo prie durų su tinkleliu. Lauke 

prieblandą užgožė tamsa. Nors žaibai neblykčiojo, pats oras atrodė 
įelektrintas. Pripildytas galimybių. Ant stogo pradėjo teškenti lietaus 
lašai. Iš pradžių vos keli neryžtingi tekštelėjimai, paskui dangus prasi- 
vėrė, tarsi išleisdamas šimtą viršuje besidaužančių būgnininkų. Pakerėta 
liūties galimybės, Mora stovėjo verandoje ir žiūrėjo, kaip pilasi lietus, 
jautė malonią vėsaus oro bangą, nuvilnijusią per jos suknelę, kilstelėju- 
sią plaukus. 

Pro sidabrišką liūtį prasiveržė du priekiniai žibintai. 

Ji stovėjo sustingusi verandoje besidaužančia, kaip ir lietus, širdi- 
mi ir žiūrėjo, kaip priešais namą sustojo automobilis. Balardas išlipo 
nešinas didžiuliu maišeliu ir šešių alaus butelių pakuote. Palenkęs galvą 
po pliaupiančiu lietumi, jis pasileido tekinas verandos link ir laipteliais 
aukštyn. 

— Nežinojau, kad čia teks plaukti, — pasakė jis. 

Ji nusijuokė. 

— Eikš, tuoj atnešiu rankšluostį. 

— Ar tu nieko prieš, jeigu įšoksiu po dušu? Dar neturėjau galimy- 
bių nusiprausti. 

— Pirmyn. — Ji paėmė iš jo maišelį su produktais. — Vonia ten 
toliau koridoriuje. Spintelėje rasi švarių rankšluosčių. 

— Tuoj pasiimsiu iš bagažinės kelioninį krepšį. 

Ji nunešė maistą į virtuvę ir įdėjo į šaldytuvą. Išgirdo, kaip trink- 
telėjo durys su tinkleliu, kaip jis sugrįžo į vidų. Ir tuoj pat pasigirdo iš 
dušo bėgantis vanduo. 

Ji atsisėdo prie stalo ir iš visos širdies atsiduso. Čia tiktai vakarienė, 
galvojo ji. Viena naktis po tuo pačiu stogu. Prisiminė, kaip vos prieš 
kelias dienas gamino Danieliui valgį ir kaip nuo pat pradžios tas vakaras 
atrodė kitoks. Žiūrėdama į Danielį, ji matė nepasiekiamąjį. O 44 matau 
žiūrėdama į Riką? Galbūt daugiau, negu turėčiau. 

Dušas nutilo. Ji sėdėjo nejudėdama ir klausėsi, netikėtai visi po- 
jūčiai taip paaštrėjo, kad net jautėsi, kaip odą plevena oras. Žingsniai 
čežėjo artyn, ir štai jis pats, kvepiantis muilu, apsirengęs mėlynais džin- 


sais ir švariais marškiniais. 

— Tikiuosi, neprieštarausi, jei aš valgysiu basas, — pasakė jis. — 
Mano batai per daug dumblini, kad galėčiau vaikščioti po kambarius. 

Ji nusijuokė. 

— Tada ir aš vaikščiosiu basa. Atrodys kaip išvyka. — Ji nusimetė 
basutes ir nupėdino prie šaldytuvo. — Ar pasirengęs alui? 

— Seniausiai. 

Ji atkimšo du butelius ir vieną padavė jam. Gurkšnodama žiūrėjo, 
kaip jis užsivertė alų ir gerokai mauktelėjo. Niekada neišvysiu šitaip 
atrodančio Danielio, pagalvojo ji. Laimingo ir baso, drėgnais nuo van- 
dens plaukais. | 

Ji apsisuko ir nuėjo pažiūrėti, kas maišelyje. 

— "Tai ką atnešei vakarienei? 

— Tuoj parodysiu. — Jis iš karto išdygo prie staliuko, įkišo į mai- 
šelį ranką ir pradėjo traukti įvairius į foliją suvyniotus paketus. — Kep- 
tos bulvės. Lydytas sviestas. Paruošta kukurūzų burbuolė. Ir pagrindinis 
patiekalas. — Jis ištraukė didelę polistireno dėžę ir atidaręs ją parodė du 
tebegaruojančius ryškiai raudonus omarus. 

— Kaip mes juos atversime? 

— Nežinai, kaip sutraiškyti šiuos padarus? 

— Tikiuosi, tu žinai. 

— Vieni niekai. — Jis išėmė iš maišelio dvejus riešutų spaustu- 
kus. — Pasiruošusi operacijai, daktare? 

— Jau mane nervini. 

— Paprasta technika. Bet pirmiausia mums reikia deramai pasi- 
ruošti. 

— Atsiprašau? 

Jis įkišo į maišelį ranką ir iškėlė plastikinius seilinukus. 

— Tu turbūt juokauji. 

— Manai, restoranai dalija juos vien tam, kad turistai atrodytų 
kaip puskvaišiai? 

— Taip. 

— Nagi, būk gerutė. Jis apsaugos tavo gražiąją suknelę. 

Jis atsistojo jai už nugaros ir užmetė ant krūtinės seilinuką. Kol 
rišo raištelius jai ant sprando, plaukuose jautėsi jo alsavimas. Pirštai ten 
užtruko, prisilietimas jai sukėlė virpulį. 

— Dabar tavo eilė, — tyliai ištarė ji. 

— Mano eilė? 

— Aš viena neketinu pasikabinti šito juokingo daikto. 

Jis atsiduso pasiduodamas ir užsirišo sau ant kaklo seilinuką. Jiedu 
pažiūrėjo vienas į kitą, pasikabinusius ant krūtinių vienodus omarų at- 
vaizdus, ir pratrūko juoktis. Ilgai kvatojo, susmukę į kėdes prie stalo. 
Užtenka nevalgius siurbtelėti kelis gurkšnelius alaus, ir nebesivaldau, 
pagalvojo ji. /r taip gera. 

Jis pakėlė riešutų spaustukus. 

— Na, daktare Ailz. Jau pasiruošę operuoti? 

Ji pasiėmė savuosius, laikydama juos taip, kaip chirurgas prieš 
pirmąjį pjūvį. 

— Pasiruošusi. 

Lietus nepaliaujamai pliaupė, o jiedu atskyrė žnyples, traškino 
kiaukutus ir krapštė gardžios mėsos gabalus. Nekvaršino galvos dėl ša- 
kučių, valgė rankomis, sviestuotais pirštais atkimšo kitus alaus butelius, 
laužė keptas bulves, arversdami šiltą purų minkštimą. Šį vakarą geros 
manieros neturėjo reikšmės: čia buvo iškyla, ir abu sėdėjo prie stalo 
basi, laižėsi pirštus. Vogčiomis žvilgtelėdavo vienas į kitą. 

— Šitaip daug smagiau, negu valgyti peiliu ir šakute, — pasakė ji. 

— Anksčiau niekada nevalgei omarų plikomis rankomis? 

— Nori tikėk, nori ne, bet pirmą kartą susidūriau su juo, kai 
tebėra su kiaukutu. — Ji pasiėmė servetėlę ir nusišluostė nuo pirštų 
sviestą. — Žinok, aš ne iš Naujosios Anglijos. Atsikėliau čia tik prieš 
dvejus merus. Iš San Francisko. 

— Kažkaip stebiuosi. 

— Kodėl? 

— Man atrodai tokia tipiška jankė. 


— Thai reiškia? 

— Susitvardanti. Užsidariusi. 

— Stengiuosi tokia būti. 

— Ar sakai, kad čia nesi tikroji tu? 

— Mes visi vaidiname. Darbe užsidedu oficialią kaukę. Tokią, 
kokią nešioju būdama daktare Ailz. 

— O kai būni su draugais? 

Ji gurkštelėjo alaus, paskui ryliai jį padėjo. 

— Bostone dar neįsigijau tiek daug draugų. 

— Prireikia laiko, kai esi pašalietė. 

Pašalietė. Taip, tokia ji ir jautėsi kiekvieną dieną. Matė, kaip poli- 
cininkai patapšnoja vienas kitam per petį. Girdėjo juos šnekant apie ant 
grotelių keptus kepsnius ir mažąjį beisbolą, kur jos niekada nekvietė, ka- 
dangi nebuvo viena iš jų, nebuvo policininkė. Šalia jos pavardės einantis 
„M. D.“* buvo lyg siena, užkertanti jiems kelią. O visi bendradarbiai 
medikai Teismo medicinos ekspertų tarnyboje — vedę, ir jie taip pat 
neišmanė, ką su ja daryti. Patrauklios išsituokėlės apsunkina, drumsčia 
ramybę. Niekas nenorėjo susidurti nei su grėsme, nei su pagunda. 

— Ir kas gi tave atvedė į Bostoną? — paklausė jis. 

— Manau, kad man reikėjo persitvarkyti gyvenimą. 

— Įgriso darbas? 

— Ne, ne tai. Buvau gana patenkinta tame Medicinos universite- 
te. Universitetinėje ligoninėje dirbau patologe. Be to, dar turėjau progą 
dirbti su visais tais jaunais gabiais rezidentais ir studentais. 

— Vadinasi, jeigu kaltas ne darbas, tuomet meilės reikalai. 

Ji nudelbė akis į stalą, į savo vakarienės likučius. 

— Geras spėjimas. 

— Ir iš tokio pasakymo turiu suprasti, kad nelįsčiau ne į savo daržą. 

— Išsiskyriau, ir tiek. 

— Yra apie ką pakalbėti? 


Ji gūžtelėjo pečiais. 
* Medicinos daktarė. 


151 


— Ką aš galiu pasakyti? Viktoras buvo nuostabus, nepaprastai 
kerintis... 

— Oho, jau pavydžiu. 

— Tačiau negali ilgai ištverti susituokusi su tokiu žmogumi. Per 
daug įtampos. Viskas taip greitai perdega, kad lieki išsekusi. Ir jis... — 
Mora nebaigė sakinio. 

— Ką? 

Ji pasiėmė alų. Ilgokai siurbčiojo, vėl padėjo. 

— Iš tikrųjų jis nebuvo man sąžiningas, — pasakė ji. — Ir tiek. 

Ji žinojo, kad jis norėjo išgirsti daugiau, tačiau iš jos balso suprato, 
kad kalba baigta. Tiek, ir toliau nė žingsnio. Jis atsistojo ir nuėjo prie šal- 
dytuvo išimti dar dviejų buteliukų alaus. Atkimšo ir padavė jai vieną. 

— Jeigu ruošiamės kalbėti apie buvusiuosius, — tarė jis, — pri- 
reiks daug daugiau alaus, negu turime. 

— Tuomet nekalbėkime. Jeigu skaudžiai žeidžia. 

— Galbūt skaudžiai žeidžia todėl, kad mekal/bi apie tai. 

— Niekas nenori išgirsti apie mano skyrybas. 

Jis atsisėdo ir sugavo jos žvilgsnį virš stalo. 

— Aš noriu. 

Ji pagalvojo, kad joks vyras niekada šitaip nesidomėjo ja, ir ne- 
galėjo nusukti žvilgsnio. Pajuto pagilėjusį alsavimą, įkvepiamą lietaus ir 
stiprų gyvulinį ištirpusio sviesto kvapą. Išvydo jo veide dar nepastebėtas 
smulkmenas. Plaukuose — šviesius dryželius. Randą smakre — vos 
įžiūrimą baltą ruoželį po lūpa. Nuskilusį priekinį dantį. Aš ką tik su- 
tikau šį vyrą, o jis žiūri į mane taip, tartum per amžius būtų pažinęs. Iš 
miegamojo atsklido vos girdimas jos mobiliojo telefono skambėjimas, 
tačiau ji nenorėjo atsiliepti. Leido jam skambėti, kol nutilo. Dar taip 
nebuvo, kad ji neatsilieptų, tačiau šį vakarą viskas atrodė kitaip. /ž jautė- 
si kitaip. Nerūpestinga. Moterimi, kuriai nerūpėjo jos telefonas ir kuri 
valgė rankomis. 

Moterimi, kuri galėtų miegoti su beveik nepažįstamu vyru. 


Telefonas vėl suskambėjo. 

Šį kartą tas primygtinis garsas pagaliau patraukė jos dėmesį. Nebe- 
galėjo jo ignoruoti. Ji nenoriai pakilo. 

— Manau, reikia atsiliepti. 

Kol ji pasiekė miegamąjį, telefonas vėl nutilo. Įjungusi balso paštą, 
išgirdo du pranešimus, abu nuo Ricoli. 

— Daktare, man reikia pasikalbėti su tavimi. Paskambink. 

Antrame pranešime girdėjosi irzlesnis balsas: 

— Čia vėl aš. Kodėl nearsiliepi? 

Mora atsisėdo ant lovos. Žiūrėdama į čiužinį, nesusilaikė nepa- 
galvojusi, kad jis pakankamo dydžio dviem. Ji nuvijo tokią mintį, giliai 
įkvėpė ir surinko Ricoli numerį. 

— Kur tu? — reikliai paklausė Ricoli. 

— Vis dar Foks Harbore. Atleisk, nesuspėjau atsiliepti. 

— Ar jau susitikai su Balardu? 

— Taip, mes ką tik pavakarieniavome. Iš kur tu žinai, kad jis čia? 

— Kadangi vakar jis man skambino ir klausė, kur tu išvykai. Iš 
balso galėjau spėti, kad ir jis trauks tuo pačiu keliu. 

— Jis kaip tik sėdi kitame kambaryje. Nori, kad pakviesčiau? 

— Ne, aš noriu pakalbėti su tavimi. — Ricoli parylėjo. — Šian- 
dien nuvažiavau pasimatyti su Terensu van Geitsu. 

Toks staigus temos pakeitimas kirto Morai botagu. 

— Ką? — sutriko ji. 

— Van Geitsas. Tu man sakei, kad jis buvo tas advokatas, kuris... 

— Taip, žinau, kas jis toks. Ką jis tau pasakė? 

— Kai ką įdomaus. Apie įvaikinimą. 

— Jis iš tikrųjų apie tai su tavimi kalbėjosi? 

— Taip, nuostabu, kaip kai kurie žmonės atsiveria, kai jiems kyš- 
teli ženklelį. Jis pasakė, kad tavo sesuo prieš kelis mėnesius buvo atvy- 
kusi su juo susitikti. Kaip ir tu, ji bandė susirasti savo biologinę motiną. 
Jis išsisukinėjo lygiai taip pat, kaip ir kalbėdamas su tavimi. Įrašai už- 
plombuoti, motina norėjo konfidencialumo, ir taip toliau. Tada ji grįžo 
su draugu, kuris galų gale Van Geitsą įtikino, kad jis turi būti labiausiai 


suinteresuotas atskleisti motinos pavardę. 

— Ir pasakė? 

— Taip, pasakė. 

Mora taip stipriai spaudė prie ausies telefoną, kad girdėjo jame 
savo pulso tuksėjimą. Ji tyliai ištarė: 

— Tu žinai, kas yra mano motina. 

— Taip. Bet yra dar kai kas... 

— Pasakyk man, kuo ji vardu, Džeine. 

Pauzė. 

— Lenk. Ji vardu Amaltėja Lenk. 

Amaltėja. Mano motinos vardas — Amaltėja. 

Iš Moros lūpų plūstelėjo dėkingumo srautas. 

— Ačiū! Dieve, negaliu patikėti, kad pagaliau žinau... 

— Palauk. Dar nebaigiau. 

Ricoli balso tonas perspėjantis. Artinosi kažkas negero. Kažkas, 
kas Morai nepatiks. 

— Kas yra? 

— Tas Anos draugas, kuris kalbėjosi su Van Geitsu? 

— Taip? 

— Tai buvo Rikas Balardas. 

Mora sustingo. Iš virtuvės sklido indų tarškėjimas, bėgančio van- 
dens šnypštimas. Ką tik praleidau su juo ištisą dieną, ir staiga paaiškėja, 
kad nežinau, koks jis iš tikrųjų žmogus. 

— Daktare? 

— Tuomet kodėl jis man nepasakė? 

— Žinau kodėl. 

— Kodėl? 

— Geriau pati jo paklausk. Paprašyk, kad papasakotų visa kita. 


Grįžusi į virtuvę ji pamatė, kad jis buvo nukraustęs stalą, o omarų kiau- 
kutus išmetęs į šiukšlių maišą. Dabar stovėjo prie praustuvės, plovėsi 


rankas ir nenujautė, kad ji tarpduryje jį stebi. 

— Ką tu žinai apie Amaltėją Lenk? — paklausė Mora. 

Jis sustingo, tebestovėjo nusisukęs. Stojo ilga tyla. Paskui pasiėmė 
indų šluostę ir neskubėdamas šluostėsi rankas. Vilkina laiką prieš atsaky- 
damas, pagalvojo ji. Tačiau jai bus nepriimtinas joks pasiteisinimas, ir kad 
ir ką jis pasakytų, niekas nepakeis jos dabar jaučiamo nepasitikėjimo. 

Pagaliau jis atsisuko. 

— Aš vyliausi, kad tu nesužinosi. Amaltėja Lenk nėra ta moteris, 
kurią norėtum pažinti, Mora. 

— Ar ji mano motina? Velniai griebtų, bent tiek pasakyk. 

Jis nenoriai linktelėjo. 

— Taip. Motina. 

Na štai, pasakyta. Patvirtinta. Praėjo dar minutė, kol ji įsiurbė 
faktą, kad jis slėpė nuo jos tokią svarbią žinią. Visą laiką jis susirūpinęs 
ją stebėjo. 

— Kodėl man nepasakei? — paklausė ji. 

— Aš galvojau tiktai apie tave, Mora. Kas tau geriausia... 

— Tiesa man nėra geriausia? 

— Šiuo atveju — ne. Ne geriausia. 

— Ką, po velnių, tai turi reikšti? 

— Aš padariau klaidą dėl tavo sesers — rimtą klaidą. Jai taip labai 
reikėjo susirasti savo motiną, ir aš pagalvojau, kad galiu padaryti tokią 
paslaugą. Nė neįtariau, kad viskas taip pakryps. — Jis žengė žingsnį ar- 
tyn. — Aš stengiausi tave apsaugoti, Mora. Mačiau, ką tai padarė Anai. 
Nenorėjau, kad ir tau tas pats atsitiktų. 

— Aš ne Ana. 

— Ber esi lygiai tokia pati, kaip ir ji. Man net baisu, kokia tu pa- 
naši į ją. Ne vien savo išvaizda, bet ir mąstymu. 

Ji sarkastiškai nusijuokė. 

— Vadinasi, tu dabar gali skaityti mano mintis? 

— Ne mintis. Tavo asmenybę. Ana buvo nepalaužiama. Jeigu 
norėjo ką nors sužinoti, nenuleisdavo rankų. Ir tu rausies tol, kol rasi 


atsakymą. Taip, kaip šiandien rausei miške. Ten nebuvo nei tavo darbas, 

nei tavo kompetencija. Tu neturėjai jokio motyvo ten būti, išskyrus 
gryną smalsumą. Ir užsispyrimą. Norėjai surasti tuos kaulus — ir radai. 
Ir Ana buvo tokia. — Jis atsiduso. — Tiesiog gailiuosi, kad ji rado, ko 
ieškojo. 

— Kas buvo mano mama, Rikai? 

— Moteris, kurios tu nenori sutikti. 

Mora ne iš karto suvokė to atsakymo prasmę. Esamasis laikas. 

— Mano motina gyva. 

Jis nenoriai linktelėjo. 

— Ir žinai, kur ją rasti. 

Jis neatsakė. 

— Po velnių, Rikai! — pratrūko ji. — Kodėl tiesiog man nepasakai! 

Jis nuėjo prie stalo ir atsisėdo, lyg būtų staiga per daug pavargęs 
tęsti tą kovą. 

— Nes žinau, kaip tau bus skaudu išgirsti faktus. Ypač dėl to, kas 
tu esi. Koks tavo kasdienis darbas. 

— Ką mano darbas turi su tuo bendra? 

— Tavo darbas susijęs su teisėsauga. Padedi patraukti žudikus į 
teismą. 

— Aš nieko nepatraukiu į teismą. Tik pateikiu faktus. Kartais jūs, 
policininkai, norite išgirsti ne faktus. 

— Tačiau tu dirbi 72454 pusėje. 

— Ne. Aukos pusėje. 

— Gerai, aukos pusėje. Štai kodėl tau nepatiks, ką apie ją pasa- 
kysiu. 

— Kol kas nepasakei nė žodžio. 

Jis atsiduso. 

— Gerai. Galbūt turėčiau pradėti pasakydamas, kur ji gyvena. 

— Tęsk. 

— Amaltėja Lenk, moteris, atidavusi tave įvaikinti, yra įkalinta 
Framingame, Masačusetso pataisos departamento įkalinimo įstaigoje. 

Moros kojos staiga nutirpo, ji susmuko į kėdę priešais jį. Pajuto, 


kaip ranka atsirėmė į lipnų nulašėjusį sviestą, kuris buvo sustingęs ant 


156 


stalo paviršiaus. Įrodymas, kad čia jų smagiai vakarieniauta, o nepraėjus 
nė valandai jos pasaulis pasviro. 

— Mano motina kalėjime? 

— Taip. 

Mora žiūrėjo į jį ir negalėjo prisiversti užduoti kitą neišvengiamą 
klausimą, kadangi bijojo atsakymo. Tačiau ji jau žengė pirmąjį žingsnį, 
ir nors nežinojo, kur tai gali ją nuvesti, dabar nebegalėjo sugrįžti atgal. 

— Ką ji padarė? — paklausė Mora. — Kodėl ji kalėjime? 

— Ji nuteista kalėti iki gyvos galvos. — pasakė jis. — Už dviejų 


asmenų nužudymą. 


— Štai ko nenorėjau, kad žinotum, — pasakė Balardas. — Mačiau, 
kas atsitiko Anai, kai išgirdo, kuo nusikaltusi jos motina. Kai sužinojo, 
kieno kraujas teka jos venomis. Nė vienas nenori būti tokios kilmės — 
turėti šeimoje žmogžudį. Savaime suprantama, kad ji nenorėjo tuo pa- 
tikėti. Manė, kad tai turėjo būti klaida, kad galbūt motina nekalta. O 
kai pamatė ją... 

— Palauk. Ana matė mūsų motiną? 

— Taip. Mudu su ja nuvažiavome į MCI* Framingame. Į mote- 
rų kalėjimą. Dar viena klaida, nes tas vizitas sukėlė jai tik dar didesnį 
sąmyšį dėl motinos kaltės. Ji paprasčiausiai negalėjo pripažinti, kad jos 
motina buvo pabai... — jis neužbaigė to žodžio. 

Pabaisa. Mano motina yra pabaisa. 

Lietus jau nebepylė, girdėjosi tiktai lengvas teškenimas į stogą. 
Nors perkūnija praūžė, Mora tebegirdėjo tolstantį dundesį nugaudžiant 
virš jūros. Tačiau virtuvė skendo tyloje. Jiedu sėdėjo vienas priešais kitą 
prie stalo, susirūpinęs Riko žvilgsnis tyliai sekė ją, tarsi bijodamas, kad 
ji subyrės. Jis manęs nepažįsta, pagalvojo ji. Aš ne Ana. Nepalūšiu. Ir 
man nereikia prakeikto prižiūrėtojo. 

— Papasakok viską, — tarė ji. 


* MCI (Massachusetts Correctional Institution) — Masačusetso pataisos įstaiga; MC/ Framing- 
ham — moterų kalėjimas Framingame. 

— Viską? 

— Sakei, kad Amaltėja Lenk buvo nuteista už dviejų asmenų nu- 
žudymą. Kada tai buvo? 

— Maždaug prieš penkerius metus. 

— Kas buvo aukos? 

— Nelengva tau pasakyti. Arba tau nelengva bus išgirsti. 

— Kol kas pasakei, kad mano motina yra žudikė. Manau, reaguo- 
ju gana neblogai. 

— Geriau už Aną, — pripažino jis. 

— Tai pasakyk, kas buvo tos aukos, ir nepraleisk nė vienos pra- 
keiktos smulkmenos. Vienintelis dalykas, su kuriuo negaliu susitaikyti, 
Rikai, — kai žmonės slepia nuo manęs tiesą. Buvau ištekėjusi už vyro, 
kuris slėpė nuo manęs pernelyg daug ką. Tai ir užbaigė mūsų santuoką. 
Daugiau nebepakęsiu to — nė iš vieno. 

— Gerai. — Jis palinko į priekį, žiūrėdamas tiesiai jai į akis. — Tu 
nori smulkmenų — tuomet būsiu žiauriai atviras. Kadangi tos smulk- 
menos y72 žiaurios. Aukomis tapo dvi seserys iš Masačusetso valstijos 
Fitčburgo miesto — Teresa ir Niki Vels, viena trisdešimt penkerių, kita 
dvidešimt aštuonerių metų. Jos buvo įstrigusios kelkraštyje, nuleidus 
automobilio padangą. Buvo lapkričio pabaiga ir siautėjo staiga užklupusi 
pūga. Maryr, jos abi labai apsidžiaugė, kai jų pavėžėti sustojo automobi- 
lis. Po dviejų dienų jų lavonai buvo rasti sudegintoje pašiūrėje maždaug 
už trisdešimties mylių. Po savaitės Virdžinijos valstijoje policija sulaikė 
Amaltėją Lenk už kelių eismo taisyklių pažeidimą. Nustatė, kad jos auto- 
mobilio numeriai vogti. Paskui ant užpakalinio buferio pastebėjo kraujo 
dėmes. Policijai apieškojus patį automobilį, bagažinėje rasta aukų pinigi- 
nės ir ratų tvirtinimo ratas, ant kurio buvo Amaltėjos pirštų atspaudai. 
Vėliau ištyrus, ant jo aptikta kraujo žymių. Niki ir Teresos kraujo. Pas- 
kutinį įrodymą užfiksavo vienos degalinės apsaugos kamera Masačusetso 
valstijoje. Įraše matoma Amaltėja Lenk, pilanti benziną į plastikinį kanis- 
trą. Benziną, kurį ji panaudojo nužudytiems lavonams sudeginti. — Jųd- 


viejų žvilgsniai susitiko. — Na štai. Buvau žiaurus. Tu šito norėjai? 

— Kokia buvo mirties priežastis? — paklausė ji. Balsas keistai, 
šiurpiai ramus. — Sakei, kad lavonai buvo sudeginti, bet kaip tos mo- 
terys buvo nužudytos? 

Kokią minutę jis dar įdėmiai į ją žiūrėjo, tarsi negalėdamas visiškai 
patikėti jos ramumu. 

— Sudegintų palaikų rentgenogramos parodė, kad abiejų moterų 
kaukolės praskeltos, tikriausiai tuo ratų tvirtinimo raktu. Jaunesniajai 
seseriai, Niki, taip stipriai smogta į veidą, jog įdubo veido kaulai, liko 
didžiausia duobė. Štai koks šiurpus nusikaltimas. 

Mora galvojo apie ką tik pateiktų įvykių seką. Galvojo apie sniegu 
apklotą kelkraštį ir dvi įstrigusias seseris. Kažkokia moteris stabteli pa- 
dėti, ir jos visiškai pagrįstai pasitiki savo gerąja samariete, ypač todėl, 
kad ji vyresnio amžiaus. Žilesnė. Moterys padeda moterims. 

Ji pakėlė akis į Balardą. 

— Tu sakei, kad Ana netikėjo jos kalte. 

— Aš pasakiau tai, kas buvo pateikta teismo proceso metu. Ratų 
tvirtinimo raktas, degalinės vaizdo įrašas. Pavogtos piniginės. Bet kurie 
prisiekusieji būtų pripažinę ją kalta. 

— Tai įvyko prieš penkerius metus. Kokio amžiaus buvo Amaltėja? 

— Nepamenu. Šešiasdešimt kelerių. 

— Ir ji sugebėjo sudoroti ir nužudyti keliais dešimtmečiais už ją 
jaunesnes dvi moteris? 

— Jėzau, tu elgiesi taip pat, kaip ir Ana. Abejoji tuo, kas akivaizdu. 

— Nes tai, kas akivaizdu, ne visada būna tikra. Kiekvienas pajėgus 
žmogus būtų grūmęsis arba pabėgęs. Kodėl Teresa ir Niki taip nepasielgė? 

— Matyt, jas užpuolė netikėtai. 

— Bet 26/7 Kodėl antroji nepabėgo? 

— Vienos nepavadintum pajėgia. 

— Ką nori tuo pasakyti? 


— Jaunesnioji sesuo Niki buvo devintą mėnesį nėščia. 


14. 


Metė Purvis nesuprato, ar buvo diena, ar naktis. Ji neturėjo laikrodžio, 
todėl negalėjo sekti valandų ir dienų. Visų sunkiausia buvo nežinoti, 
kiek laiko ji praleido šioje dėžėje. Kiek širdies plakimų praleista, kiek 
alsuota, likus vienai su baime. Ji bandė skaičiuoti sekundes, paskui 
minutes, tačiau vos po penkių viską metė. Niekam vertas užsiėmimas, 
nors ir pasitarnavo išblaškant neviltį. 

Ji jau ištyrė kiekvieną savo kalėjimo kvadratinį colį. Nerado jokios 
silpnos vietos, jokių plyšelių, į kuriuos galėtum įsirausti arba juos pa- 
platinti. Buvo pasitiesusi po savimi antklodę — gera paklotė ant kieto 
medžio. Išmoko pasinaudoti plastikiniu indu tuštintis lovoje, per daug 
neištaškant. Gyvenimas tampa rutina, netgi kai esi įspraustas į dėžę. 
Miegi. Gurkšteli vandens. Nusišlapini. Vienintelis dalykas, padėjęs jai 
orientuotis laike, — maisto atsargos. Kiek „Hershey“ plytelių suvalgyta 
ir kiek jų likę. 

Maišelyje dar buvo tuzinas. 

Ji įsidėjo į burną šokolado gabaliuką, bet nekramtė. Leido ant lie- 
žuvio ištirpti muskusinei saldybei. Visuomet mėgo šokoladą, niekada 
nepraeidavo pro saldainių parduotuvę nesustojusi pasigėrėti triufeliais, 
gulinčiais lyg tamsūs brangakmeniai savo popieriniuose lizduose. Gal- 
vojo apie karčias kakavos dulkeles ir rūgščių vyšnių įdarus, ir romo si- 
rupą, tekantį per smakrą — nė nepalyginsi su šito paprasto saldainio 


plytele. Bet šokoladas buvo šokoladas, ir ji gardžiavosi tuo, ką turėjo. 

Šitai nesitęs amžinai. 

Ji žiūrėjo į suglamžytus popierėlius, išmėtytus jos kalėjime, sune- 
rimusi, kad jau suvalgė šitiek daug maisto. Kas bus, kai nieko nebeliks? 
Be abejonės, atsiras daugiau. Ar jos pagrobėjas būtų ją aprūpinęs maistu 
ir vandeniu vien tam, kad vėliau ji mirtų badu? 

Ne, ne, ne. Aš turiu gyventi, o ne mirti. 

Ji atlošė galvą ir giliai traukė pro groteles patenkantį orą. Man 
skirta gyventi, nepaliovė kartoti ji. Man skirta gyventi. 

Kodėl? 

Ji sunkiai atsirėmė į sieną, o galvoje nuolat aidėjo tas vienas žodis. 
Tebuvo vienintelis atsakymas: išpirka. O, koks bukas pagrobėjas. Už- 
kibai už Dveino iliuzijos. BMW, laikrodis „Breitling“, dizainerių kakla- 
raiščiai. Kai vairuoji šitokią mašiną, išlaikai įvaizdį. Ji pradėjo isteriškai 
kvatoti. Mane pagrobė dėl įvaizdžio, sukurto iš pasiskolintų pinigų. 
Dveinas neturės iš ko sumokėti jokios išpirkos. 

Ji įsivaizdavo, kaip jis sugrįžta namo ir jos neranda. Pamatys, kad 
mano automobilis garaže ir kad kėdė parvirtusi, galvojo ji. Nesusi- 
gaudys, kol nepamatys raštelio dėl išpirkos. Kol neperskaitys reikalavi- 
mo — pinigų. Sumokėsi, ar ne? 

Ar ne? 

Staiga žibintuvėlio šviesa prigeso. Ji pačiupo jį ir trinktelėjo sau į 
ranką. Blykstelėjo ryškiau tik sekundę, paskui vėl nublanko. O varge, 
baterijos. Idiote, nereikėjo taip ilgai laikyti įjungto! Pasikniso parduo- 
tuvės maišelyje ir atplėšė naują baterijų pakelį. Visos išsirito ir išlakstė 
į visas puses. 

Šviesa užgeso. 

Tamsą užpildė jos pačios alsavimo garsas. Kylančios panikos unkš- 
čiojimai. Gerai, gerai, Mete, liaukis. Juk žinai, kad turi naujas baterijas. 
Tereikia jas teisingai sukišti. 

Ji čiupinėjo aplinkui ir rinko išsibarsčiusias baterijas. Giliai įkvė- 
pė, atsuko žibintuvėlio dangtelį, atsargiai pasidėjo jį ant sulenkto kelio. 


Ištraukė senąsias baterijas, pasidėjo šone. O tamsu — nors į akį durk. 

Jeigu praganysi kokią svarbią detalytę — nerasi tamsoje. Ramiai, Mere. 
Esi keitusi baterijas ir anksčiau. Paprasčiausiai jas sukišk, „pliusas“ len- 
da pirmas. Viena, dvi. Dabar užsuk dangtelį... 

Staiga plykstelėjo ryški ir nuostabi šviesa. Ji atsiduso ir sudribo at- 
sišliejusi į sieną, pasijuto tokia išsekusi, tarsi ką tik būtų nubėgusi mylią. 
Susigrąžinai šviesą, dabar taupyk. Neišeikvok vėl. Ji išjungė žibintuvėlį 
ir sėdėjo tamsoje. Dabar kvėpavimas buvo lygus, lėtas. Panikos neliko. 
Nors ir nieko nesimatė, tačiau pirštas uždėtas ant jungiklio, ir galėjai 
bet kada įjungti šviesą. Aš valdau padėtį. 

Vienintelis dalykas, ko ji negalėjo suvaldyti sėdėdama tamsoje, tai 
apnikę nuogąstavimai. Šiuo laiku Dveinas jau turi žinoti, kad mane pa- 
grobė, galvojo ji. Perskaitė tą raštelį arba sulaukė telefono skambučio. 
Pinigai arba žmona. Jis sumokės, žinoma, sumokės. Ji įsivaizdavo, kaip 
jis paklaikusiai maldauja to anoniminio balso kitame laido gale. Nesu- 
žeisk jos, prašau, nesužeisk jos! Įsivaizdavo, kaip jis rauda prie virtuvės 
stalo gailėdamasis, oi, kaip gailėdamasis, kad prikalbėjo jai tiek bjaurių 
dalykų. Kad šimtais įvairiausių būdų privertė ją jaustis menką ir ne- 
reikšmingą. Dabar norėjo atsiimti visus savo žodžius, norėjo jai pasaky- 
ti, kiek daug ji jam reiškė... 

Fantazuoji, Mete. 

Ji stipriai užsimerkė, bandydama užsisklęsti nuo tokios gilios kan- 
čios, kuri, rodės, įlindo ir žiauriai gniaužė kumšryje jos širdį. | 

Žinai, kad jis tavęs nemyli. Daug mėnesių žinojai. 

Ji apkabino pilvą, glėbdama save ir kūdikį. Susirangiusi savo kalė- 
jimo kampe, nebegalėjo ilgiau dangstyti tiesos. Prisiminė, su kokiu pa- 
sišlykštėjimu jis dėbsojo į jos pilvą, kai vieną vakarą ji išėjo iš dušo. Arba 
tuos vakarus, kai ji prieidavo, atsistodavo jam už nugaros, norėdama 
pabučiuoti į kaklą, o jis mostelėdavo vydamas ją. Arba prieš du mėne- 
sius Everetsų namuose įvykusį pobūvį, kai jis dingo jai iš akių, o surado 
jį pavėsinėje už namo, Airtuojantį su Džene Hokmaister. Buvo ženklų, 
tiek daug ženklų, bet ji visiškai jų nepaisė, nes tikėjo tikra meile. Tikėjo 


nuo pat tos dienos, kai viename gimtadienio pobūvyje ją supažindino 

su Dveinu Purvisu, ir žinojo, kad jis buvo tas tikrasis, vienintelis, nors 
ir pastebėjo dalykų, dėl kurių jai derėjo susirūpinti. Pavyzdžiui, kaip 
jis visuomet, dar draugaujant, padalydavo perpus sąskaitą restorane 
arba kaip jis negalėdavo praeiti pro veidrodį, visiškai be reikalo nepa- 
sikrapštęs plaukų. Smulkmenos, kurios galų gale nieko nereiškė, nes 
juos siejo meilė. Šitaip ji ir aiškino sau: tos gražios apgavystės buvo 
dalis kažkokios fantazijos, galbūt prasimanymas, kokius ji mato kino 
hlmuose, — bet tai skirtos ne jai. Ne jos gyvenime. 

Jos gyvenimas štai koks. Sėdi įkalinta dėžėje, lauki, kol išpirks 
vyras, kuris nenori tavęs susigrąžinti. 

Ji galvojo apie tikrąjį Dveiną, ne apie įsivaizduojamą, sėdintį vir- 
tuvėje ir skaitantį raštelį apie išpirką. 72v0 žmona pas mus. Jeigu mums 
nesumokėsi milijono dolerių... 

Ne, per dideli pinigai. Joks sveiko proto pagrobėjas neprašytų 
tiek daug... Kaži kiek šiais laikais pagrobėjai prašo už žmoną? Šimtas 
tūkstančių dolerių skambėjo kur kas pakenčiamiau. Bet Dveinas vis 
tiek užsispirtų. Pasvertų visą savo turtą. Bymerius, namą. Kiekgi verta 
žmona? 

Jei tu mane myli, jei kada nors mylėjai, sumokėk. Prašau, prašau, 
sumokėk. 

Ji nučiuožė ant grindų, apglėbė save, užsisklendė neviltyje. Savo 
asmeninėje dėžėje, gilesnėje ir tamsesnėje už bet kokį kalėjimą, į kurį 
kas nors galėtų ją uždaryti. 

— Ponia. Ponia. 

Ji sustingo, nespėjusi iki galo sukūkčioti, nesuvokdama, ar iš tik- 
rųjų nugirdo šnabždesį. Dabar ji jau girdėjo balsus. Kraustėsi iš proto. 

— Šnekėk su manimi, ponia. 

Ji įžiebė žibintuvėlį ir nukreipė jį į viršų. Štai pro kur ėjo tas gar- 
sas — pro groteles. 

— Ar girdi mane? — vyriškas balsas. Žemas, maloniai skam- 
bantis. 


— Kas tu toks? — ištarė ji. 

— Ar radai maistą? 

— Kas tu toks? 

— Taupyk jį. Turi ilgam užtekti. 

— Mano vyras tau sumokės. Žinau, kad sumokės. Prašau, išleisk 
mane iš čia! 

— Ar tau ką nors skauda? 

— Ką? 

— Ką nors skauda? 

— Aš tiktai noriu išeiti iš čia! /š/eisk mane! 

— Kai ateis laikas. 

— Kiek mane čia laikysi? Kada išleisi? 

— Vėliau. 

— Ką tai reiškia? 

Jokio atsakymo. 

— Alio? Misteri, a//0? Pasakyk mano vyrui, kad aš gyva. Pasakyk, 
kad jis privalo tau sumokėti! 

Žingsniai nugirgždėjo tolyn. 

— Nenueik! — suklykė ji. — Išleisk mane! — Ji ištiesė rankas ir 
pradėjo trankyti į lubas. Suspiegė: — Tu turi mane isleisti! 

Žingsniai nutilo. Ji spoksojo į groteles. Jis sakė, kad sugrįš, galvojo 
ji. Rytoj sugrįš. Kai Dveinas sumokės, jis išleis mane. 

Paskui jai šovė mintis. Dveinas. Pro groteles sklindantis balsas nė 


karto nepaminėjo jos vyro. 


Džeinė Ricoli vairavo kaip ir derėjo tikrai bostonietei: traukiant prie 
šoninės juostos į mokamą greitkelį, ranka mitriai spaudinėjo signalą, 
„Subaru“ meistriškai nardė pro dviem eilėmis sustatytus automobilius. 
Nėštumas nesuminkštino jos įžūlumo; jei jau taip, ji atrodė dar nekan- 
tresnė negu paprastai, kai eismas susimokė stabdyti jas ties kiekviena 
sankryža. 

— Nežinau, daktare, — pareiškė ji, barbendama pirštais į vairą, 
belaukdama, kol užges raudona šviesa. — Šitai paprasčiausiai sujauks 
tau protą. Turiu omenyje, kas tau iš to, jeigu ją pamatysi? 

— Bent žinosiu, kas yra mano motina. 

— Žinai, kuo ji vardu. Žinai, kokį nusikaltimą padarė. Ar to ne- 
užtenka? 

— Ne, neužtenka. 

Už jų užgiedojo signalas. Degė žalias šviesotoras. 

— Šiknius, — įvertino Ricoli ir nuriaumojo per sankryžą. 

Jos įsuko į Masačusetso mokamą greitkelį, vedantį į Vakarus, Fra- 
mingamą, kur Džeinės Ricoli „Subaru“ iš karto prasmego grėsmingų 
vilkikų ir SUV klasės automobilių kolonoje. Užteko ramiuose Meino 
valstijos keliuose praleisti vos savaitgalį, ir Morą jau apėmė šokas, vėl 
patekus į judrią autostradą, kur tereikėjo vienos mažos klaidelės, aki- 
mirkos neatidumo, kad užpildytum spragą tarp gyvenimo ir mirties. 


Džeinės Ricoli mitrus ir bebaimis vairavimas kėlė Morai nerimastį: ji, 

kuri niekada nebandė laimės, kuri primygtinai reikalavo patikimiausio 
automobilio ir dvigubų avarinių saugos pagalvių, kuri niekada neleido 
savo degalų lygio rodikliui nukristi žemiau ketvirtadalio, lengvai nepra- 
rasdavo savitvardos. Bet ne tada, kai dvitoniai vilkikai riaumojo vos už 
kelių colių nuo jos langelio. 

Tik išsukusi per Framingamo centrą iš mokamo greitkelio į 126- 
ąjį kelią Mora arsilošė, nebesėdėjo pasiruošusi griebtis už prietaisų sky- 
delio. Tačiau dabar, kai nebereikėjo drebėti nuo gremėzdiškų vilkikų 
arba su trenksmais prašvilpiančio metalo, jai liko kiti nuogąstavimai. 
Tai, ko ji labiausiai bijojo, buvo susidūrimas akis į akį su savimi. 

Ir ji neapkentė to, ką įsivaizdavo. 

— Tu bet kurią sekundę gali persigalvoti, — prabilo Ricoli, tarsi 
skaitydama jos mintis. — Pasakai — ir aš apsisuku. Vietoj to galime 
traukti į „Friendly's“ puodelio kavos. Gal kokio kąsnelio obuolių pyrago. 

— Ar nėščios moterys kada nors liaujasi galvojusios apie valgį? 

— Tik ne $7:4 nėščioji. 

— Aš nesiruošiu persigalvoti. 

— Gerai, gerai. — Kokią minutę Ricoli vairavo tylėdama. — Šį 
rytą buvo užėjęs Balardas. 

Mora pažiūrėjo į ją, tačiau Ricoli akys buvo įbestos į kelią. 

— Kodėl? 

— Jis norėjo paaiškinti, kodėl niekada mums nepasakė apie tavo 
motiną. Žinau, kad esi užsiutusi ant jo, daktare. Bet manau, kad jis iš 
tikrųjų stengėsi tave apsaugoti. 

— Arjis tą ir pasakė? 

— Aš tikiu juo. Gal net sutinku su juo. Aš taip pat galvojau nu- 
slėpti tą žinią nuo tavęs. 

— Bet nenuslėpei. Paskambinai man. 

— Esmė ta, kad aš suprantu, kodėl jis nenorėjo tau pasakyti. 

— Nebuvo jokios priežasties slėpti tą informaciją nuo manęs. 

— "Tai vyriškas reikalas, supranti? Gal dar ir policininko reikalas. 


Jiems rūpi apsaugoti vargšę silpną damą... 

— Todėl jie nuslepia tiesą? 

— Aš tiktai sakau, kad suprantu, kaip jis į tai žiūri. 

— O fu nepyktum dėl to? 

— Ir dar kaip. 

— Tai kodėl jį gini? 

— Todėl, kad jis karštas? 

— O, tik nereikia. 

— Aš tiktai sakau, kad jis labai apgailestauja. Bet manau, jis pats 
tau bandė tai pasakyti. 

— Aš nebuvau nusiteikusi klausytis pasiteisinimų. 

— Vadinasi, taip ir liksi įsiutusi ant jo? 

— Kodėl mes turime tai aptarinėti? 

— Aš nežinau. Manau, dėl to, kaip jis atsiliepė apie tave. Lyg būtų 
kažkas tenai nutikę tarp jūsų abiejų. Ar taip? 

Mora jautė, kaip Ricoli įbedė į ją tas skvarbias policininkės akis, ir 
suprato, kad jeigu ji meluos, Ricoli supras. 

— Šiuo momentu man nereikia jokių komplikuotų santykių. 

— O kas čia komplikuoto? Turiu omenyje, atmetus tą faktą, kad 
esi įpykusi ant jo? 

— Dukra. Buvusi žmona. 

— Visi jo amžiaus vyrai yra persikvalihikavę. Pamatysi, kad jie visi 
bus turėję žmonas. 

Mora spoksojo į kelią. 

— Žinai, Džeine, ne kiekvienai moteriai skirta būti ištekėjusiai. 

— Ir aš taip galvodavau, ir pažiūrėk, kas atsitiko. Vieną dieną 
negaliu pakęsti to vyruko, kitą dieną negaliu liautis galvojusi apie jį. 
Niekada nemaniau, kad viskas taip pasisuks. 

— Gabrielis — vienas iš gerųjų. 

— Taip, šitas vyrukas yra kaip reikiant patikimas. Bet esmė ta, 
kad jis bandė iškrėsti tą patį pokštą, kaip ir Balardas — griebtis vyriškos 
globos. Ir siutau ant jo. Nes negalima visada numatyti, kada vyrukas 


būna prižiūrėtoju. 

Mora pagalvojo apie Viktorą. Apie savo nenusisekusią santuoką. 

— Ne, negalima. 

— Bet galima pradėti, sutelkiant dėmesį į tai, kas įmanoma, į tai, 
kas turi šansų. Ir pamiršti tuos vyrukus, iš kurių niekada nieko neišeis. 

Nors jos neminėjo jo vardo, Mora žinojo, kad abi turėjo galvoje 
Danielį Brofį. Įkūnytas neįgyvendinimas. Gundantis miražas, kuris 
metų metus, dešimtmečius, iki pat senatvės nesiliaus jos viliojęs. Ir pa- 
liks ją tenai visiškai vieną. 

— Čia tas posūkis, — nurodė Ricoli, pasukdama į Loring Draivo 
gatvę. 

Pamačius iškabą „MCI — Framingamas“, Moros širdis pradėjo 
daužytis. Atėjo laikas stoti akistaton su tuo, kas aš iš tikrųjų esu. 

— Tu dar gali persigalvoti, — įspėjo Ricoli. 

— Jau kalbėjome apie tai. 

— Taip, aš tik norėjau, kad žinotum, jog galime sukti atgal. 

— O tusuktum, Džeine? Visą gyvenimą norėjusi žinoti, kas yra tavo 
motina, kaip ji atrodo, taip viską ir paliktum? Kai atsiduri taip arti, kad 
pagaliau gali išgirsti atsakymą į kiekvieną lig šiol kamavusį klausimą? 

Ricoli atsisuko į ją. Ricoli, kuri visuomet atrodė nesustojanti, vi- 
suomet vieno ar kito uragano centre, dabar ramiai ir supratingai žvelgė 
į Morą. 

— Ne, — pasakė ji. — Nepalikčiau. 


Administraciniame „Betty Cole Smith Building“ korpuse jos abi pa- 
rodė savo asmens tapatybės korteles ir užsiregistravo. Po kelių minučių 
pas jas į registratūrą nusileido viršininkė Barbara Gerlėj. Mora tikėjosi 
išvysti įspūdingą kalėjimo komendantę, tačiau ši moteris atrodė kaip 
bibliotekininkė: trumpi rudi plaukai daugiau žili negu rudi, liekną fi- 
gūrą dengė gelsvai rudas sijonas ir rausva medvilninė palaidinukė. 

— Malonu susipažinti su jumis, detektyve Ricoli, — pasakė Ger- 


lėj. Ir atsisuko į Morą. — O jūs esate daktarė Ailz? 

— Taip. Ačiū, kad mane priimate, — Mora taip pat ištiesė ranką. 

Tos moters paspaudimas buvo šaltas ir santūrus. Ji žino, kas aš esu, 
pagalvojo Mora. Žino, kodėl aš čia. 

— Pakilkime į mano kabinetą. Aš jums ištraukiau jos bylą. 

Gerlėj ėjo priekyje, nusiteikusi aiškiai dalykiškai. Nė vieno nerei- 
kalingo judesio, nė vieno grįžtelėjimo pažiūrint, ar lankytojos neatsi- 
lieka. Jos įėjo į lifrą. 

— Čia ketvirto lygio įkalinimo įstaiga? — paklausė Ricoli. 

— Taip. 

— O čia ne vidutinis saugumas? — pasidomėjo Mora. 

— Mūsų kardomojo kalinimo sektorius yra šešto lygio. Tai vie- 
nintelė moterų įkalinimo įstaiga Masačusetso valstijoje. Turime visą 
nusikaltėlių spektrą. 

— Netgi serijinių žudikių? — paklausė Ricoli. 

— Jeigu tai moterys ir jeigu jos nuteistos už nusikaltimą, jos at- 
vyksta čia. Mūsų apsaugos sistema šiek tiek skiriasi nuo vyrų įkalinimo 
įstaigų. Taip pat šiek tiek skiriasi ir mūsų požiūris. Mes akcentuojame 
gydymą ir reabilitaciją. Kai kurios kalinės turi psichinės sveikatos ir 
piktnaudžiavimo alkoholiniais gėrimais ar narkotikais problemų. Be to, 
dalykus komplikuoja dar ir tai, kad dauguma jų yra motinos, todėl tu- 
rime spręsti ir emocinius klausimus, susijusius su motinų atsiskyrimu. 
Pasibaigus lankymo valandoms, lieka daug verkiančių vaikų. 

— O kaip Amaltėja Lenk? Turite su ja ypatingų problemų? 

— Turime... — Gerlėj užsikirto, jos žvilgsnis buvo nukreiptas į 
priekį. — Keletą. 

— Kokių? 

Lifto durys atsivėrė ir Gerlėj išlipo. 

— Štai mano kabinetas. 

Jos perėjo laukiamąjį. Dvi sekretorės įbedė akis į Morą, paskui 
greitai nukreipė žvilgsnius atgal į savo kompiuterių ekranus. Visos sten- 
giasi nežiūrėti man tiesiai į akis, pagalvojo Mora. Ko jos bijo, kad galiu 


pamatyti? 

Gerlėj įvedė lankytojas į savo kabinetą ir uždarė duris. 

— Prašom sėstis. 

Kabinetas nustebino. Mora manė, kad jis atitiks pačią Gerlėj as- 
menybę — dalykišką ir nepasigražinusią. Tačiau visur buvo pilna nuo- 
traukų, iš kurių žvelgė besišypsantys veidai. Moterys su kūdikiais ant 
rankų, pozuojantys vaikai tvarkingai perskirtais plaukais ir išlygintais 
marškinėliais. Nuotaka ir jaunikis, apsupti vaikų būrio. Jo, jos, mūsų. 

— Mano mergaitės, — paaiškino Gerlėj, šypsodamasi ir žiūrėdama 
į nuotraukų sieną. — Čia tos, kurios sugrįžo atgal į visuomenę. Kurios 
teisingai pasirinko ir ėjo toliau savo gyvenimo keliu. Deja, — tarė ji ne- 
besišypsodama, — Amaltėjos Lenk niekada nebus ant šitos sienos. — Ji 
atsisėdo už rašomojo stalo ir nukreipė žvilgsnį į Morą. — Nesu tikra, ar 
jūsų apsilankymas čia yra toks geras sumanymas, daktare Ailz. 

— Aš niekada nemačiau savo biologinės motinos. 

— Tai man ir kelia rūpestį. — Gerlėj atsilošė kėdėje ir minutėlę 
tyrinėjo Morą. — Mes visos norime mylėti savo motinas. Norime, kad 
jos būtų ypatingos moterys, nes tada mes, jų dukterys, jaučiamės ypa- 
tingos. 

— Aš nesitikiu mylėti ją. 

— Tuomet ko tikitės? 

Tas klausimas Morą pristabdė. Ji galvojo apie tą motiną, kurią 
susikūrė vaizduotėje būdama vaikas po to, kaip pusseserė leptelėjo 
tiesą — kad Mora buvo įdukrinta. Kad būtent dėl to šviesiaplaukių šei- 
moje ji vienintelė buvo juodais plaukais. Atsižvelgdama į savo tamsius 
plaukus, ji susikūrė nuostabią motiną. Iralę paveldėtoją, priverstą atsi- 
sakyti dukters, kurios gimimas sukėlė skandalą. Arba gražuolę ispanę, 
kurią paliko mylimasis ir kuri tragiškai mirė, neatlaikius sudaužytai šir- 
džiai. Kaip Gerlėj sakė, ji visada įsivaizdavo ypatingą, netgi nepaprastą 
motiną. Dabar ji žiūrės į akis ne išsvajotai, bet tikrai moteriai, ir nuo 
tokios perspektyvos jai išdžiūvo burna. 

Ricoli paklausė Gerlėj: 


— Kodėl manote, kad jai nereikėtų susitikti? 


170 


— Aš tik prašau, kad apsilankymo metu ji laikytųsi atsargiai. 

— Kodėl? Ar kalinė pavojinga? 

— Ne ta prasme, kad ji pašoks ir fiziškai užpuls. Faktiškai iš išorės 
ji atrodo romi. 

— O po ta išore? 

— Pagalvokite, ką ji padarė, detektyve. Koks turi būti įniršis, kad 
gelžgaliu suskaldytum moters kaukolę? Dabar jūs atsakykite į savo klau- 
Jums reikia būti labai akylai ir gerai suprasti, su kuo susiduriate. 

— Galbūt ji ir aš turime tą pačią DNR, — pasakė Mora. — Ta- 
čiau emociškai aš nesu prisirišusi prie šios moters. 

— Vadinasi, tik smalsaujate. 

— Man reikia galutinai užbaigti šį klausimą. Man reikia judėti 
toliau. 

— Turbūt jūsų sesuo galvojo tą patį. Jūs žinote, kad ji buvo apsi- 
lankiusi pas Amaltėją? 

— Taip, girdėjau. 

— Nemanau, kad tas apsilankymas jai suteikė dvasios ramybę. 
Manau, ją tiktai prislėgė. 

— Kodėl? 

Gerlėj pastūmė Morai bylą. 

— Čia yra Amaltėjos psichinės ligos istorija. Viską, ką jums reikia 
apie ją žinoti, rasite čia. Kodėl jums verčiau nepaskaityti, užuot ėjus? 
Paskaitykite, išeikite ir ją pamirškite. 

Mora nelietė bylos. Ricoli paėmė aplanką ir pasakė: 

— Taip, — patvirtino Gerlėj. 

— Kodėl? 

— Kadangi Amaltėja yra šizofrenikė. 

Mora skvarbiai pažiūrėjo į viršininkę. 

— Tuomet kodėl ją nuteisė už žmogžudystę? Jeigu ji šizofrenikė, ji 


neturėtų būti kalėjime. Turėtų būti ligoninėje. 

— Tą patį galima pasakyti ir apie kai kurias kitas mūsų kalines. 
Paaiškinkite tai teismams, daktare Ailz, nes aš jau bandžiau. Pati siste- 
ma yra nenormali. Net jeigu esi visiškai psichiškai nesveikas, kai įvykdai 
žmogžudystę, gynyba, teigiant nepakaltinamumą, retai paveikia prisie- 
kusiuosius. 

Ricoli švelniai paklausė: 

— Ar jūs esate įsitikinusi, kad ji yra psichiškai nesveika? 

Mora atsisuko į Ricoli. Pamatė, kad ji įdėmiai žiūrėjo į kalinės 
psichinės ligos aplanką. 

— Ar kyla klausimas dėl jos diagnozės? 

— Aš žinau šitą psichiatrę, kuri ją prižiūri. Daktarė Džoisė 
O'Donel. Paprastai ji negaišta laiko, gydydama niekuo nepasižymin- 
čius, eilinius šizofrenikus. — Ji pakėlė akis į Gerlėj. — Kodėl ji įtraukta 
šiuo atveju? 

— Jūs atrodote dėl to sunerimusi, — pasakė Gerlėj. 

— Ir jūs sunerimtumėte, jeigu pažintumėte daktarę O'Donel. — 
Ricoli užvertė aplanką. Giliai įkvėpė. — Ar daktarei Ailz reikia dar ką 
nors žinoti prieš susitinkant su kaline? 

Gerlėj pažiūrėjo į Morą. 

— Manau, kad nepavyko jūsų nuo to atkalbėti, ar ne? 

— Ne. Esu pasiruošusi su ja susitikti. 


— Tuomet nuvesiu jus į lankytojų priimamąjį. 

Aš dar galiu apsigalvoti. 

Ta mintis neišėjo Morai iš galvos, kol vyko lankytojų priėmimo 
procesas. Kol segėsi laikrodį ir kartu su rankine dėjo į užrakinamą 
spintelę. Į lankytojų kambarį neleidžiama įsinešti nei papuošalų, nei pi- 
niginės, ir ji jautėsi nuoga be savo rankinės, netekusi asmens tapatybės 
įrodymo, visų plastikinių kortelių, kurios rodė pasauliui, kas ji buvo. 
Ji uždarė spintelę, ir metalo žvangtelėjimas šaižiai priminė, į kokį pa- 
saulį tuoj pateks: į vietą, kur durys užsitrenkia, kur narvuose užspeisti 
gyvenimai. 

Mora tikėjosi, kad šis susitikimas bus privatus, bet kai prižiūrėtoja 
įleido ją į pasimatymų kambarį, pamatė, kad privatumas neįmanomas. 
Popietiniai pasimatymai buvo prasidėję prieš valandą, ir kambaryje gir- 
dėjosi didžiulis triukšmas — vaikų balsai, susirinkusių šeimų keliamas 
chaosas. Dzingsėjo monetos, byrančios į smulkių prekių automatą, 
kuris išmesdavo plastiku apsuktus sumuštinius ir bulvių traškučius, ir 
šokolado plyteles. 

— Dabar Amaltėja leidžiasi žemyn, — Morai pasakė prižiūrėtoja. 
Kodėl jums nesusiradus vietos atsisėsti? 

Mora nuėjo prie laisvo stalo ir atsisėdo. Plastiku padengtas stalvir- 
šis buvo apipiltas sultimis ir lipnus, ji susidėjo ant kelių rankas ir laukė, 
širdis daužėsi, gerklė išdžiūvo. Klasikinė reakcija — laikykis arba lėk, 


pagalvojo ji. Kodėl, po velnių, aš taip nervinuosi? 

Ji pakilo ir nuėjo prie praustuvės. Prisipylė plastikinį puodelį van- 
dens ir išmaukė. Gerklė vis dar buvo išdžiūvusi. Šitokios rūšies trošku- 
lio negalėjai numalšinti paprasčiausiu vandeniu: troškulys, pagreitėjęs 
pulsas, prakaituojančios rankos — viskas buvo tas pats refleksas, kūnas 
ruošėsi neišvengiamai grėsmei. Atsipalaiduok. Susitiksi su ja, pasakysi 
keletą žodžių, patenkinsi norą sužinoti ir išeisi. Argi taip sunku? Ji su- 
traiškė popierinį puodelį, apsisuko ir sustingo. 

Durys ką tik atsidarė ir įėjo moteris: pečiai ištiesti, galva karališkai 
atmesta. Jos žvilgsnis įsmigo į Morą ir akimirką užsibuvo ties ja. Bet pas- 
kui, vos Morai spėjus pagalvoti — čia ji, moteris nusisuko, nusišypsojo 
ir išskėtė rankas, pasirengusi apglėbti jos link bėgantį vaiką. 

Sutrikusi Mora stovėjo nežinodama, ar sėstis, ar likti stovėti. 
Tuomet durys vėl atsidarė, ir pasirodė prižiūrėtoja, kuri anksčiau su ja 
kalbėjosi. Ji vedėsi už parankės moterį. Moterį, kuri ne ėjo, bet vilko 
kojas, į priekį susmukusiais pečiais, nulenkta galva, tarsi apsėstai ieško- 
tų kažko pamesto ant grindų. Prižiūrėtoja atvedė ją prie Moros stalo, 
patraukė kėdę ir kalinę pasodino. 

— Na štai, Amaltėja. Ši dama atėjo tavęs aplankyti. Kodėl tau 
gražiai nepasišnekėjus su ja, mm? 

Amaltėjos galva nepakilo, žvilgsnis liko įbestas į stalviršį. Išsidrai- 
kiusios plaukų sruogos krito ant veido kaip riebaluota užuolaida. Nors 
plaukuose pilna žilų dryželių, aiškiai matėsi, jog kadaise jie buvo rudi. 
Kaip mano, pagalvojo Mora. Kaip Anos. 

Prižiūrėtoja gūžtelėjo pečiais ir pažiūrėjo į Morą. 

— Na, leisiu jums abiem pasišnekėti, gerai? Kai baigsite, mostelė- 
kite, ir nuvesiu ją atgal. 

Prižiūrėtojai nuėjus, Amaltėja net nepakėlė akių. Neatrodė, kad 
būtų pastebėjusi lankytoją, kuri ką tik atsisėdo priešais ją. Poza tokia 
pati — sustingusi, veidas paslėptas už nešvarių plaukų šydo. Kalėjimo 
palaidinė kabojo ant pečių, tarsi moteris trauktųsi savo drabužiuose. 
Ant stalo uždėta ranka nepaliaujamai drebėjo, siūbavo į šalis. 


— Sveika, Amaltėja, — tarė Mora. — Ar žinai, kas aš esu? 

Jokio atsakymo. 

— Aš vardu Mora Ailz. Aš... — Mora užsikirto. — Aš labai ilgai 
tavęs ieškojau. 

Visą savo gyvenimą. 

Moters galva truktelėjo į šoną. Tai nebuvo reakcija į Moros žo- 
džius — tiesiog nevalingas tikas. Atsitiktinis impulsas, švystelėjęs per 
nervus ir raumenis. 

— Amaltėja, aš esu tavo dukra. 

Mora stebėjo, laukdama reakcijos. Netgi troško ją išvysti. Tą aki- 
mirką atrodė, kad viskas kambaryje išnyko. Nesigirdėjo nei vaikų balsų 
kakofonijos, nei į automatą krentančių 25 centų monetų, nei kėdžių 
kojų brūžavimo į linoleumą. Prieš akis tebuvo ši suvargusi ir palūžusi 
moteris. 

— Ar tu gali pažiūrėti į mane? Prašau, pažiūrėk į mane. 

Pagaliau galva pakilo konvulsiškai trūkčiodama lyg prisukamos 
lėlės, kurios mechanizmai surūdiję. Susivėlę plaukai prasiskyrė, ir akys 
nukrypo į Morą. Bedugnės akys. Jose nieko nesimatė, jokio suvokimo. 
Jokios gyvos dvasios. Amaltėjos lūpos sujudėjo, tačiau garso neišleido. 
Paprasčiausiai dar vienas raumenų trūktelėjimas — be jokio tikslo, ne- 
reikšmingas. | 

Pro šalį pratapsėjo mažas berniukas, paskleisdamas šlapių sauskel- 
nių kvapą. Prie gretimo stalo sėdėjo drumzlinai geltonos spalvos blon- 
dinė kalėjimo džinsine apranga, susiėmusi galvą ji tyliai raudojo, o jos 
kaip Moros šeimyninių dramų, ir ji tebuvo dar viena epizodinė veikėja, 
neįžvelgianti, kas yra už jos pačios krizės rato. 

— Tave aplankė mano sesuo Ana, — pasakė Mora. — Ji atrodė 
lygiai taip pat, kaip ir aš. Ar prisimeni ją? 

Dabar Amaltėjos smakras judėjo lyg kramtant valgį. Įsivaizduotą 
valgį, kurio skonį jautė tiktai ji. 

Ne, žinoma, kad ji neprisimena, nusivylė Mora, žiūrėdama į tuščią 
Amaltėjos veido išraišką. Ji nehiksuoja manęs, nesuvokia nei kas aš esu, 


nei kodėl aš čia. Saukiu į tuščią olą, ir ataidi tik mano pačios balsas. 

Nutarusi ištraukti kokią nors reakciją, — bet kokią reakciją, — 
Mora beveik sąmoningai žiauriai ištarė: 

— Ana mirė. Tavo kita duktė mirė. Ar žinojai? 

Jokio atsakymo. 

Kodėl, po velnių, aš taip stengiuosi? Jos smegenys nedirba. Tos akys 
visiškai užgesusios. 

— (Gerai, — tarė Mora. — Aš ateisiu kitą kartą. Gal tada su ma- 
nimi kalbėsi. 

Atsidususi Mora pakilo ir apsidairė ieškodama prižiūrėtojos. Pa- 
matė ją kitame kambario gale. Mora jau buvo pakėlusi ranką duoti pri- 
žiūrėtojai ženklą, kai išgirdo balsą. Tokį tylų šnabždesį, jog ji pamanė, 
kad įsivaizdavo. 

— Dink. 

Apstulbusi Mora pažiūrėjo į Amaltėją, kuri sėdėjo ta pačia poza: 
lūpos trukčiojo, akys vis dar nenukreiptos į tuštumą. 

Mora lėtai atsisėdo. 

— Ką tu sakei? 

Amaltėja pakėlė akis, sutiko jos žvilgsnį. Ir tik akimirką Mora su- 
gavo jose sąmoningumą. Protingumo žybsnį. 

— Dink. Kol jis tavęs nepamatė. 

Mora spoksojo išplėtusi akis. Šiurpulys kabarojosi aukštyn per nu- 
garą, pašiaušė ant sprando plaukus. 

Prie gretimo stalo purvinai geltonos spalvos blondinė tebeverkė. 
Jos lankytojas atsistojo ir pasakė: 

— Labai gaila, bet tau teks su tuo susitaikyti. Taip jau yra. 

Jis išėjo, grįžo į savo gyvenimą už šitų sienų, kur moterys nešiojo 
dailias palaidinukes, o ne mėlynas medvilnines palaidines. Kur rakina- 
mas duris galėjai atrakinti. 

— Kas? — tyliai paklausė Mora. Amaltėja neatsakė. — Kas mane 
pamatys, Amaltėja? — Mora spyrė ją prašnekėti. — Ką tuo nori pasakyti? 

Tačiau Amaltėjos žvilgsnis buvo aptemęs. Tvykstelėjęs supratimas 


dingo, ir Mora vėl žvelgė į tuštumą. 

— Na, ar jau baigėme pokalbį? — linksmai paklausė prižiūrėtoja. 

— Arji visada tokia? — paklausė Mora, žiūrėdama, kaip krutėjo 
Amaltėjos lūpos, dėliodamos begarsius žodžius. 

— Beveik. Yra gerų dienų ir blogų dienų. 

— Ji iš viso beveik nekalbėjo. 

— Kalbės, kai geriau jus pažins. Dažniausiai būna užsisklendusi 
savyje, bet kartais išeina iš tos būsenos. Rašo laiškus, netgi pasinaudoja 
telefonu. 

— Kam skambina? 

— Aš nežinau. Spėju, kad savo psichiatrei. 

— Daktarei O'Donel? 

— Šviesiaplaukei poniai. Ji buvo čia kelis kartus, todėl Amaltėja 
gana patenkinta ja. Ar ne, mieloji? — imdama už parankės, prižiūrėtoja 
ją šnekino: — Nagi, opapa. Eime, parvesiu atgal. 

Amaltėja klusniai pakilo ant kojų ir leidosi prižiūrėtojos nuveda- 
ma nuo stalo. Žengusi vos kelis žingsnius, sustojo. 

— Amaltėja, eikime. 

Tačiau kalinė nepajudėjo iš vietos. Stovėjo, tarsi visi raumenys 
būtų staiga sustingę. 

— Mieloji, aš negaliu visą dieną tavęs laukti. Eikime. 

Amaltėja iš lėto atsigręžė. Akys tebebuvo tuščios. Po to pasigirdę 
žodžiai buvo ištarti greičiau ne žmogaus, o mechaniniu balsu. Nežino- 
ma esybė, kurios kalba perleista per aparatą. Ji pažiūrėjo į Morą. 

— Dabar tu irgi mirsi, — ištarė ji. Paskui nusigręžė ir nuvilko 


kojas atgal į savo kamerą. 


— Jai pasireiškia tardyvinė diskinezija, — pasakė Mora. — Štai kodėl 
viršininkė Gerlėj bandė mane atkalbėti nuo susitikimo. Nenorėjo, kad 
pamatyčiau Amaltėjos būklę. Nenorėjo, kad sužinočiau, ką jie padarė 
jai. 


— O ką jie tiksliai padarė? — paklausė Ricoli. 

Ji vėl sėdėjo prie vairo ir be baimės skraidino jas pro vilkikus, kurie 
drebino kelią, o jų sukelti sūkuriai purtė mažąjį „Subaru“. 

— Nori pasakyti, kad jie pavertė ją kažkokiu zombiu? 

— Tu matei jos psichikos būklės aprašymą. Pirmieji gydytojai 
gydė ją fenotiazinais. Tai antipsichozinių vaistų grupė. Senyvo amžiaus 
moterims šalutinis šių vaistų poveikis gali sukelti sunkius sutrikimus. 
Vienas iš tokių sutrikimų yra tardyvinė diskinezija — nevalingi burnos 
ir veido judesiai. Ligonė negali liautis kramčiusi ar pūtusi žandus arba 
kamšiusi liežuvį. Ji negali nė vieno jų suvaldyti. Pagalvok, ką tai reiškia. 
Visi žiūri į tave, kai darai keistas grimasas. Esi nenormali. 

— Kaip sustabdomi tie judesiai? 

— Jų neįmanoma sustabdyti. Pastebėję pačius pirmuosius simp- 
tomus, jie turėjo iš karto nutraukti vaistų vartojimą. Tačiau jie per ilgai 
delsė. Paskui prisijungė gydytoja O'Donel. Tai ji pagaliau nutraukė tų 
vaistų vartojimą. Suprato, kas vyko, — Mora piktai atsikvėpė. — Tur- 
būt tardyvinė diskinezija yra pastovi. 

Ji žiūrėjo pro langą į tirštėjantį transporto srautą. Šį kartą nejautė 
nerimo, matydama pro šalį švilpiančias tonas metalo. Mintys sukosi 
vien apie Amaltėją Lenk, jos nepaliaujamai krutančias lūpas, tarsi kuž- 
dėtų paslaptis. 

— Nori pasakyti, kad pirmiausia jai nereikėjo tų vaistų? 

— Ne. Noriu pasakyti, kad reikėjo greičiau nutraukti jų vartojimą. 

— Tai ar ji pamišusi? Ar nepamišusi? 

— „Tokia buvo pradinė diagnozė. Šizofrenija. 

— O kokia tavo diagnozė? 

Mora galvojo apie bereikšmį Amaltėjos žvilgsnį, sunkiai suvokia- 
mus žodžius. Žodžius, kurių negalėjai vertinti kitaip, kaip tik paranoi- 
ko kliedesį. 

— Aš turėčiau pritarti, — pasakė ji. Atsiduso ir atsilošė. — Joje aš 
nematau savęs, Džeine. Nematau toje moteryje nė dalelės savęs. 

— Na, čia jau šiokia tokia paguoda. Kai pagalvoji. 

— Tačiau tas ryšys tarp mūsų tebėra. Neįmanoma paneigti savo 


pačios DNR. 

— Žinai tą seną patarlę: „Kraujas tirštesnis už vandenį“? Tai nesą- 
monė, daktare. Tu neturi nieko bendra su ta moterimi. Ji tave pagimdė 
ir tavęs atsisakė. Viskas. Giminystė baigėsi. 

— Ji viską žino. Kas yra mano tėvas. Kas aš esu. 

Ricoli veriamai nužvelgė ją ir vėl nukreipė akis į kelią. 

— Aš tau duosiu patarimą. Žinau, kad svarstysi, iš kur aš tai iš- 
pešiau. Patikėk, ne iš piršto laužiu. Tačiau ta moteris, Amaltėja Lenk, 
yra tokia, prie kurios tau nereikia artintis. Nelankyk jos, nekalbėk su ja. 
Net negalvok apie ją. Ji pavojinga. 

— Ji tėra išsekusi šizofrenikė. 

— Nesu tuo tokia tikra. 

Mora atsisuko į Ricoli. 

— Ką tu žinai apie ją, ko nežinau aš? 

Minutėlę Ricoli vairavo tylėdama. Ne eismas jai rūpėjo: atrodė, 
kad ji svėrė savo atsakymą, galvojo, kaip geriausiai pasakyti. 

— Prisimeni Voreną Hoitą? — pagaliau paklausė ji. 

Nors ji ištarė tą vardą ir pavardę be pastebimų emocijų, matėsi, 
kad dantys sukąsti, rankos sugniaužusios vairą. 

Vorenas Hoitas, galvojo Mora. Chirurgas. 

Šitaip jį praminė policija. Jis nusipelnė tokios pravardės dėl žvė- 
riškumo, susidorojant su savo aukomis. Jo įrankiai buvo lipni juosta ir 
skalpelis, o aukos — savo lovose miegančios moterys, nejaučiančios, 
kad šalia jų tamsoje stovi įsibrovėlis, kuris tikisi patirti malonumą at- 
likdamas pirmąjį pjūvį. Džeinė Ricoli buvo jo paskutinis taikinys, jo 
priešininkė protų kovoje, kurios jis niekada nesitikėjo pralaimėti. 

Kaip tik Ricoli sutvarkė jį vienu šūviu, perverdama kulka jo stu- 
buro smegenis. Ištikus tetraplegijai, kai visos keturios jo galūnės buvo 
paralyžiuotas ir nevėiksnios, Voreno Hoito visata susitraukė iki ligoni- 
nės palatos, kur kelis belikusius malonumus teikė vien protas — kaip 
visada toks pat talentingas ir pavojingas protas. 

— Žinoma, kad prisimenu jį, — pasakė Mora. Ji matė jo atlikto 
darbo pasekmes, baisų sudarkymą, kurį paliko jo skalpelis, apdoroda- 


mas vienos aukos kūną. 

— Aš visą laiką jį seku, — pareiškė Ricoli. — Supranti, vien 
tam, kad parikinčiau save, jog tas monstras tebėra narve. Puiku, jis 
tebėra ten, stuburo smegenų skyriuje. Ir praėjusius aštuonis mėnesius 
kiekvieno trečiadienio popietę jis sulaukė lankytojos. Daktarės Džoisės 
O'Donel. 

Mora suraukė kaktą. 

— Kodėl? 

— Ji tvirtina, kad agresyvus elgesys yra jos mokslinio darbo dalis. 
Pasak jos teorijos, žmogžudžiai nėra atsakingi už savo veiksmus. Polinkį 
smurtui jie įgyja, kai vaikystėje susitrenkia galvą. Savaime suprantama, 
kad kaltinamojo gynėjai turi įsivedę jos numerį, pasiekiamą greitojo 
rinkimo klavišu. Tikriausiai ji tau pasakytų, kad Džefris Dameris buvo 
tiesiog neteisingai suprastas, kad Džonui Veinui Geisiui* teko patirti 
per daug smūgių į galvą. Ji gins bet ką. 

— Žmonės daro tai, už ką jiems mokama. 

— Nemanau, kad ji užsiima tuo dėl pinigų. 

— Tuomet dėl ko? 

— Dėl galimybės prisikasti ir užmegzti glaudų asmeninį ryšį su 
žmonėmis, kurie žudo. Ji sako, kad tai jos mokslinio darbo sfera, kad 
taip daro dėl mokslo. Aha, gerai, Jozefas Mengelė** veikė taip pat dėl 
mokslo. Tai paprasčiausias pasiteisinimas, būdas parodyti, kad tai, ką ji 
daro, yra gerbtina. 

— Ką ji daro? 

— Ieško, kaip patirti jaudulį. Patiria pasitenkinimą, klausydamasi 
žudiko fantazijų. Mėgsta įlįsti į jo galvą, apsidairyti, pamatyti jo akimis. 
Sužinoti, ką reiškia būti monstru. 

— Iš tavo kalbos atrodo, kad ji yra viena iš jų. 


— Galbūt ji norėtų būti. Mačiau jos laiškus, rašytus Hoitui, kai 


* Jeffrey Dahmer ir Jahn Wayne Gacy — JAV serijiniai žudikai. 
** Josef Mengele — vyriausiasis Osvencimo koncentracijos stovyklos (Lenkijoje) medikas, 
naudojęs kalinius medicininiams bandymams. 

jis buvo kalėjime. Primygtinai jį ragino, kad papasakotų jai visas savo 
žudymų smulkmenas. O taip, ji mėgsta smulkmenas. 

— Daugelis žmonių smalsauja sužinoti apie šiurpius dalykus. 

— Jai tai daugiau negu smalsumas. Ji nori žinoti, kaip jautiesi 
pjaudamas odą ir stebėdamas kraujuojančią auką. Ką reiškia mėgautis 
ta didžiausia galia. Ji taip trokšta kiekvienos detalės, kaip vampyras 
trokšta kraujo. — Ricoli parylėjo. Ir apstulbusi susijuokė. — Žinai, aš 
ką tik kai ką suvokiau. Kad ji būtent tokia ir yra — vampyrė. Jiedu su 
Hoitu minta vienas kitu. Jis pasakoja jai savo fantazijas, ji jam sako, kad 
gerai mėgautis jomis. Kad gerai užsidegti galvojant, kaip pjauni kam 
nors gerklę. 

— O dabar ji lanko mano motiną. 

— Taip. — Ricoli žvilgtelėjo į ją. — Įdomu, kokiomis fantazijo- 
mis jos dalijasi. 

Mora galvojo apie nusikaltimus, už kuriuos buvo nuteista Amaltė- 
ja Lenk. Įdomu, kokios mintys pynėsi jos galvoje, kai kelkraštyje paėmė 
pavėžėti tas dvi seseris. Ar jautė išankstinį virpulį, svaiginamą galios 
plūstelėjimą? 

— Vien faktas, kad O'Donel nutaria, jog verta lankyti Amaltėją, 
turėtų tau kai ką sakyti, — pareiškė Ricoli. 

— Ką tai turėtų man sakyti? 

— O'Donel negaišra laiko su įprastais žudikais. Jai nerūpi vyru- 
kas, kuris apiplėšimo metu nušauna kažkokį „7-Eleven“ parduotuvėlės 
pardavėją. Arba vyras, kuris užsiutęs ant savo Žmonos nustumia ją 
laiptais žemyn. Ne, ji leidžia laiką su tokiais gyvatėmis, kurie žudo, 
kad patirtų malonumą. Su tokiais, kurie dar papildomai sukteli peilį, 
nes patinka jausti, kaip tas gremžia kaulą. Ji leidžia laiką su ypatingais 
žudikais. Su išsigimėliais. 


Mano motina, pagalvojo Mora. Ar ji taip par išsigimėlė? 


„+ž, 


Daktarės Džoisės O'Donel namas Kembridže buvo didelis baltas ko- 
lonijinio stiliaus pastatas, apsuptas įžymių kaimynų, įsikūrusių Bretlio 
gatvėje. Kaltinio metalo tvora supo priekinį kiemą su nepriekaištin- 
ga veja ir medžio žievės mulčiu padengtomis gėlių lysvėmis, kuriose 
paklusniai žydėjo krūminės rožės. Tai buvo metodiškai prižiūrimas 
darželis, jokia netvarka neleistina, ir, artindamasi prie paradinių durų 
granito plytelėmis klotu takeliu, Mora jau matė šio namo gyventoją. 
Gerai prisižiūrinti, dailiai apsirengusi. Protas toks organizuotas, kaip ir 
jos darželis. 

Duris atidariusi moteris buvo kaip tik tokia, kokią Mora ir įsi- 
vaizdavo. 

Daktarės O'Donel plaukai buvo pelenų spalvos, oda blyški, be 
trūkumų. Mėlyna standžios medvilnės palaidinė sukišta į išlygintas 
baltas kelnes, specialiai pritaikyta lieknai talijai išryškinti. Jos žvilgsnyje 
Mora įžiūrėjo mažai šilumos. Greičiau tos moters akyse matėsi veriantis 
smalsumas. Mokslininkės žvilgsnis, įvertinantis naują egzempliorių. 

— Daktarė O'Donel? Aš esu Mora Ailz. 

O Donel atsakė trumpu rankos paspaudimu. 

— Užeikite. 

Mora įžengė į namą tokį pat šaltai elegantišką, kaip ir jo savininkė. 
Šilrą koloritą suteikė tiktai rytietiški kilimai, dengiantys tamsias tikme- 


džio medienos grindis. O'Donel nusivedė ją iš prieškambario į oficialią 

svetainę, kurioje Mora, jausdama nerimą, atsisėdo ant baltu šilku ap- 
trauktos sofos. O'Donel pasirinko fotelį tiesiai priešais ją. Jas skyrė pali- 
sandro kavos staliukas su krūva aplankų ir skaitmeniniu magnetotonu. 
Nors pastarasis nebuvo įjungtas, tai buvo dar viena detalė, kuri didino 
Moros nuogąstavimus. 

— Dėkoju, kad priimate mane, — pasakė Mora. 

— Man buvo smalsu. Norėjau pamatyti, kaip atrodo Amaltėjos 
dukra. Aš žinau apie jus, daktare Ailz, bet tik iš laikraščių. — Ji atsi- 
lošė fotelyje, atrodė, jautėsi visiškai patogiai. Dėkinga namų aplinka. 
Paslaugas ji teikė, Mora tebuvo prašytoja. — Nežinau nieko apie jus 
asmeniškai. Tačiau norėčiau sužinoti. 

— Kodėl? 

— Esu gerai susipažinusi su Amaltėja. Negaliu nesidomėti, ar... 

— Kokia mama, tokia ir dukra? 

O'Donel išrietė vieną grakštų antakį. 

— Čia jūsų žodžiai, ne mano. 

— Tai ir paaiškina jūsų smalsumo priežastį. Tiesa? 

— O kokia jūsų priežastis? Kodėl esate čia? 

Mortos žvilgsnis nukrypo į paveikslą virš židinio. Moderni aliejinė 
tapyba, juodi ir raudoni brūkšniai. Ji tarė: 

— Aš noriu žinoti, kas iš tiesų yra ta moteris. 

— Jūs žinote, kas ji yra. Tik nenorite tuo patikėti. Nenorėjo nė 
jūsų sesuo. 

Mora suraukė kaktą. 

— Jūs buvote susitikusi su Ana? 

— Ne, iš tikrųjų mes niekada nebuvome susitikusios. Tačiau maž- 
daug prieš keturis mėnesius man paskambino moteris ir prisistatė kaip 
Amaltėjos dukra. Aš turėjau vykti į teismą Oklahomoje, todėl negalėjau 
su ja susitikti. Mes pasikalbėjome telefonu. Ji buvo aplankiusi motiną 
Framingamo MC, todėl žinojo, kad esu Amaltėjos psichiatrė. Norėjo 
daugiau apie ją sužinoti. Apie Amaltėjos vaikystę, jos šeimą. 


— lr jūs visa tai žinote? 

— Kai ką iš mokyklos įrašų. Kai ką ji pati papasakojo sąmonės 
prošvaistės akimirkomis. Aš žinau, kad ji gimė Lovele. Kai buvo maž- 
daug devynerių metų, mirė jos motina ir ji išvyko gyventi su savo dėde 
ir pusbroliu į Meiną. 

Mora pakėlė akis. 

— Į Meiną? 

— Taip. Ji baigė vidurinę mokyklą miestelyje, kurio pavadini- 
mas — Foks Harboras. 

Dabar suprantu, kodėl Ana pasirinko tą miestelį. Aš sekiau Anos 
pėdomis, ji sekė mūsų motinos pėdomis. 

— Po vidurinės mokyklos duomenų nėra, — kalbėjo O'Do- 
nel. — Mes nežinome, nei kur ji po to išvyko, nei kaip ji gyveno. 
Greičiausiai tada ir prasidėjo šizofrenija. Paprastai ji pasireiškia pilna- 
metystės pradžioje. Turbūt Amaltėja daugybę metų inertiškai plaukė 
pasroviui ir galų gale tapo tokia, kokią matote šiandien. Išsekusi ir 
reginti haliucinacijas. — O'Donel pažvelgė į Morą. — Gana liūdnas 
vaizdas. Jūsų seseriai buvo sunku pripažinti, kad čia tikrai jos motina. 

— Aš žiūriu į ją ir nematau nieko pažįstamo. Nieko, kas būtų 
manyje. 

— O aš matau panašumą. Ta pati plaukų spalvą. Toks pat žandi- 
kaulis. 

— Mes niekuo nepanašios. 

— Jūs iš tikrųjų nepastebite? — O'Donel palinko į priekį ir įdė- 
miai žvelgė į Morą. — Pasakykite man kai ką, daktare Ailz. Kodėl jūs 
pasirinkote patologiją? 

Sugluminta tokio klausimo, Mora tiktai spoksojo į ją. 

— Jūs galėjote pasukti į bet kurią medicinos sritį. Akušeriją, 
pediatriją. Galėtumėte dirbti su gyvais pacientais, tačiau pasirinkote 
patologiją. Konkrečiai teismo medicinos ekspertizę. 

— Kokia jūsų klausimo prasmė? 

— Prasmė ta, kad jus kažkaip traukia mirusieji. 


— Tai absurdiška. 

— Tai kodėl pasirinkote šią sritį? 

— Nes mėgstu aiškius atsakymus. Nemėgstu spėlionės žaidimų. 
Mėgstu matyti diagnozę po savo mikroskopo objektyvu. 

— Nemėgstate neaiškumo. 

— O kas jį mėgsta? 

-— Tuomet jūs galėjote pasirinkti matematiką arba inžineriją. 
Tiek daug kitų su tikslumu susijusių sričių. Aiškūs atsakymai. Tačiau 
jūs štai esate teismo medicinos ekspertų tarnyboje, bendraujate su la- 
vonais. — (O'Donel padarė pauzę. Tyliai paklausė: — Ar jūs kada nors 
tuo mėgaujatės? 

Mora pažiūrėjo jai tiesiai į akis. 

— Ne. 

— Pasirinkote profesiją, kuri jums neteikia malonumo? 

— Aš pasirinkau sunkumus. Tame yra pasitenkinimas. Net jeigu 
pati užduotis nemaloni. 

— Tačiau nejaugi jūs nesuprantate, ką aš noriu pasakyti? Jūs tei- 
giate, kad Amaltėjoje Lenk nematote nieko pažįstamo. Žiūrite į ją ir 
turbūt regite kažkokį siaubingą žmogų. Arba bent jau moterį, kuri pa- 
darė siaubingą nusikaltimą. Yra žmonių, kurie žiūri į jus, daktare Ailz, 
ir galbūt galvoja tą patį. 

— Jūs niekaip negalite mūsų lyginti. 

— Ar žinote, už ką buvo nuteista jūsų motina? 

— Taip, man sakė. 

— Tačiau nematėte skrodimo išvadų? 

— Dar ne. 

— Aš mačiau. Vykstant teismo procesui kaltinamosios gynėjai pa- 
prašė manęs informuoti apie jūsų motinos psichinę būklę. Aš mačiau 
nuotraukas, peržiūrėjau įrodymus. Juk jūs žinote, kad aukos buvo dvi 
seserys? Jaunos moterys, kelkraštyje patekusios į keblią padėtį. 

— Taip. 

— Ir kad jaunesnioji buvo devintą mėnesį nėščia. 


— Aš visa tai žinau. 

— Vadinasi, žinote, kad jūsų motina greitkelyje paėmė tas dvi mo- 
teris pavėžėti. Ji nuveža jas už trisdešimties mylių į miške esančią pašiūrę. 
Ratų tvirtinimo raktu suskaldo joms kaukoles. O paskui veikia stebėti- 
nai — ir keistai — logiškai. Nuvažiuoja į degalinę ir prisipila kanistrą 
degalų. Grįžta į pašiūrę ir padega ją kartu su viduje gulinčiais dviem 
lavonais. — O'Donel atmetė galvą. — Argi jums tai neatrodo įdomu? 

— Man tai kelia pasibjaurėjimą. 

— Taip, tačiau kažkur viduje jaučiate dar kai ką, ko jūs netgi ne- 
norite pripažinti. Kad tai nėra vien sudėtingas galvosūkis — šie veiks- 
mai jus intriguoja. Tame yra kažkas, kas jus traukia, netgi jaudina. 

— Taip, kaip, matyt, jaudina jus? 

O'Donel neįsižeidė dėl tokios replikos. Ji nusišypsojo, laisvai pri- 
pažindama Moros pastabą. 

— Mano susidomėjimas yra profesinis. Toks mano darbas — ty- 
rinėti žmogžudysčių aktus. Aš tik noriu žinoti, dėl kokių priežasčių jūs 
domitės Amaltėja Lenk. 

— Prieš dvi dienas aš nežinojau, kas yra mano motina. Dabar 
stengiuosi susiremti su tiesa. Stengiuosi suprasti... 

— Kas jūs esate? — tyliai paklausė O Donel. 

Mora įdėmiai pažiūrėjo jai į akis. 

— Aš žinau, kas esu. 

— Ar esate tuo tikra? — O'Donel pasilenkė dar arčiau. — Kai 
būnate toje autopsijos laboratorijoje, argi niekada nepatiriate nė kruo- 
pelės jaudulio, apžiūrėdama aukos žaizdas, apibūdindama žudiko peilio 
dūrius? 

— Kodėl manote, kad turėčiau? 

— Jūs esate Amaltėjos duktė. 

— Aš esu biologinis atvejis. Ji manęs neaugino. 

O'Donel arsilošė fotelyje ir tyrinėjo ją šaltomis vertinančiomis 
akimis. 

— Jūs žinote, kad yra genetinis dėmuo, lemiantis smurtą? Kad kai 


kurios šeimos jį nešiojasi savo DNR? 

Mora prisiminė, ką Ricoli jai sakė apie daktarę O Donel: Jai tai 
daugiau negu smalsumas. Ji nori žinoti, kaip jautiesi pjaudamas odą ir 
stebėdamas kraujuojančią auką. Ką reiškia mėgautis ta didžiausia galia. 
Ji taip trokšta kiekvienos detalės, kaip vampyras trokšta kraujo. Dabar 
Mora įžvelgė O'Donel akyse tą alkio žibėjimą. Ši moteris patiria ma- 
lonumą bendraudama su pabaisomis, pagalvojo Mora. Ir tikisi, kad 
surado dar vieną. 

— Aš atėjau pasikalbėti apie Amaltėją, — pasakė Mora. 

— Argi ne apie ją diskutavome? 

— Anot Framingamo MCI, jūs aplankėte ją mažiausiai tuziną 
kartų. Kodėl tiek daug? Be abejo, ne jos naudai. 

— Kaip tyrinėtoja, aš domiuosi Almatėja. Noriu suprasti, kas ska- 
tina žmones žudyti. Kodėl tuo metu jie jaučia malonumą. 

— Sakote, kad ji taip elgėsi dėl malonumo? 

— Na, o jūs žinote, kodėl ji žudė? 

— Ji yra neabejotinai psichiškai nesveika. 

— Dauguma psichiškai nesveikų žmonių nežudo. 

— Tačiau jūs sutinkate, kad ji tokia? 

O'Donel dvejojo. 

— Atrodytų, kad taip. 

— Lyg ir nesate visiškai tikra. Netgi po visų apsilankymų? 

— Jūsų motinai kai kas daugiau negu psichozė. O kalbant apie 
nusikaltimą, yra šis tas daugiau, negu matosi iš pirmo žvilgsnio. 

— Ką norite pasakyti? 

— Jūs sakote, kad jau žinote, ką ji padarė. Arba bent jau kaltintojo 
tvirtinimą, ką ji padarė. 

— Įrodymai pakankamai svarūs, kad ji būtų pripažinta kalta. 

— O, buvo daugybė įrodymų. Jos automobilio numerio lentelė, 
užfiksuota degalinės vaizdo kameros. Tų moterų kraujas, likęs ant ratų 
tvirtinimo rakto. Jų piniginės bagažinėje. Tačiau jūs turbūt negirdėjote 
apie štai ką. — O Donel nuo kavos staliuko paėmė vieną aplanką ir 
padavė Morai. — Tai iš nusikaltimų tyrimo laboratorijos Virdžinijoje, 


kur Amaltėja buvo suimta. 

Mora atvertė aplanką ir pamatė balto sedano su Masačusetso nu- 
merio lentele nuotrauką. 

— Čia tas automobilis, kurį vairavo Amaltėja, — pasakė O'Donel. 

Mora atvertė kitą lapą. Jame buvo pirštų atspaudų tyrimo api- 
bendrinimas. 

— Automobilyje rasta nemažai pirštų atspaudų, — kalbėjo 
O'Donel. — Ant užpakalinės sėdynės diržų sagčių atspaudus paliko 
abi aukos, Niki ir Teresa Vels, o tai rodo, kad jos sėdėjo automobilio 
gale ir prisisegė saugos diržus. Be abejo, Amaltėjos pirštų atspaudai likę 
ant vairo ir ant pavarų perjungimo svirties rankenos. — O'Donel pa- 
tylėjo. — Ir yra ketvirta pirštų atspaudų serija. 

— Ketvirta serija? 

— Štai ten, tose išvadose. Jie rasti ant daiktinės skyrelio. Ant abie- 
jų automobilio durelių ir ant vairo. Taip ir nepavyko nustatyti, kieno 
šie atspaudai. 

— Tai nieko nereiškia. Galbūt darbavosi mechanikas ir juos paliko. 

— Viena iš galimybių. Dabar pažiūrėkite į plaukų ir pluoštų ty- 
rimų išvadas. 

Mora atvertė kirą lapą ir pamatė, kad ant užpakalinės sėdynės 
buvo rasta šviesių plaukų. Jie atitiko Teresos ir Niki Vels plaukus. 

— Nematau nieko stebėtino. Žinome, kad automobilyje buvo 
aukos. 

— Tačiau atkreipkit dėmesį, kad nė vieno jų plauko nerado ant 
priekinės sėdynės. Pagalvokite. Dvi moterys įstrigusios kelkraštyje. 
Kažkas sustoja, pasisiūlo pavėžėti. Ir ką daro seserys? Jos 26/ sėdasi ant 
užpakalinės sėdynės. Atrodo šiek tiek nemandagu, ar ne? Palikti vairuo- 
toją vieną priekyje. Nebent... 

Mora pažiūrėjo į ją. 

— Nebent kažkas jau sėdėjo ant tos priekinės sėdynės? 

(OO Donel atsilošė patenkintai šypsodamasi. 

— Čia ir yra kankinantis klausimas. Klausimas, į kurį teisme taip 


ir nebuvo atsakyta. Stai kodėl aš vis einu ir einu pas jūsų motiną. Noriu 

sužinoti tai, ko policija nesiteikė išsiaiškinti. Kas sėdėjo priekyje sėdy- 
nės šalia Amaltėjos? 

— Ji nepasakė jums? 

— Jo pavardės — ne. 

Mora spoksojo į ją. 

— Jo? 

— Aš tiktai nuspėju lytį. Tačiau esu tikra, kad tuo metu, kai 
Amaltėja pastebėjo ant kelio tas dvi moteris, su ja važiavo dar kažkas. 
Kažkas padėjo jai susitvarkyti su aukomis. Kažkas pakankamai stiprus, 
kad padėtų sumesti į pašiūrę kūnus ir juos padegti. — O'Donel stabte- 
lėjo. — Tai jis mane domina, daktare Ailz. Tai jį noriu surasti. 

— Jūsų visi apsilankymai pas Amaltėją — jie buvo netgi ne dėl jos. 

— Psichinė liga manęs nedomina. Domina blogis. 

Mora žiūrėjo į ją ir galvojo: „Taip, žinoma. Tau smagu prisiartinti 
prie jo, kad gautum jį paliesti, pauostyti. Ne Amaltėja traukia tave. Ji 
tiktai tarpininkė, ta, kuri gali suvesti tave su tikruoju tavo troškimo 
objektu.“ 

— Bendrininkas, — tarė Mora. 

— Mes nežinome, nei kas jis, nei kaip jis atrodo. Tačiau tavo 
motina žino. 

— Tuomet kodėl ji nepasako jo pavardės? 

— Tai mane ir domina: kodėl ji slepia ji? Ar jo bijo? Ar dengia jį? 

— Jūs net nežinote, ar šitas asmuo egzistuoja. Turite tiktai neatpa- 
žintus pirštų atspaudus. Ir spėjimą. 

— Daugiau negu spėjimą. Tas Žvėris yra realus. — O'Donel pasi- 
lenkė į priekį ir tyliai, beveik slapta, pasakė: — Ji šitą vardą minėjo, kai 
buvo areštuota Virdžinijoje. Kai policija ją kvotė. Ji sakė, cituoju: „Žvėris 
man liepė taip daryti“, citatos pabaiga. Jis liepė jai nužudyti tas moteris. 

Po to trukusioje tyloje Mora girdėjo savo širdies plakimą lyg grei- 
tėjantį būgno daužymą. Ji nurijo seiles. Pasakė: 

— Mes kalbame apie šizofrenikę. Moterį, kuri turbūt patiria klau- 


sos haliucinacijas. 

— Arba ji kalba apie kažkokį tikrą žmogų. 

— Zvėrį? — Mora prisivertė nusijuokti. — Galbūt asmeninis 
demonas. Monstras iš jos košmarų. 

— Kuris palieka pirštų atspaudus. 

— Neatrodo, kad tai įtikino prisiekusiuosius. 

— Jie ignoravo tą įrodymą. Aš dalyvavau teismo procese. Stebė- 
jau, kaip kaltintojas dėstė savo argumentus prieš tokią psichozės pa- 
veiktą moterį, netgi jis turėjo žinoti, kad ji neatsakė už savo veiksmus. 
Tačiau ji buvo patogus taikinys, lengvas nuosprendis. 

— Net jeigu ji akivaizdžiai psichiškai nesveika. 

— O, niekas neabejojo, kad ji buvo psichiškai nesveika ir girdėjo 
balsus. Tie balsai galėjo tau klykti, kad sutraiškytum moters smegeninę, 
kad sudegintum jos kūną, tačiau prisiekusieji vis tiek teigė, kad sugeba 
atskiri, kas gera ir kas bloga. Amaltėja buvo kaltintojo kamuolio dėji- 
mas iš viršaus, tad taip jie ir padarė. Neteisingai išsiaiškino. Pražiūrėjo 
jį. — O Donel arsilošė krėsle. — O jūsų motina yra vienintelė, kuri 


žino, kas jis. 


Buvo beveik šešta valanda, kai Mora sustojo už teismo medicinos eks- 
pertų pastato. Aikštelėje tebestovėjo du automobiliai — Jošimo mėlyna 
„Honda“ ir daktaro Kostaso juodas „Saab“. Turbūt yra vėlyvas skro- 
dimas, pagalvojo ji, ir dilgtelėjo kaltės jausmas, nes šiandien ji turėjo 
budėti, bet pasiprašė, kad kolegos ją pavaduotų. 

Mora atsirakino užpakalines duris, įėjo į pastatą ir nužingsniavo 
tiesiai į savo kabinetą, nesutikdama nė vieno žmogaus. Ant rašomojo 
stalo rado tai, dėl ko čia atėjo: du aplankus, ant kurių buvo priklijuotas 
„Post-it“ lapelis su Luizės prierašu: Jūsų prašyti dokumentai. Mora atsi- 
sėdo prie stalo, giliai įkvėpė ir atvertė pirmąjį aplanką. 

Jis buvo skirtas vyresniajai seseriai, Teresai Vels. Viršutiniame lape 
užrašyta aukos vardas ir pavardė, bylos numeris ir lavono skrodimo 


data. Patologo, daktaro Džeimso Hobarto, ji nepažinojo, tačiau atvyko 

čia dirbti vos prieš dvejus metus, o šio skrodimo išvados buvo penkerių 
metų senumo. Atsivertė išspausdintas daktaro Hobarto diktuotas iš- 
vadas. 

Velionė apkūni, amžius nežinomas, penkių pėdų ir penkių colių ūgio, 
sveria šimtą penkiolika svarų. Galutinė asmens tapatybė nustatyta pagal 
dantų rentgenogramas, pirštų atspaudai neužfiksuoti. Pažymėtinos didžiu- 
lės nudegimo žymės ant liemens ir galūnių, stipriai apanglėjusi oda ir atsi- 
vėrę raumenų masyvai. Veidas ir torso priekis iš dalies nepaliesti. Drabužių 
liekanos išlikusios: šešto dydžio „Gap“ mėlyni džinsai, kurių užtrauktukas 
ir spaustukai neatsegti, bei suanglėję baltas nertinis ir liemenėlė, kurios 
kabliukai taip pat neatsegti. Patikrinus kvėpavimo takus, suodžių nuosėdų 
nerasta, karboksihemoglobino koncentracija kraujyje minimali. 

Tuo metu, kai jos kūnas buvo padegtas, Teresa Vels nebekvėpavo. 
Daktaro Hobarto pateikta rentgenogramos interpretacija atskleidė mir- 
ties priežastį. 

Kaukolės šoninė ir priekinė-užpakalinė rentgenografijos parodo 
įdubusį ir sutrupintą dešinės pusės momens lūžimą su keturių centimetrų 
pločio pleištinės formos fragmentu. 

Greičiausiai smūgis į galvą ją ir nužudė. 

Išspausdintų išvadų apačioje, po daktaro Hobarto parašu, Mora 
išvydo pažįstamus inicialus. Padiktuotą tekstą užrašė Luizė. Patologai 
gali ateiti ir išeiti, tačiau Luizė buvo amžina šioje tarnyboje. 

Mora greitai pervertė kitus lapus aplanke. Viename buvo autop- 
sijos darbinis lapas, kuriame nurodyta visos atliktos rentgenogramos, 
kokie surinkti kraujo ir skysčių bei kitų žymių įrodymai. Administra- 
ciniuose lapuose užrašyta lavono laikymo sąlygos ir tvarka, asmeniniai 
daiktai ir autopsijoje dalyvavusiųjų pavardės. Hobarto asistentu buvo 
Jošimas. Mora nepažino ten dalyvavusio Fitėburgo policininko pavar- 
dės — kažkoks detektyvas Svigertas. 

Ji atvertė aplanko pabaigą, kur buvo nuotrauka. Stabtelėjo pri- 
kaustyta vaizdo. Liepsnose apanglėjo Teresos Vels galūnės ir atsivėrė 


torso raumenys, tačiau keista, kad jos veidas buvo nepaliestas, ir ne- 

abejotinai tai buvo moters veidas. Tiktai trisdešimt penkerių metų am- 
žiaus, pagalvojo Mora. Aš jau pragyvenau penkeriais metais ilgiau už 
Teresą Vels. Jeigu ji būtų gyvenusi, dabar būtume bendraamžės. Jeigu 
tą lapkričio dieną nebūtų subliūškusi padanga. 

Ji užvertė Teresos aplanką ir pasiėmė antrąjį. Prieš jį atversdama 
luktelėjo, norėjo nutolinti siaubingus vaizdus. Prisiminė apdegusį la- 
voną, kurį prieš metus pati skrodė, ir dvoką, įsigėrusį į jos plaukus bei 
drabužius, išlikusį net išėjus iš patalpos. Paskui visą vasarą ji vengė prisi- 
artinti prie savo užpakaliniame kieme esančių grotelių, nes negalėjo pa- 
kelti kepamos mėsos kvapo. Dabar atsivertusi Niki Vels aplanką, Mora 
beveik vėl suuodė tą sugrįžtantį iš atminties kvapą. 

Nors Teresos veidas beveik nebuvo paliestas ugnies, to negalėjai 
pasakyti apie jos jaunesniąją seserį. Tik pusiau sudeginusios Teresą, 
liepsnos visą savo įniršį nukreipė į Niki Vels kūną. 

Subjektas smarkiai apanglėjęs, krūtinės ir pilvo sienelės dalys visis- 
kai sudegusios, atidengusios pilvo vidaus organus. Taip pat išdegę veido ir 
skalpo minkštieji audiniai. Matosi kaukolės skliauto sritys bei sutraiškytų 
veido kaulų padarytos žaizdos. Drabužių visiškai nelikę, tačiau rentge- 
nogramoje penktojo šonkaulio lygyje matyti žvilgantys smulkūs metaliniai 
objektai, kurie gali būti liemenėlės kabliukai, ir pavienė metalinė detalė 
ant gaktos. Pilvo rentgenogramoje matosi ir kito skeleto — embriono — 
liekanos jo kaukolės skersmuo atitinka maždaug trisdešimt šešių savaičių 
nėštumo laikotarpį... 

Žudikas turėjo aiškiai matyti, kad Niki Vels nėščia. Tačiau jos 
padėtis nesukėlė jokio gailesčio, jokių nuolaidų jai ir jos negimusiam 
kūdikiui. Nusviedė miške į bendrą laužą lavonams deginti. 

Ji atvertė kitą lapą. Susiraukė skaitydama kitą skrodimo išvadų 
sakinį. 

Rentgenogramoje aiškiai nėra embriono dešiniojo blauzdikaulio, 
šeivikaulio ir čiurnikaulių. 

Iušinuku pažymėta žvaigždutė ir pakeverzota pastaba: „Žiūr. Prie- 


dą.“ Ji greitai atvertė pridėtą lapą ir perskaitė: 

Embriono anomalija pažymėta ambulatorijos akušerio įraše, pas 
kurį subjektas lankėsi prieš tris mėnesius. Antro trimestro metu atliktas 
ultragarsinis tyrimas parodė, kad embrionas neturėjo dešinės apatinės ga- 
lūnės, tikriausiai dėl amniono“ sąaugų. 

Vaisiaus apsigimimas. Likus keliems mėnesiams iki mirties, Niki 
Vels sužinojo, kad jos kūdikis gims be dešinės kojos, bet vis dėlto ji nu- 
sprendė tęsti nėštumą. Išsaugoti kūdikį. 

Mora žinojo, kad bus sunkiausia pamatyti paskutinius aplanko la- 
pus. Ji nebuvo linkusi išvysti nuotraukos, tačiau prisivertė ją atversti. Pa- 
matė pajuodusias galūnes ir torsą. Tai nebuvo gražutė, žydinti nėščia mo- 
teris, tik suanglėjusi kaukolė, nuo žudiko kirčio įdubusiais veido kaulais. 

Tai padarė Amaltėja Lenk. Mano motina. Sutraiškė jų kaukoles ir 
nutempė kūnus į pašiūrę. Ar apliejusi lavonus benzinu, įbrėžusi degtuką 
ji patyrė jaudulį, žiūrėdama, kaip plykstelėjo liepsnos? Ar užsibuvo prie 
degančios pašiūrės, kvėpdama svylančių plaukų ir mėsos dvoką? 

Mora nebepajėgė ilgiau žiūrėti į tą vaizdą ir užvertė aplanką. Nu- 
kreipė dėmesį į du didžiulius vokus su rentgenogramomis, kurie taip 
pat gulėjo ant stalo. Nusinešė juos prie peržiūros langelio ir prisegė 
Teresos Vels galvos ir kaklo nuotraukas. Lempos blykstelėjo, apšviesda- 
mos vaiduokliškus kaulo šešėlius. Rentgenogramas buvo daug lengviau 
žiūrėti negu nuotraukas. Kai nematai kūno, lavonai netenka galios kelti 
siaubą. Visi skeletai atrodo vienodi. Ant peržiūros langelio matoma 
kaukolė galėjo būti bet kurios moters — mylėtos arba nepažįstamos. 
Mora įdėmiai žiūrėjo į sulaužytą kaukolės skliautą, į kaulo trikampį, 
įspraustą po kaukolės plokštuma. Čia būta ne slystamojo smūgio, o 
tyčinio ir žiauraus, po kurio kaulas labai giliai įsmigo į momens sritį. 

Ji iškėlė Teresos rentgeno nuotraukas, pasiėmė antrą voką, kuria- 
me buvo kita rentgenogramų pora, ir prisegė jas prie peržiūros langelio. 
Čia buvo Niki kaukolė. Kaip ir jos sesuo, Niki patyrė smūgį į galvą, 


tačiau jai kirsta į kaktą, įlenktas kaktikaulis, taip žiauriai sumaltos abi 


* Amnionas — vandenmaišis, kuris supa vaisiaus vandenis. 

akiduobes, jog akys turėjo trūkti savo įdubose. Niki Vels turėjo matyti 
artėjantį smūgį. 

Mora nuėmė kaukolės nuotraukas.ir prisegė kitą jų porą. Šiose 
matėsi Niki stuburas ir dubuo, stulbinamai nepaliesti ugnies sunioko- 
tame kūne. Ant dubens gulėjo embriono kauliukai. Nors liepsnos su- 
lydė motiną ir kūdikį į vieną suanglėjusią masę, rentgenogramoje Mora 
regėjo dvi atskiras asmenybes. Dvi kaulų grupes, dvi aukas. 

Matėsi ir dar kai kas: ryški dėmelė, kuri išsiskyrė netgi susipynusių 
šešėlių raizgyne. Virš Niki Vels gaktikaulio buvo adatos plonumo arplai- 
ša. Mažytė metalo šukelė? Galbūt kas nors iškrito iš viršutinių drabu- 
žių — užtrauktuko dalis, segtukas — ir prilipo prie apdegusios odos? 

Voke Mora rado šoninę torso nuotrauką. Prisegė ją šalia fronta- 
laus vaizdo. Metalinė arplaiša buvo ir lateralinėje nuotraukoje, tačiau 
dabar matėsi, kad ji gulėjo ne ant gaktikaulio: atrodė, kad įsmigusi į 
patį kaulą. 

Ji išėmė iš Niki voko visas rentgenogramas ir prisegė iš karto po 
dvi. Pamatė tas dėmeles, kurias daktaras Hobartas buvo pastebėjęs krū- 
tinės rentgenogramoje: žvilgančias kilpeles, ženklinančias liemenėlės 
susegimo kabliukus. Šoninėse nuotraukose tos pačios metalinės kilpe- 
lės aiškiai buvo virš tos vietos esančiame minkštajame audinyje. Ji vėl 
įkišo dubens nuotraukas ir įdėmiai žiūrėjo į metalinę arplaišą, įsmigusią 
į Niki Vels gaktikaulį. Nors daktaras Hobartas minėjo ją savo ataskai- 
toje, tačiau galutinėse išvadose daugiau nieko apie tai nepasakė. Turbūt 
manė, kad tai nereikšminga smulkmena. Ir kodėl gi ne, kai matai visus 
kitus šiurpius padarinius? 

Skrodimo metu Hobartui padėjo Jošimas, galbūt jis prisimintų tą 
atvėjį. 

Ji išėjo iš kabineto ir pasuko laiptinėje prie dvivėrių durų į autop- 
sijos patalpą. Laboratorija buvo tuščia, po darbo dienos visi paviršiai 
švariai nuvalyti. 

— Jošimai? — šūktelėjo ji. 


Ji užsimovė antbačius, nuėjo per laboratoriją, pro tuščius nerū- 

dijančio plieno stalus ir pastūmė dar vienas dvivėres duris, vedančias į 
pristatymo barą. Pravėrusi duris į šaltąją patalpą, apsidairė. Joje buvo 
tik numirėliai — du balti maišai ant greta sustatytų vežimėlių. 

Ji uždarė duris ir pastovėjo tuščiame skyriuje, klausydamasi, bene 
išgirs balsus, žingsnius — bet ką, kas patikintų, jog pastate kas nors 
dar yra. Tačiau girdėjosi tik šaldytuvo ūžimas ir kažkur gatvėje silpna 
greitosios pagalbos automobilio dejonė. 

Maryt, Kostasas ir Jošimas jau buvo išėję. 

Kai po penkiolikos minučių ir ji išėjo iš pastato, pamatė, kad 
„Saab“ ir „Toyota“ jau iš tikrųjų nebebuvo, belikęs jos juodas „Lexus“, 
o aikštelėje dar stovėjo trys morgo furgonai su užrašais — TEISMO ME- 
DICINOS EKSPERTŲ TARNYBA, MASACUSETSO VALSTIJA. Visur tamsu, o jos 
automobilis stovėjo vienišas geltoname šviesos rate po gatvės žibintu. 

Teresos ir Niki vaizdai tebestovėjo akyse. Einant prie „Lexus“, 
kiekvienas šešėlis, kiekvienas atklydęs šlamesys, kiekvienas krustelėjimas 
vertė suklusti. Likus vos keliems žingsniams iki automobilio, ji sustojo ir 
įsmeigė akis į keleivio pusės dureles. Plaukai ant pakaušio staiga pašiurpo. 
Visi aplankai išslydo iš nutirpusių rankų, aplinkui išsibarstė popieriai. 

Ant automobilio spindinčio paviršiaus matėsi išvagoti trys lygiag- 
retūs brėžiai. Letenos nagų žymė. 

Dink iš čia. Lėk į vidų. 

Ji greitai apsisuko ir metėsi atgal prie pastato. Stovėjo prie užra- 
kintų durų grabaliodama raktus. Kur jis, kur tas, kurio reikia? Pagaliau 
suradusi, įgrūdo jį į raktaskylę ir nėrė vidun, užtrenkdama už savęs du- 
ris. Ir užvirto ant jų visu svoriu, tarsi sustiprindama užtvarą. 

Pastate buvo taip tylu, kad girdėjosi jos pačios paniškas kvėpavimas. 

Ji nubėgo koridoriumi į savo kabinetą ir užsirakino viduje. Tik 
tada, atsidūrusi savoje aplinkoje, pajuto, kaip pulsas liovėsi šuoliuoti, 
rankos liovėsi drebėti. Ji nuėjo prie savo stalo, pakėlė telefono ragelį ir 


paskambino Džeinei Ricoli. 

— Pasielgei tiksliai taip, kaip reikėjo. Nulėkei po velnių ir užsidarei 
saugioje vietoje, — įvertino padėtį Ricoli. 

Mora sėdėjo prie savo stalo ir spoksojo į suglamžytus popierius, ku- 
riuos Ricoli surinko automobilių aikštelėje. Bet kaip sudėta šūsnis lapų, 
iškritusių iš Niki Vels aplanko — visi susitepę, suminti iš panikos. Netgi 
dabar, saugiai sėdėdama su Ricoli, Mora vis dar jautė patirtą šoką. 

— Ar ant mano durelių radai kokius nors pirštų atspaudus? — pa- 
klausė Mora. 

— Keletą. Kaip rastum ant bet kurio automobilio durelių. 

Ricoli pristūmė kėdę prie pat Moros rašomojo stalo ir atsisėdo. 
Susidėjo ant patogiai atsikišusio pilvo rankas. Mama Ricoli, nėščia ir 
apsiginklavusi, pagalvojo Mora. Ar berastum mažiau tinkamą gelbėto- 
ją, atskubantį man į pagalbą? 

— Kiek laiko tavo automobilis išstovėjo aikštelėje? Sakei, kad at- 
važiavai apie šeštą. 

— Bet tie brėžiai galėjo atsirasti dar prieš man čia atvažiuojant. Aš 
kasdien nenaudoju keleivio pusės durelių. Prieinu tik tada, kai reikia 
susidėti nusipirktą maistą ar panašiai. Šią naktį pastebėjau tik todėl, kad 
taip stovėjo automobilis. Ir tiesiai po gatvės žibintu. 

— Kada paskutinį kartą matei tas dureles? 

Mora prispaudė prie smilkinių pirštus. 


— Žinau, kad vakar rytą jos buvo lygios. Kai išvažiavau iš Meino. 

Ant priekinės sėdynės padėjau savo kelioninį krepšį. Būčiau tada pa- 
stebėjusi įbrėžimus. 

— Gerai. Vadinasi, vakar parvažiavai namo. Kas po to? 

— Automobilis visą naktį stovėjo mano garaže. O paskui, šį rytą, 
važiavau į Šrioder Plaza susitikti su tavimi. 

— Kur jį pastatei? 

— Tame garaže netoli policijos centrinės būstinės. Prie Kolumbo 
prospekto. 

— Ir jis išstovėjo jame visą popietę. Kol mes buvome išvažiavusios 
į kalėjimą. 

— Taip. 

— Žinok, tas garažas yra visiškai kontroliuojamas. 

— Tikrai? Aš nepastebėjau... 

— O kur paskui važiavai? Po to, kai grįžome iš Framingamo)? 

Mora užsikirto. 

— Daktare? 

— Važiavau susitikti su Džoise O'Donel. — Jųdviejų žvilgsniai 
susidūrė. — Nežiūrėk taip į mane. Aš turėjau su ja pasimatyti. 

— Ar ketinai man pasakyti? 

— Žinoma. Klausyk, man tiesiog reikėjo sužinoti daugiau apie 
savo motiną. 

Ricoli atsilošė, iš lūpų liko tiesutėlė linija. Ji nepatenkinta mani- 
mi, pagalvojo Mora. Liepė nesiartinti prie O'Donel, o aš nepaisiau jos 
patarimo. 

— Kiek laiko išbuvai jos namuose? — paklausė Ricoli. 

— Apie valandą. Džeine, ji man pasakė kai ką, ko nežinojau. 
Amaltėja užaugo Foks Harbore. Štai kodėl Ana važiavo į Meiną. 

— O kai išėjai iš O Donel? Kas vyko paskui? 

Mora atsiduso. 

— Važiavau tiesiai čia. 

— Nepastebėjai ko nors sekant paskui tave? 

— Kodėl turėčiau rūpintis ir dairytis? Mano galva per daug ap- 


krauta. 

Kurį laiką jos dėbsojo viena į kitą, nė viena nieko nesakė, dėl lan- 
kymosi pas O'Donel tarp jų vis dar jautėsi tvyranti įtampa. 

— Ar žinojai, kad jūsų apsaugos kamera sugedusi? — paklausė 
Ricoli. — Ta, kuri yra čia jūsų automobilių stovėjimo aikštelėje. 

Mora nusijuokė. Gūžtelėjo pečiais. 

— Ar žinai, kiek šiais metais buvo apkarpytas mūsų biudžetas? Ta 
kamera sugadinta prieš kelis mėnesius. Beveik matosi kabantys laidai. 

— Aš noriu pasakyti, kad ta kamera būtų nubaidžiusi daugumą 
vandalų. 

— Deja, nenubaidė. 

— Kas dar žino, kad kamera nebeveikia? Visi, kas dirba šioje tar- 
nyboje, taip? 

Morai dilgtelėjo neviltis. 

— Man nepatinka, ką turi galvoje. Daug žmonių pastebėjo, kad 
ji sugedusi. Policininkai. Morgo vairuotojai. Bet kas, pristatęs čia pa- 
laikus. Užtenka pakelti galvą, ir pamatysi. 

— Sakei, kad atvažiavusi aikštelėje radai du automobilius. Dakta- 
ro Kostaso ir Jošimo. 

— Taip. 

— O kai išėjai iš pastato apie aštuntą, jų nebebuvo. 

— Jie išvažiavo anksčiau už mane. 

— Tu gerai sutari su jais abiem? 

Mora nepatikėdama nusijuokė. 

— Juokauji, tiesa? Nes šitie klausimai absurdiški. 

— Ir manęs jie nežavi. 

— Tai kodėl klausi? Tu pažįsti daktarą Kostasą, Džeine. Ir Jošimą 
pažįsti. Negali laikyti jų įtariamaisiais. 

— Jie abu ėjo per tą aikštelę. Pro pat tavo automobilį. Daktaras 
Kostasas išvažiavo maždaug be ketvirčio septintą. Jošimas išvažiavo vė- 
liau, apie penkiolika minučių po septintos. 

— Kalbėjaisi su jais? 


— Jie abu man sakė, kad ant tavo automobilio nematė jokių 

įbrėžimų. Manykim, kad jie būtų matę. Jošimas tai tikrai, nes jo auto- 
mobilis stovėjo greta tavojo. 

— Mes kartu išdirbome beveik dvejus metus. Aš jį pažįstu. Tu 
taip pat. 

— Mes manome, kad pažįstame. 

Nereikia, Džeine, pagalvojo ji. Neversk manęs bijoti savo bendra- 
darbių. 

— Šiame pastate jis išdirbo aštuoniolika metų, — pasakė Ricoli. 

— Eibis irgi čia išdirbo beveik tiek pat. Ir Luizė. 

— Ar žinojai, kad Jošimas gyvena vienas? 

— Ir aš viena. 

— Jam keturiasdešimt aštuoneri, niekada nebuvo vedęs ir gyvena 
vienut vienas. Kasdien prisistato į darbą, ir — susigiedojote. Abu dir- 
bate su lavonais. Užsiimate ganėtinai bjauriais dalykais. Šitai judu ir 
susiejo. Visi tie siaubai, kuriuos tik tu ir jis temato. 

Mora galvojo apie valandas, kurias jiedu su Jošimu praleido toje 
patalpoje su plieniniais stalais ir aštriais instrumentais. Atrodė, kad jis 
visuomet anksčiau už ją numanė, ko jai prireiks. Taip, buvo ryšys, žino- 
ma, kad buvo, kadangi jie sudarė komandą. Tačiau nusimetę chalatus 
ir nusilupę antbačius kiekvienas ėjo pro duris ir suko savais keliais. 
Jiedu nebendravo, niekada po darbo net nesusėdo drauge ko nors pa- 
gurkšnoti. Mudu tuo ir panašūs, pagalvojo ji. Du vieniši žmonės, kurie 
susitinka tiktai prie lavonų. 

— Klausyk, — kalbėjo atsidusdama Ricoli. — Man patinka Jo- 
šimas. Nesinori netgi iškelti tokios galimybės. Tačiau man derėtų pa- 
mąstyti, antraip neatlikčiau savo darbo. 

— O rai reiškia — ką? Padaryti mane paranoike? Jau ir taip esu 


pakankamai išsigandusi, Džeine. Neversk manęs baimintis kaip tik tų 


žmonių, kuriais man reikia pasitikėti. — Mora susėmė nuo stalo po- 
pierius. — Ar baigei darbą prie mano automobilio? Norėčiau važiuoti 
namo. 


— Taip, baigta. Bet nesu labai tikra, ar tau reikėtų važiuoti namo. 

— Ką turiu daryti? 

— Yra kitų variantų. Galėtum eiti į viešbutį. Gali miegoti ant 
mano sofos. Aš ką tik kalbėjausi su detektyvu Balardu, ir jis minėjo, 
kad turi laisvą kambarį. 

— Kodėl kalbiesi su Balardu? 

— Jis kasdien klausinėja manęs apie bylą. Maždaug prieš valandą 
paskambino, pasakiau, kas atsitiko tavo automobiliui. Jis iš karto at- 
važiavo pažiūrėti. 

— Dabar jis aikštelėje? 

— Neseniai atsirado. Jis susirūpinęs, daktare. Aš taip pat. — Ri- 
coli patylėjo. — Tai ką tu nori daryti? 

| — Nežinau... 

— Na, turi kelias minutes apie tai pamąstyti. — Ricoli sunkiai 
atsistojo. — Eikš, palydėsiu tave. 

Absurdiškiau nebegali būti, galvojo Mora, kai abi patraukė kori- 
doriumi. Mane saugo moteris, kuri vos gali atsikelti nuo kėdės. Tačiau 
Ricoli aiškiai parodė, kad ji čia valdo padėtį, ji imasi sergėtojo vaid- 
mens. Tai ji atidarė duris ir pirmoji išėjo į lauką. 

Mora žingsniavo paskui ją per aikštelę prie „Lexus“, kur stovėjo 
Frostas su Balardu. 

— Ar gerai jautiesi, Mora? — paklausė Balardas. Gatvės žibinto 
šviesoje jo akys liko šešėlyje, ir ji negalėjo įžiūrėti veido išraiškos. 

— Gerai. 

— Viskas galėjo baigtis daug blogiau. — Jis pažiūrėjo į Rico- 
li. — Pasakėte jai, ką mes galvojame? 

— Pasakiau, kad šiąnakt jai gali nesinorėti grįžti namo. 
ni, negu ji prisiminė — lyg žaizdos, paliktos grobuonies nagų. Anos žudi- 
kas man praneša apie save. Ir aš niekada nežinau, kaip jis arti prisėlino. 

Įsiterpė Frostas: 

— Nusikaltimo vietos tyrėjai ant vairuotojo durų pastebėjo ne- 
didelį įlenkimą. 


— Tas senas. Prieš kelis mėnesius kažkas brūkštelėjo aikštelėje. 

— Gerai, vadinasi, lieka tik įbrėžimai. Jie surinko keletą pirštų at- 
spaudų. Reikės ir jūsų, daktare. Kai tik prisistatysite į laboratoriją. 

— Be abejo. 

Mora galvojo apie visus pirštus, kuriuos jiems morge teko nudažyti, 
visą tą šaltą kūno dalį, kurią, kaip įprasta, prispausdavo prie kortelių. Ma- 
nieji bus paimti iš anksto. Kol tebesu gyva. Ji sukryžiavo ant krūtinės ran- 
kas, nes pasidarė nemaloniai vėsu, nors naktis buvo šilta. Galvojo, kaip 
reikės įeiti į savo tuščią namą, užsirakinti miegamajame. Kad ir kokios 
buvo tos visos barikados, vis tiek tai tik namas, ne tvirtovė. Namas, kurio 
langus galėjai lengvai išdaužyti, tinklelius perrėžti paprasčiausiu peiliu. 

— "Tu sakei, kad Anos automobilį suraižė Čarlzas Kaselas, — Mora 
žiūrėjo į Ricoli. — Kaselas nebūtų $iro padaręs. Tik ne maniškiam. 

— Ne, jis neturėtų tam jokio motyvo. Čia akivaizdžiai norima 
tave įspėti. — Ricoli tyliai pridūrė: — Galbūt Ana buvo apsirikimas. 

Tai aš. Tai aš turėjau mirti. 

— Kur nori važiuoti, daktare? — paklausė Ricoli. 

— Nežinau, — pasakė Mora. — Nežinau, ką daryti... 

— Na, ar galiu tau patarti, kad čia nestoviniuotum? — paklausė 
Balardas. — Kur bet kas gali tave stebėti? 

Mora dirstelėjo į šaligatvį. Išvydo žmonių siluetus, kuriuos pri- 
traukė žybsinčios policijos automobilio švieselės. Žmones, kurių veidų 
ji neįžiūrėjo, nes jie buvo tamsoje, o ji stovėjo čia kaip scenos žvaigždė, 
nutvieksta gatvės žibinto šviesos. 

Balardas pasakė: 

— Aš turiu laisvą miegamąjį. 

Ji nežiūrėjo į jį, neatitraukė akių nuo tų beveidžių šešėlių. Galvojo: 
šitai vyksta per daug greitai. Nepasirengus daroma per daug sprendimų. 
Pasirinkimai, dėl kurių vėliau galiu pasigailėti. 

— Daktare? — nerimo Ricoli. — Ką manai? 

Pagaliau Mora atsisuko į Balardą. Ir vėl pajuto tą nerimą keliančią 
trauką. 


— Nežinau, kur dar eiti, — tarė ji. 

Jis važiavo tuoj pat už jos, taip arti, kad priekinės šviesos akinamai 
spindėjo jos užpakalinio vaizdo veidrodėlyje — tarsi bijojo, kad ji gali 
pasukti į šalį, gali bandyti pasprukti nuo jo tirštame transporto sraute. 
Neatsiliko nė per pėdą, netgi kai jie įsuko į ramesnį Niutono priemiestį, 
netgi kai du kartus apsuko jo kvartalą, kaip jis buvo nurodęs: kad įsi- 
tikintų, jog niekas jų nesekė. Kai pagaliau ji sustojo priešais jo namą, jis 
beveik akies mirksniu atsidūrė prie jos lango ir barbeno į stiklą. 

— Važiuok į mano garažą, — pasakė jis. 

— Aš užimsiu tavo vietą. 

— Nieko tokio. Nenoriu, kad tavo automobilis stovėtų gatvėje. 
Atidarysiu vartus. 

Ji įsuko į įvažą ir žiūrėjo į dardančius vartus, atveriančius tvarkingą 
garažą, kur ant lentos kabėjo įrankiai, o ant sienoje įmontuotų lentynų 
buvo išrikiuotos dažų skardinės. Atrodė, kad net grindys blizgėjo. Ji pa- 
mažu įvažiavo į vidų, ir iš karto už jos nusileido vartai, paslėpdami nuo 
gatvės bet kokį jos automobilio pėdsaką. Ji dar pasėdėjo — klausėsi, kaip 
tiksi vėstantis variklis, ir kaupėsi laukiančiam vakarui. Vos prieš kelias 
minutes atrodė, kad būtų nesaugu, neprotinga grįžti į savus namus. Da- 
bar ji abejojo, ar šitas pasirinkimas buvo bent kiek protingesnis. 

Balardas atidarė jos automobilio dureles. 

— Einam į vidų. Parodysiu, kaip įjungti apsaugos sistemą. Dėl 
visa ko, jeigu manęs čia nebūtų ir pats to nepadaryčiau. 

Jis nusivedė ją į namą ir pasuko trumpu koridoriumi į prieškam- 
barį. Parodė į apsaugos sistemos blokelį, įtaisytą prie paradinių durų. 

— Prieš keletą mėnesių ją atnaujino. Pirmiausia įvedi apsaugos 
kodą, po to paspaudi ĮJUNGTI. Jeigu įjungus sistemą kas nors atidarys 
duris ar langą, signalizacija taip užkauks, kad spengs ausyse. Ji taip pat 
automatiškai informuos saugos tarnybą, ir jie paskambins į namus. 
Norint ją išjungti, reikia įvesti tą patį kodą ir po to paspausti IšJUNGTI. 
Ar kol kas aišku? 

— Taip. Nori pasakyti man kodą? 

— Kaip tik ruošiausi, — jis žvilgtelėjo į ją. — Be abejo, supranti, 
kad ketinu tau įteikti skaitmeninį savo namų raktą. 

— Svarstai, ar gali manimi pasitikėti? 

— Užteks pažadėti, kad neperduosi jo savo bjauriems draugams. 

— Dievas mato, kiek daug tokių turiu. 

— Taip, — jis nusijuokė. — Ir turbūt visi nešiojasi ženklelius. Ge- 
rai, kodas toks: dvylika septyniolika. Mano dukros gimtadienis. Manai, 
kad prisiminsi, ar nori užsirašyti? 

— Prisiminsiu. 

— Gerai. Dabar imk ir įjunk ją, nes veikiausiai jau niekur nebei- 
sime. 

Spaudžiant mygtukus, jis stovėjo taip arti, kad Mora jautė plau- 
kuose jo alsavimą. Ji spustelėjo ĮJUNGTI, ir pasigirdo tylus pyptelėjimas. 
Skaitmeninis rodmuo pranešė — SISTEMA ĮJUNGTA. 

— Tvirtovė saugi, — pasakė jis. 

— Buvo gana nesunku. 

Apsisukusi ji sutiko tokį įdėmų žvilgsnį, kad norėjosi kuo skubiau 
žengti atgal ir vėl išlaikyti saugų atstumą. 

— Ar bent ką valgei vakarienės? — paklausė jis. 

— Nebuvo kada nė pagalvoti. Šį vakarą tiek daug visko įvyko. 

— Tuomet eime. Negaliu leisti, kad badautum. 

Jo virtuvė atrodė tiksliai taip, kaip ji įsivaizdavo — su tvirtomis 
klevinėmis spintelėmis ir kietais patvariais stalviršiais. Puodai ir kep- 
tuvės kabėjo tvarkingai išrikiuoti ant nusileidžiančio nuo lubų stovo. 
Jokių įmantrių padailinimų — tiesiog praktiško vyro plotas. 

— Nenoriu tavęs varginti, — pasakė ji. — Užteks kiaušinienės ir 
skrudintos duonos riekelės. 

Jis atidarė šaldytuvą ir išėmė kartono dėžutę su kiaušiniais. 

— Plaktos? 

— Aš galiu pati, Rikai. 

— Gal paskrudink mums riekučių? Duona štai ten. Aš irgi vienos 


norėčiau. 

Ji išėmė iš maišelio dvi duonos riekes ir įdėjo jas į skrudintuvą. 
Atsisuko pažiūrėti, kaip jis stovi prie viryklės ir plaka dubenėlyje kiauši- 
nius, prisiminė, kaip paskutinį kartą jie basi juokdamiesi valgė. Džiau- 
gėsi vienas kito draugija. Kol Džeinės skambutis neįspėjo būti apdairiai. 
O kas tą naktį būtų tarp jų įvykę, jeigu Džeinė nebūtų paskambinusi? Ji 
žiūrėjo, kaip jis supylė išplaktus kiaušinius į keptuvę ir padidino lieps- 
ną. Jautė, kaip užkaito skruostai, tarsi jis būtų ir joje įžiebęs liepsną. 

Ji nusisuko ir verčiau žiūrėjo į šaldytuvo dureles, nukabinėtas 
Balardo ir jo dukros nuotraukomis. Keitė, dar kūdikis, ant motinos 
rankų. Jau pradedanti vaikščioti Keitė sėdi aukštoje vaikiškoje kėdutėje. 
Augančios mergytės atvaizdai ir pagaliau šviesiaplaukės, nenoriai besi- 
šypsančios paauglės nuotrauka. 

— Ji taip greitai keičiasi, — pasakė jis. — Negaliu patikėti, kad 
visose šitose nuotraukose tas pats vaikas. 

Ji žvilgtelėjo į jį per petį. 

— Ką nutarėte dėl tos cigaretės su marihuana jos rakinamoje 
spintelėje? 

— O, dėl to, — jis atsiduso. — Karmena neleido jai eiti pas drau- 
gus. Ir dar blogiau — pasakė, kad vieną mėnesį nežiūrės televizoriaus. 
Dabar man reikės užrakinti savąjį, kad Keitė nesugalvotų įsmukti čia ir 
žiūrėti, kol manęs nėra namuose. 

— Gerai, kad judu su Karmena laikotės vieningai. 


— Iš tikrųjų, nėra kitos išeities. Kad ir kaip gelia skyrybos, vaiko 


labui reikia būti vieningiems. — Jis nusisuko nuo viryklės ir išstūmė 
garuojančią kiaušinienę į dvi lėkštes. — Tu niekada neturėjai vaikų? 
— Laimė, ne. 
— Laimė? 


— Viktoras ir aš nebūtume sugebėję likti tokie mandagūs kaip 
judu. 

— Tai ne taip lengva, kaip atrodo. Ypač po... 

— Taip? 

— Mums pavyksta laikytis mandagumo. Ir tiek. 

Jiedu padengė stalą, sudėjo lėkštes su kiaušiniene, skrudinta duo- 
na ir sviestu ir atsisėdo priešpriešiais. Nesėkmingų vedybų tema abu 
prislopino. Mes abu tebesigydome emocines žaizdas, pagalvojo ji. Kad 
ir kaip traukia vieną prie kito, dabar netinkamas metas draugystei. 

Tačiau vėliau, kai jis vedė ją į viršų, ji suprato, kad tos pačios gali- 
mybės tikrai sukosi abiejų galvose. 

— Čia tavo kambarys, — pasakė jis, atidarydamas Keitės miega- 
mojo duris. 

Įėjus ją iš karto pasitiko viliojančios Britni Spirs akys, žiūrinčios iš 
milžiniško plakato ant sienos. Lentynose sustatytos Britni lėlės ir kom- 
paktiniai diskai. Šis kambarys sukels man košmarus, pagalvojo Mora. 

— Yra atskiras vonios kambarys, už tų durų, — parodė jis. — 
Spintelėje turėtų būti kokie du atsarginiai dantų šepetėliai. Ir gali nau- 
dotis Keitės chalatu. 

— Ji nesupyks? 

— Šią savaitę ji su Karmena. Nė nežinos, kad tu čia. 

— Ačiū, Rikai. 

Jis pastovėjo lyg laukdamas, kol ji pasakys ką nors daugiau. Lauk- 
damas žodžių, kurie viską pakeistų. 

— Mora, — tarė jis. 

— Taip? 

— Aš rūpinsiuosi tavimi. Tik noriu, kad žinotum. Neleisiu, kad 
ir tau atsitiktų kaip Anai. — Jis apsisuko, pasiruošęs išeiti. Tyliai išta- 
rė: — Labanakt. 

Aš rūpinsiuosi tavimi. 

Ar ne to visi norime? — pagalvojo ji. Kad kas nors mus apsaugo- 
tų. Ji ir pamiršo, kaip jautiesi, kai tave sergsti. Net kai buvo ištekėjusi 
už Viktoro, niekada nejautė, kad jis būtų ją globojęs: buvo pernelyg 
egocentriškas, kad saugotų ką nors kitą, o ne save. 

Gulėdama lovoje ji klausėsi laikrodžio, tiksinčio ant naktinio 
staliuko. Gretimame kambaryje girgždančių Balardo žingsnių. Pamažu 


namą apgaubė tyla. Ji žiūrėjo į beslenkančias valandas. Vidurnaktis. 

Pirma valanda po pusiaunakčio. Ir vis tiek ji nepajėgė sumerkti akių. 
Rytoj jausis išvargusi. 

Ar jis taib pat nemiega? 

Ji beveik nepažinojo šio vyro, kaip beveik nepažinojo Viktoro, 
tekėdama už jo. Ir kuo viskas baigėsi, treji jos gyvenimo metai išbrauk- 
ti — vien dėl abipusės traukos. Kibirkščių. Ji nepasitikėjo savo nuo- 
vokumu vyrų klausimu. Vienintelis vyras, su kuriuo norėtum miegoti, 
gali pasirodyti besąs pats blogiausias pasirinkimas. 

Antra valanda ryto. 

Pro langą pračiuožė automobilio priekinių šviesų pluoštas. Gat- 
vėje burzgė variklis. Ji įsitempė galvodama: viskas gerai, čia turbūt tik 
kaimynas grįžta namo. Paskui verandoje pasigirdo žingsniai. Ji sulaikė 
kvapą. Staiga tamsa užkaukė. Ji pašoko lovoje. 

Apsaugos sistema. Kažkas yra name. 

Balardas daužė į jos duris. 

— Mora? Mora? — rėkė jis. 

— Man viskas gerai! 

— Užsirakink duris! Neik iš kambario. 

— Rikai? 

— Tik būk kambaryje! 

Ji išsiropštė iš lovos ir užsirakino. Susirietė prie durų užsikimšusi 
ausis ir girdėjo vien signalizacijos staugimą. Galvojo apie Balardą, besi- 
leidžiantį laiptais. Įsivaizdavo, kaip tamsoje kažkas judėjo. Kažkas apa- 
čioje laukė. Kur tu, Rikai? Be veriančio signalizacijos kauksmo, nieko 
kito nesigirdėjo. Čia, tamsoje, ji buvo ir apakusi, ir apkurtusi, o kažkas 
galėjo jau slinkti prie jos durų. 

Sirena staiga nutilo. Užgulusioje tyloje ji pagaliau išgirdo savo pa- 
nišką alsavimą, širdies tuksėjimą. 

Ir balsus. 

— Jėzau! — užklykė Rikas. — Galėjau tave nušauti! Ką, po vel- 
nių, sau galvoji? 


Dabar mergaitės balsas. Įsižeidęs, piktas. 

— Tu užkabinai durų grandinėlę! Negalėjau įeiti ir išjungti sig- 
nalizacijos! 

— Nerėk ant manęs. 

Mora atidarė duris ir išėjo į koridorių. Dabar balsai skambėjo gar- 
siau, abu pakelti, įsiutę. Pažiūrėjusi pro laiptų turėklus, ji pamatė apačioje 
stovintį Riką — be marškinių, tiktai su mėlynais džinsais, pistoletas, kurį 
nusinešė žemyn, užkištas už juosmens. Jo dukra rūsčiai dėbsojo į jį. 

— Antra valanda ryto, Keite. Kaip čia atsiradai? 

— Mane atvežė draugas. 

— Viduryje nakties? 

— Arvažiavau pasiimti kuprinės, gerai? Pamiršau, kad rytoj man 
jos reikės. Nenorėjau žadinti mamos. 

— Pasakyk, kas tas draugas. Kas tave atvežė? 

— Na, jis jau nuvažiavo! Turbūt išgąsdino signalizacija. 

— Berniukas? Kas toks? 

— Aš nenoriu jam pridaryti rūpesčių! 

— Kas yra tas berniukas? 

— Neklausinėk, tėti. Tik neklausinėk. 

— Lieki čia ir kalbiesi su manimi. Keite, nelipk į viršų... 

Žingsniai subumbsėjo laiptais aukštyn ir staiga sustojo. Keitė sto- 
vėjo sustingusi laiptų aikštelėje, spoksodama į Morą. 

— Grįžk žemyn! — užrėkė Rikas. 

— Gerai, tėti, — suburbėjo Keitė, neatitraukdama nuo Moros 
akių. — Dabar suprantu, kodėl užsikabinai duris. 

— Keite! — Rikas nutilo, staiga pratrūkus telefono skambučiams. 
Jis pasisuko atsiliepti. — Klausau? Taip, Rikas Balardas. Čia viskas 
gerai. Ne, nereikia atsiųsti žmogaus. Mano dukra grįžo namo ir laiku 
neišjungė signalizacijos... 

Mergaitė tebespoksojo į Morą, neslėpdama priešiškumo. 

— Vadinasi, esi nauja jo draugužė. 

— Prašau, nereikia taip sielotis, — tyliai ištarė Mora. — Aš nesu 


jo draugė. Man tik reikėjo kažkur pernakvoti. 

— O, gerai. Tai kodėl ne šalia mano tėčio? 

— Keite, tiesa ta... 

— Niekas šioje šeimoje niekada nesako tiesos. 

Apačioje vėl suskambėjo telefonas. Rikas atsiliepė. 

— Karmena, Karmena, nusiramink! Keitė kaip tik čia. Taip, jai 
viskas gerai. Kažkoks vaikinukas ją atvežė pasiimti kuprinės... 

Mergaitė paskutinį kartą šovė į Morą nuodingą žvilgsnį ir nusi- 
leido į apačią. 

— Tavo mama skambina, — pasakė Rikas. 

— Ar žadi jai pasisakyti apie savo naują draugužę? Kaip tu gali jai 
šitaip daryti, tėti? 

— Mums reikia apie tai pasikalbėti. Tu turi susitaikyti su faktu, 
kad tavo mama ir aš daugiau nebegyvename kartu. Situacija pasikeitė. 

Mora grįžo į miegamąjį ir uždarė duris. Rengdamasi girdėjo, 
kaip apačioje jie toliau ginčijosi. Riko balsas ramus ir tvirtas, mergai- 
tės — šaižus iš įniršio. Mora kaipmat apsirengė. Nusileidusi žemyn ji 
rado Balardą ir dukrą sėdinčius svetainėje. Keitė susirangiusi ant sofos 
kaip nirši dygliakiaulė. 

— Rikai, aš dabar išeisiu, — pasakė Mora. 

Jis atsistojo. 

— Tau negalima. 

— Ne, viskas gerai. Tau reikia pabūti su savo šeima. 

— Tau nesaugu grįžti namo. 

— Aš nevažiuosiu namo. Apsistosiu viešbutyje. Tikrai man bus 
viskas gerai. 

— Mora, palauk... 

— Ji nori išeiti, 27 2e7 — atžariai kirto Keitė. — Tegul sau eina. 

— Aš tau paskambinsiu nuvažiavusi į viešbutį, — pasakė Mora. 

Išvažiuodama atbula iš garažo, ji matė, kaip Rikas išėjęs stovėjo 
prie įvažos, žiūrėjo į ją. Žvilgsniai susitiko pro jos automobilio langą, ir 
jis žengė į priekį, tarsi norėtų dar kartą ją įkalbėti, kad pasiliktų, grįžtų 


į jo saugius namus. 

Išniro dar vieni priekiniai žibintai. Prie kelkraščio sustojo Karme- 
nos automobilis, ji išlipo, šviesūs plaukai susitaršę, pro chalatą švysčiojo 
naktiniai marškiniai. Paauglė paklydėlė išvertė iš lovos kitą gimdytoją. 
Karmena dirstelėjo Moros pusėn, paskui tarstelėjo kelis žodžius Ba- 
lardui ir nužingsniavo į namą. Mora pamatė pro svetainės langą, kaip 
motina ir duktė apsikabino. 

Balardas delsė įvažoje. Pažiūrėjo į namą, paskui vėl į Morą, tarsi 
būtų tampomas į abi puses. 

Mora nusprendė už jį. Įjungė pavarą, nuspaudė pedalą ir nuva- 
žiavo. Užpakalinio vaizdo veidrodėlyje paskutinis žvilgsnis užgriebė jį 
apsisukantį ir sugrįžtantį į namą. Atgal į savo šeimą. Ji pagalvojo, kad 
netgi skyrybos negali sudildyti visų grandinių, kurias nukalė santuokos 
metai. Popieriai seniai pasirašyti, nutartis patvirtinta notaro, bet saitai 
vis tiek išlieka. O pats galingiausias saitas įrėžtas vaiko kūne ir kraujyje. 

Ji sunkiai atsiduso. Staiga pasijautė apsivaliusi nuo pagundos. 
Laisva. 

Kaip ir žadėjo Balardui, ji nevažiavo namo. Pasuko vakarų kryptimi 
95-ojo kelio link, kuris Bostono pakraščiais darė didelį lankstą. Sustojo 
prie pirmojo pakelėje privažiuoto motelio. Jai skirtas kambarys atsidavė 
cigaretėmis ir „Ivory“ muilu. Ant unitazo dangčio užtempta „dezinte- 
kuota“ popieriaus juostelė, o įpakuoti puodeliai vonioje — plastikiniai. 
Pro plonas sienas prasiskverbė transporto ūžesys, sklindantis nuo šalia 
esančios automagistralės. Neprisiminė, kada paskutinį kartą teko apsi- 
stoti tokiame pigiame, tokiame aptriušusiame motelyje. Ji paskambino 
Rikui: trumpas šiurkštus trisdešimties sskundžių pranešimas, kur ji ap- 
sistojusi. Paskui išjungė mobilųjį telefoną ir įlindo į aptrintą patalą. 


Tą naktį ji miegojo giliau negu visą savaitę. 

Niekas manęs nemėgsta, visi neapkenčia, galvoja, kad misiu kirminais. 
Kirminai, kirminai, kirminai. 

Liaukis galvoti apie tai! 

Metė užsimerkė ir sugriežė dantimis, tačiau niekaip neišsivadavo 
iš tos banalios vaikiškos dainelės melodijos. Sukosi ir sukosi galvoje, ir 
visąlaik apie tuos kirminus. 

Tik tiek, kad aš jų nevalgysiu — jie rys mane. 

O, galvok apie ką nors kita. Apie mielus dalykus, gražius dalykus. 
Gėles, sukneles. Apie baltas sukneles su šifonu ir karoliukais. Apie savo 
vestuvių dieną. Taip, galvok apie tai. 

Ji prisiminė, kaip sėdėjo Šv. Jono metodistų bažnyčios nuotakų 
kambaryje, kaip žiūrėjo į save veidrodyje ir galvojo: šiandien pati ge- 
riausia diena mano gyvenime. Išteku už mylimo vyro. Prisiminė, kaip į 
tą kambarį įėjo jos motina padėti jai susitvarkyti su šydu. Kaip motina 
pasilenkė prie pat jos ir su palengvėjimu atsidususi pasakė: „Niekada 
nemaniau, kad išvysiu šią dieną.“ Dieną, kai koks nors vyras pagaliau 
ves jos dukterį. 

Dabar, praėjus septyniems mėnesiams, Metė galvojo apie motinos 
žodžius, kurie nebuvo ypač malonūs. Tačiau tą dieną niekas neatvėsino 
jos džiaugsmo. Nei rytinis pykinimas, nei kankinantys aukštakulniai, 
nei faktas, kad vestuvių naktį Dveinas prisigėrė tiek šampano, kad už- 


migo viešbučio lovoje, jai nespėjus išeiti iš vonios kambario. Niekas ne- 

turėjo reikšmės, svarbu, kad ji buvo ponia Purvis ir kad pagaliau turėjo 
prasidėti jos gyvenimas, tikrasis gyvenimas. 

O dabar, jeigu Dveinas manęs neišgelbės, gyvenimas baigsis Čia, 
šitoje dėžėje. 

Juk jis išgelbės, argi ne? Juk tikrai nori mane susigrąžinti? 

O, apie tokius dalykus dar blogiau galvoti negu apie ją ryjančius 
kirminus. Keisk temą, Mete! 

O kas, jeigu jis nenori, kad sugrįžčiau? Jeigu jis visą laiką tikėjosi, 
kad aš paprasčiausiai išeisiu ir jis galės susidėti su ta moterimi? O kas, 
jeigu tai jis... 

Ne, ne Dveinas. Jeigu jis norėtų jos mirties, kodėl laikytų ją dėžė- 
je? Kodėl laikytų gyvą? 

Ji sunkiai atsiduso, akys prisipildė ašarų. Ji norėjo gyventi. Pada- 
rytų bet ką, kad tik gyventų, tačiau nežinojo, kaip išsigauti iš šios dėžės. 
Ištisas valandas galvojo, kaip tai padaryti. Trankė į sienas, spardė viršų. 
Galvojo net išardyti žibintuvėlį, panaudoti jo detales, padarant — ką? 

Bombą. 

Ji beveik girdėjo, kaip Dveinas juokėsi iš jos, šaipėsi. O taip, Mete, 
esi tikras Makgaiveris. 

Gerai, ko man griebtis? 

Kirminai... 

Jie vėl rangėsi į jos mintis. Į ateitį, įšliauždami po oda, rydami jos 
mėsą. Jie dabar tik ir laukia dirvoje, čia pat už dėžės, galvojo ji. Laukia, 
kol ji numirs. Tada ir įšliauš vidun puotauti. 

Ji pasivertė ant šono ir nusipurtė. 


Turi būti kokia nors išeitis. 

Jošimas stovėjo prie lavono, pirštinėtoje rankoje laikydamas švirkštą su 
16-o dydžio adata. Čia gulėjo jauna moteris, ji buvo tokia liesa, kad 
pilvas įdubo tarp klubikaulių lyg susmukusi palapinė. Jošimas įtempė 
kirkšnies odą ir įvedė adatą į šlaunies veną. Traukiant stūmoklį, švirkš- 
tas pradėjo pildytis beveik juodo kraujo. 

Morai įėjus, jis nepakėlė galvos, o susikaupęs tęsė pradėtą darbą. Ji 
žiūrėjo, kaip jis ištraukė adatą ir pilstė kraują į įvairius stiklinius mėgin- 
tuvėlius, dirbdamas ramiai ir užtikrintai — kaip žmogus, kuriam teko 
pripildyti nesuskaičiuojamą daugybę mėgintuvėlių kraujo, ištraukto iš 
nesuskaičiuojamos daugybės lavonų. Jeigu aš esu mirusiųjų karalienė, 
galvojo ji, tuomet Jošimas tikrai yra karalius. Jis juos nurengdavo, 
sverdavo, jų kirkšnyse ir kakluose ieškodavo venų, dėdavo jų organus 
į stiklainius su formalinu. Ir kai skrodimas jau būdavo baigtas, kai aš 
daugiau nebepjaustydavau, jis imdavo adatą su siūlu ir susiūdavo pjū- 
vius, vėl grąžindamas kūnui buvusią tormą. 

Jošimas nulaužė adatą ir numetė panaudotą švirkštą šalia kitų už- 
terštų atliekų. Paskui. dar pastovėjo žiūrėdamas į moterį, kurios kraujo 
ką tik buvo ištraukęs. 

— Atvežė šį rytą, — pasakė jis. — Prabudęs draugužis rado ją 
mirusią ant sofos. 

Mora pamatė adata subadytas lavono rankas. 


— Šitaip suniokotas gyvenimas. 

— Visada taip būna. 

— Kas atliks? 

— Daktaras Kostasas. Daktaras Bristolis šiandien teisme. 

Jis nusivežė padėklą prie stalo ir pradėjo ant jo dėlioti instrumen- 
tus. Nesmagioje tyloje metalo dzingsėjimas atrodė skausmingai garsus. 
Kaip paprastai jiedu kalbėjosi apie darbą, tačiau šiandien Jošimas ne- 
pakėlė į ją akių. Atrodė, kad vengė jos žvilgsnio, atsisakė net dirstelėti 
į jos pusę. Vengė užsiminti ir apie praėjusios nakties įvykį automobilių 
stovėjimo aikštelėje. Tačiau tas klausimas niekur nedingo, kabėjo tarp 
jų, neįmanoma jo ignoruoti. 

— Girdėjau, kad praėjusią naktį detektyvė Ricoli tau skambino į 
namus, — prabilo ji. 

Jis stabtelėjo, stovėjo pasisukęs į ją šonu, rankos nebekrutėjo ant 
padėklo. 

— Jošimai, — tarė Mora, — labai gaila, jeigu ji kaip nors leido 
suprasti... 

— Ar žinote, kiek laiko aš dirbu teismo medicinos ekspertų tarny- 
boje, daktare Ailz? — nutraukė jis. 

— Žinau, kad esi čia ilgiau už bet kurį iš mūsų. 

— Aštuoniolika metų. Daktaras Tirnėjus įdarbino mane, ką tik 
grįžusį iš armijos. Dirbau jos lavoninės skyriuje. Žinokite, buvo sunku 
darbuotis su tokia daugybe jaunų žmonių. Dauguma buvo patekę į ava- 
rijas arba nusižudę, bet toks darbas — nieko nepadarysi. Jauni žmonės, 
jie rizikuoja. Įsivelia į muštynes, per daug greitai važiuoja. Arba žmonos 
palieka, ir jie griebiasi ginklo ir nusišauna. Maniau, bent ką galiu pa- 
daryti dėl jų, galiu elgtis su jais pagarbiai, kaip pridera kareiviui. O kai 
kurie tebuvo vaikai, dar neaugo barzdos. Tai ir buvo liūdniausia — kad 
jie tokie jauni, tačiau sugebėjau įveikti ir tai. Lygiai taip pat, kaip ir čia, 
nes toks mano darbas. Nepamenu, kada paskutinį kartą skambinau, 
kad sergu. — Jis parylėjo. — Tačiau šiandien ketinau neateiti. 

— Kodėl? 


Jis atsigręžė ir pažiūrėjo į ją. 

— Ar žinote, ką reiškia išdirbus čia aštuoniolika metų staiga pasi- 
justi lyg įtariamajam? 

— Labai gaila, kad ji privertė tave taip jaustis. Žinau, ji gali būti 
stačiokiška... 

— Ne, iš tikrųjų ji tokia nebuvo. Buvo mandagi, labai draugiška. 
Tik iš jos klausimų pobūdžio supratau, kas darosi. Kaip sekasi dirbti su 
daktare Ailz? Ar judu sutariate? — Jošimas nusijuokė. — Taigi, kaip jūs 
manote, kodėl ji to klausinėjo? 

— Ji atliko savo darbą, ir tiek. Tai nebuvo kaltinimas. 

— Atrodė, kad buvo. — Jis nuėjo prie stalo ir pradėjo rikiuoti 
stiklainius su formalinu audinių mėginiams. — Mudu išdirbome be- 
veik dvejus metus, daktare Ailz. 

— Taip. 

— Bent man atrodo, kad nė karto nenutiko taip, jog būtumėte 
nepatenkinta mano darbu. 

— Niekada. Nėra nė vieno, su kuriuo labiau norėčiau dirbti negu 
su tavimi. 

Jis atsisuko tiesiai į ją. Raižioje Huorescencinių lempų šviesoje 
matėsi, kaip stipriai pasidabruoti jo juodi plaukai. Anksčiau ji manė, 
kad jam buvo per trisdešimt metų. Matant tą ramų, raukšlių neišvagotą 
veidą ir liekną storą, jis kažkaip atrodydavo nesenstantis. Dabar, išvy- 
dusi aplink akis rūpesčių paliktus pėdsakus, ji suvokė, koks jis iš tikrųjų 
buvo — tyliai į vidutinį amžių nirstantis vyras. Kaip ir aš. 

— Aš nė karto, — ištarė ji, — nė sekundėlę nepagalvojau, kad tu 
galėjai... 

— Tačiau dabar jums :em4a apie tai pamąstyti, ar ne? Kadangi de- 
tektyvė Ricoli iškėlė šį klausimą, turite pasvarstyti galimybę, kad aš esu 
tas vandalas, sudarkęs jūsų automobilį. Kad tai aš persekioju jus. 

— Ne, Jošimai. Taip nedarau. Nė nemanau. 

Jis tvirtai tebežiūrėjo jai į akis. 

— Tuomet jūs nesate atvira nei sau, nei man. Nes tokia mintis 
turėjo kilti. Ir tol, kol bus bent mažiausia kruopelė įtarimo, jausitės su- 


varžyta mano atžvilgiu. Aš taip nujaučiu, jūs taip nujaučiate. 

Jis nusimovė pirštines, nusisuko ir pradėjo ant etikečių rašyti ve- 
"lionės pavardę. Mora matė jo įsitempusius pečius, sustingusius kaklo 
raumenis. 

— Viskas praeis, — pasakė ji. 

— Galbūt. 

— Ne galbūt. Praeis. Mes turime dirbti kartu. 

— Na, manau, tai jūsų reikalas. 

Kurį laiką Mora žiūrėjo į jį ir galvojo, kaip atkurti nuoširdžius 
tarpusavio santykius, kuriais abu anksčiau džiaugėsi. O gal jie visiškai 
nebuvo nuoširdūs, pagalvojo ji. Tik taip įsivaizdavau, o visą šį laiką 
jis slėpė nuo manęs savo emocijas, kaip ir aš nuo jo. Na, ir pora esa- 
me — duetas nieko nesakančiais veidais. Kiekvieną savaitę šiuo mūsų 
skrodimo stalu praslenka tragedija, bet niekada nemačiau jo verkiančio 
ir jis nematė manęs verkiančios. Tiesiog užsiimame mirties reikalais 
kaip kokie du fabriko darbininkai. 

Jis baigė pildyti etiketes ant mėginių stiklainių ir atsigręžęs pama- 
tė, kad ji tebestovėjo už jo. 

— Ar jums ko nors reikėjo, daktare Ailz? — paklausė jis, o balsas 
ir veido išraiška nerodė jokio ženklo, kad tarp jų kažkas įvyko. Čia vėl 
buvo tas Jošimas, kurį ji visuomet pažino: tylus, darbus, pasiruošęs be- 
mat padėti. 

Ji atsakė tuo pačiu. Išėmė iš voko atsineštas rentgenogramas ir su- 
kabino Niki Vels nuotraukas ant peržiūros langelio. 

— Aš labai tikiuosi, kad tu prisimeni šį atvejį, — pasakė ji ir įjun- 
gė šviesą. — Tai įvyko prieš penkerius metus. Fitčburge. 

— Kuo vardu? 

— Niki Vels. 

Jis suraukęs kaktą žiūrėjo į rentgeno nuotraukas. Iš karto dėmesys 
nukrypo į embriono skeletą motinos dubenyje. 

— Čia ta nėščia moteris? Nužudyta kartu su jos seserimi? 

— Vadinasi, prisimeni. 


— Abu kūnai buvo sudeginti? 

— Teisingai. 

— Prisimenu, skrodimą atliko daktaras Hobartas. 

— Niekada nebuvau sutikusi daktaro Hobarto. 

— Ne, negalėjote sutikti. Kai jūs pradėjote pas mus dirbti, jis jau 
buvo prieš dvejus metus išėjęs. 

— Kur jis dirba dabar? Norėčiau su juo pasikalbėti. 

— Na, čia jau sunkiau. Jis miręs. 

Ji susiraukė žiūrėdama į jį. 

— Ką? 

Jošimas liūdnai palingavo galvą. 

— Daktarui Tirnėjui buvo taip sunku. Jis jautėsi atsakingas už tai, 
net jeigu neturėjo kitos išeities. 

— Kas atsitiko? 

— Buvo... problemų su daktaru Hobartu. Pirmiausia jis pradangi- 
no keletą skaidrių. Paskui — keletą organų, ir artimieji sužinojo. Mūsų 
tarnybai iškėlė bylą. Buvo daug nemalonumų, viskas iškilo į viešumą, 
tačiau daktaras Tirnėjus jį užstojo. Vėliau iš asmeninių daiktų krepšelio 
dingo kažkokie vaistai, ir jam nebeliko kitos išeities. Jis paprašė daktarą 
Hobartą atsistatydinti. 

'— Kas įvyko po to? 

— Daktaras Hobartas grįžo namo ir išgėrė saują oksikontino 
tablečių. Jo nerado tris dienas. — Jošimas patylėjo. — To skrodimo čia 
niekas nenorėjo atlikti. 

— Ar buvo iškilę klausimų dėl jo sugebėjimų? 

— Galbūt jis ir buvo padaręs klaidų. 

— Rimtų? 

— Nežinau, ką jūs turite omenyje. 

— Man įdomu, ar jis nepastebėjo štai ko. — Ji parodė į rentge- 
nogramą. Į ryškią atplaišą, įsmigusią į gaktikaulį. — Niki Vels skrodi- 
mo išvadose jis nepaaiškino šito žvilgančio sutankėjimo. 

— Toje nuotraukoje yra ir daugiau metalo dėmelių, — nurodė Joši- 


mas. — Čia matau liemenėlės kabliuką. Ir šitas atrodo kaip spaustukas. 

— "Taip, bet pažiūrėk į šoninį vaizdą. Ši atplaiša yra pačiame kaule. 
Ne ant jo. Ar daktaras Hobartas tau ką nors apie tai sakė? 

— Kad neprisimenu. Jo išvadose nenurodyta? 

— Ne. 

— Vadinasi, jis turbūt nepagalvojo, kad tai svarbu. 

O tai reiškė, kad Amaltėjos teisme šis klausimas nebuvo iškeltas, 
pagalvojo Mora. Jošimas grįžo prie savo darbų: dėliojo į vietas dubenis 
ir kibirus, kabino lapus prie kieto pagrindo rašymui. Nors už kelių 
pėdų gulėjo mirusi jauna moteris, Moros dėmesys buvo sutelktas ne į 
neseniai atvežtą lavoną, o į Niki Vels ir jos kūdikio embriono rentge- 
nogramą, į jų skeletus, kuriuos ugnis sulydė į vieną apdegusią masę. 

Kodėl tu jas sudeginai? Koks buvo tikslas? Ar Amaltėja jautė malo- 
numą, žiūrėdama, kaip jas ryja liepsnos? O gal tikėjosi, kad tos liepsnos 
praris dar kažką, kokį nors jos pėdsaką, kurio niekas neturėjo rasti? 

Jos žvilgsnis nuslydo nuo vaisiaus kaukolės skliauto prie ryškios 
šukės Niki gaktikaulyje. Šukelė plonutė kaip... 

Peilio ašmenys. Nuo peilio nulūžusi atplaiša. 

Tačiau ją, Niki, nužudė smūgis į galvą. Kam reikia naudoti peilį, 
jeigu aukos veidas buvo ką tik suknežintas geležine dalba? Bežiūrint į 
tą metalinę arplaišą, staiga Morai išryškėjo jos prasmė — reikšmė, nuo 
kurios jai pašiurpo nugara. 

Ji nuėjo prie telefono ir nuspaudė vidaus ryšio mygtuką. 

— Luize? 

— Taip, daktare Ailz? 

— Ar gali mane sujungti su daktaru Daldžitu Singu? Iš teismo 
medicinos ekspertų tarnybos Ogastoje, Meino valstijoje. 

— Nepadėkite ragelio. — Po minutėlės pasigirdo: — Kalbėkite 
su daktaru Singu. 

— Daldžitai? — ištarė Mora. 

— Ne, nepamiršau tos vakarienės, kurią tau esu skolingas! — atsi- 
liepė jis. 

— Aš liksiu +24 skolinga vakarienę, jeigu dabar galėsi atsakyti į 


mano klausimą. 

— Kokį? 

— Foks Harbore mes atkasėme dviejų skeletų liekanas. Ar jau nu- 
statei jų tapatybes? 

— Ne. Tai gali užtrukti. Nei Valdo, nei Henkoko apygardoje nėra 
užregistruota pranešimų apie dingusius asmenis, kurie atitiktų šituos 
rastus palaikus. Arba šie kaulai labai seni, arba šie žmonės buvo ne 
vietiniai. 

— Ar jau kreipėtės į NCIC dėl duomenų? — paklausė ji. 

Šiame Nacionaliniame informacijos apie nusikaltimus centre, ku- 
ris veikia greta FTB, buvo visų šalyje dingusių asmenų duomenų bazė. 

— Taip, bet kadangi negaliu susiaurinti paieškos ir nurodyti kon- 
kretaus dešimtmečio, gavau daugybę lapų su vardais ir pavardėmis. Visi 
tie įrašai apima Naujosios Anglijos teritoriją. 

— Galbūt aš galiu tau padėti susiaurinti tavo paieškos parametrus? 

— Kaip? 

— Reikia nurodyti tiktai tuos asmenis, kurie dingo nuo 1955-ųjų 
iki 1965-ųjų metų? 

— Ar galiu paklausti, kaip nustatei būtent tą dešimtmetį? 

Kadangi būtent tada mano motina gyveno Foks Harbore, pagal- 
vojo Mora. Mano motina, kuri yra nužudžiusi kitus asmenis. 

Tačiau ji tepasakė: 

— Išlavintas spėjimas. 

— Tu labai paslaptinga. 


— Viską paaiškinsiu, kai susitiksime. 


Ricoli bent kartą leido Morai vairuoti, bet tik todėl, kad jos sėdėjo 
Moros „Lexus“ automobilyje. Važiavo šiaurės kryptimi Meino mokamo 
greitkelio link. Naktį audros frontas atėjo iš vakarų, ir Morą pabudino 
į stogą barbenantis lietus. Ji pasiruošė kavos, paskaitė laikraštį, užsiėmė 
visa įprasta eilinio ryto veikla. Kaip greitai nusistovėjusi tvarka grįžo į 


savo vėžes, nors ir esi vejama baimės. Praėjusią naktį ji neapsistojo mo- 

telyje, bet grįžo namo. Užsirakino visas duris ir paliko verandoje degan- 
čią šviesą — menka apsauga nuo nakties grėsmių, tačiau ji išmiegojo 
per visą audros siautėjimą ir atsikėlė jausdama, kad vėl gali puikiausiai 
valdyti savo gyvenimą. 

Pakankamai prisibijojau, galvojo ji. Nesileisiu, kad baimė vėl iš- 
vytų Mane iš namų. 

Dabar drauge su Ricoli traukdama Meino link, kur niūksojo dar 
tamsesni lietaus debesys, ji buvo pasiruošusi priešintis, pasiruošusi atsi- 
lyginti tuo pačiu. Kad ir kas būtum, suseksiu tave ir nutversiu. Aš taip 


pat galiu būti medžiotoja. 


Buvo antra valanda po pietų, kai jos atvažiavo prie Meino teismo me- 
dicinos ekspertų pastato Ogastoje. Daktaras Daldžitas Singas sutiko jas 
priimamajame ir nusivedė laiptais žemyn į autopsijos laboratoriją, kur 
ant darbastalio laukė dvi dėžės su kaulais. 

— Šitai man nebuvo didžiausias prioritetas, — pripažino jis, iš- 
skleisdamas plastikinę paklodę. Švelniai sučežėjusi ji nutūpė ant plie- 
ninio stalo lyg šilkinis parašiutas. — Jie turbūt išgulėjo žemėje dešimt- 
mečius, todėl kelias dienas nedaug ką pakeis. 

— Ar gavai naujus paieškos rezultatus iš NCIC? — paklausė 
Mora. 

— Šį rytą. Išspausdinau pavardžių sąrašą. Jis ten, ant to rašomojo 
stalo. 

— Dantų rentgenogramos? 

— Persikėliau elektroniniu paštu atsiųstas bylas. Dar neturėjau 
galimybės jų peržiūrėti. Pagalvojau, palauksiu, kol jūs abi atvažiuosite. 

Jis atidarė pirmąją kartoninę dėžę ir pradėjo traukti kaulus, atsar- 
giai padėdamas juos ant plastikinės paklodės. Pasirodė kaukolė, kurios 
kiaušas buvo įlenktas. Žemėtas dubuo, ilgi kaulai ir trumpa stora nu- 
garkaulio dalis. Krūvelė šonkaulių, kurie subarškėjo kaip bambukiniai 


vėjo varpeliai. Daldžito laboratorijoje buvo tylu, taip pat atšiauru ir 

blizgu, kaip ir Moros autopsijos patalpose Bostone. Geri patologai 
būna iš prigimties linkę į pedantizmą, ir dabar jis atskleidė tą savo as- 
menybės pusę. Atrodė, kad jis beveik kaip moteris grakščiai šoko aplink 
stalą, dėliodamas kaulus į jiems anatomiškai priklausomas vietas. 

— Kuris čia? — paklausė Ricoli. 

— Čia vyras, — pasakė jis. — Šlaunikaulio ilgis rodo, kad jis 
buvo maždaug nuo penkių pėdų ir dešimties colių iki šešių pėdų ūgio. 
Akivaizdus smūgio padarytas dešiniojo smilkinio kaulo lūžis. Be to, 
matomas senas, gerai sugijęs Koliso lūžis. — Jis žvilgtelėjo į suglumusią 
Ricoli. — Tai lūžęs riešas. 

— Ir kodėl jūs, daktarai, šitaip darote? 

— Kaip? 

— Vadinate jį kažkokiu išgalvotu vardu. Kodėl jo tiesiog nevadi- 
nate lūžusiu riešu? 

Daldžitas nusišypsojo. 

— Į kai kuriuos klausimus nelengva atsakyti, detektyve Ricoli. 

Ricoli žiūrėjo į kaulus. 

— Ką dar apie jį žinome? 

— Nugarkaulyje nėra akivaizdžių osteoporozinių arba artritinių 
pakitimų. Tai buvo jaunas suaugęs baltosios rasės vyras. Štai odonto- 
logo darbas: aštuonioliktame ir devynioliktame dantyse matosi sidabro 
amalgamos plombos. | 

Ricoli parodė į įdubusį smilkinio kaulą. 

— Ar tai ir buvo mirties priežastis? 

— Jį neabejotinai galima apibūdinti kaip mirtiną smūgį. — Jis 
rasta maždaug už dvidešimties jardų. 

Antrąjį skrodimo stalą jis vėl uždengė plastikine paklode. Jiedu su 
Mora išdėliojo kitą surinktų kaulų kolekciją į jiems anatomiškai skirtas 
vietas — darbavosi kaip du bruzdūs padavėjai, dengiantys vakarienei 
stalą. Dedami ant stalo kaulai barškėjo. Žemėtas dubuo. Kaukolė ma- 


žesnė, kraštai virš akiduobių plonesni negu vyro. Kojų kaulai, rankų 

kaulai, krūtinkaulis. Šonkaulių ryšuliukas ir du popieriniai maišeliai su 
palaidais riešų ir čiurnų kaulais. 

— Štai turime mūsų Džeinę Dou*, — tarė Daldžitas, apžiūrėda- 
mas išdėstytus kaulus. — Negaliu pasakyti mirties priežasties, nes nėra 
už ko užsikabinti. Ji atrodo jauna, taip pat baltosios rasės. Nuo dvide- 
šimties iki trisdešimt penkerių metų amžiaus. Maždaug penkių pėdų ir 
trijų colių ūgio, senų lūžių nėra. Dantys labai geri. Tiktai čia, ant iltinio 
danties, mažytė nuolauža, o ant ketvirtojo auksinė karūnėlė. 

Mora žvilgtelėjo į rentgenogramų peržiūros langelį, kur kabėjo dvi 
nuotraukos. 

— Ar čia dantų rentgenogramos? 

— Vyro — kairėje, moters — dešinėje. — Daldžitas nuėjo prie 
praustuvės nusiplauti rankų ir atsiplėšė popierinio rankšluosčio gaba- 
lą. — Na štai, jūsų Džonas ir Džeinė Dou. 

Ricoli pasiėmė išspausdintą pavardžių sąrašą, kurį tą rytą Daldži- 
tui elektroniniu paštu atsiuntė NCIC. 

— Jėzau. Koks ilgas sąrašas. Šitiek daug dingusių žmonių. 

— Ir čia tiktai Naujosios Anglijos regionas. Baltosios rasės asme- 
nys, amžius — nuo dvidešimties iki keturiasdešimt penkerių. 

— Ir šitie įrašai apima 1950-1960 metus. 

— Tokį laikotarpį nurodė Mora. — Daldžitas priėjo prie savo 
nešiojamojo kompiuterio. — Gerai, pažiūrime į kai kurias jų atsiųstas 
rentgenogramas. — Jis atidarė NCIC atsiųstą failą. Pasirodė daugybė 
piktogramų, ant kurių buvo nurodyti įrašų numeriai. Jis bakstelėjo 
pirmąją, ir ekrane pasirodė rentgenograma. Eilė iškrypusių dantų, at- 
rodančių kaip išsivartę balti domino kauliukai. 

— Na, šitas tikrai ne mūsų, — tarė jis. — Tik pažiūrėkite į šiuos 
dantis! Ortodonto košmaras. 


— Arba ortodonto aukso kasykla, — pasakė Ricoli. 


* Aukos, kurių vardai ir pavardės nežinomi, vadinami atitinkamai Džeine Dou ir Džonu 


Dou. 

Daldžitas uždarė tą vaizdą ir bakstelėjo kitą piktogramą. Šioje 
rentgenogramoje matėsi didžiulis tarpas tarp priekinių dantų. 

— Nemanau, — pasakė jis. 

Moros žvilgsnis vėl nukrypo į stalą. Į nežinomos moters kaulus. Ji 
žiūrėjo į kaukolę su siaura plona antakio linija ir gražiai išlenktu skruos- 
tikauliu. Dailių bruožų veidas. 

— O, sveiki, — pasigirdo Daldžito balsas. — Manau, kad atpa- 
žįstu šituos dantis. 

Ji atsigręžė į kompiuterio ekraną. Rentgenogramoje pamatė apati- 
nius krūminius dantis ir žibančias dantų plombas. 

Daldžitas pakilo nuo kėdės ir priėjo prie stalo, ant kurio buvo 
išdėliotas vyro skeletas. Pasiėmęs apatinį žandikaulį, grįžo prie kompiu- 
terio jį palyginti. 

— Aštuonioliktame ir devynioliktame amalgamos plombos, — 
nurodė jis. — Taip. Taip, atitinka... 

— Kokia pavardė ant tos rentgenogramos? — paklausė Ricoli. 

— Robertas Sedleris. 

— Sedleris... Sedleris... — Ricoli greitai pervertė iš kompiuterio 
išspausdintus lapus. — Gerai, radau įrašą. Sedleris Robertas. Baltosios 
rasės, vyriškos lyties, dvidešimt devynerių metų amžiaus. Penkių pėdų 
ir vienuolikos colių ūgio, rudi plaukai, rudos akys. — Ji pažiūrėjo į 
Daldžitą, kuris linktelėjo. | 

— Sutampa su mūsų turimais palaikais. 

Ricoli skaitė toliau: 

— Jis buvo statybų rangovas. Paskutinį kartą matytas Meino vals- 
tijoje, savo gimtajame mieste Kenebankporte. 1960 metų liepos trečią 
dieną pranešta, kad dingo kartu su savo... — ji nutilo. Atsisuko į stalą, 
ant kurio gulėjo moters kaulai. — ... Kartu su savo žmona. 

— Kuo ji vardu? — paklausė Mora. 

— Karena. Karena Sedler. Čia yra įrašo numeris. 

— Duok jį man, — pasakė Daldžitas, atsigręždamas į kompiute- 


rį. — Pažiūrėkime, ar čia yra jos rentgenogramos. 

Mora stovėjo čia pat už jo ir žiūrėjo jam pro petį, kaip jis bakste- 
lėjo reikiamą piktogramą ir ekrane pasirodė vaizdas. Ši rentgenograma 
daryta, kai Karena Sedler buvo gyva ir sėdėjo odontologo kėdėje. Su- 
nerimusi, matyt, dėl dantyje atsiradusios ertmės ir numatomo neiš- 
vengiamo gręžimo. Prispaudusi kartoninį sparnelį, laikantį fotografinės 
juostos gabalėlį, ji net neįsivaizdavo, kad šis odontologo užfiksuotas 
vaizdas po daugelio metų švytės patologo kompiuterio ekrane. 

Mora pamatė krūminių dantų eilę ir blizgančią metalinę karūnė- 
lę. Ji nuėjo prie rentgenogramų peržiūros langelio, kur Daldžitas buvo 
prisegęs savo paties padarytą šios nežinomos moters.dantų panoraminę 
nuotrauką. Ji tyliai ištarė: 

— Čia ji. Tai Karenos Sedler kaulai. 

— Vadinasi, dvigubas atitikimas, — pasakė Daldžitas. — Ir vyro, 
ir žmonos. 

Už jų stovinti Ricoli vertė spaudinius, ieškodama įrašo apie din- 
gusią Kareną Sedler. 

— Gerai, štai ji. Baltosios rasės moteris, dvidešimt penkerių metų 
amžiaus. Šviesūs plaukai, mėlynos akys... — ji staiga užsikirto. — Čia 
kažkas ne taip. Jūs gal dar kartą patikrinkite tas rentgeno nuotraukas. 

— Kodėl? — nustebo Mora. 

— Tiesiog patikrinkite dar kartą. 

Mora patyrinėjo panoraminę nuotrauką, paskui atsisuko į kom- 
piuterio ekraną. 

— Viskas atitinka, Džeine. Kokia problema? 

— Trūksta dar vienos kaulų grupės. 

— Kieno kaulų? 

— Vaisiaus. — Ricoli pažiūrėjo į ją, veide — apstulbimas. — Ka- 
rena Sedler buvo aštuntą mėnesį nėščia. 

Stojo ilga tyla. 

— Mes neradome kitų palaikų, — pasakė Daldžitas. 

— Galėjote pražiūrėti, — padarė išvadą Ricoli. 


— Mes sijojome žemes. Iš pagrindų kasinėjome to kapo vietą. 

— Gal išnešiojo maitlesiai paukščiai? 

— Gali ir taip nutikti. Bet čia tikrai Karena Sedler. 

Mora priėjo prie stalo ir įsmeigė žvilgsnį į moters dubenį, o galvo- 
je sukosi mintis apie kitos moters kaulus, matytus ant rentgenogramų 
peržiūros langelio. Niki Vels taip pat buvo nėščia. 

Ji atsuko didinamąjį stiklą virš stalo ir įjungė šviesą. Nukreipė jį 
virš gaktikaulio šakos. Ant gaktinės sąvaržos, ten, kur abi šakos susijun- 
gia į odą panašia kremzle, buvo užsidėjusi rausva žemių plutelė. 

— Daldžitai, ar galiu paprašyti šlapio „O-tips“* arba marlės? Ko 
nors, kad galėčiau nuvalyti šį purvą? 

Jis pripylė į dubenį vandens ir praplėšė pakelį „O-tips“. Padėjo 
viską šalia jos ant padėklo. 

— Ko tu ieškai? 

Ji neatsakė. Visas dėmesys buvo sutelktas tam prilipusiam purvui 
nuvalyti, pažiūrėti, kas buvo po juo. Plutelei nykstant, jos pulsas daž- 
nėjo. Paskutinė purvo kruopelė staiga atsiskyrė. Ji spoksojo į tai, kas 
atsivėrė po didinamuoju stiklu. Atsitiesdama pažiūrėjo į Daldžitą. 

— Kas yra? — paklausė jis. 

— Pažiūrėk. Prie pat krašto, kur susijungia kaulai. 

Jis pasilenkė prie didinamojo stiklo. 

— Tu turi omenyje tą mažą rėželį? Apie jį kalbi? 

— Taip. 

— Jis vos pastebimas. 

— Bet jis ten yra. — Ji giliai įkvėpė. — Aš atsivežiau rentgenogra- 
mą. Ji mano automobilyje. Manau, turėtum ją apžiūrėti. 

Einant į automobilių stovėjimo aikštelę, lietus tiesiog daužė jos skė- 
tį. Nuspausdama pultelyje atrakinimo mygtuką, ji nesusilaikė ir dirstelė- 
jo į suraižytas keleivio pusės dureles. Nagų žymė buvo skirta jai įbauginti. 
O pavyko tiktai įsiutinti mane. Taip, kad pulčiau priešintis. Ji paėmė nuo 


užpakalinės sėdynės voką ir pasikišusi po paltu grįžo į pastatą. 
* Vatos krapštukas. 

Daldžitas suglumęs žiūrėjo, kaip ji segė prie peržiūros langelio 
Niki Vels rentgeno nuotraukas. 

— K čia man rodai? 

— Žmogžudystę, kuri įvyko prieš penkerius metus Fitčburge, 
Masačusetso valstijoje. Aukos kaukolė buvo suskaldyta, o kūnas vėliau 
sudegintas. 

— Nėščia moteris. Kūdikis jau turėjo netrukus gimti. 

— Tačiau štai kas atkreipė mano dėmesį. — Ji parodė į ryškią 
atplaišą, įstrigusią į Niki Vels gaktinę sąvaržą. — Manau, kad čia yra 
atskilę peilio ašmenys. | 

— Bet Niki Vels nužudyta ratų tvirtinimo raktu, — pasakė Rico- 
li. — Jos kaukolė buvo įlaužta. 

— Teisingai, — patvirtino Mora. 

— Tai kam dar reikalingas peilis? 

Mora parodė į nuotrauką. Į vaisiaus kaulus, susirangiusius Niki 
Vels dubenyje. 

— Štai kam. Štai ko iš tikrųjų norėjo žudikė. 

Kurį laiką Daldžitas tylėjo. Tačiau ji ir taip žinojo, kad jis suprato, 
ką ji galvojo. Jis vėl atsisuko į Karenos Sedler palaikus. Pakėlė dubenį. 

— Išilginis pjūvis iki pat pilvo apačios, — pasakė jis. — Ašmenys 
kirstų į kaulą kaip tik ten, kur yra šitas rėželis... 

Mora galvojo apie Amaltėjos peilį, taip ryžtingai pjaunantį jaunos 
moters pilvą, kad ašmenys sustoja tiktai atsimušę į kaulą. Galvojo apie 
savo pačios protesiją, kurioje peilis vaidina tokį svarbų vaidmenį, ir apie 
autopsijos laboratorijoje praleistas dienas, pjaustant odą ir organus. Mes 
abi — mano motina ir aš — esame pjaustytojos. Tačiau aš pjaustau mi- 
rusį kūną, 0 ji — gyvą. 

— Štai kodėl Karenos Sedler kape neradote vaisiaus kaulų, — pa- 
sakė Mora. 

— Bet tuo kitu tavo atveju... — jis mostelėjo į Niki Vels rentgeno 
nuotrauką. — Tas vaisius nebuvo išimtas. Jis buvo sudegintas su moti- 


na. Kam daryti pjūvį jam išimti, o paskui vis tiek nužudyti? 

— Kadangi Niki Vels kūdikis turėjo įgimtą ydą. Amniono sąaugos 
padarinys. 

— Kas tai? — pasiteiravo Ricoli. 

— Tai membranos gija, kuri kartais nutįsta vandenmaišyje, — pa- 
aiškino Mora. — Jeigu ji apsisuka aplink vaisiaus galūnę, gali joje su- 
stabdyti kraujo tekėjimą, netgi nupjauti tą galūnę. Ši yda buvo diag- 
nozuota antrajį Niki nėštumo trimestrą. — Ji mostelėjo į rentgenogra- 
mą. — Čia matote, kad vaisiaus dešinė koja baigiasi ties keliu. 

— Tai ne mirtinas defektas? 

— Ne, kūdikis būtų išgyvenęs. Tačiau žudikė turėjo iš karto pa- 
stebėti tą defektą. Pamatė, kad kūdikis netobulas. Manau, todėl ir neiš- 
ėmė jo. — Mora atsigręžė į Ricoli. Negalėjo nematyti Ricoli nėštumo. 
Išsipūtusio pilvo, estrogenų nurausvintų skruostų. — Jai reikėjo tobulo 
kūdikio. 

— "Tačiau ir Karenos Sedler kūdikis nebūtų buvęs tobulas, — nu- 
rodė Ricoli. — Jis buvo tiktai aštuonių mėnesių. Neišsivysčiusiais plau- 
čiais, teisingai? Jam būtų reikėję inkubatoriaus, kad išgyventų. 

Mora žiūrėjo į Karenos Sedler kaulus. Galvojo apie vietą, kurioje 
jie buvo rasti. Ir apie jos vyro kaulus, užkastus už dvidešimties jardų. 
Tačiau ne tame pačiame kape — atskirai. Kodėl reikėjo kasti dvi skir- 
tingas duobes? Kodėl nepalaidoti vyro ir žmonos kartu? 

Staiga jos burna išdžiūvo. Atsakymas pritrenkė. 


Juos palaidojo ne tuo pat metu. 

Namelis tarsi gūžėsi po lietaus prisigėrusiomis medžių šakomis, bijoda- 
mas jų prisilietimo. Kai prieš savaitę Mora išvydo jį pirmą kartą, namas 
jai atrodė tiktai slegiantis — tamsi dėžutė, kurią pamažu smaugė besi- 
braunantis miškas. Dabar, sėdint automobilyje, langai atrodė lyg į ją 
dėbsančios piktavališkos akys. 

— Štai šitame name užaugo Amaltėja, — pasakė Mora. — Anai 
turėjo būti nesunku surasti tą informaciją. Tereikėjo perskaityti vidurinės 
mokyklos įrašus apie Amaltėją. Arba atsiversti seną telefonų knygą ir susi- 
rasti Lenk pavardę. — Ji žvilgtelėjo į Ricoli. — Namelio savininkė panelė 
Klosen man sakė, kad Ana norėjo išsinuomoti konkrečiai šį namą. 

— Vadinasi, Ana turėjo žinoti, kad kadaise čia gyveno Amaltėja. 

Kaip ir aš, ji troško sužinoti daugiau apie mūsų motiną, pagalvojo 
Mora. Suprasti moterį, kuri suteikė mums gyvybę ir paskui paliko. 

Lietus beldėsi į automobilio stogą ir pliaupė per priekinį stiklą 
sidabriniais upeliais. 

Ricoli užsisegė savo neperšlampamo apsiausto užtrauktuką ir 
timptelėjo ant galvos gobtuvą. 

— Gerai, tuomet einam ir apžiūrim. 

Jos nulėkė per lietų ir užsirepečkojusios į verandą purtėsi nuo liet- 
palčių vandenį. Mora išsitraukė raktą, kurį buvo ką tik pasiėmusi iš pane- 
lės Klosen nekilnojamojo turto agentūros, ir įkišo į užraktą. Iš pradžių jis 
nesisuko, tarsi namas būtų užsispyręs neįsileisti. Kai pagaliau pavyko at- 


rakinti duris, atsiverdamos jos grasinamai sugirgždėjo, iki galo priešinosi. 

Vidus buvo netgi tamsesnis ir labiau klaustrofobiškas, negu ji pri- 
siminė. Oras pradvisęs pelėsiais, tarsi lauko drėgmė būtų prasisunkusi 
pro sienas ir sulindusi į užuolaidas, baldus. Pro langą krintanti šviesa 
svetainę apkamšė niūriais pilkais atspalviais. Šis namas nenori, kad 
jame būtume, pagalvojo ji. Nenori, kad sužinotume jo paslaptis. 

Ji grybštelėjo Ricoli ranką. 

— Žiūrėk, — pasakė rodydama į du skląsčius ir žalvarinės gran- 
dinėles. 

— Naujutėliai užraktai. 

— Ana jais pasirūpino. Kyla klausimas, tiesa? Nuo ko ji bandė 
užsirakinti. 

— Jeigu tai nebuvo Čarlzas Kaselas. — Ricoli priėjo prie svetainės 
lango ir sužiuro į lietaus permerktą lapų uždangą. — Na, šita vietelė 
siaubingai atoki. Nė vieno kaimyno. Vien medžiai. Ir aš užsimanyčiau 
dar kelių užraktų. — Ji nesmagiai susijuokė. — Žinai, man niekada 
nepatiko būti miške. Kartą, kai dar mokiausi vidurinėje mokykloje, 
mūsų grupelė sumanė pastovyklauti. Nuvažiavome į Naująjį Hampšyrą 
ir išklojome savo miegmaišius aplink stovyklos laužą. Nesudėjau nė 
bluosto. Ištisai galvojau: ar aš galiu žinoti, kas ten tupi, kas mane stebi? 
Medžiuose, pasislėpęs tarp krūmų. 

— Eime, — pasakė Mora. — Noriu aprodyti visą namą. 

Ji nusivedė ją į virtuvę ir spustelėjo ant sienos jungiklį. Dienos švie- 
sos lempos sublyksėjo ir grėsmingai suzvimbė. Ryškioje šviesoje išryškėjo 
kiekvienas seno linoleumo plyšelis, kiekvienas išlinkimas. Ji žiūrėjo į juo- 
dus ir baltus, jau pageltusius lopinėlius, išdėstytus šachmatine tvarka, ir 
galvojo, kiek čia per prabėgusius metus išlaistyta pieno, prinešta purvo, 
ir, be abejo, ant grindų likę jų mikroskopinių pėdsakų. Kas dar įsisunkė į 
šituos plyšelius ir įlinkius? Kokie baisūs įvykiai paliko savo nuosėdas? 

— Ir čia visiškai nauji skląsčiai, — pasakė Ricoli, stovėdama prie 
užpakalinių durų. 

Mora nuėjo prie rūsio durų. 

— Aš norėjau, kad pamatytum šitą. 


— Dar vienas skląstis? 

— Bet matai, koks jis pajuodęs? Nenaujas. Ilgai čia išbuvęs. Panelė 
Klosen sakė, kad jis jau buvo, kai prieš dvidešimt aštuonerius metus nu- 
sipirko šią vietą aukcione. Ir štai kas keisčiausia. 

— Kas? 

— Šios durys veda tiktai į rūsį. — Ji žvilgrelėjo į Ricoli. — Aklavietė. 

— Kodėl kam nors prireikė rakinti rūsį? 

— Man irgi kilo toks klausimas. 

Ricoli atidarė duris, ir iš tamsos plūstelėjo drėgnos žemės smarvė. 

— O, vaikeli, — sumurmėjo ji. — Man nepatinka leistis į rūsius. 

— Virš tavo galvos yra virvelė šviesai įjungti. 

Ricoli ištiesė ranką, timptelėjo virvelę. Lemputė užsidegė, silpnai 
apšviesdama siaurus laiptus. Apačioje nieko neįžiūrėjo. 

— Tu tikra, kad nėra kito įėjimo į šitą rūsį? — paklausė ji, spokso- 
dama į patamsį. — Kokios nors angos, pro kurią galėtum supilti į rūsį 
anglis, ar panašiai? 

— Aš apėjau visą namą iš lauko pusės. Nemačiau jokių durelių. 

— Ar buvai nusileidusi į apačią? 

— Nemačiau reikalo. 

Iki šios dienos. 

— Gerai. — Ricoli išsitraukė iš kišenės mažytį „Maglite“ žibintu- 
vėlį ir giliai įkvėpė. — Manau, mums reikėtų apžiūrėti. 

Leidžiantis braškančiais laiptais, virš jų siūbavo lemputė, kraipy- 
dama šešėlius pirmyn ir atgal. Ricoli judėjo lėtai, tarsi tikrindama, ar 
kiekvienas laiptas atlaikys jos svorį. Morai dar neteko regėti tokios ne- 
drąsios, tokios atsargios Ricoli, ir tas baimingumas dar labiau sustiprino 
jos pačios nuogąstavimus. Kai jos pasiekė laiptų apačią, virtuvės durys 
atrodė kažin kur virš jų, kitoje dimensijoje. 

Laiptų apačioje: kabanti lemputė buvo perdegusi. Ricoli švysčiojo 
žibintuvėliu į suplaktą žemę, sudrėkusią nuo įsisunkiančio lietaus van- 
dens. Šviesos pluoštas išplėšė iš tamsos krūvą dažų skardinių ir susuktą 
kilimą, atremtą į sieną ir pūvantį. Kampe stovėjo dėžė, pilna prakurų 
svetainės židiniui. Nesimatė nieko neįprasto, nieko, kas patvirtintų 


grėsmę, kurią Mora jautė laiptų viršuje. | 

— Na, tu teisi, — pasakė Ricoli. — Neatrodo, kad čia būtų kitas 


išėjimas. 

— Tiktai tos durys į virtuvę. 

— O tai reiškia, kad tas skląstis neturi jokios prasmės. Ne- 
bent... — Ricoli žibintuvėlio šviesa staiga sustojo ant galinės sienos. 


— Kas yra? 

Ricoli nupėdino per rūsį ir stovėjo spoksodama. 

— Kodėl čia yra tas daiktas? Kam jis reikalingas? 

Mora priėjo arčiau. Šiurpas nusklendė nugara, matant, ką apšvie- 
tė Ricoli žibintuvėlis. Ten buvo geležinis žiedas, pritaisytas prie vieno 
stambaus rūsio akmens. Kam jis reikalingas? — klausė Ricoli. Mora 
žengė atgal, pasibjaurėjusi tuo, ką įsivaizdavo. 

Čia ne rūsys, čia požeminis kalėjimas. 

Ricoli žibintuvėlis šoktelėjo aukštyn. 

— Name kažkas yra, — sukuždėjo ji. 

Ir pro savo širdies daužymąsi Mora išgirdo, kaip viršuje girgžtelėjo 
grindys. Kaip per kambarius slinko sunkūs žingsniai. Artėjo prie virtu- 
vės. Staiga tarpduryje pasirodė siluetas, žemyn plykstelėjo toks ryškus 
žibintuvėlio spindulių pluoštas, kad apakinta Mora nusigręžė. 

— Daktare Ailz? — šūktelėjo kažkoks vyras. 

Mora prisimerkė, dirstelėjo šviesos link. 

— Aš nematau jūsų. 

— Detektyvas Jeitsas. Nusikaltimų vietos tyrimo grupė taip pat 
atvyko, Norite aprodyti mums namą, kol dar nepradėjome? 

Mora stipriai iškvėpė orą. 

— Ateiname. 

Morai ir Ricoli išlipus iš rūsio, virtuvėje jau stovėjo keturi vyrai. 
Prieš savaitę miško proskynoje Mora susipažino su Meino valstijos de- 
tektyvais Korso ir Jeitsu. Dabar prie jų prisijungė du CSU* specialistai, 
prisistatę tiktai kaip Pitas ir Garis, ir jie visi paspaudė vienas kitam 


rankas. 


* Angl. CSU (Crime Scene Unit) — nusikaltimų vietos tyrimo grupė. 

Jeitsas tarė: 

— Aba, tai ar čia vyksta kokia nors lobių paieška? 

— Jokių garantijų, kad ką nors rasime, — atsakė Mora. 

Abu CSU specialistai dairėsi po virtuvę, tyrinėjo grindis. 

— Šitas linoleumas atrodo gerokai nutrintas, — pasakė Pitas. — 
Kokį laikotarpį turime galvoje? 

— Sedleriai pradingo prieš keturiasdešimt penkerius metus. Įta- 
riamoji dar turėjo gyventi čia su savo pusbroliu. Kai jie išvyko, namas 
metų metais stovėjo tuščias, kol galų gale buvo parduotas aukcione. 

— Prieš keturiasdešimt penkerius metus? Taip, šis linoleumas gali 
būti tokio senumo. 

— Aš žinau, kad svetainėje kilimas ne toks senas, jam maždaug 
dvidešimt metų, — pasakė Mora. — Reikėtų jį atkelti ir ištirti grindis. 

— Mes dar niekada netyrinėjome nieko senesnio kaip penkiolikos 
metų. Tai bus naujas dalykas. — Pitas dirstelėjo į virtuvės langą. — 
Bent kokias dvi valandas dar nesutems. 

— Tuomet pradėkime nuo rūsio, — pasiūlė Mora. — Ten pa- 
kankamai tamsu. 

Jie visi įniko tempti iš furgono įvairias priemones: vaizdo kame- 
rą ir fotoaparatą, trikojus, dėžes su apsaugine apranga, aerozoliniais 
purkštuvais ir distiliuotu vandeniu, šaldymo dėžę „Igloo“, kurioje buvo 
chemikalų buteliai, ir elektros kabelius bei žibintuvėlius. Viską nusinešė 
siaurais laiptais į rūsį, kuriame staiga pasirodė ankšta, kai susigrūdo šeši 
žmonės ir aparatūra. Vos prieš pusvalandį šiame tamsiame plote Mora 
jautėsi nesmagiai. Dabar, matant, kaip vyrai lyg niekur nieko statė triko- 
jus, vyniojo elektros kabelius, patalpa prarado galią ją bauginti. Čia tik- 
tai drėgnas akmuo ir suplakta žemė, galvojo ji. Nėra jokių vaiduoklių. 

— Nežinau, kaip čia bus, — pasakė Pitas, atsukdamas atgal savo 
„Sea Dogs“ beisbolo kepuraitės snapą. — Plūktinė asla. Bus daug gele- 
žies. Gali viską apšviesti. Bus sunku suprasti. 

— Mane labiau domina sienos, — pasakė Mora. — Dėmės, ap- 
taškymai. — Ji parodė į granito luitą su geležiniu žiedu. — Pradėkime 


nuo tos sienos. 

— Pirmiausia mums reikės pradinės nuotraukos. Tuoj pastatysiu 
trikojį. Detektyve Korso, gal galėtum štai ten, ant sienos, uždėti tą li- 
niuotę? Ji liuminescencinė. Bus mums atskaitos sistema. 

Mora atsisuko į Ricoli. 

— Tau reikėtų lipti į viršų, Džeine. Jie tuoj pradės maišyti liumi- 
nolį. Nemanau, kad tau gerai čia stovėti. 

— Aš negalvoju, kad jis toks toksiškas. 

— Vis tiek nereikėtų rizikuoti. Tik jau ne su kūdikiu. 

Ricoli atsiduso. 

— Taip, gerai. — Ji iš lėto kopė aukštyn. — Bet nepakenčiu, kad 
negalėsiu matyti šviesos efektų. — Rūsio durys už jos užsidarė. 

| — O, žmogau, ar jai nereikėtų būti dekretinėse atostogose? — su- 
sirūpino Jeitsas. 

— Ji dar turi laukti šešias savaites, — paaiškino Mora. 

Vienas iš specialistų nusijuokė. 

— Kaip ta policininkė iš filmo „Fargo“, a? Kaip tu vysiesi nusi- 
kaltėlį, kai esi šitaip prirakinta? 

Pro rūsio duris Ricoli užkaukė: 

— Eli, gal aš ir prirakinta, bet ne kurčia! 

— Beto, ji ginkluota, — pasakė Mora. 

Detektyvas Korso paklausė: 

— Ar jau galime pradėti? 

— Toje dėžėje yra kaukės ir apsauginiai akiniai, — nurodė Pi- 
tas. — Reikėtų juos visiems išdalyti. 

Korso padavė Morai respiratorių ir apsauginius akinius. Ji juos už- 
sidėjo ir žiūrėjo, kaip Garis pradėjo dozuoti chemikalus. 

— Mes imamės Vėberio formulės, — pasakė jis. — Ji šiek tiek 
jautresnė ir, manau, ne tokia kenksminga. Šita medžiaga ganėtinai dir- 
gina odą ir akis. 

— Ar maišote standartinius tirpalus? — paklausė Mora respirato- 
riaus prislopintu balsu. 

— Taip, juos laikome laboratorijos šaldytuve. Tyrimo vietoje vi- 


sus tris sumaišai kartu su distiliuotu vandeniu. — Jis užsuko stiklinio 

indo dangtelį ir stipriai pakratė. — Ar kuris nors iš čia esančių nešioja 
kontaktines linzes? 

— Aš nešioju, — atsiliepė Jeitsas. 

— Tuomet tau reikės trumpam išeiti, detektyve. Reaguosi jaut- 
riau, nors ir su apsauginiais akiniais. 

— Ne, aš noriu matyti. 

— Tuomet atsitrauk kuo toliau, kai pradėsime purkšti. — Jis dar 
kartą pakratė stiklainį ir po to perpylė skystį į purkštuvą. — Viskas, jau 
pasiruošę driokstelėti. Tik pirma nufotografuosiu nuotrauką. Detekty- 
ve, gal gali nueiti nuo tos sienos? 

Korso pasitraukė į šalį, ir Pitas paspaudė nuotolinio fotoaparato 
valdymo kabelyje mygtuką. Blykstė žybtelėjo, fotoaparate užfhiksuoda- 
ma pradinį sienos, kuri tuoj bus apipurkšta liuminoliu, vaizdą. 

— Jau išjungti šviesą? — paklausė Mora. 

— Tegu Garis pirma nueina į vietą. Tamsoje čia visi klupinėsime. 
Todėl kiekvienas pasirinkite vietą ir stovėkite, gerai? Judės tiktai Garis. 

Garis nuėjo prie sienos ir iškėlė purkštuvą su liuminoliu. Su ap- 
sauginiais akiniais ir respiratoriumi jis atrodė kaip kenkėjų naikinimo 
tarnybos darbuotojas, pasiruošęs apipurkšti kokį erzinantį tarakoną. 

— Gesinkite šviesą, daktare Ailz. 

Mora išjungė šalia stovėjusį prožektorių, panardindama rūsį į de- 
guto juodumo tamsą. 

— Pirmyn, Gari. 

Pasigirdo purkštuvo šnypštimas. Staiga tamsoje pasklido žydri 
taškeliai — kaip žvaigždės nakties danguje. Išniro vaiduokliškas ratas, 
kuris atrodė niekur nepritvirtintas ir plūduriuojantis tamsoje. Geležinis 
žiedas. 

— Čia gali būti visai ne kraujas, — paaiškino Pitas. — Liumino- 
lis veikia daugelį daiktų. Rūdis, metalą. Baliklius. Tas geležinis žiedas 
turbūt ir taip žibėtų, nesvarbu, ar ant jo būtų kraujo, ar ne. Gari, gal 
galėtum pasitraukti, kol nufotografuosiu? Bus keturiasdešimties sekun- 
džių išlaikymas, todėl stovėkite ir nejudėkite. — Kai užraktas pagaliau 


spragtelėjo, jis sukomandavo: — Šviesą, daktare, Ailz. 


233 


Morai teko pagrabalioti, kol aptiko prožektoriaus jungiklį. Šviesai 
nutvieskus, ji žiūrėjo į akmeninę sieną. 

— Ką manai? — paklausė Korso. 

Pitas gūžtelėjo pečiais. 

— Ne per daug įspūdinga. Daug kas klaidins. Visi tie akmenys 
apnešti purvu. Pabandysime kitas sienas, bet, išskyrus rankos atspaudą 
arba didesnį aptaškymą, šitame fone nebus lengva aptikti kraują. 

Mora pastebėjo, kaip Korso užmetė akį į savo laikrodį. Abiem 
Meino valstijos detektyvams iki čia buvo tolimas kelias, ir jis, matyt, 
pradėjo nerimauti, ar tik nebus sugaištas laikas. 

— Tęskime darbus, — paragino ji. 

Pitas patraukė trikojį ir nukreipė fotoaparato objektyvą į kitą sie- 
ną. Vėl plykstelėjo blykstė, po to jis pasakė: 

— Šviesą. 

Rūsys vėl paskendo tamsoje. 

Purkštuvas sušnypštė. Kiti žydri taškeliai magiškai sublikčiojo 
tamsoje kaip jonvabaliai, liuminoliui nusėdus ant akmenyse esančių 
metalų, kurie buvo oksidavęsi ir paskleidė švytinčius taškelius. Garis 
papurškė ant sienos kitą lanką, ir vėl sumirguliavo žvaigždučių juosta. 
Ją užstojo jo neryškus siluetas, kai traukėsi į šoną. Garsus šūktelėjimas, 
ir siluetas staiga šoktelėjo į priekį. 

— Velnias. 

— Tau viskas gerai, Gari? — sunerimo Jeitsas. 

— Į kažką susitrenkiau blauzdą. Turbūt į laiptus. Nė velnio ne- 
simato šitoje... — jis užsikirto. Paskui sumurmėjo: — Ei, vyrukai. Pa- 
žiūrėkite čia. 

Jam pasitraukus į šalį, prieš akis atsivėrė plūduriuojantis žydras 
plotas — tarsi vaiduokliškas ektoplazmos klanas. 

— Kas tai, po perkūnais? — nustebo Korso. 

— Šviesą! — šūktelėjo Pitas. 

Mora įjungė prožektorių. Žydras klanas išnyko. Jo vietoje ji matė 


tiktai medinius laiptus, kylančius į virtuvę. 

— Jis buvo ant to laiptelio, — aiškino Garis. — Kai suklupau, ant 
jo užtiško purškalo. 

— Tuoj perstatysiu trikojį į kitą vietą. Paskui turėsi užlipti laiptais 
į viršų. Tikiuosi, tamsoje nusileisi į apačią. 

— Nežinau. Nebent lipčiau labai pamažu... 

— Purkšk laiptus lipdamas žemyn. 

— Ne. Ne, manau, kad reikės pradėti nuo apačios ir lipti į viršų. 
Man nepatinka mintis, kad tamsoje teks leistis laiptais į apačią. 

— Daryk, kaip tau patogiau. — Žybtelėjo blykstė. — Gerai, Gari. 
Turiu pradinę nuotrauką. Pradėk, kai būsi pasiruošęs. 

— Gerai. Galite gesinti šviesą, daktare. 

Mora išjungė prožektorių. 

Vėl pasigirdo purkštuvo šnypštimas ir pasklido liuminolio dulks- 
na. Netoli žemės išryškėjo viena žydra dėmė, paskui viršum jos kita 
dėmė — tartum šmėkliški vandens klanai. Girdėjosi, kaip pro respi- 
ratorių sklinda sunkus Gario alsavimas ir laiptų girgždėjimas, kai jis, 
visą laiką purkšdamas, atbulas lipo aukštyn. Laiptas po laipto nutvisko, 
sudarydami ryškiai švytinčią kaskadą. 

Kraujo kaskada. 

Niekas kitas negalėjo būti, pagalvojo ji. Jis tekėjo ant kiekvieno 
laiptelio, nuvarvėdamas abipus jų. 

— Jėzau, — sumurmėjo Garis. — Čia, ant viršutinio laiptelio, 
dar ryškiau. Atrodo, kad tekėjo iš virtuvės. Prasisunkė pro durų apačią 
ir nuvarvėjo laiptais žemyn. 

— Visi liekate savo vietose. Aš fotografuoju. Keturiasdešimt pen- 
kias sekundes. 

— Lauke jau turėtų būti pakankamai tamsu, — pasakė Korso.— 
Galime pradėti darbuotis kambariuose. 

Su visais savo reikmenimis užlipę į viršų, jie rado Ricoli, laukian- 
čią virtuvėje. 

— Regis, būta gan neprastų šviesos efektų, — juos pasitikdama 
spėjo ji. 


— Manau, išvysime dar daugiau, — tarstelėjo Mora. 

— Kur dabar nori pradėti purkšti? — Korso paklausė Pitas. 

— Kaip tik čia. Grindis kuo arčiau rūsio durų. 

Šį kartą Ricoli neišėjo iš kambario, kai šviesos užgeso. Atsitraukė ir 
iš tolo žiūrėjo į liuminolio miglą ant grindų. Prie jų kojų iš karto sušvi- 
to geometrinis raštas: žydra šachmatų lenta, kurios pasikartojančiame 
linoleumo rašte seniai įsigėręs kraujas. Šachmatų lenta plėtėsi lyg nusi- 
driekianti žydra liepsna. Dabar ta liepsna švystelėjo ant vertikalaus pa- 
viršiaus, virsdama plačiais užsukimais ir dėmėmis, ryškių lašų lankais. 

— Įjunk šviesą, — nurodė Jeitsas, ir Korso spustelėjo jungiklį. 

Dėmės išnyko. Visi žiūrėjo į virtuvės sieną, kuri nebešvytėjo žydra 
spalva. Į nusitrynusį linoleumą, išmargintą juodais ir baltais kvadratais. 
Jokio siaubo, paprasčiausias kambarys su pageltusia grindų danga ir nu- 
sidėvėjusiais reikmenimis. Tačiau kur jie žiūrėjo vos prieš minutę, visur 
akis rėžė kraujas. 

Mora tebestebeilijo į sieną, galvoje liepsnojo ką tik matytas vaizdas. 

— Čia buvo ištiškęs arterinis kraujas, — tyliai ištarė ji. — Viskas 
įvyko šitame kambaryje. Tai čia jie mirė. 

— Tačiau rūsyje taip pat buvo kraujo, — pasakė Ricoli. 

— Ant laiptų. 

— Gerai. Dabar žinome, kad bent viena auka buvo nužudyta šia- 
me kambaryje, nes siena aptaškyta arteriniu krauju. — Ricoli žingsnia- 
vo per virtuvę, žiūrėdama į grindis, ant akių užkritusiomis neklusnio- 
mis garbanomis. Paskui sustojo. — Iš kur žinome, kad nebuvo daugiau 
aukų? Kaip galime žinoti, kad čia Sedlerių kraujas? 

— Mes nežinome. 

Ricoli nuėjo prie rūsio ir atidarė duris. Pastovėjo, žiūrėdama į 
tamsius laiptus. Paskui atsisuko ir pažvelgė į Morą. 

— Tame rūsyje — asla. 

Kurį laiką visi tylėjo. 

Garis tarė: 

— Furgone turime GPR aparatą. Prieš dvi dienas naudojomės juo 
vienoje fermoje už Mečajo miestelio. 

— Atsineškite, — nurodė Ricoli. — Pažiūrėsime, kas ten yra po 


ta žeme. 

GPR, arba požeminių tyrimų radaras, elektromagnetinėmis bango- 
mis įsiskverbia po žemės paviršiumi. Iš furgono iškeltas aparatas „SIR 
System-2“ turėjo dvi antenas: viena siunčia į žemę aukšto dažnio 
elektromagnetinės energijos impulsą, o antroji matuoja nuo objektų, 
esančių po viršutiniu žemės sluoksniu, atsimušančias garso bangas. 
Kompiuterio ekrane matomi duomenys, kurie parodo įvairius klodus 
kaip horizontalių sluoksnių eiles. Kol specialistai nešė įrenginį laiptais 
žemyn, Jeitsas ir Korso ant rūsio dugno žymėjo vieno metro tarpus, 
formuodami paieškai reikalingą tinklą. 

— Kai šitaip lyja, — kalbėjo Pitas, išvyniodamas elektros lai- 
dą, — žemė bus ganėtinai drėgna. 

— Ar yra koks skirtumas? — paklausė Mora. 

— GPR reaguoja, atsižvelgiant į popaviršinio sluoksnio vandenin- 
gumą. Pagal tai reikia nustatyti EM dažnį. 
| — Dušimtai megahercų? — paklausė Garis. 

— Nuo tiek ir pradėčiau. Nereikia kilti aukščiau, nes tada turėsi- 
me per daug detalių. 

Pitas prijungė laidus prie kuprinėje esančio valdymo pultelio ir 
įjungė nešiojamąjį kompiuterį. 

— Nusimato sunkus atvejis, tuo labiau kad aplinkui visur miškas. 

— Kaip su tuo susiję medžiai? — paklausė Ricoli. 

— Šis namas pastatytas miške. Ko gero, po namu esančioje žemėje 


yra ertmių, kurios susidarė nuo supuvusių šaknų. Tai ir painios vaizdą. 


237 


Garis tarė: 

— Padėk man užsidėti šitą kuprinę. 

— Kaip čia dabar? Gal reikia pareguliuoti dirželius? 

— Ne, jie gerai. — Garis atsikvėpė ir apsidairė po rūsį. — Aš pra- 
dėsiu nuo galo. 

Gariui tempiant GPR per rūsio aslą, nešiojamojo kompiuterio 
ekrane pasirodė vingiuotos juostos, atspindinčios popaviršinį vaizdą. 
Turėdama medicininį išsilavinimą, Mora buvo susipažinusi su ultra- 
garsiniais žmogaus kūno tyrimais ir kompiuterine tomografija, tačiau 
visiškai nesuprato, kaip paaiškinti šituos ekrane matomus raibulius. 

— Ką matote? — ji paklausė Garį. 

— Šitos tamsios vietos yra teigiami radaro spinduliai. Neigiami bū- 
na balti. Ieškome ko nors anomalaus. Pavyzdžiui, hiperbolinio atspindžio. 

— Ką tai reiškia? — paklausė Ricoli. 

— Atrodys lyg išsipūtimas, stumiantis šiuos įvairius sluoksnius 
aukštyn. Nes po žeme kažkas yra ir į visas puses sklaido radaro ban- 
gas. — Jis sustojo, tyrinėjo ekraną. — Gerai, štai čia, matote? Maždaug 
trijų metrų gylyje kažkas skleidžia hiperbolinį atspindį. 

— Ką manai? — paklausė Jeitsas. 

— Gali būti paprasčiausia medžio šaknis. Pažymėkime ir judame 
pirmyn. 

Pitas įbedė kuoliuką, pažymėdamas tą vietą. 

Garis vaikščiojo pirmyn ir atgal nubraižytu tinkleliu, o kompiute- 
rio ekrane ištisai raibuliavo radaro atspindžiai. Retkarčiais jis sustodavo, 
liepdavo įsmeigti dar vieną kuoliuką, pažymėti kitą vietą, kurią reikės pa- 
tikrinti antrą kartą. Apsisukęs jis rengėsi grįžti tinklelio viduriu ir staiga 
sustojo. 

— Čia jau įdomu, — ištarė jis. 

— Ką matai? 

— Palauk. Praeisiu dar kartą. — Garis atsitraukė atgal, tempda- 
mas GPR per tą plotelį, kurį ką tik patikrino. Pamažu vėl pajudėjo į 
priekį, įbedęs žvilgsnį į nešiojamąjį kompiuterį. Vėl sustojo. — Susi- 


dūrėme su didele anomalija. 

Jeitsas priėjo prie jo. 

— Parodyk. 

— Mažiau kaip metro gylyje. Štai čia didelė kišenė. Matai? — Ga- 
ris parodė ekrane matomą išsipūtimą, kuris iškraipė radaro atspindžius. 
Žiūrėdamas į žemę tarė: — Kaip tik čia kažkas yra. Ir nelabai giliai. — 
Jis pažiūrėjo į Jeitsą. — Ką nori daryti? 

— Furgone turi kastuvų? 

— Taip, vieną turime. Ir dar porą mažų kastuvėlių. 

Jeitsas linktelėjo galvą. 

— Gerai. Atsinešime juos. Ir reikės geresnio apšvietimo. 

— Furgone rasi dar vieną prožektorių. Ir daugiau ilgintuvo laidų. 

Korso pasuko laiptais aukštyn. 

— Atnešiu. 

— Aš padėsiu, — pasakė Mora ir užlipo paskui jį į virtuvę. 

Lauke smarkus lietus jau buvo perėjęs į dulksną. Jie rausėsi CSU 
furgone, surado kastuvą ir papildomą apšvietimo įrenginį, kuriuos Kor- 
so nusinešė į vidų. Mora uždarė furgono duris ir, pasiėmusi dėžutę su 
rankiniais kasinėjimo įnagiais, ruošėsi eiti paskui jį, tik staiga pro me- 
džius pamatė mirgančias priekines šviesas. Ji stovėjo įvažoje, žiūrėdama 
į atvažiuojantį ir už furgono sustojantį pažįstamą pikapą. 

Išlipo panelė Klosen, per didelis neperšlampamas apsiaustas 
plaikstėsi už jos kaip pelerina. 

— Maniau, kad jau būsite baigę. Tiktai nesupratau, kodėl man 
negrąžinote rakto. 

— Mes dar čia užtruksime. 

Panelė Klosen akylai nužvelgė įvažoje stovinčias mašinas. 

— Maniau, kad tenorėjote dar kartą pasižvalgyti. Ką čia daro nu- 
sikaltimų tyrimo laboratorija? 

— Viskas užtruks šiek tiek ilgiau negu galvojau. Galime prabūti 
visą naktį. 

— Kodėl? Čia ner nebėra jūsų sesers drabužių. Viską sudėjau į 


dėžes, kad galėtumėte parsivežti namo. 

— Kalbama ne vien apie mano seserį, panele Klosen. Policija at- 
važiavo dar dėl kai ko. Dėl to, kas atsitiko labai seniai. 

— Prieš kiek laiko? 

— Maždaug prieš keturiasdešimt penkerius metus. Dar nebuvote 


nusipirkusi šio namo. 


— Prieš keturiasdešimt penkerius? Tai būtų buvę, kai... — mote- 
ris nutilo. 
— Kai — kas? 


Panelės Klosen akys staiga nukrypo į dėžę su kasinėjimo įrankiais, 
kurią laikė Mora. 

— Kam tie kastuvėliai? Ką darote mano name? 

— Policija tyrinėja rūsį. 

— Tyrinėja? Norite pasakyti — jie ten kasinėja? 

— Gali tekti. 

— Aš jums nedaviau tokio leidimo. 

Ji apsisuko ir nudundėjo į verandą, vilkdama per laiptus apsiaustą. 

Mora nusekė iš paskos į virtuvę. Padėjo atsineštą dėžę ant staliuko. 

— Palaukite. Jūs nesuprantate... 

— Aš nenoriu, kad kas nors nusiaubtų mano rūsį! 

Panelė Klosen atplėšė rūsio duris ir sužiuro į detektyvą Jeitsą, kuris 
stovėjo apačioje su kastuvu rankose. Jis jau buvo pradėjęs kasti ir prie 
kojų supylęs krūvelę žemių. 

— Panele Klosen, tegu jie atlieka savo darbą, — ramino Mora. 

— Šis namas priklauso man, — užriko moteris į apačią. — Jūs 
negalite kasinėti ten be mano leidimo! 

— Ponia, pažadame baigę užlyginti duobę, — ramino Korso. — 
Mes tiktai žvilgtelėsime čionai. 

— Kodėl? 

— Mūsų radaras rodo, kad čia stipriai atsimuša spinduliai. 

— Ką reiškia — atsimuša? Kas ten yra? 

— Tai ir bandome išsiaiškinti. Jeigu tik leisite tęsti. 


Mora atitraukė moterį nuo rūsio ir uždarė duris. 

— Prašau jiems leisti dirbti. Jeigu nesutiksite, jie bus priversti 
gauti orderį. 

— Pirmiausia kas, po velnių, jiems liepė tenai kasinėti? 

— Kraujas. 

— Koks kraujas? 

— Šioje virtuvėje visur pritaškyta kraujo. 

Moteris akys įsmigo į grindis, tyrinėjo linoleumą. 

— Nematau jokio kraujo. 

— Ir negalite matyti. Jis matomas tik užpurškus chemikalų. Ta- 
čiau patikėkite manimi, jo čia yra. Mikroskopinės kraujo žymės ant 
grindų, aptaškyta siena. Nubėgęs po rūsio durimis ir žemyn laiptais. 
Kažkas bandė jį nuplauti nuo grindų, nuvalyti nuo sienų. Galbūt, 
daugiau nebematydami žymių, jie manė nusikratę jo. Tačiau kraujo čia 
tebėra. Įsiskverbęs į plyšelius, į sutrūkinėjusią medieną. Jis išlieka metų 
metus, ir jo neišnaikinsi. Jis susigėręs į šį namą. Į pačias sienas. 

Panelė Klosen atsisuko ir dėbsojo į ją. 

— Kieno kraujas? — tyliai ištarė ji. 

— Kaip tik policija ir norėtų sužinoti. 

— Jūs nemanote, kad aš kažkaip susijusi su... 

— Ne. Mes manome, kad kraujas yra labai senas. Turbūt jau čia 
buvo, kai pirkote šį namą. 

Moteris atrodė priblokšta, ji susmuko į kėdę prie virtuvės stalo. 
Apsiausto gobtuvas nuslydo nuo galvos ir atidengė žilus plaukus, kurie 
priminė dygliakiaulės šerius. Sudribusi pernelyg dideliame lietpaltyje, ji 
atrodė dar mažesnė, senesnė. Moteris, susitraukianti į savo kapą. 

— Dabar niekas nebenorės pirkti šito namo, — burbėjo ji. — Tik 
ne tada, kai išgirs, kas čia dėjosi. Negalėsiu iškišti šito prakeikto daikto. 

Mora atsisėdo priešais ją. 

— Kodėl mano sesuo prašė išnuomoti šį namą? Ar ji jums sakė? 

Tyla. Panelė Klosen tebekraipė galvą, atrodė bežadė. 

— Jūs sakėte, kad ji prie kelio pamatė iškabą — PARDUODAMA. Ir 
paskambino jums į nekilnojamojo turto agentūrą. 


Pagaliau linktelėjimas. 

— Kaip perkūnas iš giedro dangaus. 

— Ką ji sakė? 

— Norėjo sužinoti daugiau apie tą vietą. Kas čia gyveno, kam jis 
priklausė iki manęs. Sakė, kad šiame rajone dairėsi į nuomojamus namus. 

— Ar jai pasakėte apie Lenkus? 

Panelė Klosen sustingo. 

— Jūs apie juos žinote? 

— Žinau, kad kadaise šis namas priklausė jiems. Čia gyveno tėvas 
ir sūnus. Ir to vyro dukterėčia, mergaitė, vardu Amaltėja. Ar mano se- 
suo taip pat apie juos klausinėjo? 

Moteris atsiduso. 

— Ji norėjo sužinoti. Supratau kodėl. Jeigu ketini pirktis namą, 
nori žinoti, kas jį pastatė. Kas jame gyveno. — Ji pakėlė į Morą akis. — 
Viskas dėl jų, taip? Dėl Lenkų. 

— Jūs užaugote šiame miestelyje? 

— Taip. 

— Tuomet turėjote pažinoti Lenkų šeimą. 

Panelė Klosen atsakė ne iš karto. Pirma atsikėlė ir nusimetė liet- 
paltį. Neskubėdama pakabino ant vieno kablio prie virtuvės durų. 

— Jis buvo mano klasėje, — pasakė ji, neatsisukdama į Morą. 

— Kas buvo? 

— Elijas Lenkas. Aš jo pusseserės Amaltėjos gerai nepažinojau, 
nes ji buvo penkiomis klasėmis žemiau už mus — dar vaikas. Tačiau 
visi pažinojome Eliją. — Ji beveik sušnabždėjo — tarsi nenorėjo garsiai 
ištarti to vardo. 

— Ar gerai jį pažinojote? 

— Tiek, kiek reikėjo. 

— Neatrodo, kad jis būtų jums labai patikęs. 

Panelė Klosen atsisuko ir pažvelgė į ją. 

— Sunku mėgti žmones, kurių prakeiktai bijai. 

Už rūsio durų girdėjosi, kaip į žemę dunksėjo kastuvas. Kasėsi 
giliau į namo paslaptis. Namo, kuris net po šitiek metų saugojo nebylų 
kažkokio siaubo liudininką. 

— (Čia buvo mažas miestelis, daktare Ailz. Ne toks kaip dabar, 
kai iš visur suvažiuoja šitie nauji žmonės, perkasi vasarvietes. Anuomet 
tebuvo tik vietiniai, ir mes pažinojome vieni kitus. Geras šeimas ir tas, 
prie kurių geriau nesiartinti. Apie Eliją Lenką sužinojau būdama ketu- 
riolikos metų. Jis buvo vienas iš tų bernelių, nuo kurių turėjai laikytis 
kuo toliausiai. 

Ji grįžo prie stalo ir susmuko į kėdę lyg išsekusi. Žiūrėjo į plastiko 
paviršių tarsi į tvenkinį, kuriame atsispindėjo jos atvaizdas. Atvaizdas ke- 
turiolikmetės mergaitės, bijančios berniuko, kuris gyveno ant šito kalno. 

Mora laukė, įdėmiai žiūrėdama į nuleistą galvą su kietu žilų plau- 
kų šepečiu. 

— Kodėl jo bijojote? 

— Ne aš viena. Visos bijojome Elijo. Po to, kai... 

— Po ko? 

Panelė Klosen pakėlė akis. 

— Po to, kai jis tą mergaitę palaidojo gyvą. 


Užgulusioje tyloje Mora girdėjo vyrų murmesius, kasant rūsio žemę vis 
gilyn. Ji jautė, kaip į šonkaulius dunksėjo širdis. Jėzau, galvojo ji. Ką jie 
ten ras? 

— Ji buvo viena iš neseniai į miestelį atvykusių mergaičių, — vėl 
prabilo panelė Klosen. — Alisa Rouz. Kitos panelės sėdėdavo už jos ir lai- 
dydavo replikas. Šaipydavosi. Galėjai bjauriausiai šnekėti apie Alisą ir iš- 
eidavai sausas, nes ji tavęs negirdėdavo. Niekada nesuprato, kad mes iš jos 
juokėmės. Žinau, buvome žiaurios, bet kitoks ir nebūni, kai tau keturio- 
lika. Kol nesužinai, ką reiškia atsidurti kito vietoje. Kol pats širo nepatiri. 

Ji atsiduso: apgailestavimas už vaikystės prasižengimus, už perne- 
lyg vėlai patirtas pamokas. 

— Kas atsitiko Alisai? 

— Elijas sakė, kad tai buvo tiktai pokštas. Sakė, kad ketino ją po 
kelių valandų ištraukti. Bet ar galite įsivaizduoti, ką reiškė būti įkištai 
į duobę? Taip išsigąsti, kad net apsišlapini? Ir niekas negirdi, kaip tu 

klyki. Išskyrus tą vaiką, kuris ten tave įgrūdo, daugiau niekas nežino, 
kur esi. 

Mora tylėjo, laukė. Bijojo išgirsti istorijos pabaigą. 

Panelė Klosen pamatė baimę jos akyse ir papurtė galvą. 

— O, Alisa nemirė. Ją išgelbėjo šuo. Žinojo, kur ji buvo. Lojo ir 
lojo visa gerkle, atvedė į tą vietą žmones. 

— Vadinasi, ji išgyveno. 

Moteris linktelėjo. 

— Ją rado vėlai tą naktį. Išbuvo toje duobėje daug valandų. Kai ją 
ištraukė, mergaitė vos šnekėjo. Buvo kaip zombis. Po kelių savaičių jos 
šeima išsikėlė. Nežinau, kur jie išvažiavo. 

— Kas buvo Elijui? 

Panelė Klosen patraukė pečiais. 

— Kaip manote, kas buvo? Jis nuolat tvirtino, kad tai buvo pokš- 
tas. Toks pat, kokius mes, kiti vaikai, kasdien krėsdavome Alisai mo- 
kykloje. Ir tai tiesa — mes visi ją kankindavome. Visi vertėme ją jaustis 
apgailėtinai. Bet Elijas — jis perėjo į kitą lygį. 

— Jį nubaudė? 

— Kai esi tiktai keturiolikos, dar leidžiama pasitaisyti. Ypač kai 
tavęs reikia namuose. Kai tėvas pusę dienos būna girtas ir tame pačiame 
name gyvena devynerių metų pusseserė. 

— Amaltėja, — tyliai ištarė Mora. 

Panelė Klosen linktelėjo. 

— Įsivaizduokite, kad šiame name esate maža mergytė. Augate 
žvėrių šeimynoje. 

Žvėrys. 

Atrodė, kad oras staiga įsielektrino. Moros rankos suledėjo. Ji gal- 
vojo apie Amaltėjos Lenk kliedesį. Dink, 4o/ jis tavęs nepamatė. 

Ir prisiminė nagais įrėžtas savo automobilio dureles. Žvėries ženklas. 

Mora krūptelėjo, girgžtelėjus rūsio durims. Atsigręžusi pamatė 
tarpduryje stovinčią Ricoli. 

— Jie į kažką atsitrenkė, — pranešė Ricoli. 


— Kas ten yra? 

— Medis. Kažkokia plokštė dviejų pėdų gylyje. Dabar bando 
atkapstyti žemes. — Ji parodė ant staliuko stovinčią dėžę su kastuvė- 
liais. — Mums reikės šitų. 

Mora nunešė dėžę į rūsį. Ten pamatė iškastos žemės krūvas, su- 
pančias beveik šešių pėdų ilgio griovį. 

Karsto dydis. 

Detektyvas Korso, kuris dabar darbavosi kastuvu, žvilgtelėjo į Morą. 

— Plokštė atrodo gana stora. Bet paklausykit. — Jis trinktelėjo 
kastuvu į medį. — Netvirta. Po apačia yra oro tarpas. 

Jeitsas tarė: 

— Nori, kad dabar aš perimčiau? 

— Taip, mano nugara jau tuoj atsisakys. — Korso perdavė kastuvą. 

Jeitsas nušoko į griovį, batai dunkstelėjo į medį. Toks garsas, tarsi 
būtų atsimušta į tuščiavidurį daiktą. Jis ėmėsi įnirtingai semti žemes 
ir sviedė jas ant greitai augančių kauburių. Visi tylėjo, žiūrėdami į vis 
labiau atsidengiančią plokštę. Raiži abiejų prožektorių šviesa krypo tie- 
siai į duobę, Jeitso šešėlis lyg marionetė šokčiojo ant rūsio sienų. Kiti 
stebėjo, tylėdami kaip kapų plėšikai, nekantriai laukiantys, kada išvys 
atsiveriantį kapą. 

— Vieną kraštą nuvaliau, — pasakė Jeitsas, sunkiai alsuodamas ir 
brūžindamas kastuvu medį. — Atrodo lyg kažkokia dėžė. Jau barkšte- 
lėjau į ją. Nenoriu sugadinti medžio. 

— Aš arnešiu kastuvėlius ir šepečius, — pasakė Mora. 

Jeitsas šnopšdamas atsitiesė ir išsiropštė iš duobės. 

— Gerai. Gal galėsite gerai nuvalyti tą viršų. Prieš arplėšdami jį 
turėsime padaryti kelias nuotraukas. 

Mora su Gariu nusileido į griovį ir pajuto, kaip nuo jų svorio 
sudrebėjo plokštė. Ji nerimavo galvodama, koks siaubas laukė po pur- 
vinomis lentomis ir kas būtų, jeigu medis staiga nebeatlaikytų ir jie 
susmegtų į supuvusį kūną. Nepaisydama besidaužančios širdies, ji atsi- 
klaupė ir suskato žerti nuo plokštės žemes. 

— Duok ir man vieną šepetį, — pareiškė Ricoli, ruošdamasi taip 


pat šokti į griovį. 

— Tik ne jūs, — paprieštaravo Jeitsas. — Kodėl jums ramiai ne- 
palaukus? 

— Aš ne invalidė. Ir nemėgstu stoviniuoti be darbo. 

Jeitsas nelinksmai susijuokė. 

— Aba, gerai, o mes nenorėtume, kad ten nusileidusi pradėtumė- 
te gimdyti. Ir nenorėčiau aiškintis jūsų vyrui. 

Mora tarė: 

— Čia per mažai vietos visiems, Džeine. 

— Gerai, tada aš jums kitaip pastatysiu šitas lempas. Kad maty- 
tumėte, ką darote. 

Ricoli pastūmė vieną prožektorių, ir staiga šviesa nusklendė į 
kampą, kur dirbo Mora. Parklupusi ant kelių, Mora šepečiu valė lentas, 
atidengdama rūdžių dėmeles. 

— Matau senų vinių galvutes, — pranešė ji. 

— Automobilyje yra laužtuvas, — pasakė Korso. — Atnešiu. 

Mora toliau valė lentas, atidengdama vis daugiau surūdijusių vi- 
nių galvučių. Buvo mažai vietos, ir jai pradėjo gelti kaklą ir pečius. Ji 
atsitiesė. Kažkas už jos sudžerškėjo. 

— Ei, — tarstelėjo Garis. — Pažiūrėkite į šitą. 

Mora atsisuko ir pamatė, kad Gario kastuvas grybštelėjo kokį colį 
sulūžusio vamzdelio. 

— Atrodo, kad jis išlindęs tiesiai pro šios plokštės kraštą, — pa- 
sakė Garis. Jis atsargiai plikais pirštais patrynė surūdijusią iškyšą ir nu- 
krapštė prilipusį žemės gumulėlį. — Kam reikia kišti vamzdį į... — Jis 
nutilo. Pažiūrėjo į Morą. 

— Čia orlaidė, — pasakė ji. 

Garis spoksojo į lentas po savo keliais. Tyliai ištarė: 

— Kas, po velnių, yra šioje dėžėje? 

— Jūs abu lipkite iš duobės, — pasakė Pitas. — Mes fotografuo- 
sime. 

Jeitsas ištiesė ranką, padėdamas Morai išlipti, ir ji atsitraukė 
nuo duobės — staiga apsvaigo per greitai atsistojusi. Mirkčiojo nuo 


fotoaparato blyksnių. Siurrealistiškos prožektorių šviesos ir ant sienų 

šokinėjantys šešėliai. Ji nuėjo prie rūsio laiptelių ir atsisėdo. Ir tik tada 
prisiminė, kad tas laiptelis, ant kurio ji ilsėjosi, buvo prisigėręs vaiduok- 
liškų kraujo pėdsakų. 

— Gerai, — pasakė Pitas. — Atkeliame jį. 

Korso atsiklaupė prie duobės ir po vienu dangčio kampu užkišo 
laužtuvo galą. Teko gerai užgulti dalbą, kad arplėštų plokštę, cypinant 
surūdijusias vinis. 

— Nejuda iš vietos, — nurodė Ricoli. 

Korso stabtelėjo ir brūkštelėjo rankove per veidą, palikdamas ant 
kaktos purvo dryžį. 

— O, žmogau, rytoj mano nugara atkentės. 

Jis vėl nutaikė laužtuvo galą po dangčiu. Šį kartą pavyko labiau jį 
įgrūsti. Giliai įkvėpęs, visu svoriu užgulė sverto galą. 

Vinys sučerškusios atsilupo. 

Korso nusviedė laužtuvą. Abu su Jeitsu stvėrė už dangčio krašto 
ir pakėlė. Kurį laiką niekas neištarė nė žodžio. Visi įbedė akis į duobę, 
dabar puikiai apšviestą prožektoriais. 

— Nieko nesuprantu, — ištarė Jeitsas. 


Dėžė buvo tuščia. 


Tą naktį jos važiavo lietaus nublizginta automagistrale. Moros prieki- 
nio stiklo valytuvai hipnotizuojamai lėtai slankiojo migla apsitraukusiu 
langu. 

— Tas visas kraujas virtuvėje, — prabilo Ricoli. — Žinai, ką tai 
reiškia. Amaltėja žudė ir anksčiau. Niki ir Teresa Vels — ne pirmos jos 
aukos. | 

— Tame name ji buvo ne viena, Džeine. Ten gyveno ir jos pusbro- 
lis Elijas. Galėjo būti jo darbas. 

— Kai Sedleriai dingo, jai buvo devyniolika metų. Ji turėjo žinoti, 
kas vyko jos pačios virtuvėje. 


— Tai nereiškia, kad tai padarė ji. 


yo- eo 

— Tu tiki O'Donel teorija? Apie tą Žvėrį? 

— Amaltėja yra šizofrenikė. Pasakyk, kaip žmogus, būdamas to- 
kios iškreiptos psichikos, sugeba nužudyti dvi moteris, o paskui imasi 
labai logiškų veiksmų — sudegina jų kūnus, kad neliktų įkalčių? 

— Ji ne taip jau gerai ir nuslėpė pėdsakus. Ją sugavo, pameni? 

— Virdžinijos policijai pasisekė. Nepasakysi, kad jos sugavimas, 
įprasta tvarka sustabdžius automobilį, yra nuostabaus detektyvų darbo 
pavyzdys. — Mora neatitraukė akių nuo miglos juostų, besirangančių 
per tuščią greitkelį. — Ji pati viena nenužudė tų moterų. Turėjo dar kas 
nors padėti — tas, kieno pirštų atspaudai liko jos automobilyje. Tas, 
kuris nuo pat pradžių buvo su ja. 

— Jos pusbrolis? 

— Elijui buvo tikrai keturiolika, kai jis užkasė tą mergaitę gyvą. 
Koks berniukas šitaip darytų? Kokiu vyru jis užauga? 

— Nenoriu nė įsivaizduoti. 

— Manau, kad abi žinome, — tarė Mora. — Toje virtuvėje abi 
matėme kraują. 

„Lexus“ dūzgė keliu. Lietus liovėsi, bet oras tebebuvo permirkęs, 
priekinį stiklą aptraukė migla. 

— Jeigu jie tikrai nužudė Sedlerius, — pasakė Ricoli, — tada be- 
lieka galvoti... — Ji atsigręžė į Morą. — Ką jie padarė su Karenos Sedler 
kūdikiu? 

Mora nieko nesakė. Traukė tiesiai keliu, įsmeigusi akis į greitkelį. 
Jokių lankstų, jokių nukrypimų. Tiesiog važiuok pirmyn. 

— Supranti, kur aš lenkiu? — kalbėjo Ricoli. — Prieš keturias- 
dešimt penkerius metus pusseserė ir pusbrolis Lenkai nužudė nėščią 
moterį. Kūdikio palaikai nerasti. Po penkerių metų Amaltėja Lenk 
pasirodo Bostone, Van Geitso kabinete, su dviem dukromis, kad jas 
parduotų. 

Moros pirštai nutirpo ant vairo. 

— O jeigu tie kūdikiai buvo ne jos? — pasakė Ricoli. — O jeigu 


Amaltėja iš tikrųjų nėra tavo motina? 

Metė Purvis sėdėjo tamsoje ir svarstė, per kiek laiko žmogus miršta 
iš bado. Ji per greitai tuštino savo atsargas. Maišelyje buvo likę tiktai 
šešios šokolado „Hershey“ plytelės, pusė pakelio sūrių trapučių ir keli 
džiovintos jautienos rėželiai. Turiu juos normuoti, galvojo ji. Turiu už- 
tikrinti, kad užtektų iki... | 

Iki ko? Geriau mirti iš troškulio? 

Ji atsikando didelį šokolado gabalą ir labai norėjo dar vieno kąs- 
nio, tačiau sukaupus valią pavyko susilaikyti. Atsargiai užlankstė popie- 
rėlį ant likusios plytelės — bus kitam kartui. Jeigu tikrai situacija taps 
beviltiška, dar galėsiu suvalgyti popierėlį, pagalvojo ji. Juk popierius 
valgomas, ar ne? Pagamintas iš medienos, o alkani elniai ėda medžių 
žievę, vadinasi, ji turi būti nors kiek maistinga. Taip, išsaugok popie- 
rių. Išlaikyk švarų. Ji labai nenoriai įkišo šiek tiek nuvalgytą šokolado 
plytelę atgal į maišelį. Paskui užsimerkė ir galvojo apie mėsainius ir 
keptus viščiukus, ir visus uždraustus produktus, kurių atsisakė po to 
karto, kai Dveinas pareiškė, kad nėščios moterys jam priminė karves. 
Suprask — ji jam priminė karvę. Vėliau dvi savaites tevalgė salotas, kol 
vieną dieną taip apsvaigo galva, kad turėjo atsisėsti viduryje „Macys“ 
parduotuvės tiesiai ant grindų. Dveinas visas išraudo, kai aplink juos 
rinkosi susirūpinusios ponios, klausinėdamos ir klausinėdamos, ar jo 
žmonai nieko neatsitiko. Jis mojo ranka, liepdamas joms pasitraukti, o 


pats šnypštė Metei, kad greičiau keltųsi. Jis visuomet mėgdavo sakyti, 

kad įvaizdis — viskas, o ten buvo ponas BMW su savo karve žmona, 
kuri įlindusi į tampias nėščiųjų kelnes voliojosi ant grindų. Zaip, aš esu 
karvė, Dveinai. Didelė graži karvė, nešiojanti tavo kūdikį. Dabar, velniai 
griebtų, ateik ir išgelbėk mus. Išgelbėk mus, išgelbėk. 

Virš galvos pasigirdo žingsniai. 

Ji žiūrėjo aukštyn ir klausėsi, kaip artėjo jos pagrobėjas. Ji jau 
atpažino jo eiseną: lengva ir atsargi kaip sėlinančios katės. Kai tik jis 
ateidavo, ji maldaudavo ją išleisti. Ir kiekvieną kartą jis paprasčiausiai 
nužingsniuodavo, palikdamas ją šitoje dėžėje. Dabar baigėsi ir jos mais- 
tas, ir vanduo. 

— Ponia. 

Ji neatsiliepė. Tegu pamąsto, pagalvojo ji. Susirūpins, ar man vis- 
kas gerai, ir turės atidaryti dėžę. Jis turi laikyti mane gyvą, nes kitaip 
negaus savo brangiosios išpirkos. 

— Kalbėk su manimi, ponia. 

Ji tylėjo. Daugiau niekas nepadėjo, galvojo ji. Gal šitai jį išgąsdins. 
Gal dabar išleis mane. 

Dunkstelėjimas į žemę. 

— Ar tu ten)? 

Kur kitur galėčiau būti, tu asile? 

Ilga tyla. 

— Gerai. Jeigu jau numirei, nėra prasmės tavęs atkasti. Ar ne? 

Žingsniai pradėjo tolti. 

— Palauk! Palauk! — Ji įjungė žibintuvėlį. Pradėjo belsti į lu- 
bas. — Grįžk, velniai griebtų! Grįžk! 

Ir klausėsi įtempusi ausis, o širdis dunksėjo. Ir vos nenusikvatojo iš 
džiaugsmo, išgirdusi artėjantį žingsnių girgždesį. Argi ne apgailėtina? Ji 
priversta maldauti jo dėmesio — lygiai kaip ignoruojama meilužė. 

— Pabudai, — pasakė jis. 

— Ar kalbėjaisi su mano vyru? Kada jis tau sumokės? 

— Kaip jautiesi? 


— Kodėl niekada neatsakai į mano klausimus? 

— Pirma atsakyk į mano. 

— O, aš jaučiuosi tiesiog puostabiai! 

— Kaip kūdikis? 

— Man baigiasi maistas. Reikia daugiau maisto. 

— Turi pakankamai. 

— Atsiprašau, bet čia, apačioje, esu aš, o ne tu! Aš badmiriauju. 
Kaip galvoji gauti savo pinigus, jeigu numirsiu? 

— Nesijaudink, ponia. Ilsėkis. Viskas bus gerai. 

— Viskas yra taip negerai! 

Jokio atsakymo. 

— Klausyk? Klausyk? — klykė ji. 

Dabar žingsniai tolo. 

— Palauk! — Ji daužė į lubas. — Grįžk! — Abiem kumščiais tran- 
kė į medį. Staiga ją apėmė baisus įniršis, toks įniršis, kokio dar nebuvo 
patyrusi. Ji suspiegė: — Tu negali šitaip su manimi elgtis! Aš ne gyvu- 
lys/— susmuko, atsilošė į sieną, nudaužytos rankos smilksėjo, kūną 
draskė kūkčiojimai. Iš įtūžio, ne dėl žlugusios vilties. — Apsišik, — pa- 
sakė. — Apsišik. Ir visi kiti asilai šiame pasaulyje tegu apsišika! 

Išsekusi ji susmuko aukšrielninka. Brūkštelėjo ranka per akis šluos- 
tydamasi ašaras. Ko jis iš mūsų nori? Dveinas jau turėjo jam sumokėti. 
Tad kodėl aš vis dar čia? Ko jis laukia? 

Kūdikis spirtelėjo. Ji prispaudė prie pilvo ranką — nuraminimas, 
perduodamas per juos skiriančią odą. Ji pajuto, kaip įsitempė gimda: 
pirmasis sąrėmio virpulys. Vargšelis. Vargšas... 

Kūdikis. 

Ji apmirė galvodama. Prisimindama visas šnekas per orlaidę. 
Niekada nė žodžio apie Dveiną. Niekada apie pinigus. Visiškai nesu- 
prantama. Jeigu tas asilas norėjo pinigų, jis turi eiti pas Dveiną. Tačiau 
jis neklausinėja apie mano vyrą. Nekalba apie Dveiną. O jeigu jis net 
nepaskambino jam? O jeigu visiškai neprašė jokios išpirkos? 

Tad ko jis nori? 


Žibintuvėlio šviesa prigeso. Baigėsi antras baterijų komplektas. 

Liko dar du, o paskui ji sėdės tamsoje. Šį kartą nepanikavo, išsiėmė iš 
maišelio naują pakelį ir jį praplėšė. Taip dariau anksčiau, galiu daryti 
ir dabar. Ji atsuko žibintuvėlio dugną, ramiai ištraukė senas baterijas 
ir įdėjo naujas. Nurvisko ryški šviesa — trumpas atokvėpis prieš ilgą 
naktelę, kurią ji baimingai numanė. 

Visi miršta. Bet aš nenoriu mirti užkasta šitoje dėžėje, kur niekas 
niekada neatras mano kaulų. 

Taupyk šviesą, taupyk kiek gali. Ji išjungė žibintuvėlį ir gulėjo 
tamsoje, o baimė priartėjo ir stipriau sugniaužė savo čiuptuvus. Niekas 
nežino, galvojo ji. Niekas nežino, kad aš čia. 

Liaukis, Mete. Tvardykis. Tik tu gali sau padėti. 

Ji pasivertė ant šono ir apglėbė save. Išgirdo, kaip kažkas nuriedėjo 
ant dėžės pagrindo. Viena išnaudota baterija, jau nebereikalinga. 

O jeigu niekas nežino, kad mane pagrobė? O jeigu niekas nežino, 
kad tebesu gyva? 

Ji apglėbė rankomis pilvą ir galvojo apie kiekvieną pokalbį su savo 
pagrobėju. Kaip jautiesi? Štai ko jis visuomet klausė — kaip ji jaučiasi? 
Lyg tai jam būtų svarbu. Tarsi kiekvienam, įkišusiam nėščią moterį į 
dėžę, prakeiktai rūpėtų, kaip ji jaučiasi. Tačiau jis visuomet užduodavo 
tą klausimą, o ji visuomet maldaudavo ją išleisti. 

Jis laukia kitokio atsakymo. 

Ji labiau prisitraukė kelius, paspirdama kažką, kas nudardėjo to- 
lyn. Atsisėdo ir įjungė žibintuvėlį. Pradėjo grabinėti aplinkui, ieškoda- 
ma visų palaidų baterijų. Yra keturios senos baterijos ir dar dvi naujos 
pakelyje. Be to, dvi žibintuvėlyje. Ji vėl išjungė jį. Taupyk šviesą, taupyk 
šviesą. 


Tamsoje ji pradėjo atsirišinėti batelį. 


Daktarė Džoisė O'Donel taip įžingsniavo į žmogžudysčių tyrimo sky- 
riaus posėdžių kambarį, tarsi čia būtų jos valdos. Prašmatni „St. John's“ 
kostiumėlio kaina viršijo visą Ricoli metinį biudžetą aprangai. Trijų 
colių kulniukai pabrėžė ir taip monumentalų stotą. Nors trijų farų 
akys sekė, kaip ji sėdosi prie stalo, ji neparodė nė kruopelės varžymosi. 
Žinojo, kaip valdyti publiką, o šio meno Ricoli negalėjo susilaikyti ne- 
pavydėjusi, nors šiaip neapkentė tos moters. 

Antipatija buvo akivaizdžiai abipusė. O'Donel metė į ją ledinį 
žvilgsnį, paskui jis nučiuožė Bariu Frostu, ir galiausiai visas dėmesys 
buvo skirtas leitenantui Markečiui, žmogžudysčių tyrimo skyriaus 
aukšto rango pareigūnui. Be abejo, ji sutelkė dėmesį į Marketį: 
O Donel negaišo laiko su mažais žmogeliais. 

— Tai netikėtas pakvietimas, leitenante, — tarė ji. — Aš nedažnai 
kviečiama į Šrioder Plazą. 

— Taip patarė detektyvė Ricoli. 

— Tokiu atveju dar labiau netikėta. 

Tokiu atveju mudvi žaidžiame priešingose komandose, pagalvojo 
Ricoli. Aš gaudau monstrus, tu juos gini. 

— Tačiau kaip sakiau detektyvei Ricoli telefonu, — tęsė O'Do- 
nel, — aš negaliu jums padėti, jeigu jūs nepadėsite man. Jei norite, kad 
padėčiau jums rasti Žvėrį, privalote pasidalyti su manimi savo turima 


informacija. 

Atsiliepdama Ricoli pastūmė jai aplanką. 

— Štai ką kol kas žinome apie Eliją Lenką. 

Ji pamatė, kaip imant aplanką sublizgo O'Donel akys. Tik tuo 
O'Donel ir gyveno: galimybe dirstelėti į monstrą. Šansu prisigretinti 
prie nelaimes sėjančiojo pulsuojančios širdies. 

O'Donel atvertė aplanką. 

— Jo vidurinės mokyklos įrašai. 

— Iš Foks Harboro. 

— Intelekto koeficientas: 136. Tačiau pažymiai tiktai vidutiniški. 

— Jūsų klasikinis mokinys, neatskleidžiantis visų savo gebėjimų. 

Sugeba padaryti nepaprastus dalykus, jeigu pats užsibrėžia, — pa- 
rašė viena mokytoja, neįsivaizduodama, kur Eliją Lenką nuves tokie 
žygdarbiai. 

— Mirus motinai, jį augino jo tėvas, Hugas. Toks tėvas, kuris nie- 
kada ilgai neišbūdavo viename darbe. Akivaizdu, kad didžiumą savo 
gyvenimo praleido apsikabinęs butelį ir mirė nuo pankreatito, kai Elijui 
buvo aštuoniolika. 

— Ir tai buvo tie patys namai, kuriuose užaugo Amaltėja. 

— Taip. Kai mirė jos motina, Amaltėja buvo devynerių metų ir 
atvyko gyventi pas dėdę. Niekas nežino, kas buvo jos tėvas. Štai ir viskas 
apie Foks Harbore gyvenusią Lenkų šeimą. Girtuoklis tėvas, sociopatas 
pusbrolis ir mergaitė, kuri užaugo šizofrenike. Puiki sveika amerikiečių 
šeima. 

— Jūs pavadinote Eliją sociopatu. 

— O kaip kitaip pavadintumėte berniuką, kuris vien dėl smagu- 
mo palaidoja savo klasės draugę gyvą? 

O Donel atsivertė kitą lapą. Bet kurio tą bylą skaitančio žmogaus 
veidą iškreiptų siaubas, bet jos veide matėsi susižavėjimas. 

— Mergaitė, kurią jis užkasė, buvo tiktai keturiolikos metų, — 
kalbėjo Ricoli. — Mokykloje Alisa Rouz naujokė. Be to, jos klausa 
susilpnėjusi, todėl kiti vaikai ir tyčiojosi iš jos. Ir turbūt todėl Elijas ją 


pasirinko. Ji buvo pažeidžiama, lengvai prieinama auka. Jis pasikvietė 

ją prie savo namų, paskui nusivedė į mišką prie duobės, kurią jau buvo 
anksčiau iškasęs. Įmetė ją ten, duobę uždengė lentomis ir ant viršaus 
sukrovė akmenis. Kai vėliau jį apklausė, jis teigė, kad viskas tebuvo iš- 
daiga. Tačiau aš manau, kad jis iš tikrųjų norėjo ją nužudyti. 

— Čia parašyta, kad ta mergaitė nenukentėjo. 

— Nenukentėjo? Ne visai taip. 

O'Donel pakėlė galvą. 

— Tačiau ji liko gyva. 

— Po to Alisa Rouz penkerius savo gyvenimo metus gydėsi nuo 
sunkios depresijos ir nerimo priepuolių. Kai jai buvo devyniolika metų, 
įlipo į vonią ir persipjovė riešus. Mano galva, už jos mirtį atsakingas 
Elijas Lenkas. Ji buvo jo pirmoji auka. 

— Ar galite įrodyti, kad yra kitų? 

— Prieš keturiasdešimt penkerius metus Kenebankporte dingo 
sutuoktiniai, Karena ir Robertas Sedleriai. Tuo metu Karena Sedler 
buvo aštuntą mėnesį nėščia. Kaip tik praėjusią savaitę jų palaikai buvo 
rasti tame pačiame žemės sklype, kur Elijas buvo palaidojęs gyvą Alisą 
Rouz. Aš manau, kad Sedlerius nužudė Elijas. Jis ir Amaltėja. 

O'Donel sustingo, atrodė, kad sulaikė kvapą. 

— Tai jūs pirmoji iškėlėte tokią mintį, daktare O Donel, — tarė 
leitenantas Marketis. — Jūs sakėte, kad Amaltėja turėjo bendrininką, 
kurį ji vadino Žvėrimi. Jis padėjo jai nužudyti Niki ir Teresą Vels. Juk 
taip sakėte daktarei Ailz, tiesa? 

— Niekas daugiau netikėjo mano spėjimu. 

— Na, dabar mes tikime, — pasakė Ricoli. — Mes manome, kad 
tas Žvėris yra jos pusbrolis Elijas. 

O'Donel juokaujamai išrietė antakį. 


— Zudikų giminaičių atvejis? 


— Būtų ne pirmas kartas, kai giminaičiai žudo drauge, — įsiterpė 
Marketis. 

— Tiesa, — pritarė O Donel. — Kenetras Bjankis ir Andželas 
Buonas — Šlaitų smaugikai, — jie buvo pusbroliai. 

— Vadinasi, yra precedentas, — pasakė Marketis. — Pusbroliai 
kaip žmogžudysčių bendrininkai. 

— Jums nereikėjo manęs, kad tai pasakyčiau. 

— Jūs pirmoji sužinojote apie Žvėrį, — pasakė Ricoli. — Bandėte 
jį surasti, susisiekti su juo per Amaltėją. 

— Tačiau man nepavyko. Todėl nesuprantu, kaip galiu jums pa- 
dėti jį surasti. Aš net nežinau, kodėl mane čia pasikvietėte, detektyve, 
kadangi nesate labai palanki mano tyrimams. 

— Aš žinau, kad Amaltėja kalbasi su jumis. Per vakarykštį susi- 
tikimą ji man nepasakė nė žodžio. Tačiau prižiūrėtojai tvirtino, kad su 
jumis ji vis dėlto kalba. 

— Mūsų užsiėmimai konfidencialūs. Ji mano pacientė. 

— Bet ne jos pusbrolis. Tai jį mes norime surasti. 

— Na, kur buvo jo paskutinė žinoma gyvenamoji vieta? Turbūt 
turite žinių, nuo kurių galite pradėti paiešką. 

— Beveik nieko neturime. Nežinome, kur jis buvo dešimtmečius. 

— Ar bent žinote, kad jis gyvas? 

Ricoli atsiduso. Prisipažino: 

— Ne. 

— Dabar jam turėtų būti beveik septyniasdešimt, ar ne? Lyg ir 
šiek tiek per senas, kad būtų serijinis žudikas. 

— Amaltėjai šešiasdešimt penkeri, — pasakė Ricoli. — Vis dėlto 
niekas neabejojo, kad ji nužudė Teresą ir Niki Vels. Kad suskaldė jų 
kaukoles, apliejo jų kūnus benzinu ir juos padegė. 

O'Donel atsilošė kėdėje ir kurį laiką žiūrėjo į Ricoli. 

— Pasakykite, kodėl Bostono policijos departamentas ieško Elijo 
Lenko? Šios žmogžudystės įvykdytos seniai — ir netgi nepriklauso jūsų 
jurisdikcijai. Kodėl jūs tuo suinteresuoti? 

— Anos Leoni nužudymas gali būti susijęs. 

— Kaip? 

— Prieš pat nužudymą Ana labai klausinėjo apie Amaltėją. Gal- 


būt ji per daug sužinojo. 

Ricoli pastūmė jai kitą aplanką. 

— Kas čia yra? 

— Jums žinomas FTB Nacionalinis informacijos apie nusikaltimus 
centras? Jie tvarko duomenų bazę apie visoje šalyje dingusius žmones. 

— Taip, aš žinau NCIC. 

— Mes pateikėme prašymą atlikti paiešką, naudojant bazinius 
žodžius moteris ir nėščia. Štai ką gavome iš FTB. Visus jų duomenų 
bazėje turimus įrašus, pradedant septintuoju dešimtmečiu. Nurodyta 
kiekviena nėščia moteris, dingusi JAV teritorijoje. 

— Kodėl specialiai pabrėžėte nėščias moteris? 

— Kadangi Niki Vels buvo devintą mėnesį nėščia. Karena Sed- 
ler — aštuntą. Ar jums neatrodo, kad tai baisus sutapimas? 

O'Donel atsivertė aplanką ir išvydo kompiuterio spaudinių lapus. 
Ji pakėlė nustebusias akis. 

— Čia begalė pavardžių. 

— Atsižvelkite į faktą, kad kasmet šioje šalyje dingsta tūkstančiai 
žmonių. Jeigu kartais dingsta nėščia moteris, tarp tokios daugybės ji at- 
rodo menkas signalas ir dėl jo niekas nekelia raudonos vėliavos. Tačiau 
kai per keturiasdešimties metų laikotarpį kas mėnesį dingsta po vieną 
moterį, tada visi tie skaičiai pradeda sumuotis. 

— Ar galite kurią nors iš šių dingusių asmenų susieti su Amaltėja 
Lenk arba jos pusbroliu? 

— Štai dėl ko mes jums ir paskambinome. Su ja susitikote dau- 
giau kaip tuziną kartų. Ar ji bent užsiminė apie savo keliones? Kur ji 
gyveno, kur dirbo? 

O Donel užvertė aplanką. 

— Jūs prašote mane pažeisti paciento ir gydytojo konfidencialu- 
mą. Kodėl turėčiau? 

— Kadangi žudynės nesiliovė. Nesibaigė. 

— Mano pacientė nieko negali nužudyti. Ji kalėjime. 

— Bet jos bendrininkas — ne. — Ricoli palinko į priekį, arčiau 


moters, kurios taip stipriai neapkentė. Tačiau dabar jai reikėjo O'Donel, 

todėl įstengė užgniaužti pasibjaurėjimą. — Tas Žvėris traukia jus, ar ne? 
Norite jį geriau pažinti. Norite įlįsti į jo galvą, sužinoti, kuo jis kvėpuo- 
ja. Jūs mėgstate išgirsti visas smulkmenas. Štai kodėl turėtumėte mums 
padėti. Kad galėtumėte į savo kolekciją įtraukti dar vieną monstrą. 

— O jeigu mes abi klystame? Galbūt Žvėris tėra mūsų fantazijų 
padaras. 

Ricoli atsigręžė į Frostą. 

— Kodėl tu neįjungi to epidiaskopo? 

Frostas pastūmė epidiaskopą į vietą ir įjungė. Šiame kompiuterių 
ir „PowerPoint“ skaidrių demonstravimo amžiuje epidiaskopas atrodė 
kaip akmens amžiaus technika. Tačiau savo argumentams pateikti jie- 
du su Frostu pasirinko greičiausią, paprasčiausią būdą. Frostas atvertė 
aplanką ir išėmė skaidres, ant kurių įvairių spalvų žymikliais jie buvo 
surašę duomenis. 

Frostas įdėjo į epidiaskopą vieną lakštą. Ekrane pasirodė JAV 
žemėlapis. Dabar ant to žemėlapio uždėjo pirmą skaidrę. Vaizdas pasi- 
pildė šešiais juodais taškais. 

— Ką žymi tie taškai? — paklausė O'Donel. 

— Tai NCIC pateikti 1984 metų pirmųjų šešių mėnesių duome- 
nys, — paaiškino Frostas. — Mes pasirinkome tuos metus, nes tai buvo 
pirmi pilni metai, kai pradėjo veikti FTB kompiuterizuota duomenų 
bazė. Vadinasi, turėtų būti tikrai visi duomenys. Kiekvienas taškas 
reiškia pranešimą apie dingusią nėščią moterį. — Jis nukreipė į ekraną 
lazerinę rodomąją lazdelę. — Geografiniu požiūriu tie įvykiai išsimėtę: 
vienas Oregono valstijoje, vienas Atlantoje. Tačiau atkreipkite dėmesį į 
šią pietvakarinėje dalyje esančią grupelę. — Frostas žemėlapyje apsuko 
ratu atitinkamą kampelį. — Viena moteris dingusi Arizonos valstijoje, 
viena — Naujosios. Meksikos. Dvi — Pietų Kalifornijoje. 

— Kaip aš turėčiau tai suprasti? 

— Gerai, žiūrėkime kito pusmečio laikotarpį. 1984 metai, nuo 
liepos iki gruodžio mėnesio. Galbūt labiau paaiškės. 

Frostas uždėjo ant žemėlapio kitą skaidrę. Atsirado nauji, jau rau- 


donai pažymėti, taškai. 

— Ir vėl, — tarė jis, — matote, kaip tie taškai išsibarstę po šalį. 
Tačiau atkreipkite dėmesį, kad yra kita grupelė. — Jis pažymėjo trijų 
raudonų taškų grupę. — San Chosė, Sakramentas ir Judžinas, Oregono 
valstijos miestas. 

O Donel tyliai ištarė: 

— Darosi įdomu. 

— Palaukite, parodysiu kito pusmečio, — pasakė Ricoli. 

Trečioji skaidrė papildė taškų skaičių, tačiau jos taškai buvo žali. 
Dabar jau buvo akivaizdus modelis. Modelis, į kurį nepatikėdama 
spoksojo O'Donel. 

— O, Dieve, — ištarė ji. — Ta grupelė nuolat juda. 

Ricoli linktelėjo. Paniurusi žiūrėjo į ekraną. 

— Iš Oregono traukia į šiaurės rytus. Per kitus šešis mėnesius dvi 
nėščios moterys dingsta Vašingtono valstijoje, o trečioji pravažiavus vie- 
ną valstiją Montanoje. — Ji atsisuko į O Donel. — Tuo nesibaigia. 

O'Donel pasviro kėdėje į priekį; jos veidas buvo budrus kaip šuo- 
liui pasiruošusios katės. 

— Kur ta grupelė persikelia paskui? 

Ricoli atsisuko į žemėlapį. 

— Tą vasarą ir rudenį juda tiesiai į rytus — į Ilinojų ir Mičiganą, 
į Niujorką ir Masačusetsą. Po to staigiai leidžiasi į pietus. 

— Kurį mėnesį? 

Ricoli žvilgterėjo į Frostą, kuris rausėsi spaudiniuose. 

— Kitas įvykis gruodžio keturioliktą Virdžinijoje, — pasakė jis. 

O 'Donel tarė: 

— Jie juda atsižvelgdami į orus. 

— Ką? 

— Į orus. Matote, vasaros mėnesiais judėjo JAV centrinės dalies 
viršuje? Rudenį atsirado Naujojoje Anglijoje. O vėliau, gruodžio mėne- 
sį, staiga leidžiasi į pietus. Vos tik atvėsta oras. 

Ricoli susiraukusi žiūrėjo į žemėlapį. Jėzau, pagalvojo ji. Moteris 


teisi. Kodėl mes to nematėme? 

— Kas vyksta toliau? — paklausė O'Donel. 

— Apsuka visą ratą, — pasakė Frostas. — Traukia pietine dalimi 
nuo Floridos į Teksasą. Galiausiai grįžta į Arizoną. 

O'Donel pakilo nuo kėdės ir priėjo prie ekrano. Kurį laiką stovėjo 
ir tyrinėjo žemėlapį. 

— Ir kiek tai truko? Per kiek laiko apsuko šį ratą? 

— Tuomet šalį apvažiavo per trejus su puse metų, — pasakė Ricoli. 

— Neskuba. 

— Taip. Tačiau pastebite, kad niekada ilgai neužsibūna vienoje 
valstijoje, niekada vienoje vietoje nesudoroja per daug aukų. Slenka 
tolyn, kad valdžia niekada neperprastų jų modelio, niekada nesusigau- 
dytų, kad tai vyksta jau daugybę metų. 

— Ką? — atsisuko O'Donel. — Ciklas kartojasi? 

Ricoli linktelėjo. 

— Vėl viskas prasideda iš pradžių, kartojamas tas pats maršrutas. 
Taip kaip senovės klajoklių gentys sekdavo bizonų kaimenes. 

— Valdžia niekada nepastebėjo to modelio? 

— Kadangi šie medžiotojai niekada nesiliauja judėję. Skirtingos 
valstijos, skirtingos jurisdikcijos. Keli mėnesiai viename regione — ir 
paskui jie dingsta. Į kitus medžioklės plotus. Į vietas, į kurias vis grįžta. 

— Žinoma teritorija. 

— Mūsų pasirinkimas priklauso nuo žinojimo, 0 žinojimas nuo pa- 
sirinkimo. 

Ricoli pacitavo vieną iš geografinio nusikaltėlių profiliavimo prin- 
cipų. 

— Ar kokie nors kūnai buvo rasti? 

— Iš šitų — nė vienas. Kaip tik šios bylos tebėra neišspręstos. 

— Tuomet jie tikriausiai turi slaptavietes laidoti. Vietas, kur pa- 
slepia aukas, kur sumeta lavonus. 

— Mes manome, kad tos vietos atkampios, — pasakė Frostas. — 
Kaimo vietovės arba vandens telkiniai. Nes nė viena iš šių moterų ne- 


buvo rasta. 

— Tačiau Niki ir Teresą Vels surado, — priminė O Donel. — Kū- 
nai buvo ne užkasti, o sudeginti. 

— Seseris rado lapkričio dvidešimt penktą. Mes patikrinome to 
meto orų prognozes. Tą savaitę netikėtai privertė sniego: per vieną die- 
ną prisnigo aštuoniolika colių. Masačusetsą žiema užklupo netikėtai, 
kai kurie keliai buvo uždaryti. Galbūt jie negalėjo pasiekti savo įpras- 
tinės vietos, kur užkasdavo kūnus. 

— Ir todėl juos sudegino? 

— Kaip jūs atkreipėte dėmesį, atrodo, kad tie dingimai vyksta pa- 
gal orų kaitą, — pripažino Ricoli. — Atšalus jie traukia į pietus. Tačiau 
tą lapkritį Naujojoje Anglijoje orai atšalo staiga. Niekas nesitikėjo tokio 
ankstyvo sniego, — ji atsisuko į O'Donel. — Štai ir jūsų Žvėris. Šiame 
žemėlapyje matote jo pėdsakus. Manau, kad visą laiką Amaltėja neatsi- 
liko nuo jo nė per žingsnį. 

— Ko norite iš manęs — psichologinio portreto? Paaiškinti, kodėl 
jie žudė? 

— Mes žinome, kodėl jie žudė. Žudė ne savo malonumui ar norė- 
dami pajusti virpulį. Tai nėra jūsų įprastiniai serijiniai žudikai. 

— Tuomet koks jų motyvas? 

— Visiškai paprastas, daktare O'Donel. Faktiškai tokiems mons- 
trų medžiotojams kaip jūs jų motyvai yra nuobodūs. 

— Nemanau, kad žmogžudystė yra nuobodi. Kaip jūs manote, 
kodėl jie žudė? 

— Ar žinojote, kad nėra jokių duomenų nei apie Amaltėjos, nei 
apie Elijo užsiėmimą? Nerandame jokių įrodymų, kad kuris nors iš 
jųdviejų būtų dirbęs arba mokėjęs socialinio draudimo įmokas, arba 
pateikęs pajamų mokesčio ataskaitas. Jie neturėjo kreditinių kortelių ir 
sąskaitų banke. Dešimtmečius jie buvo nematomi žmonės, gyvenantys 
kuo nuošaliausiai nuo visuomenės. Tad iš ko pragyveno? Mokėjo už 
maistą ir degalus, ir būstą? 

— Manau, atsiskaitydavo grynaisiais. 

— Oiš kur tie grynieji? — Ricoli atsisuko į žemėlapį. — Šrai kaip 


jie užsidirbo pragyvenimui. 

— Nesuprantu jūsų. 

— Vieni žmonės gaudo žuvį, kiti skina obuolius. Amaltėja ir jos 
bendražygis taip pat buvo įnikę į pjūtį. — Ji žiūrėjo į O'Donel. — Prieš 
keturiasdešimt metų Amaltėja pardavė įtėviams dvi naujagimes dukras. 
Už tuos kūdikius ji gavo keturiasdešimt tūkstančių dolerių. Nemanau, 
kad mergaitės buvo jos. 

(OO 'Donel suraukė kaktą. 

— Ar jūs kalbate apie daktarę Ailz ir jos seserį? 

— Taip. — Ricoli pasitenkinimui, O'Donel liko be žado. Ši mo- 
teris nenutuokė, su kuo turėjo reikalų, pagalvojo ji. Psichiatrė, kuri taip 
dažnai susideda su monstrais, buvo netikėtai užklupta. 

— Aš tyriau Amaltėją, — pasakė O'Donel. — Buvau tokios pat 
nuomonės, kaip ir kiti psichiatrai... 

— Kad ji psichiškai nesveika? 

— Taip, — O'Donel aštriai iškvėpė. — Tai, ką jūs rodote, — čia 
visiškai kitokia būtybė. 

— Nėra psichiškai nesveika. 

— Aš nežinau. Nežinau, kokia ji yra. 

— Ji su savo pusbroliu žudė dėl pinigų. Dėl čia pat šaltai gaunamų 
grynųjų. Man tai byloja apie gana sveiką protą. 

— Galbūt... 

— Jūs bendraujate su žudikais, daktare O'Donel. Kalbatės su jais, 
praleidžiate daugybę valandų su tokiais asmenimis kaip Vorenas Hoi- 
tas, — Ricoli patylėjo. — Jūs suprantate juos. 

— Stengiuosi suprasti. 

— Tad kas ji per žudikė, ta Amaltėja? Ar ji pabaisa? Ar paprasčiau- 
sia komersantė? 

— Ji yra mano pacientė. Tik tiek noriu pasakyti. 

— Tačiau šią minutę jūs abejojate savo nustatyta diagnoze, ar 
ne? — Ricoli mostelėjo į ekraną. — 7ai, ką čia matote, yra logika pa- 
grįsta elgsena. Klajokliai medžiotojai, gaudantys savo grobį. Ar vis dar 


manote, kad ji psichiškai nesveika? 

— Aš kartoju: ji yra mano pacientė. Privalau ginti jos interesus. 
— Amaltėja mūsų nedomina. Mums reikalingas tas kitas. Eli- 
jas. — Ricoli žengė prie O Donel, sustojo vos per colį nuo jos. — Zi- 


nokite, jis nesiliovė medžiojęs. 


— Ką? 
— Amaltėja kali jau beveik penkerius metus. — Ricoli atsigręžė į 
Frostą. — Parodyk po Amaltėjos suėmimo gautus duomenis. 


Frostas nuėmė nuo žemėlapio visas skaidres ir uždėjo naują. 

— Sausis, — tarė jis. — Nėščia moteris dingsta Pietų Karolinoje. 
Vasario mėnesį moteris dingsta Džordžijoje. Kovo: mėnesį — Deitona 
Biče. — Jis uždėjo kitą lakštą. — Po šešių mėnesių tai įvyksta Teksase. 

— Visus tuos mėnesius Amaltėja Lein buvo kalėjime, — nurodė 
Ricoli. — Tačiau pagrobimai tęsėsi. Žvėris nesustojo. 

O'Donel suglumusi spoksojo į nepaliaujamą faktus žyminčių taš- 
kų žygį. Vienas taškas — viena moteris. Viena gyvybė. 

— Prieš mėnesį buvo pranešta apie paskutinį pagrobimą. Olbany- 
je, Niujorko valstijoje. 

— Kurioje ciklo vietoje esame dabar? — tyliai paklausė ji. 

— Prieš metus, — tarė Frostas, — jis pasiekė Kaliforniją ir vėl 
pradėjo judėti į šiaurę. 

— O dabar? Kur ta vieta dabar? 

— Prieš mėnesį pranešta apie paskutinį pagrobimą Olbanyje. 

— Olbanyje? — O Donel pažiūrėjo į Ricoli. — Tai reiškia... 

— Dabar jis yra Masačusetse, — tarė Ricoli. — Žvėris atkeliauja 
į Miestą. 

Frostas išjungė epidiaskopą, staiga nutilęs ventiliatorius paliko 
nykią tylą. Nors dabar ekranas buvo tuščias, atrodė, kad žemėlapio 
vaizdas tebekybojo, įsirėžęs į visų atmintį. Toje tyloje pratrūkęs Frosto 
mobilusis telefonas dar labiau supurtė. 

Frostas tarė: 

— Atsiprašau, — ir išėjo iš kambario. 


Ricoli tęsė: 

— Pasakykite apie tą Žvėrį. Kaip mums jį surasti? 

— Taip pat, kaip surandate bet kurį kitą gyvą žmogų. Argi ne tuo 
jūs, policija, užsiimate? Jau žinote, kuo jis vardu. Nuo to ir pradėkite. 

— Jis neturi kreditinės kortelės, jokios banko sąskaitos. Jį sunku 
aptikti. 

— Aš ne pėdsekys. 

— Jūs kalbatės su vienu iš jam artimiausių asmenų. Asmeniu, 
kuris gali žinoti, kaip jį rasti. 

— Mūsų seansai yra konfidencialūs. 

— Ar ji kada nors mini jo vardą? Ar apskritai leidžia suprasti, kad 
jis yra jos pusbrolis Elijas? 

— Man neleistina kalbėti apie uždarus pokalbius, kurie vyksta su 
mano pacientu. 

— Elijas Lenkas nėra jūsų pacientas. 

— Tačiau Amaltėja yra, ir jūs stengiatės surinkti duomenis ir įro- 
dyti jos kaltę. Apkaltinti daugeliu žmogžudysčių. 

— Amaltėja mūsų nedomina. Mums reikia 70. 

— Ne mano darbas padėti jums sučiupti jūsų žmogų. 

— O kaip jūsų prakeikta pilietinė pareiga? 

— Detektyve Ricoli, — įsiterpė Marketis. 

Ricoli neatitraukė nuo O'Donel akių. 

— Pagalvokite apie tą žemėlapį. Tuos visus taškus, tas visas mote- 
ris. Dabar jis čia. Medžioja kitą. 

O Donel žvilgsnis nukrypo į pūpsantį Ricoli pilvą. 

— Tokiu atveju, manau, jums verčiau pasisaugoti, detektyve. Argi 
nereikėtų? 

Ricoli žiūrėjo kietai sukandusi dantis, kaip O'Donel pasiima |a- 
gaminėlį. 

— Šiaip ar taip, abejoju, ar galėčiau dar ką pridurti, — pasakė 
ji. — Kaip sakėte, šį žudiką veda logika ir praktiškumas, ne geismas. 
Ne pasismaginimas. Jam reikia užsidirbti pragyvenimui — paprasta ir 


aišku. Jo pasirinktas užsiėmimas tiesiog pasirodo besąs šiek tiek kitoks 

negu visų. Nusikaltėlio profiliavimas jums nepadės jo sugauti. Kadangi 
jis nėra monstras. 

— Ir neabejoju, kad jūs jį atpažintumėte. 

— Aš išmokau atpažinti. Be to, ir jūs išmokote. 

O'Donel pasuko durų link. Sustojo, dirstelėjo argal su negyva 
šypsena veide. 

— Jeigu prakalbome apie monstrus, detektyve, žinokite, jūsų se- 
nasis draugas klausinėja apie jus. Kiekvieną kartą, kai jį aplankau. 

(O'Donel nereikėjo sakyti, kuo jis vardu: abi žinojo, kad ji kalbėjo 
apie Voreną Hoitą. Vyrą, kuris vis išnirdavo Džeinės Ricoli košmaruo- 
se, kurio skalpelis beveik prieš dvejus metus išraižė randais jos delnus. 

— Jis tebegalvoja apie jus, — tęsė O'Donel. Vėl šypsenėlė — rami 
ir klastinga. — Tiesiog pagalvojau, kad norėtumėte žinoti, kad jus prisi- 
mena. 

Ji išėjo pro duris. 

Ricoli jautė Markečio žvilgsnį, tiriantį jos reakciją. Laukiantį, kol 
išvys, kaip ji čia pat, vietoje, neiškentės ir pratrūks. Ji lengviau atsiduso, 
kai jis taip pat išėjo pro duris, palikdamas ją vieną sutvarkyti epidiasko- 
po. Ji surinko skaidres, ištraukė aparato kištuką ir tvirtai susuko laidą, 
visą pyktį įliedama ant to laido, kurį vyniojo aplink savo plaštaką. Epi- 
diaskopą išrideno į koridorių ir vos nesusidūrė su Frostu, kuris ką tik 
užvėrė savo mobilųjį telefoną. 

— Važiuojam, — tarstelėjo jis. 

— Kur? 

— Į Nariką. Dingo moteris. 

Ricoli suraukė kaktą, pažiūrėjo į jį. 

— Ar'ji... 

Jis linktelėjo. 


— Devintas nėštumo mėnuo. 


— Jeigu norite žinoti, — kalbėjo Natiko detektyvas Sarmiento, — čia 
dar vienas Leisės Peterson atvejis. Santuoka nuvažiavusi nuo bėgių, vy- 
ras užkulisiuose turi meilužę. 

— Jis prisipažįsta, kad turi draugužę? — paklausė Ricoli. 

— Dar ne, bet užuodžiu, suprantate? — Sarmiento patapšnojo 
sau per nosį ir nusijuokė. — Kitos moters kvapą. 

Taip, turbūt jis g2/ėjo suuosti, galvojo Ricoli, kai Sarmiento vedėsi 
ją ir Frostą pro stalus su švytinčiais kompiuterių ekranais. Jis atrodė 
kaip vyras, gerai pažįstantis poniučių kvapus. Kieto vyruko eisena — 
pasitikinti ir išdidi, dešinioji ranka švysčiojo į šalį nuo metų metais 
ant šlaunies nešioto ginklo, tas iškalbingas judesys taip ir rėkė — faras. 
Baris Frostas niekada neužsikrėtė tokia pasipūtėliška laikysena. Šalia to 
žaliūko, tamsiaplaukio Sarmiento, Frostas atrodė kaip blankus klerkas, 
įsitvėręs ištikimą tušinuką ir bloknotą. 

— Dingusi moteris vardu Matilda Purvis, — kalbėjo Sarmien- 
to, stabtelėjęs prie savo rašomojo stalo pasiimti aplanko, kurį padavė 
Džeinei. — Trisdešimt vienerių metų amžiaus, baltosios rasės. Septyni 
mėnesiai kaip ištekėjusi už Dveino Purviso. Jis čia, mieste, turi savo 
verslą — BMW prekybos agentas. Paskutinį kartą matė žmoną praėjusį 
penktadienį, kai ji buvo užsukusi pas jį į darbą. Maryr, jie susikivirčijo, 
nes liudininkai sakė, kad žmona išvažiavo verkdama. 


— lr kada jis pranešė apie jos dingimą? — pasiteiravo Frostas. 

— Sekmadienį. 

— Jam prireikė dviejų dienų prisiruošti? 

— Jis sakė, kad po kivirčų norėjęs leisti abiem ataušti, todėl ap- 
sistojęs viešbutyje. Negrįžo iki sekmadienio. Žmonos automobilį rado 
garaže, šeštadienio laiškai tebegulėjo pašto dėžutėje. Sumetė, kad kaž- 
kas atsitiko. Mes priėmėme jo pranešimą sekmadienio vakare. Paskui šį 
rytą pamatėme tą jūsų atsiųstą įspėjimą dėl dingstančių nėščių moterų. 
Nesu tikras, kad šis atvejis atitinka jūsiškį modelį. Man labiau atrodo 
panašu į klasikinį šeimyninį skandalą. 

— Jūs patikrinote viešbutį, kuriame jis buvo apsistojęs? — pa- 
klausė Ricoli. 

Sarmiento atsakė kvailai šypsodamasis: 

— Kai paskutinį kartą su juo kalbėjausi, jam nesisekė prisiminti 
jo pavadinimo. 

Ricoli atsivertė aplanką ir žiūrėjo į Macildos Purvis ir jos vyro ves- 
tuvinę nuotrauką. Jeigu jie vedė vos prieš septynis mėnesius, vadinasi, 
kai juos fotografavo, ji jau buvo du mėnesius nėščia. Nuotaka malo- 
naus veido, rudų plaukų, rudų akių, skruostai apvalūs kaip mergytės. 
Šypsena atspindėjo tikrą laimę. Šitaip atrodo moteris, kurios gyvenimo 
svajonė ką tik išsipildė. Šalia jos stovintis Dveinas Purvisas atrodė nu- 
vargęs, nuobodžiaujantis. Po ta nuotrauka galėjo būti užrašytas — prieš 
akis nemalonumai. 

Sarmiento nusivedė juos koridoriumi į užtamsintą kambarį. Pro 
veidrodinį langą matėsi gretimas apklausos kambarys, kuris šiuo metu 
buvo tuščias. Sienos visiškai baltos, stovėjo stalas ir trys kėdės, aukštai 
kampe įmontuota vaizdo kamera. Kambarys skirtas tiesai išmušti. 

Pro langą pasimatė atsiveriančios durys ir du įeinantys vyrai. 
Vienas buvo policininkas apvalia statinės formos krūtine ir plinkančia 
galva, veidas neišraiškingas, tuščias. Toks veidas, kuriame tiesiog trokšti 
sugauti bent kokią šmėkštelėjusią emociją. 

— Šį kartą užsiims detektyvas Ligetas, — sumurmėjo Sarmien- 


to. — Pažiūrės, ar galima išpešti iš jo ką nors nauja. 

— Sėskitės, — pasigirdo Ligeto balsas. 

Dveinas atsisėdo veidu į langą. Jo manymu, tai buvo paprasčiau- 
sias veidrodis. Ar jis suvokė, kad už to stiklo esančios akys jį stebėjo? 
Akimirką atrodė, kad jo žvilgsnis įsmigo tiesiai į Ricoli. Ji vos susilaikė 
neatsitraukusi toliau į tamsą. Nors nepasakytum, kad Dveinas Purvisas 
atrodė labai grėsmingas. Jam buvo per trisdešimt metų, vilkėjo baltais 
marškiniais be kaklaraiščio, rusvomis tvilo kelnėmis. Ant riešo laikrodis 
„Breitling“ — nekokia nuostata prisistatyti į policiją apklausai, žyb- 
čiojant juvelyriniu dirbiniu, kurio faras neišgali įkąsti. Dveinas buvo 
malonios geros išvaizdos ir perdėtai pasitikintis savimi, o šis bruožas 
traukė kai kurias moteris — jeigu joms patiko vyrai, besipuikuojantys 
brangiais laikrodžiais. 

— Tikriausiai parduoda daugybę BMW, — konstatavo Ricoli. 

— Iki ausų paskendęs paskolose, — pasakė Sarmiento. — Namas 
priklauso bankui. 

— Žmonos gyvybė apdrausta? 

— Dviem šimtais penkiasdešimčia tūkstančių. 

— Dėl tiek nevertėtų jos žudyti. 

— Vis tiek du šimtai penkiasdešimt tūkstančių žalių. Bet neturint 
lavono jam bus sunku juos susisemti. O mes kol kas neturime to kūno. 

Gretimame kambaryje detektyvas Ligetas tarė: 

— Gerai, Dveinai, aš tiktai noriu grįžti prie kelių detalių, — Lige- 
to balsas buvo toks pat negyvas, kaip ir jo veido išraiška. 

— Aš jau kalbėjausi su tuo kitu policininku, — aiškinosi Dvei- 
nas. — Pamiršau jo pavardę. Vyrukas, atrodantis kaip tas aktorius. 
Žinote — Bendžaminas Bratas. 

— Detektyvas Sarmiento? 

— Taip. 

Ricoli išgirdo, kaip šalia stovintis Sarmiento patenkintas kriuktelė- 
jo. Kur tau nebus malonu išgirsti, kad esi panašus į Bendžaminą Bratą. 

— Nesuprantu, kodėl jūs čia gaištate laiką, — irzo Dveinas. — 


Jums reikėtų eiti ir ieškoti mano žmonos. 

— Mes ieškome, Dveinai. 

— O kaip šitai padeda? 

— Niekada negali žinoti. Niekada nežinai, kokią detalytę gali 
prisiminti, kuri visai kitaip pakreips paiešką, — Ligetas patylėjo. — Pa- 
vyzdžiui. 

— Kas? 

— Tas viešbutis, kuriame buvote apsistojęs. Jau prisimenate jo 
pavadinimą? 

— Tai buvo kažkoks viešbutis. 

— Kaip už jį apmokėjote? 

— Tai nesvarbu! 

— Naudojatės kreditine kortele? 

— Taip manau. 

— Taip manote? 

Dveinas įpykęs sušniokštė. 

— Taip, gerai. Kreditine kortele. 

— Tuomet viešbučio pavadinimas turėtų būti jūsų sąskaitos išraše. 
Tereikia mums pasižiūrėti. 

Tyla. 

— Gerai, jau prisimenu. Tai buvo „Crowne Plaza 

— Tas, kuris yra Natike? 

— Ne, tas buvo Veleslyje. 

Šalia Ricoli stovintis Sarmiento staiga nukėlė ragelį nuo telefono 
ant sienos. Sumurmėjo į jį: 

— Čia detektyvas Sarmiento. Man reikia „Crowne Plaza“ viešbu- 
čio Veleslyje... 

Apklausos kambaryje Ligetas paklausė: 

— Veleslis lyg ir toli nuo namų, ar ne? 

Dveinas atsiduso. 

— Man reikėjo atokvėpio, ir tiek. Pabūti šiek tiek užsidarius. 
Žinote, pastaruoju metu Metė buvo tokia priekabi. Paskui turiu eiti į 


darbą, o ten vėlgi kiekvienam dalyti save. 

— Kartus gyvenimas, a? — ramiu balsu ištarė Ligetas, neišduoda- 
mas nė kruopelės sarkazmo, kurį tikrai turėjo jausti. 

— Kiekvienas nori derėtis. Ir turiu sukandęs dantis šypsotis 
klientams, kurie prašo neįmanomo dalyko. Aš negaliu jiems nukabinti 
mėnulio. Tokia puiki mašina kaip BMW — jie turi suprasti, kad teks 
už ją sumokėti. Ir visi turi pinigų — štai kas mane pribaigia. Visi turi 
pinigų ir vis tiek nori nulupti man paskutinį kailį. 

Žmona dingusi, galbūt nebegyva, pagalvojo Ricoli. O jis galanda 
dantis į pigių bymerių medžiotojus? 

— Štai kodėl netekau kantrybės. Štai dėl ko ginčijomės. 

— Su savo žmona? 

— Taip. Kalbėjomės ne apie mus. Apie biznį. Pinigai menki, sup- 
rantate? Ir tiek. Viskas suspausta. 

— Darbuotojai, kurie girdėjo tą barnį... 

— Kurie darbuotojai? Su kuo jūs kalbėjotės? 

— Su pardavėju ir mechaniku. Abu teigė, kad jūsų žmona išvažia- 
vo gana susisielojusi. 

— Na, ji nėščia. Susisieloja dėl kvailiausių dalykų. Kalti visi tie 
hormonai — per juos jos netenka savitvardos. Nėščios moterys — tie- 
siog nebegali jų suprasti. 

Ricoli pajuto, kaip paraudo skruostai. Pagalvojo, ar tik Frostas 
taip nemano apie ją. 

— Beto, ji visą laiką nuvargusi, — dėstė Dveinas. — Pirmai pro- 
gai pasitaikius puola į ašaras. Nugarą skauda, kojas skauda. Kas dešimt 
minučių laksto į tualetą. — Jis gūžtelėjo pečiais. — Manau, kad su tuo 
susitvarkau gana gerai. 

— Užjaučiantis vyrukas, — įvertino Frostas. 

Staiga Sarmiento pakabino ragelį ir išėjo. Paskui jie pro langą pa- 
matė, kaip jis įkišo galvą į apklausos kambarį ir davė Ligetui ženklą. 
Abu detektyvai dingo už durų. Dveinas, likęs vienas prie stalo, pažiū- 
rėjo į savo laikrodį, pasimuistė kėdėje. Dirstelėjo į veidrodį, susiraukė. 


Išsiėmęs iš kišenės šukas tol darbavosi su plaukais, kol kiekvienas plau- 

kelis atgulė ten, kur priklausė. Sielvartaujantis vyras ruošėsi stoti prieš 
kamerą penktos valandos žinioms. 

Sarmiento įsmuko atgal į kambarį, kur stovėjo Ricoli su Frostu, ir 
gudriai jiems mirktelėjo. 

— Pričiupau, — šnipštelėjo jis. 

— Ką sužinojote? 

— Žiūrėkit. 

Pro langą matėsi, kaip Ligetas grįžo į apklausos kambarį. Uždaręs 
duris, stovėjo įbedęs akis į Dveiną. Dveinas sėdėjo nejudėdamas, tačiau 
matėsi, kaip kakle virš marškinių apykaklės šokčiojo pulsas. 

— Taigi, — tarė Ligetas. — Ar dabar ketinate man pasakyti tiesą? 

— Apie ką? 

— Apie tas dvi naktis „Crowne Plaza“ viešbutyje? 

Dveinas nusijuokė — tokiomis aplinkybėmis netinkama reakcija. 

— Nesuprantu, ką jūs turite omenyje. 

— Detektyvas Sarmiento ką tik kalbėjosi su „Crowne Plaza“. Jie 
patvirtino, kad tas dvi naktis ten svečiavotės. 

— Na, matote? Sakiau... 

— Kas buvo ta moteris, kuri drauge užsiregistravo, Dveinai? Švie- 
siais plaukais, gražutė. Abu rytus valgykloje pusryčiavo su jumis. 

Dveinas nutilo. Nurijo seilę. 

— Žmona žino apie tą blondinę? Ar judu su Mete dėl to ir barėtės? 

— Ne... 

— Vadinasi, ji nežinojo apie ją? 

— Ne! Turiu galvoje, mes ne dėl to barėmės. 

— Žinoma, kad dėl to. 

— Jūs bandotė už šito užsikabinti ir suregzti pačią bjauriausią 
istoriją! 

— Tai ką — ta panelė neegzistuoja? — Ligetas priėjo arčiau, atsi- 
stojo tiesiai priešais Dveiną. — Bus nesunku ją rasti. Galbūt ji mums 
paskambins. Per žinias pamatys jūsų veidą ir supras, kad jai verčiau 


derėtų iš karto atgabenti tiesą ant padėklo. 

— Tai neturi nieko bendra su... Taip, suprantu, kad atrodo blogai, 
bet... 

— Be abejo, atrodo. 

— Gerai. — Dveinas atsiduso. — Gerai, aš lyg ir išklydau iš kelio, 
gerai? Daug vyrų taip daro, atsidūrę mano padėtyje. Sunku, kai tavo 
žmona pasidaro tokia didžiulė, jog daugiau nebeįmanoma apsieiti su ja. 
Didžiausias pilvas atsikišęs. O ir jai neberūpi. 

Ricoli dėbsojo tiesiai priešais savo nosį ir svarstė, ar Frostas su 
Sarmiento žvilgčiojo jos pusėn. Aha, štai ir aš. Dar viena su didžiausiu 
pilvu. Ir su vyru, kurio nėra mieste. Ji spoksojo į Dveiną, įsivaizduoda- 
mia jo vietoje sėdintį Gabrielį ir porinantį tą patį. Jėzau, nedaryk šitaip, 
draudė ji save, nesuk sau galvos. Tai ne Gabrielis, bet nelaimėlis, vardu 
Dveinas Purvisas, kuris buvo nutvertas su mergužėle ir nesusitvarkė su 
pasekmėmis. Zžvo žmona sužino apie paukštytę pašonėje, ir tu mąstai: 
viso gero „Breitling“ laikrodžiams ir pusei namo, ir aštuoniolikai metų, 
kurie bus skirti alimentams vaikui išlaikyti. Šitas šiknius yra neabejotinai 
kaltas. 

Ji pažiūrėjo į Frostą. Šis kraipė galvą. Abu regėjo besikartojančią 
seną tragediją, kurią anksčiau šimtą kartų matė. 

— Ar ji grasino skyrybomis? — paklausė Ligetas. 

— Ne. Metė nieko apie ją nežinojo. 

— Ji tik paprasčiausiai pasirodo darbe ir užsipuola? 

— Kvailystė. Aš viską papasakojau detektyvui Sarmiento. 

— Kodėl ant jos įširdote, Dveinai? 

— Todėl, kad ji važinėja su prakeikta nuleista padanga ir to nepa- 
stebi! Noriu pasakyti — koks bukas turi būti, kad nepastebėtum, jog 
gremži savo ratlankį? Kitas pardavėjas pamatė. Nauja padanga ir jau 
virtusi skutais, velniškai suardyta. Pats pamačiau ir, ko gero, užrikau 
ant jos. O ji tuoj puolė į ašaras, dar labiau mane suerzino, nes nuo to 
pasijaučiau kaip bukagalvis. 

Tu ir esi bukagalvis, pagalvojo Ricoli. Atsigręžė į Sarmiento. 


— Manau, pakankamai prisiklausėme. 

— Ką jums sakiau? 

— Praneškite, jeigu išaiškės kas nors naujo? 

— Taip, taip. — Sarmiento žvilgsnis vėl nukrypo į Dveiną. — 
Lengva, kai jie būna tokie kvaili. 

Ricoli ir Frostas pasuko durų link. 

— Kas žino, kiek mylių ji nuvažiavo su tokia padanga? — kalbėjo 
Dveinas. — Velnias, galėjo būti jau nuleista, kai ji lankėsi pas gydytoją. 

Ricoli kaipmat sustojo. Susiraukusi atsigręžė į langą. Pajuto, kaip 
smilkinyje pradėjo daužytis pulsas. Jėzau. Vos nepražiopsojau. 

— Apie kokį gydytoją jis šneka? — paklausė ji detektyvą Sarmiento. 

— Kažkokia daktarė Fišmen. Vakar su ja kalbėjausi. 

— Kodėl ponia Purvis pas ją lankėsi? 

— Akušerės paskirtas eilinis patikrinimas — nieko keisto. 

Ricoli žiūrėjo į Sarmiento. 

— Daktarė Fišmen — akušerė? 

Jis linktelėjo. 

— Ji turi savo kabinetą Moterų klinikoje. Beikono gatvėje. 


Ligoninėje daktarė Suzana Fišmen beveik visą naktį išstovėjo ant kojų, 
tad nuovargis jos veide paliko savo žymę. Neplauti rudi plaukai susemti 
į uodegėlę, balto chalato, užsimesto ant susiglamžiusio darbinio kostiu- 
mo, kišenės tiek prigrūstos įvairiausių reikmenų, reikalingų ligoniams 
apžiūrėti, jog atrodė, kad audinys tempė jos pečius prie žemės. 

— Laris iš apsaugos atnešė stebėjimo kameros įrašus, — aiškino ji, 
lydėdama Ricoli ir Frostą iš klinikos registratūros į gale esantį korido- 
rių. Einant linoleumu, jos teniso bateliai cypsėjo. — Dabar galiniame 
kabinete jis ruošia vaizdo aparatūrą. Dėkui Dievui, kad niekas nelaukia, 
jog aš tuo užsiimčiau. Namie neturiu net kasetinio vaizdo leistuvo. 

— Jūsų klinika dar turi prieš savaitę darytus įrašus? — paklausė 
Frostas. 


— Mes esame sudarę sutartį su apsaugos tarnyba „Minute Man. 

Jie saugoja įrašus mažiausiai savaitę. Taip ir pageidavome, atsižvelgdami 
į visus grasinimus. 

— Kokius grasinimus? 

— Suprantate, tai yra klinika, remianti moterų teisę pasirinkti 
abortą. Čia, vietoje, mes abortų neatliekame, tačiau pats faktas, kad va- 
dinamės moterų klinika, regis, deda „paukščiuką“ prie dešiniojo sparno 
veikėjų. Turime atidžiai stebėti, kas įeina į pastatą. 

— Jau buvo problemų anksčiau? 

— To ir reikėtų tikėtis. Grasinantys laiškai. Vokai su juodligės 
imitacija. Žiopliai sukinėjasi aplinkui ir fotografuoja mūsų pacientes. 
Todėl automobilių stovėjimo aikštelėje ir įrengėme vaizdo stebėjimo 
kameras. Norime sekti kiekvieną, kas prisiartina prie mūsų paradinių 
durų. 

Ji vedėsi juos kitu koridoriumi, papuoštu nuotaikingais, tai sričiai 
būdingais plakatais, kurie gražina kiekvieną akušerijos-ginekologijos 
kabinetą. Maitinimo krūtimi, motinos mitybos schemos, išdėstyti 
„penki pavojaus signalai, kad tu turi piktnaudžiaujantį partnerį . Pie- 
šiniai, anatomiškai tiksliai demonstruojantys nėščią moterį, jos pilvo 
ertmės profilį. Ricoli nesmagiai jautėsi, žingsniuodama šalia Frosto pro 
tą ant sienos niūksantį plakatą — tarsi ten būtų išstatyta jos pačios ana- 
tomija. Viduriai, pūslė, gimda. Vaisius susirietęs, galūnės susipynusios. 
Tik praėjusią savaitę Matilda Purvis ėjo pro šitą plakatą. 

—- Mus visas prislėgė žinia apie Metę, — pasakė daktarė Fiš- 
men. — Ji yra mieliausias žmogus. Ir taip džiaugėsi dėl kūdikio. 


— Ar viskas buvo gerai, kai ji paskutinį kartą lankėsi? — paklausė 


Ricoli. 

— O, taip. Vaisiaus širdies tonai stiprūs, padėtis gera. Viskas atro- 
dė puikiai. — Fišmen žvilgtelėjo į Ricoli. Niūriai paklausė: — Manote, 
vyro darbas? 


— Kodėl klausiate? 
— Na, argi neįprasta, kad būtų vyras? Jis buvo atėjęs su ja tiktai 
kartą, pačioje pradžioje. Visą laiką prasėdėjo, lyg būtų didžiausia nuo- 

bodybė. Po to karto Metė ateidavo tikrintis viena. Man tai daug ką 
pasako. Jeigu kartu padarote kūdikį, privalote kartu ir lankytis. Bet čia 
gal tik mano nuomonė. — Ji atidarė duris. — Tai mūsų pasitarimų 
kambarys. 

Laris iš „Minute Man“ apsaugos tarnybos jų jau laukė. 

— Aš paruošiau vaizdo įrašą, — pasakė jis. — Susiaurinau, kad 
matytumėte jus dominantį laiko tarpą. Daktare Fišmen, jums reikės 
sekti rodomą medžiagą. Pasakykite, kai pastebėsite savo pacientę. 

Fišmen atsiduso ir įsitaisė kėdėje priešais monitorių. 

— Anksčiau man niekada neprireikė žiūrėti tų įrašų. 

— Jums pasisekė, — tarė Laris. — Beveik visada jie ganėtinai 
nuobodūs. 

Ricoli ir Frostas atsisėdo abipus Fišmen. 

— Gerai, — pasakė Ricoli. — Pažiūrėkime, ką čia turite. 

Laris nuspaudė RODYTI. 

Monitoriuje pasirodė tolumoje esančios paradinės durys į kliniką. 
Giedra diena, saulėje spindėjo eilė automobilių, pastatytų priešais pa- 
statą. 

— Ši kamera įtaisyta žibinto stulpo viršūnėje, automobilių sto- 
vėjimo aikštelėje, — paaiškino Laris. — Ten, apačioje, matosi laikas. 
Penkios minutės po antros. 

Į stovėjimo vietą įsuko automobilis „Saab“. Vairuotojo durelės 
atsidarė ir išlipo aukšta brunetė. Ji nužingsniavo prie klinikos ir dingo 
už durų. 

— Metei buvo paskirta ateiti pusę antros, — pasakė daktarė Fiš- 
men. — Galbūt reikėtų truputį atsukti juostą. 

— Tik gerai žiūrėkite, — tarė Laris. — Štai. Dvi valandos trisde- 
šimt minučių. Ar ten ji? 

Iš pastato ką tik išėjo moteris. Stabtelėjo, brūkštelėjo ranka per 
akis, tarsi būtų apakinta saulės spindulių. 

— Čia ji, — ištarė Fišmen. — Metė. 


Metė žingsniavo tolyn nuo pastato, krypuodama kaip antis — ti- 

piška labai apsunkusių nėščiųjų eisena. Ji nesidairė, neskubėjo, išsiblaš- 
kiusi rausėsi rankinuke, ieškodama automobilio raktelių. Paskui staiga 
sustojo, sumišusi apsidairė aplinkui, tarsi būtų pamiršusi, kur paliko 
automobilį. Taip, čia moteris, kuri galėjo ir nepastebėti, kad nuleista 
padanga, galvojo Ricoli. Dabar Metė apsisuko ir patraukė visiškai į 
priešingą pusę, pradingdama iš kameros akiračio. 

— Daugiau nieko neturite? — paklausė Ricoli. 

— Juk to jums reikėjo, ar ne? — pasakė Laris. — Patvirtinimo, 
kada ji išėjo iš pastato? 

— Tačiau kur jos automobilis? Nematome, kaip ji atsisėda į jį. 

— Ar kyla klausimas, kad ji galėjo neįlipti į automobilį? 

— Aš tiktai noriu pamatyti, kaip ji išvažiuoja iš aikštelės. 

Laris pakilo ir nuėjo prie vaizdo aparatūros. 

— Galiu parodyti vaizdą iš kitos vietos, kur kamera įtaisyta visai 
kitoje aikštelės pusėje, — kalbėjo jis, keisdamas juostą. — Tačiau ne- 
manau, kad labai pagelbėtų, nes ji gana toli. 

Jis paėmė nuotolinio valdymo pultelį ir paspaudė RoDYTI. 

Pasirodė kitas vaizdas. Dabar matėsi tiktai vienas klinikos pastato 
kampas, beveik visą ekraną užpildė pastatyti automobiliai. 

-— Šita aikštele naudojasi ir kitoje pusėje esanti medicinos ir chi- 
rurgijos klinika, — aiškino Laris. — Todėl ir matote tiek daug auto- 
mobilių. Gerai, žiūrėkite. Ar tik ne ji? 

Tolumoje matėsi Metės galva: ji ėjo palei automobilių eilę. Paskui 
dingo iš akių. Netrukus iš stovėjimo vietos arbuline eiga išvažiavo mė- 
lynas automobilis ir išriedėjo iš kadro. 

— Daugiau nieko nebeturime, — pasakė Laris. — Ji išeina iš pa- 
stato, įsėda į automobilį ir išvažiuoja. Kad ir kas jai atsitiko, tai įvyko ne 
mūsų aikštelėje. — Jis paėmė nuotolinio valdymo pultelį. 

— Palaukite, — sustabdė Ricoli. 

— Kas? 

— Atsukite atgal. 

— Kiek? 

— Maždaug trisdešimt sekundžių. 

Laris paspaudė ATGAL, monitoriuje sumirgėjo skaitmeninio vaizdo 
taškai, paskui vėl sugrįžo stovinčių automobilių vaizdas. Štai ir Metė, 
staiga pasilenkia ir lipa į automobilį. Ricoli pakilo nuo kėdės, nuėjo 
kampe baltas švystelėjimas, nusklendžiantis ta pačia kryptimi, kaip ir 
Metės BMW. 

— Stop, — nurodė Ricoli. Kadras sustingo, Ricoli palietė ekra- 
ną. — Štai. Tas baltas furgonas. 

Frostas tarė: 

— Jis juda lygiagrečiai aukos automobiliui. 

Aukos. Jau numanydamas patį blogiausią, kas galėjo atsitikti Metei. 

— Na, ir kas? — nesuprato Laris. 

Ricoli atsigręžė į Fišmen. 

— Jums pažįstamas tas furgonas? 

Daktarė gūžtelėjo pečiais. 

— Nepasakyčiau, kad apskritai kreipiu dėmesį į automobilius. 
Nenutuokiu apie markes ir modelius. 

— Tačiau ar teko kada nors matyti šį baltą furgoną? 

— Nežinau. Man jis atrodo toks pat, kaip bet kuris kitas baltas 
furgonas. 

— Kodėl jūs susidomėjote tuo furgonu? — paklausė Laris. — 


Noriu pasakyti, matote, kaip ji saugiai atsisėda į savo automobilį ir 


nuvažiuoja. 

— Atsukite atgal, — pasakė Ricoli. 

— Tą pačią dalį? 

— Ne. Man reikia, kad atsuktumėte daugiau. — Ji atsigręžė į Fiš- 
men. — Jūs sakėte, kad ji buvo užregistruota pusei antros? 

— Taip. | 


— Grįžkite į pirmą valandą. 

Laris nuspaudė pultelio mygtuką. Monitorius mirgėjo, paskui su- 
sitvarkė. Apačioje nurodytas laikas — 1:02. 

— Beveik pataikyta, — pasakė Ricoli. — Rodykite. 


Sekundėms tiksint, jie matė įvažiuojančius ir dingstančius už kad- 

ro automobilius. Matė, kaip viena moteris iškėlė iš savo automobilio 
du pradedančius vaikščioti vaikelius ir nusivedė juos per aikštelę, tvirtai 
laikydama už rankučių. 

Buvo aštuonios minutės po pirmos, kai pasirodė baltasis furgonas. 
Jis lėtai nuvažiavo pro automobilių eilę ir dingo iš kameros akiračio. 

Praėjus dvidešimt penkioms minutėms po pirmos, į aikštelę įsuko 
Metės Purvis mėlynas BMW. Ją beveik užstojo sustatyti automobiliai, 
matėsi tiktai viršugalvis, kai ji išlipo iš savo automobilio ir ėjo pastato 
link. 

— Ar užteks? — paklausė Laris. 

— Rodykite toliau. 

— Ko mes ieškome? 

Ricoli pajuto greitėjantį pulsą. 

— Šito, — tyliai ištarė ji. 

Ekrane vėl išniro baltasis furgonas. Lėtai važiavo palei automobi- 
lių eilę. Sustojo tarp kameros ir mėlynojo BMW. 

— Velniai griebtų, — pasakė Ricoli. — Jis viską užstoja! Nemato- 
me, ką daro vairuotojas. 

Po kelių sekundžių furgonas pajudėjo. Vairuotojo veidas net ne- 
šmėkštelėjo, nesimatė nė numerio lentelės. 

— Ką visa tai reiškė? — pasakė daktarė Fišmen. 

Ricoli atsigręžė į Frostą. Jai nereikėjo ištarti nė žodžio: abu supra- 
to, kas įvyko toje automobilių stovėjimo aikštelėje. Nuleista padanga. 
Teresos ir Niki Vels automobilio padanga taip pat buvo subliuškusi. 

Štai kaip jis randa jas, pagalvojo Ricoli. Klinikos automobilių 
stovėjimo aikštelė. Nėščios moterys nužingsniuoja pas savo gydytojas. 
Padanga staigiai prarėžiama, o paskui belieka laukti. Seki paskui savo 
grobį, kai jis išsuka iš aikštelės. O kai ji kelkraštyje būna priversta su- 
stoti, štai ir atsirandi čia pat už jos. 


Pasirengęs suteikti savo pagalbą. 

Frostas vairavo, o Ricoli sėdėjo ir mąstė apie joje jaukiai prigludusią 
gyvybę. Apie tai, kokia plonytė odos ir raumens sienelė supo jos kūdikį. 
Ašmenims nereikėtų įsmigti labai giliai. Greitas pjūvis per pilvą nuo 
krūtinkaulio iki gaktos, nesukant galvos apie randus, kadangi nebus 
jokio gijimo, jokių rūpesčių dėl motinos sveikatos. Ji tėra išmetamas 
lukštas, atvertas dėl joje esančio lobio. Ricoli priglaudė sau prie pilvo 
rankas ir staiga pajautė šleikštulį, pagalvojusi, ką tuo metu galėjo kęsti 
Metė Purvis. Be abejonės, stovint prieš veidrodį Metės nelinksmino 
toks groteskiškas atvaizdas. Turbūt žiūrėjo į tempimo žymes, nutįsusias 
per pilvą, ir sielvartavo praradusi visą žavumą. Graužėsi, kad dabar jos 
vyras žvelgė į ją abejingai, ne aistringai. Ne su meile. 

Ar tu žinojai, kad Dveinas užmezgęs romaną? 

Ji dirstelėjo į Frostą. 

— Jam reikės brokerio. 

— Ką? 

— Turėdamas rankose naujagimį, ką jis daro su juo? Jis turi nešti jį 
kažkokiam tarpininkui. Tam, kuris užantspauduoja įvaikinimą, paren- 
gia dokumentus. Ir jam sumoka grynaisiais. 

— Van Geitsas. 

— Mes žinome, kad jis bent kartą taip yra pasielgęs. 

— Prieš keturiasdešimt metų. 

— Kiek dar įvaikinimų po to jis sutvarkė? Kiek dar kūdikių ati- 
davė gerai mokančioms šeimoms? Turi būti geri pinigai. — Pinigai, kad 
galėtum išlaikyti savo trofėjinę žmoną, apsitempusią rožiniu elastanu. 

— Van Geitsas nesutiks bendradarbiauti. 

— Nė velnio, šito nesulauksi. Bet dabar mes žinome, ko tykoti. 

— Baltojo furgono. 

Kurį laiką Frostas vairavo tylėdamas. 

— Žinai, — tarė jis, — jeigu tas furgonas tikrai pasirodys prie jo 
namo, turbūt tai reikš... — jis nukando žodžius. 


Kad Metė Purvis jau nebegyva, pagalvojo Ricoli. 

Mėtė atrėmė nugarą į vieną sieną, įsispyrė kojomis į kitą ir stūmė. 
Skaičiavo sekundes, kol kojos pradėjo drebėti, o veidas pasruvo pra- 
kaitu. Na, dar penkias sekundes. Dešimt. Ji suglebo, švokštė, blauzdos ir 
šlaunys maloniai degdamos dilgčiojo. Šioje dėžėje jų beveik neprireikė, 
pernelyg daug valandų praleido susirietusi ir panirusi į savigailą, todėl 
raumenys atrofavosi ir pavirto koše. Ji prisiminė, kaip kartą sirgo gripu, 
sunkiai sirgo, teko gulėti išsitiesus ant nugaros karščiuojant ir drebant. 
Po kelių dienų išlipusi iš lovos jautėsi tokia silpna, kad turėjo šliaužti į 
tualerą. Štai ką tau padarė per ilgas gulinėjimas: atėmė jėgas. Greitai tų 
raumenų jai prireiks — turėjo būti pasiruošusi, kai jis ateis. 

Nes jis tikrai ateis. 

Užteks ilsėtis. Vėl remk kojas į sieną. Stumk! 

Ji kriokė, kakta apsipylė prakaitu. Galvojo apie filmą „Eilinė 
Džein“ ir kokia išvaizdi ir stipri atrodė Demi Moore, kilnodama svar- 
menis. Metė to vaizdo ir neišmetė iš galvos, spirdamasi į savo kalėjimo 
sienas. Įsivaizduok raumenis. Ir priešinimąsi. Ir to išperos daužymą. 

Žioptelėjusi ji vėl atsipalaidavo ir ilsėjosi, atsirėmusi į sieną, giliai 
kvėpuodama, kol kojos atsileido. Jau ruošėsi kartoti mankšrą, kai staiga 
pajuto įsitempiant pilvą. 

Vėl sąrėmis. 

Ji laukė sulaikiusi kvapą, tikėdamasi, kad jis greitai praeis. Jau rimo. 
Paprasčiausiai gimda treniravo savo raumenis taip, kaip ji pati treniravo 
saviškius. Be skausmo, bet duotas ženklas, kad jos laikas atėjo. 


Palauk, vaikeli. Tu turi dar truputį ilgiau palaukti. 

Mora dar kartą atsisakė viso savo asmens tapatybės įrodymo. Įdėjo į 
rakinamą spintelę rankinę, laikrodėlį, diržą ir automobilio raktus. Nors 
ir turiu kreditinę kortelę ir vairuotojo pažymėjimą, ir socialinio drau- 
dimo numerį, galvojo ji, vis tiek nežinau, kas iš tikrųjų esu. Vienintelis 
žmogus, žinantis atsakymą, laukia manęs kitoje užtvaros pusėje. 

Ji įėjo į lankytojų patikros postą, nusiavė batelius ir sudėjo juos 
ant stalo, po to praėjo pro metalo detektorių. 

Prižiūrėtoja jau laukė. 

— Daktare Ailz? 

— Taip. 

— Jūs prašėte pokalbių kambario? 

— Privalau viena pasikalbėti su kaline. 

— Jūs vis tiek būsite stebimos. Ar suprantate? 

— Svarbu, kad mūsų pokalbis būtų privatus. 

— Tai yra ta pati patalpa, kurioje kaliniai susitinka su savo advo- 
karais. Vadinasi, tai bus uždara. 

Prižiūrėtoja nusivedė Morą pro lankytojams skirtą kambarį į kori- 
dorių. Ten atrakino vienas duris ir mostelėjo jai, kad užeitų. 

— Mes ją atvesime. Sėskitės. 

Įėjusi į pokalbių kambarį, Mora atsidūrė priešais stalą ir dvi kėdes. 
Ji pasirinko kėdę, kad sėdėtų atsisukusi į duris. Su koridoriumi jungė 


pleksiglazo langas, iš priešingų patalpos kampų buvo atkreiptos dvi 

stebėjimo kameros. Ji laukė, nepaisant kondicionuojamo oro, drėko 
delnai. Pakėlusi galvą apstulbo: pro langą į ją žiūrėjo Amaltėjos tamsios 
negyvos akys. 

Prižiūrėtoja palydėjo Amaltėją į kambarį ir pasodino ant kėdės. 

— Šiandien ji mažai kalba. Nežinau, ar jums pasakys bent ką, bet 
štai ji Čia. 

Prižiūrėtoja pasilenkė, ant kulkšnies užsegė plieninį antkojį ir pri- 
tvirtino jį prie stalo kojos. 


— Argi tikrai būtina? — paklausė Mora. 


— Tiesiog tokios taisyklės dėl jūsų saugumo. — Prižiūrėtoja atsi- 
tiesė. — Kai baigsite, paspauskite tą mygtuką ant vidaus ryšio telefono 
ten, ant sienos. Ateisime jos išsivesti. — Ji paplekšnojo Amaltėjai per 
petį. — Dabar pasišnekėk su ponia, gerai, mieloji? Ji atvažiavo tokį 
kelią vien tam, kad pasimatytų su tavimi. — Ji metė į Morą žvilgs- 
nį — begarsį sėkmės — ir išėjo užrakindama duris. 

Trumpa tyla. 

— Aš buvau atvykusi pas tave praėjusią savaitę, — pasakė 
Mora. — Prisimeni? 


Amaltėja susikūprino kėdėje, nudelbė į stalą akis. 

— Kai ruošiausi išeiti, tu man kažką pasakei. Ištarei — dabar įr tu 
mirsi. Ką norėjai tuo pasakyti? 

Tyla. 

— Manė perspėjai, taip? Liepei palikti tave ramybėje. Nenorėjai, 
kad knaisiočiausi po tavo praeitį. 

Vėl tyla. 

— Niekas mūsų nesiklauso, Amaltėja. Šiame kambaryje esame 
tik tu ir aš. — Mora padėjo ant stalo rankas, parodydama, kad neturi 
nei magnetofono, nei bloknoto. — Aš ne policininkė. Ne ieškovė. Gali 
man sakyti, ką tik nori, ir girdėsime tik mudvi. — Ji palinko arčiau, 
tyliai ištarė: — Aš žinau, kad tu supranti kiekvieną mano žodį. Tai pa- 
žiūrėk į mane, velniai griebtų. Man jau užtenka šito žaidimo. 


Nors Amaltėja nepakėlė galvos, tačiau aiškiai matėsi, kaip staiga 

įsitempė jos rankos, sutrukčiojo raumenys. Ji kuo puikiausiai klausosi. 
Laukia, kada išgirs, ką toliau pasakysiu. 

— Tai buvo grasinimas, ar ne? Sakydama, kad aš mirsiu, liepei 
man nesikišti, nes baigsis taip, kaip Anai. Aš maniau, kad tai buvo pa- 
prasčiausias psichiškai nesveiko žmogaus vapaliojimas, tačiau iš tikrųjų 
tą ir norėjai pasakyti. Saugai jį, ar ne? Saugai Žvėrį. 

Amaltėjos galva lėtai pakilo. Tamsios akys susidūrė su Moros 
akimis, žvilgsnis toks šaltas, toks tuščias, kad Morai pašiurpo oda, ir ji 
atsitraukė. 

— Mes žinome apie jį, — pasakė Mora. — Mes žinome apie jus 
abu. 

— Ką jūs žinote? 

Mora nesitikėjo, kad ji prabils. Klausimas sukuždėtas taip tyliai, 
jog Mora suabejojo, ar tik jai nepasigirdo. Ji nurijo seilę. Giliai įkvėpė, 
sukrėsta tų akių juodos tuštumos. Jose nebuvo jokio pamišimo, vien 
tuštuma. 

— Tu tokio pat sveiko proto, kaip ir aš, — kalbėjo Mora. — Ta- 
čiau jokiu būdu niekam neišsiduodi. Daug lengviau pasislėpti po ši- 
zofrenikės kauke. Lengviau vaidinti psichiškai nesveiką, nes žmonės 
visuomet palieka bepročius ramybėje. Nekvaršina sau galvos dėl tavo 
kvotimo. Nelenda giliau, nes mano, kad vis tiek viskas tėra haliucina- 
cijos. O dabar jie netgi nebegydo tavęs vaistais, kadangi puikiai apsi- 
meti, jog ištinka pašalinis poveikis. — Mora prisivertė giliau panirti į 
tą tuštumą. — Jie nežino, kad tas Žvėris yra tikras. Tačiau tu žinai. Ir 
žinai, kur jis yra. 

Amaltėja sėdėjo visiškai nekrutėdama, tačiau veidas jau įsitempė. 
Raumenys aplink burną susitraukė, ant kaklo išsivertė venų virvės. 

— Tatai buvo vienintelis kelias, ar ne? Pasiteisinti pamišimu. Ne- 
galėjai atremti įkalčių — kraujo ant tavo ratų tvirtinimo rakto, pavogtų 
piniginių. Geriausia juos įtikinti, kad esi psichiškai nesveika, ir galbūt 
šitaip pavyks išvengti tolesnio išsamaus tyrimo. Galbūt jie nesužinos 


apie visas kitas jūsų aukas. Apie moteris, nužudytas Floridoje ir Virdži- 

nijoje. Teksase ir Arkanzase. Valstijose, kur galioja mirties bausmė. — 
Mora palinko dar arčiau. — Kodėl tu tiesiog neišduodi jo, Amaltėja? 
Juk 77s paliko tau prisiimti kaltę. O pats. toliau žudo. Darbuojasi be 
tavęs, keliauja tais pačiais takais į tuos pačius medžioklės plotus. Natike 
jis ką tik pagrobė dar vieną moterį. Galėtum jį sustabdyti, Amaltėja. 
Galėtum padaryti tam galą. 

Atrodė, kad Amaltėja sėdėjo sulaikiusi kvapą, laukė. 

— Tik pažiūrėkime į tave, sėdinčią čia, kalėjime. — Mora nusi- 
juokė. — Kokia tu nevykėlė. Kodėl tu turi būti čia, kai tuo tarpu Elijas 
laisvas? 

Amaltėja sumirksėjo. Akimirką atrodė, kad visas jos raumenų 
kietumas ištirpo. 

— Kalbėk su manimi, — spaudė Mora. — Šiame kambaryje dau- 
giau nieko nėra. Tiktai tu ir aš. 

Moters žvilgsnis nukrypo į vieną kampe pritvirtintą vaizdo stebė- 
jimo kamerą. 

— Taip, jie gali mus matyti, — tarė Mora. — Bet negali girdėti. 

— Visi gali mus girdėti, — sukuždėjo Amaltėja. Dabar akys įsmi- 
go į Morą. Bedugnis žvilgsnis pasidarė šaltas, susikaupęs. Ir bauginamai 
protingas, tarsi staiga būtų išnirusi kažkokia nauja būtybė, žiūrinti 
tomis akimis. 

— Kodėl tu čia esi? 

— Aš noriu žinoti. Ar Elijas nužudė mano seserį? 

Ilga pauzė. Ir, keista, tose akyse pasitenkinimo spindulys. 

— Kodėl turėtų? 

— Tu žinai, kodėl Ana buvo nužudyta. Ar ne? 

— Kodėl neužduodi klausimo, į kurį galiu atsakyti? To klausimo, 
dėl kurio ir atvažiavai. — Amaltėjos balsas tylus, intymus. — Juk jis 
apie tave, Mora, ar ne? Ką gi tu nori sužinoti? 

Mora spoksojo į ją, širdis daužėsi. Edė vienintelis klausimas kaip 
gerklės skausmas. 


— Noriu, kad pasakytum... 

— Taip? 

Tiktai šnaresys, tylus, tartum balsas būtų Moros galvoje. 

— Kas iš tikrųjų buvo mano motina? 

Ant Amaltėjos lūpų virptelėjo šypsena. 

— Nori pasakyti, kad nematai panašumo? 

— Tiesiog pasakyk tiesą. 

— Pažiūrėk į mane. Ir į veidrodį. Štai tau ir tiesa. 

— Savyje neatpažįstu nė dalelės tavęs. 

— Bet aš tavyje atpažįstu save. 

Mora nusijuokė ir pati nustebo, kad sugebėjo. 

— Aš nežinau, kodėl atėjau. Šis apsilankymas — tuščias laiko 
gaišimas. 

Ji stumtelėjo kėdę ir stojosi. 

— Ar tau patinka dirbti su numirėliais, Mora? 

Klausimas taip pribloškė, kad Mora sustingo, pusiau pakilusi nuo 
kėdės. 

— Juk tuo užsiimi, ar ne? — tęsė Amaltėja. — Tu juos prapjauni 
ir atveri. Išimi jų organus. Raikai širdis. Kodėl taip darai? 

— Toks mano darbas. 

— Kodėl pasirinkai tokį darbą? 

— Aš čia esu ne tam, kad kalbėčiau apie save. 

— Taip, tam. Visa kalba — vien apie tave. Apie tai, kas esi iš tik- 
rųjų. 

Mora lėtai nusileido ant kėdės. 

— Kodėl tiesiog nepasakai? 

— Tu prapjauni pilvus. Įmerki rankas į jų kraują. Kaip tau atrodo, 
kuo mes skiriamės? — Moteris taip nepastebimai linko į priekį, kad 
Mora apstulbo, staiga susizgribusi, kaip arti buvo Amaltėja. — Pažiūrėk 
į veidrodį. Pamatysi mane. 

— Mes netgi nepriklausome tai pačiai žmonių giminei. 

— Jeigu nori tuo tikėti, kas aš tokia, kad galėčiau pakeisti tavo 
nuomonę? — Amaltėja be jokios baimės dėbsojo į Morą. — Visuomet 


yra DNR. 

Mora kvėptelėjo. Blefas, pagalvojo ji. Amaltėja laukia, norėdama 
išgirsti, kad būtent to ir griebsiuosi. Jeigu tikrai norėsiu sužinoti tie- 
są — DNR nemeluos. Paėmusi iš jos burnos tepinėlį, gaučiau atsaky- 
mą. Pasitvirtintų baisiausi būgštavimai. 

— Žinai, kur mane rasti, — tarė Amaltėja. — Grįžk, kai būsi pa- 
sirengusi išgirsti tiesą. 

Ji atsistojo, sužvangindama antkojo grandinę į stalo koją, ir įbedė 
žvilgsnį į vaizdo stebėjimo kamerą. Ženklas prižiūrėtojai, kad ji nori 
išeiti. 

— Jeigu tu esi mano motina, — tarė Mora, — tuomet pasakyk, 
kas mano tėvas. 

Amaltėja grįžtelėjo į ją, lūpose vėl šypsena. 

— Dar nenuspėjai? 

Durys virstelėjo, ir prižiūrėtoja įkišo galvą. 

— Viskas gerai? 

Permaina buvo pribloškianti. Vos prieš sekundę Amaltėja žiūrėjo 
į Morą su šaltu išskaičiavimu. Dabar ta būtybė išnyko, jos vietoje atsi- 
rado apdujusios moters kevalas, moters, kuri tampė savo kojos pančius, 
tarsi nesusigaudytų, kodėl negali išsilaisvinti. 

— Eiti, — vapėjo ji. — Noriu — noriu eiti. 

— Taip, mieloji, žinoma, eisime. — Prižiūrėtoja atsisuko į 
Morą. — Manau, viską su ja baigėte? 

— Kol kas, — atsiliepė Mora. 


Ricoli nesitikėjo sulaukti Čarlzo Kaselo, todėl nustebo, kai budintis 
seržantas paskambino ir pranešė, kad vestibiulyje jos laukė daktaras 
Kaselas. Kai ji išlipo iš lifto ir jį pamatė, apstulbo, kaip jis buvo pasikei- 
tęs. Atrodė, kad per savaitę paseno dešimčia metų. Akivaizdžiai netekęs 
svorio, veidas ištįsęs ir bespalvis. Kostiumo švarkas, nors ir neabejotinai 
daug kainavęs, rodės, kabėjo beformis ant jo nusvirusių pečių. 

— Man reikia su jumis pasikalbėti, — pasakė jis. — Turiu su- 


žinoti, kas darosi. 

Ji linktelėjo budinčiam seržantui. 

— Aš nusivešiu jį aukštyn. 

Jau lifte jis tarė: 

— Man niekas nieko nesako. 

— Be abejo, jūs suprantate, kad taip ir turi būti, nes vyksta inten- 
syvus tyrimas. 

— Ar jūs patrauksite mane atsakomybėn? Detektyvas Balardas 
sako, kad tai tik laiko klausimas. 

Ji pažvelgė į jį. 

— Kada jis taip sakė? 

— Kiekvieną prakeiktą kartą, kai sulaukiu iš jo žinios. Čia tokia 
taktika, detektyve? Įgąsdinti mane, ieškoti priekabių, kad neturėčiau 
kur trauktis? 

Ji nieko neatsakė. Nė nežinojo, kad Balardas nuolat skambinėjo 
Kaselui. 

Jiedu išlipo iš lifto, ir Ricoli nusivedė jį į apklausos kambarį, kur 
prie stalo kampo susėdo vienas prieš kitą. 

— Ar norite man pasakyti ką nors naujo? — paklausė ji. — Nes 
jeigu ne, šis susitikimas beprasmiškas. 

— Aš jos nenužudžiau. 

— Jau anksčiau taip sakėte. 

— Nemanau, kad girdėjote, ką sakiau pirmą kartą. 

— Ar norite dar ką nors man pasakyti? 

— Jūs patikrinote mano skrydį, ar ne? Pateikiau jums duomenis. 

— „Northwest Airlines“ patvirtina, kad jūs skridote. Tačiau vis 
tiek neturite alibi, ką veikėte tą vakarą, kai buvo nužudyta Ana. 

— O tas atvejis su negyvu paukščiu jos pašto dėžutėje — ar bent 
teikėtės išsiaiškinti, kur aš buvau, kai tai atsitiko? Aš žinau, kad nebu- 
vau mieste. Mano sekretorė gali tai patvirtinti. 

— Jūs suprantate, kad tai neįrodo jūsų nekaltumo. Galėjote bet 
ką nusamdyti, kad nusuktų paukšteliui sprandą ir įmesti jį į Anos pašto 
dėžutę. 

— Aš pripažįstu tai, ką fž472i padariau. Aš ją sekiau. Gal pustuzinį 
kartų važiavau pro jos namus. Ir taip, tą vakarą tikrai jai sudaviau — 
tuo nesididžiuoju. Tačiau niekada nesiunčiau jokių grasinimų mirtimi. 
Niekada neužmušiau jokio paukščio. 

— Ar tai viskas, ką atvažiavote pasakyti? Nes jeigu viskas... — Ji 
stojosi nuo kėdės. 

Ją pribloškė, kai jis stvėrė ją už rankos ir taip suspaudė, kad ins- 
tinktyviai suveikė jos savigyna. Ji sučiupo jo ranką ir atlaužė. 

Jis sukriokė iš skausmo ir apstulbęs atsilošė kėdėje. 

— Norite, kad sulaužyčiau jums ranką? — paklausė ji. — Tik pa- 
bandykite dar kartą šį triuką. 

— Atleiskite, — suburbėjo jis, vėpsodamas į ją. Palaužto žmogaus 
žvilgsnis. Kad ir kokį pyktį sugebėjo sutelkti širo susis:tumdymo metu, 
jis tarsi staiga ištekėjo iš jo. — Viešpatie, atleiskite... 

Ji žiūrėjo, kaip jis susitraukė kėdėje, ir pagalvojo: Šita širdgėla 
tikra. 

— Man tik reikia žinoti, kas vyksta, — kalbėjo jis. — Turiu žino- 
ti, kad jūs kažką darote. 

— Aš dirbu savo darbą, daktare Kaselai. 

— Jūs darote tik štai ką: tiriate 222e. 

— Tai netiesa. Vyksta labai didelis tyrimas. 

— Balardas sakė... 

— Detektyvas Balardas jam nevadovauja — vadovauju aš. Ir pa- 
tikėkite manimi, tiriu iš pagrindų. 

Jis linktelėjo galvą. Giliai įkvėpė ir atsitiesė. 

— Aš tiktai tą ir norėjau išgirsti — kad viskas daroma. Kad jūs 
nieko nepraleidžiate pro akis. Kad ir ką galvojate apie mane, šventa 
tiesa tokia: aš tikrai ją mylėjau. — Jis brūkštelėjo ranka sau per plau- 
kus. — Siaubinga, kai žmonės tave palieka. 

— Taip, siaubinga. 

— Kai ką nors myli, tiesiog natūraliai nori laikytis jo. Gali pada- 


ryti beprotiškus, beviltiškus dalykus... 

— Netgi įvykdyti žmogžudystę? 

— Aš jos nežudžiau. — Jis sutiko Ricoli žvilgsnį. — Bet taip. 
Būčiau žudęs dė/ jos. 

Suskambo jos mobilusis telefonas. Ji pakilo nuo kėdės. 

— Atleiskite, — pasakė ji ir išėjo pro duris. Skambino Frostas. 

— Sekimo brigada pastebėjo baltą furgoną prie Van Geitso gyve- 
namosios vietos, — kalbėjo jis. — Jis pravažiavo pro namą maždaug 
prieš penkiolika minučių, bet nesustojo. Gali būti, kad vairuotojas pa- 
stebėjo mūsų berniukus, todėl jie atsitraukė tolėliau gatvėje. 

— Kodėl manai, kad ten kaip tik tas furgonas? 

— Numerio lentelės pavogtos. 

— Ką? 

— Jie pamatė numerį. Lentelės prieš tris savaites nukabintos nuo 
„Dodge Caravan“ Pitsflde. 

Pitsfildas, sumetė ji, tuoj pat už valstijos sienos, važiuojant iš Ol- 
banio. 

Kur ką tik praėjusį mėnesį dingo viena moteris. 

Ji stovėjo, prisispaudusi telefoną prie ausies, pulsas pradėjo kalti. 

— Kur dabar tas furgonas? 

— Mūsų brigada sėdėjo nekrutėdama ir jo nesekė. Kai sužinojo 
apie numerius, jis jau buvo dingęs. Ir nesugrįžo. 

— Pakeiskime tą automobilį, ir nusiųsk jį į lygiagrečiai einančią 
gatvę. Tegul antra brigada atvažiuoja stebėti namo. Jeigu furgonas vėl 
pasirodys, galėsime lipti ant kulnų. Keisis paeiliui du automobiliai. 

— Gerai. Dabar traukiu tenai. 

Ji baigė pokalbį. Atsigręžė pažiūrėti į apklausos kambarį, kur prie 
stalo nulenkęs galvą tebesėdėjo Čarlzas Kaselas. Ar žiūriu į meilę, ar į 
apsėdimą? — svarstė ji. 


Kartais sunku atskirti. 

Dienos šviesa jau geso, kai Ricoli vingiavo Dedhamo alėja. Pamačiusi 
Frosto automobilį, sustojo už jo. Išlipo ir įsmuko pas jį į keleivio sėdynę. 

— Ir? — tarė ji. — Kas vyksta? 

— Prakeikimas — nieko. 

— Šūdas. Jau daugiau kaip valanda. Gal nubaidėme jį? 

— Dar yra šansas, kad ten buvo ne Lenkas. 

— Baltas furgonas, pavogtos numerio lentelės iš Pitshldo? 

— Na, jis čia neuždelsė. Ir nesugrįžo. 

— Kada Van Geitsas paskutinį kartą buvo išėjęs iš namo? 

— Apie vidurdienį su žmona keliavo pirktis maisto. Nuo to laiko 
abu namuose. 

— Pravažiuokime pro juos. Noriu užmesti akį. 

Frostas pakankamai lėtai praslinko pro namą, kad Ricoli kaip rei- 
kiant apžvelgtų „Spragju gatvės Tarą . Jie pravažiavo pro sekimo grupę, 
įsitaisiusią kitame kvartalo gale, paskui pasuko už kampo ir sustojo. 

Ricoli tarė: 

— Tu tikras, kad jie namie? 

— Nuo vidurdienio grupė nematė nė vieno išvykstančio iš 
namų. 

— Man tas namas atrodė baisiai tamsus. 

Jie pasėdėjo keletą minučių, prieblanda tirštėjo. Ricoli nerimas 
didėjo. Ji nematė nė vienos šviesos. Ar ir vyras, ir žmona miegojo? Gal 


abu išsmuko, o sekimo grupė nepastebėjo? 

Ką tas furgonas darė šitoje apylinkėje? 

Ji atsisuko į Frostą. 

— Gana. Nežadu ilgiau laukti. Užeiname į svečius. 

Frostas pasuko atgal prie namo ir sustojo. Jie paspaudė skambutį, 
pabeldė į duris. Niekas nepasirodė. Ricoli nulipo verandos laipteliais, 
paėjo atgal plačiu taku ir sužiuro į pietietišką kolonijinį fasadą su balto- 
mis falo formos kolonomis. Viršuje taip pat nesimatė šviesų. Furgonas, 
toptelėjo jai. Jis ne be reikalo čia atvažiavo. 

Frostas tarė: 

— Ką tu manai? 

Ricoli jautė, kaip pradėjo dunksėti širdis, jautė nerimo dyglius. Ji 
kryptelėjo galvą, ir Frostas suprato, ką tai reiškė: einame už namo. 

Ji pasuko į šoninį kiemą ir atidarė vartelius. Pamatė tiktai siaurą, 
plytomis išklotą taką, einantį palei pat tvorą. Nelikę nė pėdos darželiui, 
vos užteko vietos dviem pastatytoms šiukšlių dėžėms. Ji įėjo pro varte- 
lius. Jie neturėjo orderio, tačiau čia kažkas buvo ne taip, kažkas, nuo 
ko dilgsėjo jos plaštakos, tos pačios plaštakos, kurias sudarkė Voreno 
Hoito peilio ašmenys. Monstras palieka savo žymę ant tavo kūno, tavo 
instinktuose. Paskui visada jį jauti, kai kitas praeina pro šalį. 

Frostas buvo čia pat už jos. Ji ėjo pro tamsius langus, pro centri- 
nį oro kondicionavimo įrenginį, pučiantį šiltą orą ant jos pašiurpusio 
kūno. Ramiai, ramiai. Dabar jie peržengė privačios valdos ribas, bet ji 
tenorėjo žvilgtelėti į langus, dirstelėti į užpakalines duris. 

Pasukusi už kampo, pamatė už namo mažą tvora aptvertą kiemelį. 
Užpakaliniai varteliai atidaryti. Ji nužingsniavo per kiemelį iki tų var- 
telių ir apžiūrėjo už jų esančią siaurą gatvelę. Ten nieko nesimatė. Apsi- 
sukusi grįžo prie namo ir tik priėjusi beveik prie pat užpakalinių durų 
išvydo, kad jos buvo praviros. 

Jiedu su Frostu susižvalgė. Rankose atsidūrė abiejų ginklai. Taip 
greitai, taip automatiškai, kad ji net neprisiminė, kada jį išsitraukė. 
Frostas stumtelėjo duris, jos prasivėrė, atidengdamos virtuvės plytelių 


skliautą. 

Ir kraują. 

Jis įžengė į vidų ir spustelėjo ant sienos jungiklį. Virtuvė nušvito. 
Ant sienų, stalviršių klykė dar daugiau kraujo — tokia galinga kako- 
fonija, kad Ricoli, tarsi gavusi smūgį, susverdėjusi atsitraukė. Kūdikis 
įsčiose staiga spirtelėjo, skelbdamas pavojų. 

Frostas žengė iš virtuvės į koridorių. Tačiau ji stovėjo suakme- 
nėjusi, įbedusi akis į Terensą van Geitsą, kuris gulėjo kaip plaukikas 
stiklinėmis akimis, plūduriuojantis raudoname klane. Kraujas dar net 
NESUSIENJĘS. 

— Ricoli! — ji išgirdo Frostą šūktelint. — Žmona — ji dar gyva! 

Ji vos nepaslydo, sunkiai ir nevikriai lėkdama iš virtuvės. Kori- 
dorius skendėjo tame pačiame siaube. Ant sienos pulsavo ištryškusio 
arterinio kraujo juosta ir ištaškyti lašeliai. Ji nusekė paskui juostą į sve- 
tainę, kur Frostas atsiklaupęs riaumojo į savo radiją, kviesdamas greitąją 
pagalbą, o kita ranka spaudė Boni van Geits kaklą. Pro pirštus sunkėsi 
kraujas. 

Ricoli parklupo ant kelių prie gulinčios moters. Boni akys plačiai 
atmerktos, užsivertusios iš siaubo, tarsi ji regėtų pačią Mirtį, pakibusią 
tiesiai virš jos, laukiančią, kada galės ją pasiimti. 

— Aš negaliu jo sustabdyti! — niršo Frostas, matydamas pro pirš- 
tus nepaliaujamai varvantį kraują. 

Ricoli čiupo nuo sofos porankio apmautą ir suspaudė į gniužulą. 
Pasilenkė ruošdamasi prie Boni kaklo prispausti laikiną tvarstį. Frostas 
atitraukė ranką, kraujas plūstelėjo, nespėjus Ricoli užspausti žaizdos. 
Audeklo gniužulas tuojau pat permirko. 

— Ir jos plaštaka pasruvusi krauju! — pasibaisėjo Frostas. 

Ricoli pamatė, kaip iš prarėžto Boni delno varva raudoni lašai. 
Mes visko negalime sustabdyti... 

— Greitoji pagalba? — tarstelėjo ji. 

— Važiuoja. 

Boni plaštaka švystelėjo aukštyn ir griebė Ricoli už rankos. 


— Gulėk ramiai! Nejudėk! 

Boni sutrūkčiojo, abi rankos šovė į viršų, atrodė lyg puolęs į pa- 
niką žvėris, pasiruošęs kibti į ją. 

— Laikyk ją prispaudęs, Frostai! 

— Jėzau, kokia ji stipri. 

— Boni, liaukis! Mes stengiamės tau padėti! 

Vėl trūktelėjimas, ir Ricoli ranka nusprūdo nuo kaklo. Šiluma 
trykštelėjo jai į veidą, ir ji pajuto kraujo skonį. Užspringo nuo varinio 
karščio. Boni metėsi ant šono, kojos švysčiojo kaip stūmokliai. 

— Jai apopleksijos priepuolis! — nustatė Frostas. 

Ricoli šiaip taip prispaudė Boni skruostą prie kilimo ir vėl užspau- 
dė žaizdą. Kraujo buvo visur: ištryškęs ant Frosto marškinių, sunkėsi 
į Ricoli švarką, aptaškė jį, kai ji bandė ant slidžios odos išlaikyti su- 
gniaužtą medžiagą. Šitiek kraujo. Jėzau, kiek jo gali netekti žmogus? 

Name subildėjo žingsniai. Atskubėjo sekimo grupė, kuri stovėjo 
toliau gatvėje. Ricoli net nepakėlė akių, kai abu vyrai įlėkė į kambarį. 
Frostas riktelėjo jiems, kad laikytų prispaudę Boni. Tačiau to beveik 
nereikėjo: traukuliai baigėsi, liko agoniškas drebulys. 

— Ji nekvėpuoja, — pasakė Ricoli. 

— Apversk ją ant nugaros! Greičiau, greičiau. 

Frostas apžiojo Boni burną -ir pūstelėjo. Atsitiesė, lūpos apėjusios 
krauju. 

— Nėra pulso! 

Vienas iš policininkų uždėjo ant krūtinės rankas ir pradėjo ją 
spaudyti. Vienas — vienas tūkstantis, du — vienas tūkstantis, delnai 
paskendę plačiame tarpe tarp Boni Holivudo kalvų. Sulig kiekvienu 
paspaudimu iš žaizdos išsisunkdavo po srovelę. Jos venose telikę taip 
mažai cirkuliuojančio kraujo, būtino gyvybiniams organams maitinti. 
Jie pumpavo tuščią šulinį. 

Greitosios pagalbos brigada atvyko su visais vamzdeliais, monito- 
riais ir buteliais lašelinei infuzijai. Ricoli atsitraukė, užleisdama jiems 
vietą, ir staiga pajuto tokį svaigulį, kad teko atsisėsti. Ji susmuko į fotelį 


ir nuleido galvą. Suprato sėdinti ant balto audeklo ir turbūt sutepanti jį 

krauju nuo savo drabužių. Kai vėl pakėlė galvą, pamatė, kad Boni intu- 
buota. Palaidinukė perplėšta, praskiesta, liemenėlė nukirpta. Ant krūti- 
nės išvedžioti EKG laideliai. Vos prieš savaitę Ricoli laikė šią moterį lėle 
Barbe, nebylia ir plastikine su ta savo aptempta rausva palaidinuke ir 
aukštakulnių basučių smaigais. Dabar ji tikrai atrodė plastikinė: kūnas 
vaškinis, akyse nė mažiausio sielos blyksnelio. Ricoli pastebėjo už kelių 
pėdų gulinčią vieną Boni basutę ir svarstė, bene ji bandė pabėgti, avė- 
dama tokius neįmanomus batelius. Įsivaizdavo paklaikusį kaukšėjimą 
koridoriumi, driekiantis raudoniems purslams, vos išsilaikant ant tų vi- 
nies plonumo kulniukų. Net tada, kai greitosios pagalbos automobilis 
išvežė Boni iš namų, Ricoli tebežiūrėjo į tą bevertę basutę. 

— Ji neišgyvens, — pasakė Frostas. 

— Žinau. — Ricoli pažiūrėjo į jį. — Tau ant burnos kraujas. 

— Galėtum pati pasižiūrėti į veidrodį. Sakyčiau, abu buvome 
visiškai atsidengę. 

Ji galvojo apie kraują ir visą siaubą, kurį jis galėjo kelti. ŽIV. He- 
patitas. 

— Ji atrodė gana sveika, — tik tiek ištarė. 

— Vis tiek, — pasakė Frostas. — Tu nėščia, ir visa kita. 

Ir ką, po velnių, ji čia veikė, permirkusi numirėlės kraujyje? Turė- 
čiau sėdėti namie priešais televizorių, iškėlusi sutinusias kojas, galvojo 
ji. Tai ne gyvenimas moteriai. Bet kam ne gyvenimas. 

Ricoli bandė pakilti nuo fotelio. Frostas ištiesė ranką, ir ji pirmą 
kartą įsikibo, leisdama jam padėti atsistoti. Kartais, galvojo ji, tenka 
priimti ištiestą ranką. Kartais tenka pripažinti, kad pati negali visko 
padaryti. Jos palaidinukė suskreto, plaštakos parudo, sukepė. Netrukus 
prisistatys nusikaltimo vietą tiriantys darbuotojai, o paskui ir žurnalis- 
tai. Amžinai tie prakeikti žurnalistai. 


Laikas susitvarkyti ir imtis darbo. 

Mora išlipo iš automobilio ir prarado orientaciją, atakuojama fotoapa- 
ratų objektyvų ir atkištų mikrofonų. Policijos automobiliai švysčiojo 
mėlynus ir baltus žybsnius, apšviesdami minią stebėtojų, susirinkusių 
netoli policijos juosta atitverto įvykio vietos perimetro. Nieko nelauk- 
dama, nesuteikdama žiniasklaidai progos ją apsupti, ji greitai nužings- 
niavo namo link ir linktelėjo policininkui, kuris saugojo teritoriją. 

Jis atsakė linktelėjimu ir suglumusiu žvilgsniu. 

— A... daktaras Kostasas jau čia... 

— Aš taip pat, — metė ji ir pralindo pro juostą. 

— Daktare Ailz? 

— Jis viduje? 

— Taip, bet... 

Mora žingsniavo toliau, žinodama, kad jis nesulaikys. Jos auto- 
ritetinga laikysena atverdavo kelius, kuriuos vargu ar kuris policininkas 
išdrįsdavo užblokuoti. Sustojo prie paradinių durų užsimauti pirštinių 
ir antbačių — būtinų priedų, kai reikalai susiję su krauju. Paskui įėjo 
į vidų, kur nusikaltimo vietos tyrėjai beveik nepakėlė į ją akių. Visi ją 
pažino, nė vienam nereikėjo klausinėti, kodėl ji čia. Ji nekliudoma nu- 
ėjo iš prieškambario į svetainę ir pamatė kruviną kilimą ir greitosios 
pagalbos brigados išmėtytas medicinos priemonių atliekas. Ant grindų 
gulėjo švirkštai, suplėšyti įpakavimo maišeliai ir suteptos marlės tampo- 
nai. Kūno nebuvo. 

Mora pasuko koridoriumi, ant kurio sienų buvo palikti smurto 
pėdsakai. Vienoje pusėje arterinio kraujo purslai. Kitoje — menkesni, 
nuo persekiotojo peilio ašmenų nutiškę lašeliai. 

— Daktare? 

Kitame koridoriaus gale stovėjo Ricoli. 

— Kodėl man nepaskambinai? — paklausė Mora. 

— Šituo užsiima Kostasas. 

— Ką tik girdėjau. 

— Tau nereikia čia būti. 


— Galėjai man pasakyti, Džeine. Galėjai pranešti. 


295 


— Šitai tau nepriklauso. 

— Šitai susiję su mano seserimi. Tai liečia mane. 

— Dėl to tau ir nepriklauso. — Ricoli ėjo artyn prie jos, įrėmusi 
tvirtą žvilgsnį. — Man nederėtų tau šito sakyti. Pati žinai. 

— Aš nesiprašau būti medicinos eksperte. Mane piktina tai, kad 
man nepranešei. 

— Neturėjau progos, supranti? 

— Tavo toks pasiteisinimas? 

— Bet tai teisybė, velniai griebtų! — Ricoli mostelėjo į kruvinas 
sienas. — Turime dvi aukas. Esu be vakarienės, nepalindau po dušu 
išsiplauti kraujo iš plaukų. Dėl Dievo meilės, neturiu laiko nė nusišla- 
pinti. — Ji apsisuko. — Turiu geriau kuo užsiimti, negu aiškintis tau. 

— Džeine. 

— Važiuok namo, daktare. Leisk man dirbti savo darbą. 

— Džeine! Atsiprašau. Man nereikėjo šitaip kalbėti. 

Ricoli atsisuko į ją, ir tik dabar Mora išvydo įkritusias akis, su- 
smukusius pečius. /ž vos pastovi. 

— Ir aš atsiprašau. — Ricoli žvilgsnis nukrypo į krauju aptaškytą 
sieną. — Mes per tiek pavėlavome jį nutverti, — pasakė ji, beveik su- 
glausdama nykštį ir smilių. — Gatvėje buvo komanda, kuri sekė namą. 
Nežinau, kaip jis pamatė tą automobilį, bet pravažiavo pro pat jį ir 
įsmuko pro užpakalinius vartelius. — Ji purtė galvą. — Jis kažkaip su- 
prato. Suprato, kad jo ieškome. Todėl Van Geitsas ir tapo problema... 

— Ji perspėjo jį. 

— Kas? 

— Amaltėja. Tik ji. Skambutis, laiškelis. Kažkas praspūdo pro 
kurią nors prižiūrėtoją. Ji saugo savo bendrininką. 

— Manai, jai užtenka tam proto? 

— Taip, manau, — Mora užsikirto. — Šiandien buvau nuvažia- 
vusi su ja pasimatyti. 

— Kada man būtum pasakiusi? 


— Ji žino visas paslaptis apie mane. Gali atsakyti į visus klausimus. 

— Dievaži, ji girdi balsus. 

— Ne, negirdi. Esu įsitikinusi, kad ji yra visiškai sveiko proto ir 
tiksliai žino, ką daro. Ji saugo savo bendrininką, Džeine. Niekada jo ne- 
išduos. 

Kurį laiką Ricoli tylėdama žiūrėjo į ją. 

— Gal geriau ateik pasižiūrėti. Tau reikia žinoti, su kuo mes su- 
sidūrėme. 

Mora nuėjo paskui ją į virtuvę ir sustojo tarpduryje, priblokšta 
joje įvykusių skerdynių. Jos kolega, daktaras Kostasas, buvo pritūpęs 
prie lavono. Sumišęs pakėlė akis į Morą. 

— Aš nesupratau, kad tu dalyvauji šitame tyrime, — pasakė jis. 

— Aš nedalyvauju. Man paprasčiausiai reikėjo pamatyti... 

Ji stebeilijo į Terensą van Geitsą ir sunkiai nurijo seilę. 

Kostasas atsistojo. 

— Su šituo prakeiktai greitai susidorota. Nėra jokių gynimosi 
žaizdų, jokio ženklo, kad auka turėjo šansą grumtis. Vienintelis beveik 
nuo ausies iki ausies prarėžtas pjūvis. Prieita iš užpakalio. Pjūvis prasi- 
deda aukščiau kairėje pusėje, kerta trachėją ir dešinėje nueina šiek tiek 
žemiau. 

— Dešiniarankis užpuolikas. 

— Ir stiprus. — Kostasas pasilenkė ir švelniai atlošė galvą, parody- 
damas žioruojančią kremzlę. — Praeita iki pat stuburo. — Jis paleido 
galvą, toji nusviro žemyn, pjūvio kraštai vėl susiglaudė. 

— Egzekucija, — sumurmėjo ji. 

— Beveik. 

— Antroji auka — svetainėje... 

— Žmona. Prieš valandą ji mirė ligoninės priimamajame. 

— Bet ana egzekucija nebuvo tokia veiksminga, — pasakė Rico- 
li. — Mes manome, kad žudikas pirmiausia sutvarkė vyrą. Galbūt van 
Geitsas laukė jo apsilankant. Galbūt ner įsileido jį į virtuvę, manyda- 
mas, kad kalbėsim apie reikalus. Tačiau nesitikėjo užpuolimo. Nebuvo 
jokių ginties metu padarytų žaizdų, jokių grumtynių pėdsakų. Jis atsu- 


ko žudikui nugarą ir susmuko kaip paskerstas ėriukas. 

— O žmona? 

— Su Boni būta kitos istorijos. 

Ricoli žiūrėjo į Van Geitsą, į nudažytus persodintų plaukų kuokš- 
telius — seno vyro tuštybės simbolius. 

— Manau, kad Boni juos užklupo. Įeina į virtuvę ir pamato krau- 
ją. Pamato vyrą, gulintį čia ant grindų su beveik nupjautu kaklu. Čia 
pat ir žudikas, ji tebelaiko peilį. Oro kondicionierius veikia, visi langai 
uždaryti. Dvigubi stiklai dėl izoliacijos. Todėl mūsų grupė gatvėje ir ne- 
girdėjo jos riksmų. Jeigu jai bent pavyko surikti. 

Ricoli atsisuko į duris, kurios vedė į koridorių. Parylėjo, tarsi ma- 
tytų ten stovinčią pačią mirusią moterį. 

— Ji mato artyn besiartinantį žudiką. Tik skirtingai nei jos vyras, 
moteris priešinasi. Kai prie jos artėja peilis, jai nieko kito nelieka, tiktai 
griebti už ašmenų. Jie perrėžia delno odą, sausgysles — sminga iki pat 
kaulo. Taip giliai, jog perskrodžia arteriją. 

Ricoli parodė pro tarpdurį į koridorių. 

— Ji bėga ten, iš plaštakos trykšta kraujas. Jis čia pat ir svetainė- 
je ją pačiumpa. Net tada ji grumiasi, bando rankomis apsiginti nuo 
peilio. Tačiau jis dar kartą rėžia per gerklę. Ne toks stiprus pjūvis kaip 
jos vyro kakle, tačiau pakankamai gilus. — Ricoli pažvelgė į Morą. — 
Kai ją radome, ji buvo dar gyva. Šrai kiek nedaug trūko, kad nutver- 


tume. 

vojo apie namelį miške, kur pusbrolis ir pusseserė užmezgė pragaištingą 
ryšį. Ryšį, kuris išliko iki dabar. 

— Ar prisimeni, ką tau sakė Amaltėja, kai pirmą kartą susitikai su 
ja? — paklausė Ricoli. 

Mora linktelėjo. Dabar ir tu mirsi. 

— Abi manėme, kad tai buvo tik psichiškai nesveikos moters 
gana aišku, kad tai buvo įspėjimas. Grasinimas. 


— Kodėl? Aš žinau nė kiek ne daugiau negu tu. 

— Galbūt dėl to, kas es, daktare, Amaltėjos duktė. 

Per Moros nugarą ūžtelėjo ledinis vėjas. 

— Mano tėvas, — tyliai ištarė ji. — Jeigu iš tikrųjų esu jos duktė, 
tuomet kas mano tėvas? 

Ricoli neištarė Elijo Lenko pavardės — nereikėjo. 

— Tu esi gyvas jų partnerystės įrodymas, — pasakė Ricoli. — Pusė 
tavosios DNR yra jo. 


Ji užsirakino paradines duris ir pasuko įleistinę spyną. Dar pastovėjo, 
prisimindama Aną ir visus varinius užraktus bei grandinėles, kurie sau- 
gojo namelį Meine. Virstu savo seserimi, pagalvojo ji. Greitai susigūšiu 
už barikadų arba bėgsiu iš savo namų į kitą miestą, pakeitusi asmens 
tapatybę. 

Per svetainės užtrauktas užuolaidas pračiuožė priekinių žibintų 
šviesos. Pažiūrėjusi pro langą, ji pamatė slenkantį policijos automo- 
bilį. Šį kartą ne Bruklino, o patruliuojantis automobilis su užrašu ant 
šono — BOSTONO POLICIJOS DEPARTAMENTAS. Turbūt Ricoli nurody- 
mas, pagalvojo ji. 

Ji nuėjo į virtuvę ir pasiruošė gėrimą. Šį vakarą nieko įmantraus, 
ne jos įprastinis kosmopolitiškas gėrimas, tiktai apelsinų sultys, degti- 
nė ir ledukai. Atsisėdo prie virtuvės stalo ir gurkšnojo jį, barškindama 
stiklinėje ledo gabalėlius. Gėrė viena — negeras ženklas, bet velniai ne- 
matė. Jai reikėjo nejautros, reikėjo liautis galvojus apie tai, ką šį vakarą 
matė. Kondicionierius ūžė, skleisdamas nuo lubų vėsų dvelksmą. Šią 
naktį nebus nė vieno atviro lango: viskas gerai užsandarinta ir užsklęsta. 
Šalta stiklinė stingdė pirštus. Ji padėjo gėrimą ir pasižiūrėjo į delną, į 
rausvus kapiliarus. Ar mano venose teka jų kraujas? 

Pasigirdo durų skambutis. 

Galva staigiai kilstelėjo, atsisuko į svetainę, širdis pradėjo mušti 
fokstroto tempu, kiekvienas raumenėlis pastiro. Mora lėtai atsistojo ir 


tyliai nuslinko koridoriumi prie paradinių durų. Stabrelėjo galvodama, 


299 


ar kulka lengvai praeitų pro tą medieną. Nutipeno prie šoninio lango ir 
pro jį pamatė verandoje stovintį Balardą. 

Ji lengviau atsikvėpė ir atidarė duris: 

— Girdėjau apie Van Geitsą, — pasakė jis. — Ar gerai jautiesi? 

— Truputį sukrėsta. Bet jaučiuosi gerai. — Ne, nesijaučiu. Nervai 
pakrikę ir geriu viena virtuvėje. — Kodėl neužeini? 

Jis dar nesilankė jos namuose. Įėjo, uždarė duris ir užrakindamas 
varstė akimis įleistinę spyną. 

— Tau reikia įsigyti apsaugos sistemą, Mora. 

— Jau planavau. 
padėti išsirinkti geriausią. 

Ji linktelėjo. 

— Būčiau dėkinga už patarimą. Ar norėtum išgerti? 

— Ne šį vakarą, ačiū. 

Jiedu nuėjo į svetainę. Jis sustojo, žiūrėdamas į kampe stovintį 
pianiną. 

— Aš nežinojau, kad tu groji. 

— Nuo vaikystės. Toli gražu nepakankamai lavinuosi. 

— Ana taip pat grojo... — jis nutilo. — Manau, galėjai nežinoti. 

— Nežinojau. Taip klaiku, Rikai. Kaskart sužinojus apie ją ką 
nors naujo, ji atrodo vis labiau ir labiau panaši į mane. 

— Ji gražiai grojo. 

Jis priėjo prie pianino, atkėlė klaviatūros dangtį ir paspaudė kelis 
klavišus. Vėl nuleido dangtį ir stovėjo žiūrėdamas į spindintį juodą pa- 
viršių. Pažvelgė į ją. 

— Man neramu dėl tavęs, Mora. Ypač šį vakarą, po to, kas atsitiko 
Van Geitsui. 

Ji atsiduso ir susmuko ant sofos. 

— Aš nebesuvaldau savo gyvenimo. Jau net nebegaliu miegoti 
prie atvirų langų. 

Jis taip pat atsisėdo. Pasirinko į ją atgręžtą kėdę, kad pakėlusi galvą 


ji Žiūrėtų į jį. 

— Nemanau, kad šią naktį turėtum būti viena. 

— (Čia mano namai. Aš nesiruošiu išeiti. 

— Tuomet neik. — Pauzė. — Ar nori, kad likčiau su tavimi? 

Jų žvilgsniai susitiko. 

— Kodėl taip darai, Rikai? 

— Nes manau, kad tave reikia sergėti. 

— Ir būtent tai daryti turi tu? 

— O kas kitas? Pažiūrėk į save! Tu gyveni kaip atsiskyrėlė, visiškai 
viena šiame name. Pagalvoju, kad tu čia viena, ir pasidaro baisu, kas gali 
atsitikti. Kai Anai manęs reikėjo, ten nebuvau. Bet galiu būti čia dėl 
tavęs. — Jis paėmė ją už rankų. — Galiu būti čia, kada tik tau manęs 
reikia. 

Ji pažiūrėjo į jo rankas. 

— Tu mylėjai ją, tiesa? — Jis neatsakė, ji pakėlė į jį akis, sutiko jo 
žvilgsnį. — Tiesa, Rikai? 

— Jai manęs reikėjo. 

— Aš ne to klausiau. 

— Aš negalėjau būti pasyvus stebėtojas ir leisti, kad ją sužalotų. 
Tik ne tas vyras. 

"Turėjau suprasti nuo pat pradžios, pagalvojo ji. Juk buvo aišku iš 
to, kaip jis žiūrėjo į mane, kaip lietė. 

— Jeigu tik tą naktį būtum ją mačiusi ligoninės priimamaja- 
me, — kalbėjo jis. — Pajuodusi akis, mėlynės. Užteko pamatyti jos 
veidą, ir norėjosi uždaužyti tą, kuris taip padarė. Mažai kas išmuša 
mane iš pusiausvyros, Mora, bet jeigu vyras sužaloja moterį... — Jis 
giliai įkvėpė. — Nesiruošiau leisti, kad tai vėl pasikartotų. Tačiau Ka- 
selas nenuleido rankų. Toliau jai skambino, persekiojo, todėl privalėjau 
įsikišti. Padėjau jai įsitaisyti užraktus. Kasdien užsukdavau, patikrinda- 
vau, kaip ji laikosi. Paskui vieną vakarą ji pakvietė mane pasilikti vaka- 
rienės, ir... — Jis pasiduodamas trūktelėjo pečiais. — Šrai kaip viskas 
prasidėjo. Ji bijojo ir jai reikėjo manęs. Tai instinktas. Gal policininko 


instinktas. Norisi apsaugoti. 

Ypač kai ji žavi moteris. 

— Stengiausi, kad ji būtų saugi, ir viskas. — Jis pažvelgė į ją. — Ir 
baigėsi tuo, kad ją įsimylėjau. 

— O kas čia, Rikai? — Ji pažiūrėjo į vis dar suspaustas savo ran- 
kas. — Kas čia vyksta? Ar tai skirta man, ar jai? Nes aš ne Ana. Aš nesu 
jos pakaitalas. 

— Esu čia, nes :44 manęs reikia. 

— "Tai lyg kartojimas. Imiesi to paties — sergėtojo — vaidmens. 
O aš esu tik dubleris, kuriam pasitaikė užimti Anos vietą. 

— Tai ne taip. 

— O jeigu tu nebūtum pažinojęs mano sesers, jeigu tu ir aš būtu- 
me tiesiog du žmonės, kurie susitiko pobūvyje? Ar vis tiek būtum čia? 

— Taip. Būčiau. — Jis palinko prie jos, stipriau suspaudė ran- 
kas. — Žinau, kad būčiau. 

Kurį laiką jie sėdėjo tyloje. Aš noriu tikėti juo, pagalvojo ji. Būtų 
taip lengva juo patikėti. 

Tačiau ji pasakė: 

— Nemanau, kad turėtum šią naktį pasilikti. 

Jis lėtai atsitiesė. Neatitraukė nuo jos akių, tačiau dabar juos skyrė 
atstumas. Ir nusivylimas. 

Ji atsistojo, jis taip pat. 

Tylomis abu nuėjo prie paradinių durų. Ten jis stabtelėjo ir atsi- 
gręžė. Pamažu pakėlė ranką ir suėmė jos veidą — ji nenusisuko. 

—- Būk atsargi, — tarė jis ir išėjo. 


Ji užrakino duris. 

Metė valgė paskutinę džiovintos jautienos juostelę. Graužė kaip laukinis 
žvėris, mintantis išdžiūvusia dvėsena, ir galvojo: proteinai — jėgoms. 
Pergalei! Galvojo apie sportininkus, besiruošiančius maratonams, 
puoselėjančius savo kūnus geriausiems laimėjimams. Čia taip par bus 
maratonas. Vienas šansas laimėti. 

Pralaimėsi — žūsi. 

Džiovinta mėsa buvo kaip oda, ir ją nurydama ji kone užspringo, 
tačiau pavyko nuplauti gurkšniu vandens. Antras ąsotis beveik tuščias. 
Priėjau liepto galą, galvojo ji. Nebegalėsiu ilgai išsilaikyti. O dabar iškilo 
naujas rūpestis: sąrėmiai jau pasidarė nemalonūs, atrodė, lyg kumštis slėg- 
tų žemyn. Dar nebuvo labai skausmingi, bet aiškiai pranašavo, kas atsitiks. 

Kur jis, velniai griebrų? Kodėl taip ilgai paliko ją vieną? Neturėda- 
ma laikrodžio, negalėjo sekti laiko ir nesusigaudė, ar po jo paskutinio 
apsilankymo praėjo valandos, ar dienos. Ar tik nebus supykęs, kad ji 
taip klykė ant jo. Gal čia bausmė? Gal bando ją pagąsdinti, spaudžia, 
kad ji suprastų, jog turi būti mandagi ir rodyti jam bent kokią pagarbą? 
Ji visą gyvenimą buvo mandagi, ir, žiūrėk, kuo tai baigėsi. Mandagias 
paneles stumdo. Nugrūda į kampą, kur nė iš ko nesulauksi dėmesio. 
Išteka už vyrų, kurie tuojau pat pamiršta, kad jos iš viso egzistuoja. Na, 
man jau užteks būti mandagiai, galvojo ji. Jeigu kada nors iš čia išsi- 
kapstysiu, būsiu kietasprandė. 

Bet pirmiausia turiu išsikapstyti. O tai reiškia, kad turiu apsimesti 


esanti mandagi. 

Ji nurijo dar vieną gurkšnelį vandens. Jautėsi keistai prisisotinusi, 
tarsi būtų puotavusi ir gėrusi vyną. Lauk geros progos, mąstė ji. Jis sugrįš. 

Apsisupusi pečius antklode, ji užsimerkė. 

Ir pabudo gniaužiama sąrėmio. O ne, pagalvojo ji, šitas skausmin- 
gas. Šitas iš tikrųjų kelia skausmą. Ji gulėjo tamsoje apsipylusi prakaitu, 
stengdamasi prisiminti „Lamaze“ kursus, bet atrodė, kad jie vyko taip 
seniai. Kažkieno kito gyvenime. 

Įkvėpk, iškvėpk. Apsivalyk... 

— Ponia. 

Ji pastėro. Įsmeigė akis į groteles, kur šnabždėjo balsas. Pulsas dau- 
žėsi. Laikas veikti, kareive Džeine. Tačiau gulėdama tamsoje, įkvėpdama 
savo pačios siaubo kvapą, ji galvojo: aš nepasirengusi. Niekada nebūsiu 
pasirengusi. Kaip iš viso galėjau galvoti, kad šitai padarysiu? 

— Ponia. Kalbėk su manimi. 

Čia tau tas vienintelis šansas. Griebkis jo. 

Ji giliai įkvėpė. 

— Man reikia pagalbos, — suunkštė ji. 

— Kodėl? 

— Mano kūdikis... 

— Sakyk. 

— Jis tuoj pasirodys. Man sąrėmiai. O, prašau, išleisk iš čia! Ne- 
žinau, kiek dar užtruks... — Ji kūkčiojo. — Išleisk. Man reikia išlįsti iš 
čia. Mano kūdikis gimsta. 

Balsas neacsiliepė. 

Ji gūžėsi po antklode bijodama kvėpuoti, bijodama neišgirsti 
menkiausio jo šnabždesio. Kodėl jis neatsakė? Vėl nuėjo? Paskui pasi- 
girdo dunkstelėjimas ir brūžavimas. 

Kastuvas. Jis pradėjo kasti. 

Vienintelis šansas, galvojo ji. Turiu tiktai šį vienintelį šansą. 

Daugiau dunkčiojimų. Ilgi braukimai — kastuvas sėmė žemes 
nuo viršaus — tie gremžimai tokie šaižūs, kaip kreidos traukimas per 
lentą. Dabar jos alsavimas paūmėjo, širdis daužėsi krūtinėje. Arba gy- 


vensiu, arba mirsiu, galvojo ji. Dabar viskas išsispręs. 

Brūžavimas liovėsi. 

Jos rankos suledėjo, sustingę pirštai spaudė prie pečių antklodę. 
Girdėjo, kaip sugirgždėjo mediena, paskui sucypė vyriai. Į jos kalėjimą, 
į akis pabiro žemės. O Dieve, o Dieve, aš nieko nebematysiu. Man rei- 
kia matyti! Ji pasuko galvą, kad kaip nors apsaugotų veidą nuo žemių, 
kurios byrėjo ant plaukų. Mirksėjo, kad išsivalytų akys. Palenkusi galvą 
nematė, kaip jis stovėjo viršuje. Ir ką jis regėjo, spoksodamas į duobę? 
Savo belaisvę, susitraukusią po antklode, purviną, įveiktą. Kankinamą 
gimdymo skausmų. 

— Laikas išlipti, — pasakė jis šį kartą ne pro groteles. Balsas ra- 
mus, visiškai paprastas. Kaip galėtų blogis skambėti taip normaliai? 

— Padėk. — Ji sukūkčiojo. — Aš negaliu šitaip aukštai iššokti. 

Pasigirdo medžio braukimas per medį, paskui kažkas prie jos 
bumprtelėjo. Kopėtėlės. Ji prasimerkė, pažiūrėjo aukštyn ir žvaigždžių 
fone pamatė tiktai siluetą. Po begalinės tamsos šitame kalėjime nakties 
dangus atrodė nutviekstas šviesos. 

Jis įjungė žibintuvėlį, nukreipdamas jį į skersinius. 

— Čia tik keli laipteliai, — pasakė jis. 

— Man labai skauda. 

— Aš paimsiu tave už rankos. Bet tu turi užlipti ant kopėčių. 

Šniurkščiodama ji iš lėto atsistojo. Susvyravo ir suklupo. Šitiek die- 
nų nestovėjus, dabar ją krėtė silpnumas, kurio neturėjo būti, nes buvo 
įdėta tiek pastangų mankštinantis, nes dabar kraujyje sruvo adrenalinas. 

— Jeigu nori išlipti, — tarė jis, — reikia atsistoti. 

Ji sudejavo ir svirduliuodama atsistojo, bet taip netvirtai, lyg ką tik 
gimęs veršelis. Dešinė ranka palindusi po antklode, suspausta jai prie 
krūtinės. Ji įsikibo į kopėčias kairiąja ranka. 

— Na štai. Lipk. 

Ji užlipo ant apatinio skersinio ir stabtelėjo, kad išsilaikytų ant 
jo, paskui laisvąja ranka įsikibo į kitą skersinį. Žengė dar viena pakopa 
aukštyn. Duobė nebuvo gili: vos keli laipteliai — ir ji atsidurs viršuje. 


Galva ir pečiai jau buvo ties jo juosmeniu. 

— Padėk, — meldė ji. — Ištempk mane. 

— Paleisk antklodę. 

— Man labai šalta. Prašau, ištempk! 

Jis paguldė žibintuvėlį ant žemės. 

— Duok ranką, — pasakė jis, ir beveidė pamėklė pasilenkė, iš- 
tiesdama į ją vieną čiuptuvą. 

Jau gerai. Jis pakankamai arti. 

Dabar jo galva atsidūrė virš jos galvos, užsimojus lengvai pasiekia- 
ma. Akimirką ji svyravo, bjaurėdamasi tuo, ką ketino daryti. 

— Užteks gaišti, — nurodė jis. — Lipk! 

Staigiai prieš akis tarsi iškilo spoksantis Dveino veidas. Ji įsivaizda- 
vo ją plūstantį Dveino balsą, žeriantį vieną po kitos patyčias. Įvaizdis — 
viskas, Mete, o kaip tu atrodai! Ta karvė Metė įsikibusi į savo kopėčias, 
bijo išsigelbėti. Bijo išgelbėti savo vaiką. Daugiau man nebetinki. 

Taip, tinku. TAIP TINKU! 

Ji paleido antklodę. Ta nukrito nuo pečių, atidengdama tai, ką ji 
suspaudusi laikė po ja: savo puskojinę, išsipūtusią nuo aštuonių žibin- 
tuvėlio baterijų. Ji kilstelėjo ranką, užsimojo lyg vėzdu, varomu vien tik 
įniršio. Nusitaikyta paklaikusiai, nemokšiškai, tačiau ji išgirdo malonų 
dunkst, kai baterijos trinktelėjo jam per galvą. 

Pamėklė susverdėjo ir nuvirto. 

Jai tereikėjo kelių sekundžių užlipti kopėčiomis ir išsiropšti iš duo- 
bės. Baimė suteikia vikrumo: ji sustiprina pojūčius, paspartina judesius 
kaip gazelės. Vos spėjusi padėti ant tvirtos žemės koją, ji akimirksniu iš 
karto užfiksavo daugybę dalykų. Pusmėnulį, žvilgčiojantį pro medžių 
šakas, išsikerojusias per visą dangų. Žemės ir drėgnų lapų kvapą. Ir me- 
džius — visur vien tik medžiai, plačiausias aukštai iškilusių sergėtojų ratas, 
užtveriantis viską, tik paliekantis virš galvos nedidelį žvaigždžių skliautą. 
Aš miške. Viską aprėpusi vienu žvilgsniu, ji akimirksniu apsisprendė ir 
pasileido ten, kur tarp medžių atrodė esąs tarpas. Ir staiga nusirito stačiu 
daubos šlaitu žemyn, traškindama gervuoges ir botago laibumo medelius, 


kurie nelūžo per pusę, bet keršydami, atsilenkdami čaižė jai veidą. 

Ji suklupo keturpėsčia. Tuojau pat atsikėlė ir vėl bėgo, bet jau 
šlubuodama, nes dešinioji kulkšnis kryptelėjo ir tvinkčiojo. Keliu per 
daug triukšmo, pagalvojo ji. Trypiu kaip dramblys. Tik nesustok, nesu- 
stok — jis gali būti čia pat. Judėk į priekį! 

Tačiau tame miške ji nieko nematė, kelią rodė tiktai žvaigždės ir 
apgailėtinas mėnulis, jeigu galėjai jį pavadinti mėnuliu. Jokios šviesos, 
jokių orientyrų. Jokios nuorodos, kur ji buvo arba kurioje pusėje galėjo 
būti pagalba. Ši vieta jai visiškai nežinoma, ir ji jautėsi pasiklydusi kaip 
klajūnas naktiniame košmare. Ji brovėsi pro traką, instinktyviai traukė 
į pakalnę, leisdama sunkio jėgai nuspręsti, kur link turėtų sukti. Kalnai 
veda į slėnius. Slėniai veda prie upelių. Upeliai — prie žmonių. Po vel- 
nių, kaip gerai skamba, bet ar tai tiesa? Jos keliai jau stingo: to griuvimo 
pasekmė. Dar vienas virtimas, ir, ko gero, ji visiškai nebepaeitų. 

Dabar pajuto vieną skausmo dūrį. Staiga sustojo, užgniaužė kva- 
pą. Sąrėmis. Ji susilenkė laukdama, kol praeis. Kai pagaliau atsitiesė, 
buvo kiaurai permerkta prakaito. 

Už jos kažkas sušlamėjo. Ji apsisuko kaip vijurkas ir žiūrėjo į ne- 
permatomą tamsos sieną. Jautė besiartinančią nelaimę. Iš karto bėgo 
tolyn nuo jos, pliekiama medžių šakų, vejama spiegiančios panikos. 
Greičiau. Greičiau! 

Atšlaitėje slystelėjo ir ėmė virsti, jeigu nebūtų sugriebusi už mede- 
lio, būtų trenkusis pilvu į žemę. Vargšas vaikeli, aš vos neužgriuvau ant 
tavęs! Negirdėjo, kad kas vytųsi, tačiau žinojo, kad jis buvo čia pat, sekė 
ją. Baimė nešė tolyn pro susipynusių šakų tinklą. 

Paskui medžiai stebuklingai išnyko. Ji prasibrovė pro paskutinį 
virkščių raizgyną, kojos atsimušė į susigulėjusį gruntą. Apstulbusi, 
dusdama spoksojo į atsispindinčios mėnulio šviesos raibulius. Ežeras. 
Kelias. 

O tolumoje, ant iškyšulio, matė nutūpusios trobelės siluetą. 

Ji žengė kelis žingsnius ir dejuodama sustojo: sąrėmis vėl suspaudė 
ir taip stipriai suveržė, kad jai užgniaužė kvapą, nebeliko nieko kito, 


tik susiriesti ant kelio. Gerklę užliejo pykinimas. Girdėjosi į krantą 


307 


pliaukšintis vanduo, virš ežero praskrendančio paukščio kryktelėjimas. 
Užliejęs svaigulys grasino ją parklupdyti. Tik ne čia! Nesustok čia šitaip 
atvirai ant kelio. 

Ji svirduliavo į priekį, sąrėmis jau slūgo. Stūmėsi pirmyn: trobelė 
buvo miglota viltis. Pradėjo bėgti, kelis smilkčiojo sulig kiekvienu bate- 
lio stuktelėjimu į gruntkelį. Greičiau, galvojo ji. Jis gali tave pamatyti, 
kai šitaip atsispindi ežeras. Lėk, kol dar nesuveržė kitas skausmas. Kiek 
minučių iki kito sąrėmio? Penkios, dešimt? Trobelė atrodė taip toli. 

Jėgos jau seko, kojos tvinksėjo, sunkiai šnopavo ir įkvėpdama, ir 
iškvėpdama orą. Viltis ginė lyg raketinis kuras. Aš gyvensiu. Gyvensiu. 

Trobelės langai tamsūs. Ji vis tiek pabarbeno į duris, nedrįsdama 
šūktelėti, bijodama, kad balsas nenuskrietų į kelią, į kalną. Niekas ne- 
atidarė. 

Ji dvejojo tiktai sekundę. Ve/niop visą padorumą. Iškulk tą prakeik- 
tą langą! Ji griebė prie paradinių durų gulintį akmenį ir trenkė į langą, 
dūžtančio stiklo garsas suardė nakties tylą. Tuo pačiu akmeniu išdaužė 
kelias likusias šukes ir įkišusi ranką atrakino duris. 

Dabar jau įsilaužimas į patalpą. Pirmyn, kareive Džeine! 

Viduje suuodė kedrų ir troškaus oro kvapą. Per ilgai uždarytas ir 
apleistas vasarnamis. Po kojomis traškėjo stiklas, beieškant ant sienos 
jungiklio. Šviesai įsižiebus, tą pačią akimirką ji suvokė: jis pamatys. Jau 
per vėlu. Tik surask telefoną. | 

Ji apsidairė, pamatė židinį, šūsnį malkų, baldus languotais apmu- 
šalais, bet telefono nebuvo. 

Nubėgo į virtuvę ir ant stalo išvydo mobilųjį telefoną. Stvėrusi jį, 
ėmė rinkti 911 ir tik tada susigaudė, kad nesigirdi jokio signalo. Ne- 
buvo ryšio. 

Svetainėje ant grindų sudzingsėjo stiklo šukės. 

Jis name. Lėk iš čia. Tuojau pat lėk. 

Ji spruko pro virtuvės duris ir tyliai jas užvėrė. Pamatė atsidūrusi 
mažame garaže. Pro vienintelį langą sunkėsi mėnesiena, tos švieselės už- 


teko įžiūrėti neryškų irklinės valties siluetą, užkelrą ant transportavimo 

vežimėlio. Jokios kitos priedangos, jokios vietos pasislėpti. Ji atsitraukė 
nuo virtuvės durų į patį tolimiausią tamsoje skęstantį kampą. Pečiai 
trinktelėjo į lentyną, sutarškėjo metalas, pakilo seniai užsigulėjusių dul- 
kių kvapas. Ji aklai ištiesė ranką, bandydama susirasti kokį nors gulintį 
ginklą, ir apčiuopė senas dažų skardines, dangčiai pridžiūvę. Apčiuopė 
teptukus, sustagarėjusius šerius. Paskui pirštai kliudė atsuktuvą, ir ji iš 
karto jį čiupo. Toks apgailėtinas ginklas, beveik toks pat pavojingas kaip 
nagų dildelė. Tiesiog neūžauga visoje atsuktuvų giminėje. 

Pro virtuvės durų apačią prasismelkianti šviesa suraibuliavo. Pro 
šviečiantį plyšelį praslinko šešėlis. Sustojo. 

Sustojo ir jos alsavimas. Ji traukėsi atbula link garažo vartų, o besi- 
daužanti širdis lipo į gerklę. Liko tiktai viena išeitis. 

Ji čiupo už rankenos ir timptelėjo. Vartai sucypė slysdami aukštyn, 
pranešdami: Ji čia! Ji čia! 

Virtuvės durys švystelėjo kaip tik tuo metu, kai ji prarepečkojo po 
garažo vartais ir nubėgo į naktį. Žinojo, kad jis marys, kaip ji bėga tuo 
apgailėtinai pliku krantu. Žinojo, kad nebus greitesnė už jį. Vis tiek 
lėkė palei mėnesienos pasidabruotą ežerą, klampojo per dumblą. Gir- 
dėjo, kaip jis artėjo per traškančius švendrus. Plauk, pagalvojo ji. Pulk į 
ežerą. Ji pasuko prie vandens. 

Ir staiga susirietė, perverta sąrėmio. Tokio skausmo jai dar nieka- 
da nebuvo tekę patirti. Parklupdė ją ant kelių. Ji pūkštelėjo į vandenį, 
seklų, semiantį tiktai pėdas, o skausmas taip sustiprėjo, taip suveržė 
savo gniaužtais, kad minutėlę jai aptemo akyse, o pati jautė, kaip su- 
svyravo į šonus, pargriuvo. Burnoje pajautė dumblo skonį. Kosėdama 
pavirto ant nugaros, tapo bejėgė kaip apverstas vėžlys. Sąrėmis pamažu 
nuslopo. Žvaigždės iš. lėto nušvietė dangų. Jautė, kaip vanduo glamo- 
nėjo plaukus, teškeno į skruostus. Visiškai nešaltas, šiltas kaip vonioje. 
Ji išgirdo jo klampojimą, nendrių traškėjimą. Žiūrėjo, kaip prasiskiria 
švendrai. 

Ir tada jis išniro, stovėjo virš jos iškilęs į dangų. Atėjo pasigriebti 


savo laimikio. 


309 


Atsiklaupė šalia jos, akyse žybsėjo nuo vandens atsispindintys 
šviesos taškeliai. Švytėjo ir tas daiktas, kurį jis laikė rankoje: sidabrinis 
peilio dryžis. Atrodė, jog pasilenkęs virš jos suprato, kad ji išsekusi. Kad 
jos siela tik ir laukė, kol ją išvaduos iš nualinto kevalo. 

Jis sugriebė jos tamprių nėščiosios kelnių juosmenį ir patraukė 
žemyn, atidengdamas baltą pilvo kupolą. Ir vis tiek ji nekrutėjo, gulėjo 
katatoniškai sustingusi. Jau pasidavusi, jau mirusi. 

Jis uždėjo vieną ranką jai ant pilvo, kita, suspaudusi peilį, artėjo 
prie nuogo kūno, tiesėsi atlikti pirmąjį pjūvį. 

Vanduo tykštelėjo lyg sidabriniai fontano purslai, kai jos ranka 
staigiai iššovė iš maurų. Kai ji nutaikė atsuktuvo smaigalį jam į veidą. 
Pykčio įtempti raumenys šveitė jį aukštyn, ir menkutis ginklelis staiga 
pasiekė savo mirtiną tikslą — jo akį. 

Čia tau už mane, subingalvi! 

Ir už mano kūdikį! 

Ji grūdo gilyn, jautė, kaip jos ginklas kiaurai perėjo kaulą ir įsigavo 
į smegenis, kol rankena įstrigo akiduobėje ir giliau nebegalėjo panirti. 

Jis susmuko neišleidęs nė garso. 

Kurį laiką ji negalėjo pajudėti. Jis buvo užkritęs jai ant šlaunų, jau- 
tė, kaip pro jos drabužius sunkėsi karštas kraujas. Numirėliai sunkūs, 
daug sunkesni už gyvuosius. Ji kriokė nustumdama jį, bjaurėdamasi, 
kad teko liesti. Pagaliau nuvoliojo nuo savęs ir nutėškė aukštielninką į 
nendres. 

Ji šiaip taip pakilo ir nusvirduliavo į aukštesnę vietą. Tolyn nuo 
vandens, tolyn nuo kraujo. Paėjusi toliau ant kranto, išseko, susmuko 
ant žolės patalo. Ten ir gulėjo, kol atėjo ir praėjo dar vienas sąrėmis. Ir 
dar vienas, ir dar vienas. Skausmo aptemdytomis akimis žiūrėjo, kaip 
per dangų rieda pusmėnulis. Matė užgęstančias žvaigždes ir rytiniame 
danguje besismelkiančią rausvą žarą. 

Kai saulė pakilo virš horizonto, Metė Purvis priėmė savo dukrelę 


į pasaulį. 


JU. 


Danguje tingiai suko ratus kalakutiniai grifai, juodasparniai šviežios 
maitos pranašai. Numirėliai neilgam išvengia motinos gamtos dėmesio. 
Puvimo kvapas sukviečia mėsines muses ir vabalus, varnas ir grauži- 
kus — visi iš visų pusių puola prie Mirties dovanos. O kuo gi aš nuo jų 
skiriuosi? Taip galvojo Mora, žingsniuodama žolėtu krantu prie vandens. 
Ją taip pat traukė numirėliai — naršyti ir badyti šaltą mėsą kaip kokiam 
maitėdai. Čia tokia graži vieta tokiam bjauriam darbui. Žydras dangus be 
debesėlio, ežeras lyg sidabruotas stiklas. Tačiau pakrantėje balta paklodė 
dengė tai, kuo taip troško pasivaišinti viršuje sukantys ratus grifai. 

Džeinė Ricoli, stovinti su Bariu Frostu ir dviem Masačusetso vals- 
tijos policijos pareigūnais, žengė pasitikti Moros. 

— Lavonas gulėjo vandenyje, keleto colių gylyje anose švendrėse. 
Ištempėme į krantą. Tiesiog norėjau, kad žinotum, jog jis pajudintas iš 
vietos. 

Mora žiūrėjo į užklotą kūną, tačiau jo nelietė. Dar nebuvo visiškai 
pasirengusi stoti akistaton su tuo, kas gulėjo po plastikine plėvele. 

— Ar ta moteris gerai jaučiasi? 

— Ponią Purvis aplankiau ligoninės priimamajame. Šiek tiek apsi- 
trankiusi, bet viskas bus gerai. Ir kūdikis puikiai laikosi. — Ricoli mos- 
telėjo kranto link, kur augo plunksniškos žolės kuokštai. — Pasigimdė 
jį kaip tik ten. Viską sugebėjo pati. Kai maždaug septintą valandą parko 
prižiūrėtojas važiavo pro šalį, rado ją sėdinčią kelkraštyje, maitinančią 


kūdikį. 

Mora žiūrėjo į krantą ir galvojo apie moterį, vienut vieną gim- 
dančią po atviru dangumi, rėkiančią iš skausmo. Bet jos riksmų niekas 
neišgirdo, o už dvidešimties jardų vėso ir stingo lavonas. 

— Kur jis ją laikė? 

— Duobėje, maždaug už dviejų mylių nuo čia. 

Mora suraukė kaktą, žiūrėdama į Ricoli. 

— Ji pėsčia įveikė šitiek kelio? 

— Taip. Įsivaizduok, kai tenka lėkti tamsoje pro medžius. Ir dar 
gimdant. Nusileido iš miško štai tuo šlaitu. 

— Neįsivaizduoju. 

 — Tau reikėtų pamaryti tą dėžę, kurioje ją laikė — kaip karstas. 
Gyva palaidota visą savaitę — nežinau, kaip ji dar išliko sveiko proto. 

Mora pagalvojo apie jauną Alisą Rouz, kuri prieš daug metų buvo 
įkišta į duobę. Viena neviltyje ir tamsoje praleista naktis vaidenosi jai 
visą likusį trumpą gyvenimą. Galiausiai atėmė jai gyvybę. Tačiau Metė 
Purvis ne tiktai išliko sveiko proto, bet ir pasiruošė grumtis. Išgyventi. 

— Mes radome baltąjį furgoną, — pasakė Ricoli. 

— Kur? 

— Stovi viename iš miškų tarnybos kelių, maždaug už trisdešim- 
ties ar keturiasdešimties jardų nuo tos vietos, kur jis buvo ją užkasęs. 
Niekada nebūtume jos ten radę. 

— Daugiau palaikų neradote? Netoliese turėtų būti užkastų aukų. 

— Dar tik pradėjome dairytis. Daug medžių, didelis paieškų plo- 
tas. Prireiks nemažai laiko, kol iššukuosime visą kalvą, ieškodami kapų. 

— Širiek metų, šitiek dingusių moterų. Viena gali būti mano... 

Mora nutilo, žvilgsnis nukrypo į medžiais apaugusį šlaitą. Viena iš 
jų gali būti mano motina. Gal mano venose visiškai neteka pabaisos krau- 
jas. Gal visus šiuos metus mano tikroji motina buvo mirusi. Dar viena 
auka, užkasta kažkur šitame miške. 

— Nedaryk jokių prielaidų, — tarė Ricoli, — kol nepamatei la- 
vono. 

Mora susiraukė. Pažiūrėjo į apdengrą kūną, gulintį čia pat prie 


kojų. Ji priklaupė ir ištiesė ranką prie apkloto kampo. 

— Palauk. Turėčiau tave įspėti... 

— Taip? 

— Čia ne tai, ko tu tikiesi. 

Moros ranka pakibo virš apkloto. Vabzdžiai zvimbė, ištroškę švie- 
žios mėsos. Ji įkvėpė ir atvertė kampą. 

Kurį laiką neištarė nė žodžio, tiktai žiūrėjo į ką tik atidengtą veidą. 
Pribloškė ne sužalota kairioji akis, ne atsuktuvo rankena, vos kyšanti 
iš akiduobės. Ta baisi detalė tebuvo faktas, kurį turėjai užregistruoti, 
mintyse užfiksuoti, o paskui diktuoti įrašomas išvadas. Ne, jos žvilgsnį 
prikaustė ir šiurpą sukėlė veidas. 

— Jis per jaunas, — sumurmėjo ji. — Šitas vyras per jaunas, kad 
būtų Elijas Lenkas. 

— Duočiau maždaug trisdešimt trisdešimt penkerius metus. 

Mora šiurkščiai iškvėpė. 

— Nesuprantu... 

— Bet matai, ar ne? — tyliai paklausė Ricoli. — Juodi plaukai, 
žalios akys. 

Kaip mano. 

— Noriu pasakyti, aišku, gali būti milijonas vyrų tokios spalvos 
plaukais ir akimis. Bet panašumas... — Ji stabtelėjo. — Ir Frostas pa- 
stebėjo. Visi pastebėjome. 

Mora užtempė ant lavono apklotą ir žengė atgal, atsitraukdama 
nuo tiesos, kurią taip nepaneigiamai bylojo mirusiojo veidas. 

— Daktaras Bristolis jau kelyje, — pasakė Frostas. — Mes nema- 
nėme, kad norėsite atlikti šį skrodimą. 

— Tuomet kodėl man paskambinote? 


— Kadangi sakei, kad nori viską žinoti, — pasakė Ricoli. — Ka- 


dangi pažadėjau pranešti. Ir kadangi... — Ricoli nukreipė žvilgsnį į 
apdengtą lavoną. — Kadangi anksčiau ar vėliau sužinotum, kas buvo 
šis vyras. 


— Tačiau mes nežinome, kas jis buvo. Manai įžiūrinti panašumą. 


Tai ne įrodymas. 

— Ir dar ne viskas. Šį rytą kai ką sužinojome. 

Mora pažiūrėjo į ją. 

— Ką? 

— Mes bandėme susekti, kur šiuo metu yra Elijas Lenkas. Ieško- 
jome visur, kur tik galėjo išnirti jo pavardė. Visi areštai, eismo taisyklių 
pažeidimų kvitai — bet kas. Šį rytą sulaukėme faksogramos iš vienos 
apygardos sekretoriaus Šiaurės Karolinoje. Tai mirties liudijimas. Elijas 
Lenkas mirė prieš aštuonerius metus. 

— Prieš aštuonerius metus? Vadinasi, jo nebuvo, kai Amaltėja nu- 
žudė Teresą ir Niki Vels? 

— Ne. Tuo metu Amaltėja darbavosi su nauju partneriu. Tuo, 
kuris užėmė Elijo vičtą. Kad tęstų šeimos verslą. 

Mora nusisuko į ežerą, kurio vandenys dabar akinamai spindėjo. 
Daugiau nenoriu nieko išgirsti, galvojo ji. Nenoriu žinoti. 

— Prieš aštuonerius metus vienoje Grynvilio ligoninėje Elijas 
mirė nuo širdies smūgio, — kalbėjo Ricoli. — Jis atvyko į ligoninės 
priimamąjį, skųsdamasis skausmu krūtinėje. Pasak jų įrašų, į priima- 
mąjį jį atvežė jo šeima. 

Šeima. 

— Jo žmona Amaltėja, — tęsė Ricoli. — Ir jų sūnus Samiuelis. 

Giliai įkvėpusi Mora suuodė ore ir puvimo, ir vasaros kvapus. 
Mirtis ir gyvenimas susiliejo į vieną aromatą. 

— Labai gaila, — pasakė Ricoli. — Labai gaila, kad turėjai suži- 
noti. Bet dar yra šansas, kad mes klystame dėl šito vyro. Dar yra šansas, 
kad jis nėra jų giminė. 

Tačiau jie neklydo, ir Mora tai suprato. 


Supratau išvydusi jo veidą. 


Kai tą vakarą Ricoli ir Frostas įėjo į „J. P. Doyles“, prie baro stovintys 
policininkai pasitiko juos garsiais ir audringais plojimais, nuo kurių 


Ricoli paraudo. Po perkūnais, netgi tie vyrukai, kurie šiaip jau nelabai 

ją mėgo, dabar plojo, draugiškai pripažindami jos sėkmę, apie kurią 
virš baro kabančiame televizoriuje kaip tik trimitavo penktos valandos 
žinios. Kompanija pradėjo kartu trypti, kai Ricoli ir Frostas prisiartino 
prie bufeto, o iki ausų išsišiepęs barmenas jau pastatė jiems gėrimus. 
Frostui — viskio burnelę, o Ricoli... 

Didelę stiklinę pieno. 

Kai visi prapliupo juoktis, Frostas pasilenkė ir šnipštelėjo jai į ausį: 

— Žinai, mano skrandis kažkaip sutrikęs. Nori apsikeisti? 

Juokingiausia, kad Frostas tikrai mėgo pieną. Ji stumtelėjo jam 
savo stiklinę, o sau pasiprašė kokakolos. 

Kol jų bendrai suko ratus, spausdami jiems rankas ir susimušdami 
delnais, jiedu su Frostu kramsnojo žemės riešutus ir siurbčiojo savo 
nekaltus gėrimus. Ji labai pasigedo savo įprastinio „Adams“ alaus. Šį 
vakarą daug ko pasigedo: savo vyro, savo alaus. Savo talijos. Bet vis tiek 
buvo gera diena. Visada būna gera diena, kai nusikaltėlis pakertamas, 
pagalvojo ji. 

— Ei, Ricoli! Jau statome du šimtus baksų — kad turėsi mergaitę, 
ir šimtą dvidešimt — už berniuką. 

Ji pasisuko šonu ir pamatė už savęs prie baro stovinčius detektyvus 
Veną ir Danlevį. Storulis hobitas ir sudžiūvęs hobitas laikė iškėlę vieno- 
dus bokalus „Guinness“ alučio. 

— O kas, jeigu turėsiu abu? — paklausė ji. — Dvynukus? 

— O, — ištarė Danlevis. — Šito neapgalvojome. 

— Tai kas tuomet laimės? 

— Ko gero, nė vienas. 

— Arba visi? — pasakė Venas. 

Kurį laiką abu vyrai stovėjo ir svarstė tą klausimą. Semas ir Frostas, 
įstrigę dilemose ant Lemties kalno.* 

— Gerai, — tarė Venas, — manau, turėtume pridėti dar vieną 


kategoriją. 


*Aliuzija į Dž. R. R. Tolkino „Žiedų valdovo“ Lemties kalną. 

Ricoli nusijuokė. 

— Aha, jūs, berniukai, taip ir padarykite. 

— Beje, šaunus darbas, — šnekėjo Danlevis. — Nespėsi apsi- 
dairyti ir, žiūrėk, jau būsi atsidūrusi Pzop/e žurnale. Šitoks nusikaltėlis, 
visos tos moterys. Kokia istorija. 

— Nori grynos tiesos? — Ricoli atsiduso ir padėjo savo kokako- 
lą. — Ne mes nusipelnome gero vardo. 

— Ne? 

Frostas atsigręžė į Veną ir Danlevį. 

— Ne mes jį sudorojome. Pasidarbavo pati auka. 

— Paprasčiausia namų šeimininkė, — tarė Ricoli. — Išgąsdinta, 
nėščia eilinė namų šeimininkė. Nereikėjo nei pistoleto, nei policininko 
lazdos, užteko sumautos baterijų prikimštos puskojinės. 

Televizorius baigė transliuoti vietos žinias, ir barmenas įjungė 
HBO kanalą. Filmas su moterimis trumpais sijonėliais. Moterimis, 
kurios turi liemens linijas. 

— O iš kur tada ta „Black Talon“ kulka? — nustebo Danlevis. — 
Kaip ji susijusi? 

Ricoli patylėjo siurbčiodama kokakolą. 

— Dar nežinome. 

— (Ginklą radote? 

Ji sugavo į ją įsmeigrą Frosto žvilgsnį ir mažumėlę sumišo. Ši detalė 
kaip tik ir kėlė jiems rūpestį. Furgone nerasta jokio šaunamojo ginklo. 
Buvo sumazgiotos virvelės ir peiliai, apsinešę sudžiūvusiu krauju. Ir tvar- 
kinga užrašų knygelė, joje pavardės ir telefonų numeriai — dar devynių 
brokerių, kurie visoje šalyje užsiėmė kūdikiais. Terensas van Geitsas 
nebuvo vienintelis. Ir užregistruota, kiek per daugybę metų Lenkams 
sumokėta grynaisiais. Gausus informacijos šaltinis, juo dar labai ilgai už- 
siims tyrėjai. Tačiau ginklo, kuriuo nušauta Ana Leoni, furgone nebuvo. 

— Tik pagalvok, — pasakė Danlevis. — Gal atsiras. Arba jis atsi- 
kratė jo. 

Gal. O gal mes vis dar kažko nepastebime. 


Buvo tamsu, kai jiedu su Frostu išėjo iš „Doyles“. Užuot sukusi 

namo, Ricoli į Šrioder Plazą, niekaip neišmesdama iš galvos Veno ir 
Dunlevio kalbų, ir atsisėdo prie savo rašomojo stalo, užgulto kalnų 
segtuvų. Pačiame viršuje gulėjo iš NCIC gauta informacija: kelis de- 
šimtmečius registruoti pranešimai apie dingusias moteris, ir jie surinkti 
beieškant Žvėries pėdsakų. Tačiau visas paieškas išjudino Anos Leoni 
nužudymas — tarsi į vandenį įmestas akmenėlis, paskleidęs vis platė- 
jančius raibulius. Anos nužudymas juos atvedė prie Amaltėjos ir galiau- 
siai prie Žvėries. Tačiau Anos žūtis taip ir liko neišspręstas klausimas. 

Ricoli nukėlė iš NCIC gautus aplankus, kol prisikasė iki medžia- 
gos apie Aną Leoni. Nors ji buvo viską šiame aplanke skaičiusi ir iš nau- 
jo perskaičiusi, dabar dar kartą sklaidė lapus, peržiūrėdama liudytojų 
parodymus, skrodimo išvadas, plaukų ir pluošto tyrimų išvadas, pirštų 
atspaudų ir DNR tyrimus. Kai pasiekė balistikos duomenis, žvilgsnis 
užsilaikė ties žodžiais Black Talon. Ji prisiminė kulkos, lyg spinduliuo- 
jančios žvaigždės, formą, kurią matė Anos Leoni kaukolės rentgenogra- 
moje. Prisiminė ir kulkos kelią, nusiaubiantį jos smegenis. 

„Black Talon“ kulka. Kur buvo ją iššovęs ginklas? 

Ji užvertė aplanką ir pažiūrėjo į kartono dėžę, kuri visą savaitę 
prastovėjo prie jos stalo. Joje buvo Veno ir Danlevio paskolintos bylos 
apie Vasilijaus Titovo nužudymą. Praėjusių penkerių metų laikotarpiu 
jis buvo vienintelė kita Bostono regione auka, pakirsta „Black Talon“ 
kulkos. Ji ėmė iš dėžės aplankus ir krovė juos ant stalo, atsiduso pama- 
čiusi, kokio aukščio rietuvė susidarė. Netgi „kiauro metimo“ tyrimas 
palieka šūsnis popierių. Venas ir Danlevis jau anksčiau jai apibendrino 
tą bylą, ir pati pakankamai prisiskaitė jų medžiagos, įsitikino, kad jie 
tikrai areštavo tą, ką reikėjo. Po to vykęs teismas ir neatidėliotinas Anto- 
nino Leonovo nuteisimas tiktai patvirtino tą įsitikinimą. Vis dėlto ji 
vėl sėdėjo, vėl peržiūrėjo popierius bylos, kuri nepaliko jokio pagrindo 
abejoti, kad buvo nuteistas kaip tik tas žmogus. 

„Galutinė detektyvo Danlevio ataskaita buvo išsami ir įtikinama. 
Leonovą visą savaitę sekė policija, tikėdamasi, kad iš Tadžikistano bus 
pristatytas heroinas. Abu detektyvai stebėjo iš savo automobilio, kaip 


Leonovas sustojo priešais Titovo namą, pasibeldė į paradines duris ir 

buvo įsileistas. Po kelių sekundžių name nuaidėjo du šūviai. Leonovas 
išėjo, įlipo į savo automobilį ir ruošėsi važiuoti, kai čia pat užgriuvo 
Venas ir Danlevis ir jį areštavo. Įėję į namą, Titovą rado virtuvėje su 
dviem „Black Talon“ kulkomis galvoje. Vėliau balistika patvirtino, kad 
abi kulkos paleistos iš Leonovo ginklo. 

Lengvai išspręsta byla. Nusikaltėlis nuteistas, ginklas policijos ran- 
kose. Ricoli neįžvelgė jokio ryšio tarp Vasilijaus Titovo ir Anos Leoni 
žūties — išskyrus „Black Talon“ kulkas. Vis rečiau pasitaikantys šaud- 
menys, tačiau to neužteko susieti abi žmogžudystes. 

Vakarienės metas praėjo, tačiau Ricoli toliau vartė popierius. Kai 
pasiekė paskutinį aplanką, ji beveik nebeturėjo jėgų jo imtis. Dar šitą 
permesiu akimis, ir užteks, galvojo ji, paskui sukrausiu atgal visus po- 
pierius ir užbaigsiu šį reikalą. 

Atsivertusi tą aplanką, ji rado ataskaitą apie Antonino Leonovo 
sandėlyje atliktą kratą. Čia buvo detektyvo Veno pateiktas reido ap- 
rašymas, areštuotų Leonovo darbuotojų sąrašas, kartu nurodant viską, 
kas buvo konfiskuota — nuo dėžių ir grynųjų pinigų iki buhalterinės 
apskaitos dokumentų. Ji viską paviršutiniškai sklaidė, kol aptiko įvykio 
vietoje buvusių policijos darbuotojų sąrašą. Dešimt Bostono policijos 
departamento policininkų. Žvilgsnis užkliuvo būtent ties viena pavar- 
de, kurios ji nepastebėjo, kai prieš savaitę skaitė tą ataskaitą. TZžesiog 
sutapimas. Tai nebūtinai reiškia... 

Ji atsilošė ir susimąstė. Prisiminė vieną su narkotikais susijusį 
reidą, kai ji dar buvo jauna policijos patrulė. Daug triukšmo, daug 
jaudulio. Ir sumaišties, kai tuzinas adrenalino kupinų farų iš visų pusių 
puolė priešo namą — kiekvienas susinervinęs, kiekvienas nusiteikęs sa- 
vanaudiškai. Gali ir nepastebėti, kuo užsiima tavo kolega faras. Ką įsi- 
kiša į kišenę. Pinigus, narkotikus. Šovinių dėžutę, kurios niekada niekas 
nepasiges. Taip jau būna — ta pagunda pasigriebti suvenyrą. Suvenyrą, 
kuris vėliau tau gali praversti. 


Ji pakėlė telefoną ir paskambino Frostui. 

Mirusieji nėra gera draugija. 

Mora sėdėjo prie mikroskopo ir žiūrėjo pro okuliarą į plaučių, 
kepenų ir kasos skilteles — audinių gabalėlius, atpjautus nuo savižu- 
džio palaikų, laikomus po stiklu ir nudažytus hematoksilino-eozino 
preparatu akį rėžiančiomis rausva ir purpurine spalva. Išskyrus ret- 
karčiais pasigirstančius objektinio stiklelio dzingtelėjimus ir menką 
oro kondicionieriaus šnypštimą, pastate buvo tylu. Tačiau jame buvo 
žmonių: apatiniame aukšte, šaltojoje patalpoje, gulėjo pustuzinis ne- 
bylių lankytojų, užsegtų savose įkapėse. Nereiklūs svečiai, kiekvieno 
sava istorija, tačiau ji pasakojama tik tiems, kurie pasiruošę pjaustyti 
ir domėtis. 

Ant rašomojo stalo suskambo telefonas, tačiau ji leido jam priimti 
pranešimus: buvo po darbo valandų. Čia tėra tik mirusieji. Ir aš 

Po mikroskopo objektyvu atsivėrusi istorija Morai nebuvo nauja. 
Jauni organai, sveiki audiniai. Kūnui skirta gyventi daug daug ilgiau, 
jeigu siela būtų to panorėsi, jeigu tik vidinis balsas būtų sušnabždėjęs 
vilties netekusiam vyrui. Klausyk, Iukrelėk, sielvartas trumpalaikis. Šitas 
skausmas praeis, ir vieną dieną susirasi kitą mylimą mergaitę. 

Ji baigė darbą su paskutiniu objektiniu stikleliu ir padėjo jį į 
dėžutę. Sėdėjo mintydama ne apie ką tik peržiūrėtus tyrimus, bet 
apie kitą vaizdą: jauną vyrą tamsiais plaukais ir žaliomis akimis. Ji ne- 


stebėjo skrodimo: tą popietę, kai daktaras Bristolis jį atvėrė ir skrodė, 

ji liko viršuje, savo kabinete. Tačiau iki vėlaus vakaro užtrukusi dik- 
tuodama išvadas ir peržiūrėdama mikroskopo objektinius stiklelius ji 
galvojo apie jį. Ar aš tikrai noriu žinoti, kas jis yra? Ji dar nenusprendė. 
Nebuvo tikra netgi pakildama nuo stalo, imdama rankinę ir glėbį ap- 
lankų. 

Telefonas vėl suskambėjo, ir ji vėl nekreipė dėmesio. 

Ėjo tyliu koridoriumi pro uždarinėtas duris ir tuščius kabinetus. 
Prisiminė kitą vakarą, kai išėjusi iš šio tuščio pastato rado suraižytas 
savo automobilio dureles, ir širdis pradėjo plakti šiek tiek greičiau. 

Tačiau jo nebėra. Žvėris nebegyvas. 

Ji išėjo pro užpakalines duris į švelnią naktį, alsuojančią vasariš- 
ka šiluma. Pastovėjo po pastato išoriniu šviestuvu, apžvelgė šešėliuotą 
automobilių stovėjimo aikštelę. Suvilioti šviesos spindulių, aplinkui 
žibintą būrėsi naktiniai drugiai, girdėjosi, kaip jų sparneliai plastėjo 
atsitrenkdami į lempą. Paskui kitas garsas: trinktelėjo automobilio du- 
relės. Artyn ėjo siluetas, kurio figūra ir bruožai išryškėjo tiktai patekus 
į šviesos nutviekstą ratą. 

Ji palaimingai atsikvėpė išvydusi Balardą. 

— Laukei manęs? 


— Aikštelėje pamačiau tavo automobilį. Bandžiau tau prisiskam- 


binti. 

— Po penktos valandos atsiliepia aparatas. 

— Neatsiliepei, nė kai skambinau į mobilųjį. 

— Aš jį išjungiau. Tau nereikia manęs tikrinti, Rikai. Man viskas 
gerai. 


— Tikrai? 

Ji atsiduso. Abu ėjo prie jos automobilio. Ji pažvelgė į dangų: 
žvaigždės nublukintos miesto spindesio. 

— Aš turiu nuspręsti, ką daryti su DNR tyrimu. Ar tikrai noriu 
sužinoti tiesą. 

— Tada jo nedaryk. Visiškai nesvarbu, ar tu susijusi su jais. Amal- 


tėja neturi nieko bendra su tuo, kas tu esi. 

— Šitaip ir aš būčiau anksčiau sakiusi. 

Kol nežinojau, kieno kraujas gali tekėti manyje. Kol nežinojau, kad 
galiu būti kilusi iš monstrų šeimos. 

— Blogis nepaveldimas. 

— Vis tiek negera širdyje žinant, kad mano šeimoje gali būti keli 
serijiniai žudikai. 

Ji atsirakino dureles ir atsisėdo prie vairo. Vos spėjus įkišti raktelį į 
užvedimo spynelę, Balardas pasilenkė. 

— Mora, — tarė jis. — Pavakarieniauk su manimi. 

Ji tylėjo, nežiūrėjo į jį. Sėdėjo spoksodama į žaliai švytintį prietaisų 
skydą, svarstydama jo pakvietimą. 

— Praėjusį vakarą, — kalbėjo jis, — tu uždavei man klausimą. 
Norėjai žinoti, ar vis tiek man rūpėtum, jeigu niekada nebūčiau mylėjęs 
tavo sesers. Nemanau, kad patikėjai mano atsakymu. 

Ji atsigręžė į jį. 

— Juk iš tiesų neįmanoma žinoti, ar ne? Nes tikrai ją mylėjai. 

— Tuomet leisk man /ave pažinti. Juk ten, miške, aš nefantazavau. 
Tu jautei, aš jaučiau. Tarp mūsų kažkas 6uvo. — Jis pasilenkė arčiau. 
Tyliai ištarė: — Tai tik vakarienė, Mora. 

Ji mąstė apie valandas, ką tik praleistas tame steriliame pastate 
vien mirusiųjų draugijoje. Šį vakarą, galvojo ji, nenoriu būti viena. 
Noriu būti su gyvu žmogumi. 

— Čia par gatvėje yra kinų kvartalas, — tarė ji. — Kodėl mums 
ten neužsukus? 

Jis atsisėdo šalia jos ant keleivio sėdynės, ir minutę jie žiūrėjo vie- 
nas į kitą. Aikštelės žibinto šviesa krito jam ant veido, palikdama vieną 
pusę šešėlyje. Jis palietė jai skruostą. Paskui ta ranka apkabino, norėda- 
ma prisitraukti ją arčiau, bet ji palinko pati, pasitikdama jį pusiaukelė- 
je. Daugiau negu pusiaukelėje. Kai jo burna surado jos lūpas, ji išgirdo 
save atsidūstant. Pajuto, kaip jis įtraukė ją į savo glėbio šilumą. 

Sprogimas Morą supurtė. 


Ji susigūžė, kai Riko langas įlėkė į vidų, kai šukės jai nudegino 

skruostą. Vėl atsimerkė, įbedė akis į Riką. Į tai, kas buvo likę iš jo vei- 
do — į kruviną minkštą masę. Kūnas lėtai smuko jos link. Galva nusi- 
leido jai ant kelių, karštas kraujas permerkė skverną. 

— Rikai. Rikai! 

Jos apstulbusį žvilgsnį patraukė kažkoks judesys lauke. Pakėlusi 
akis pamatė iš tamsos išnyrančią juodą figūrą, judančią artyn roboto 
žingsniu. 

Ateina nudėti manęs. 

Važiuok. Važiuok. 

Ji pastūmė Riko kūną, kad kaip nors pasiektų pavarų perjungimo 
svirtį. Iš sudarkyto veido sruvo kraujas, jos rankos pasidarė slidžios. 
Šiaip taip pavyko trūktelėti svirtį, įjungti atbulinę eigą, ir ji nuspaudė 
pedalą. V 

„Lexus“ metėsi atgal, tolyn iš stovėjimo vietos. 

Šaulys buvo kažkur už jos, artėjo. 

Kūkčiodama iš įtampos, ji stumtelėjo Riko veidą nuo pavarų svir- 
ties, pirštai susmigo į kruviną kūną. Ji grūstelėjo svirtį ir vėl perjungė 
pavarą. 

Užpakalinis langas sprogo, ji susitraukė, stiklas apipylė plaukus. 

Ji numynė akceleratorių. „Lexus“ sužviegęs metėsi į priekį. Šūviai 
skriejo nuo artimiausio išvažiavimo iš aikštelės, ir jai beliko vienas ke- 
lias — sukti į greta esančią Bostono universitetinio medicinos centro 
aikštelę. Abi aikšteles skyrė tiktai kelktašris. Ji lėkė tiesiai į tą kelkraštį, 
pasiruošusi į jį trinktelėti. Ratams šoktelėjus per betoną pajuto, kaip 
smakras šovė į priekį, kaip kaukštelėjo dantys. 

Kirto dar viena kulka: suskilo priekinis stiklas. 

Mora staigiai pasilenkė, kai sutrupėjęs stiklas pasipylė ant prie- 
taisų skydelio, pabiro ant veido. „Lexus“ nevaldomas virtuliavo į priekį. 
Pakėlusi galvą pamatė tiesiai prieš akis iškilusį žibinto stulpą. Neiš- 
vengs. Ji užsimerkė prieš pat išsiskleidžiant oro pagalvei. Ta tėškė ją į 
sėdynės atlošą. 


Ji be žado lėtai atsimerkė. Nepaliaujamai staugė pratrūkęs signa- 

las. Nenutilo net jai atsitraukus nuo subliūškusios oro pagalvės, net 
pastūmus duris ir išvirtus ant aikštelės dangos. 

Svirduliuodama pakilo, ausys plyšo nuo nesibaigiančio kauksmo. 
Pavyko staiga nerti už greta stovinčio automobilio. Kojos neklausė, kai 
judėjo palei išrikiuotų automobilių eilę, paskui ji staigiai sustojo. 

Priešais akis atsivėrė tuščios aikštelės platybė. 

Mora parklupo už rato ir atsargiai pažiūrėjo pro buferio kampą. 
Kraujas sustingo venose, išvydus tamsią figūrą, žirgliojančią iš tamsos 
lyg prisuktas mechanizmas, judančią sumalto „Lexus“ link. Ji įžengė į 
gatvės žibinto apšviestą ratą. 

Ir pamatė sublizgusius šviesius plaukus, surištos uodegėlės dryželį. 

Šaulė atplėšė keleivio dureles ir įkišusi galvą pažiūrėjo į Balardo 
lavoną. Staigiai pakėlė galvą, dairėsi, permesdama akimis automobilių 
aikštelę. 

Mora susigūžė už rato. Smilkiniuose tvinkčiojo pulsas, kvėpavi- 
mas virto panišku oro gaudymu. Ji žvilgtelėjo į tuščią plotą, visiškai 
apšviestą kito gatvės žibinto. Už jo, kitoje gatvės pusėje, švytėjo skaisčiai 
raudona iškaba GREITOjJI PAGALBA, žyminti Medicinos centro ligoninės 
priimamąjį. Jai tereikėjo perkirsti tą atvirą plotą ir po to nerti per Ol- 
banio gatvę. Jos automobilio kauksmas jau turėjo atkreipti ligoninės 
personalo dėmesį. 

Taip arti. Pagalba taip arti. 

Širdis daužėsi, ji siūbavo ant pėdų. Bijojo pajudėti, bijojo likti 
vietoje. Lėtai palinko į priekį ir pažvelgė pro rato kraštą. 

Juodi batai stovėjo kaip tik kitoje automobilio pusėje. 

Bėk. 

Akimirksniu ji panėrė tiesiai į tą atvirą plotą. Jokios minties apie 
saugojimąsi, jokio mėtymosi į kairę ar į dešinę, tik paniškas lėkimas, 
kiek jėgos leidžia. Priekyje spindėjo raudona GREITOSIOS PAGALBOS iš- 
kaba. Galiu suspėti, galvojo ji. Galiu... 

Ir — smūgis į petį. Kulka sviedė ją į priekį, patiesdama ant asfal- 
to dangos. Ji bandė pakilti ant kelių, tačiau negalėjo pajudinti kairės 

rankos. Kas mano rankai, galvojo ji, kodėl negaliu jos pajudinti? De- 
juodama atsivertė ant nugaros, pamatė virš savęs akinamai spindintį 
automobilių stovėjimo aikštelės žibintą. - 

Prieš akis išniro Karmenos Balard veidas. 

— Jau kartą nudėjau tave, — sušnypštė Karmena. — Dabar vėl 
turiu iš naujo daryti tą patį. 

— Prašau. Rikas ir aš — mes niekada... 

— Jis buvo ne tavo. — Karmena pakėlė pistoletą. Vamzdis nu- 
krypo į Morą kaip tamsi akis. — Sušikta kekše. — Jos ranka įsitempė, 
pasiruošusi paleisti mirtiną šūvį. 

Staiga pasigirdo balsas — vyro: 

— Mesk ginklą! 

Karmena sumirkčiojo iš netikėtumo. Dirstelėjo į šonus. 

Už kelių jardų stovėjo ligoninės apsaugos darbuotojas, nutaikęs 
ginklą į Karmeną. 

— Girdėjai, ponia? — riktelėjo jis. — Mesk jį! 

Karmena dvejojo. Dirstelėjo į Morą, paskui į sargą, įsiūtis, keršto 
troškimas grūmėsi su realiomis pasekmėmis. 

— Mes niekada nebuvome meilužiai, — vos išspaudė Mora ir 
sunerimo, kad tokį silpną balsą galėjo nustelbti iš tolo atsklindantis jos 
automobilio signalas. — Ir jie nebuvo. 

— Melagė. — Karmenos žvilgsnis vėl smigo Morą. — Esi lygiai 
tokia pat, kaip ir ji. Tai dėl jos jis paliko mane. Jis paliko mane. 

— Tai ne Anos kaltė... 

— Taip, jos. O dabar tavo. 

Ji nenusuko akių nuo Moros net kai suspiegė stabdžiai. Net kai 
suklykė kitas balsas: 

— Policininke Balard! Mesk ginklą! 

Ricoli. 

Karmena dirstelėjo į šoną: paskutinis apskaičiuojantis žvilgsnis, 
įvertinant savo šansus. Dabar į ją buvo nutaikyti du ginklai. Pralošta: 


kad ir ką ji darytų, gyvenimas baigtas. Karmenos žvilgsnis vėl grįžo prie 

Moros, ir jos akyse Mora pamatė apsisprendimą. Matė, kaip Karmenos 
rankos įsitempė, nusitaikė į Morą — vamzdis atstatytas paskutinei 
sprogimo bangai. Matė, kaip tvirčiau susigniaužė pirštai, pasiruošdami 
išspausti mirtiną šūvį. 

Driokstelėjimas pritrenkė Morą. Karmena metėsi į šoną, susvir- 
duliavo. Nugriuvo. 

Mora išgirdo žingsnius, garsėjančias sirenas. Ir pažįstamo balso 
murmesį: 

— O Jėzau. Daktare! 

Ji pamatė virš savęs Ricoli veidą. Gatvėje pulsavo šviesos. Iš visų 


pusių artinosi šešėliai. Smėklos, pasiimančios ją į savo pasaulį. 


4. 


Dabar matei iš kitos pusės. Ne kaip daktarė, kaip ligonė. Tolyn plaukė, 
švysčiojo lubų lempos, vežimėliui riedant koridoriumi; seselė su išsipū- 
tusia kepurėle žvelgė į ją — akys susirūpinusios. Ratukai cypsėjo, seselė 
šiek tiek šnopavo, stumdama vežimėlį pro dvivėres duris į operacinę. 
Virš galvos spindėjo kitokios šviesos — raižesnės, akinančios. Kaip 
skrodimo kambaryje. 

Mora užsimerkė, nepajėgdama atlaikyti to spindesio. Operacinės 
seselėms perkėlus ją ant stalo, ji galvojo apie Aną, kuri nuoga gulėjo po 
tokiais pat šviestuvais — kūnas atvertas, nepažįstami žmonės spoksojo 
į ją. Ji jautė virš savęs plevenančią Anos dvasią, žiūrinčią lygiai taip pat, 
kaip neseniai Mora žiūrėjo į Aną. Mano sese, dar pagalvojo ji, kai į venas 
pradėjo tekėti pentobarbitalis, kai šviesos ėmė gesti. Ar lauki mangs? 

Tačiau pabudusi ji išvydo ne Aną: čia buvo Džeinė Ricoli. Pro 
pusiau užsklęstas žaliuzes skverbėsi dienos šviesa, mesdama ant Ricoli 
veido šviesius horizontalius ruožus. Ji pasilenkė prie Moros. 

— Sveika, daktare. 

— Sveika, — sukuždėjo Mora. 

— Kaip jautiesi? 

— Nelabai gerai. Mano ranka... — Mora susiraukė. 

— Atrodo, laikas gauti daugiau vaistų. 

Ricoli paspaudė seselės iškvietimo mygtuką. 


— Ačiū tau. Ačiū už viską. 

Jos parylėjo, kol atėjusi seselė švirkštė morfijaus dozę į lašelinės 
sistemą. Tyla užtruko, o išėjus seselei vaistas jau pradėjo skleisti savo 
magiškus kerus. 

Mora tyliai ištarė: 

— Rikas... 

— Labai gaila. Juk žinai, kad jis... 

Žinau. Ji pamirkčiojo sulaikydama ašaras. 

— Mes taip ir neturėjome galimybių. 

— Ji ir nesiruošė suteikti jums galimybių. Tos žymės ant tavo au- 
tomobilio durelių — viskas dėl jo. Kad nesiartintum prie jos vyro. Su- 
raižyti tinkleliai, negyvas paukštis pašto dėžutėje — visi grasinimai, dėl 
kurių Ana kaltino Kaselą, manau, buvo Karmenos darbas, bandant taip 
įgąsdinti Aną, kad ji dingtų iš miesto. Kad paliktų jos vyrą ramybėje. 

— Bet paskui Ana grįžo į Bostoną. 

Ricoli linktelėjo. 

— Grįžo, nes sužinojo turinti seserį. 

Mane. 

— Ir Karmena sužino, kad ta draugužė grįžo į miestą, — kalbėjo 
Ricoli. — Pameni, Riko atsakiklyje Ana paliko žinutę? Dukra ją iš- 
klauso ir pasako motinai. Dingsta Karmenos viltis susitaikyti. Ta kita 
moteris vėl sugrįžo į jos teritoriją. Į jos šeimą. 

Mora prisiminė Karmenos žodžius. Jis buvo ne tavo. 

— Čarlzas Kaselas man kai ką pasakė apie meilę, — tarė Rico- 
li. — Sakė, kad yra tokia meilė, kuri niekada, kad ir kas atsitiktų, nesi- 
baigia. Skamba lyg ir romantiškai, ar ne? Kol mirtis mus išskirs. Paskui 
pagalvoji, kiek žmonių žūsta, kai įsimylėjėlis arba įsimylėjėlė nepasi- 
traukia, neužleidžia vietos. 

Morfijus jau pasklido kraujyje. Mora užsimerkė, atsiduodama 
narkotiko glėbiui. 

— Kaip tu sužinojai? — sumurmėjo ji. — Kodėl pagalvojai apie 
Karmeną? 


— „Black Talon“. Stai kur šuo pakastas, turėjau iš pat pradžių 

susigaudyti — užsikabinti už tos kulkos. Bet Lenkai mane išmušė iš 
vėžių. Tas Žvėris. 

— Ir mane, — sukuždėjo Mora. Jautė, kaip morfijus pradėjo ją 
gramzdinti į miegą. — Manau, aš pasiruošusi, Džeine. Atsakymui. 

— Kokiam atsakymui? 

— Apie Amaltėją. Man reikia žinoti. 

— Ar ji tavo motina? 

— Taip. 

— Nieko nereiškia, jeigu ji ir motina. Čia tiktai biologija. Ką tu 
išpeši sužinojusi? 


— Tiesą. — Mora atsiduso. — Bent žinosiu tiesą. 


Žmonės retai kada nori išgirsti tiesą, galvojo Ricoli, žingsniuodama 
prie savo automobilio. Ar nebūtų geriau laikytis įsikibus už ploniausios 
vilties skiedrelės, kad nesi monstrų išpera? Tačiau Morai reikėjo faktų, 
o Ricoli žinojo, kad jie bus žiaurūs. Paieškos būrys jau rado dviejų mo- 
terų palaikus, užkastus ant miškingo šlaito, netoli tos vietos, kur buvo 
įkalinta Metė Purvis. Kiek dar nėščiųjų patyrė tos pačios dėžės siaubus? 
Kiek jų pabudo tamsoje ir klykė, draskė nagais tas aklinas sienas? Kiek 
jų suprato, kaip ir Metė, kokia baisi pabaiga jų laukė po to, kai baigsis 
jų, gyvųjų inkubatorių, laikas? 

Ar aš būčiau ištvėrusi tą siaubą? Niekada nesužinosiu, pati neatsi- 
dūrusi dėžėje. 

Atėjusi į automobilių stovėjimo aikštelę, kur buvo jos automobi- 
lis, ji pirmiausiai automatiškai patikrino visas keturias padangas ir įsi- 
tikino, kad jos sveikos, automatiškai tiriamu žvilgsniu apmetė aplinkui 
stovinčius automobilius, žiūrėdama, ar kas nors jos nestebi. Štai ką pa- 
daro darbas, mintijo ji. Kad ir kur būtum, pradedi jausti, kad tave supa 
piktosios dvasios — netgi tada, kai jų ten nebūna. 

Ji atsisėdo į savo „Subaru“ ir įjungė variklį. Pasėdėjo jam dirbant 


laisvąja eiga, iš lėto vėstant pro ventiliatorius pučiamam orui. Pasiėmė 

iš rankinės mobilųjį telefoną. Man reikia išgirsti Gabrielio balsą. Reikia 
žinoti, kad nesu Metė Purvis, kad mano vyras tikrai mane myli. Taip, 
kaip aš jį myliu. 

Jis atsiliepė po pirmojo signalo. 

— Agentas Dinas. 

— Sveikas, — tarė ji. 

Gabrielis apstulbęs nusijuokė. 

— Aš jau ruošiausi tau skambinti. 

— Pasiilgau tavęs. 

— Tą ir tikėjausi išgirsti. Dabar traukiu į oro uostą. 

— Į oro uostą? Ar tai reiškia... 

— Skrendu kitu reisu į Bostoną. Ar norėtum šįvakar savo vyrui 
paskirti pasimatymą? Manai, gali mane pieštuku įtraukti į sąrašą? 

— Neišdylančiu rašalu. Tik sugrįžk namo. Prašau, sugrįžk namo. 

Pauzė. Paskui jis tyliai ištarė: 

— Ar tu gerai jautiesi, Džeine? 

Akyse superšėjo netikėtos ašaros. 

— Ai, čia tie prakeikti hormonai, — ji brūkštelėjo per veidą, nu- 
sijuokė. — Manau, kad man tavęs reikia šią akimirką. 


— Nepaleisk tos minties iš galvos. Kadangi aš jau kelyje. 


Ricoli šypsojosi, važiuodama Natiko link į kitą ligoninę aplankyti kitos 
ligonės. Dar vienos, išlikusios gyvos šitame skerdynių rate. Dvi nepa- 
prastos moterys, mąstė ji, ir turiu garbės jas abi pažinti. 

Sprendžiant iš visų televizijos furgonų ligoninės automobilių 
stovėjimo aikštelėje ir visų korespondentų, besigrūdančių prie įėjimo 
į vestibiulį, žiniasklaida taip pat nusprendė, kad Metė Purvis verta 
dėmesio. Norint patekti į vestibiulį, Ricoli teko prakulniuoti pro re- 
porterių rikiuotę. Istorija apie dėžėje užkastą ponią įžiebė karštligišką 
šalies žiniasklaidos sujudimą. Džeinei Ricoli teko kyštelėti savo asmens 


tapatybės kortelę dviem skirtingiems apsaugos darbuotojams, kol paga- 

liau buvo leista pasibelsti į Metės palatos duris. Neišgirdusi atsiliepiant, 
ji įėjo į kambarį. 

Televizorius buvo įjungtas, tačiau garsas nutildytas. Ekrane mirgė- 
jo nežiūrimi vaizdai. Metė gulėjo lovoje užsimerkusi, nė kiek nepanaši 
į tą išsipuošusią jaunamartę vestuvinėje nuotraukoje. Lūpos sumuštos 
ir ištinusios, veidas — įrantų ir brėžių žemėlapis. Susirangęs lašelinės 
vamzdelis priklijuotas juostele prie rankos su apšašusiais pirštais ir 
nulaužytais nagais. Atrodė kaip laukinio padaro letena. Tačiau Metės 
veido išraiška buvo giedra: miegas be košmarų. 

— Ponia Purvis? — tyliai pakalbino Ricoli. 

Metė atsimerkė ir keletą kartų sumirkčiojo, kol gerai įžiūrėjo savo 
lankytoją. 

— O. Detektyve Ricoli, jūs vėl čia. 

— Pamaniau, užbėgsiu patrukdyti. Kaip šiandien jautiesi? 

Metė giliai atsiduso. 

— Daug geriau. Kiek dabar valandų? - 

— Tuoj vidurdienis. 

— Pramiegojau visą rytą? 

— Užsitarnavai. Ne, nesėsk, nepersistenk. 

— Ber atsibodo gulėti išsitiesus ant nugaros. 

Metė nusiklojo ir atsisėdo — nesušukuoti plaukai suglebę, su- 
siraizgę. 

— Pro kūdikių kambario langą mačiau tavo vaiką. Gražutė. 

— Tikrai? — Metė nusišypsojo. — Aš pavadinsiu ją Rouz. Man 
visuomet patiko tas vardas. 

Rouz. Ricoli per kūną nuėjo šiurpas. Čia tiktai atsitiktinumas, 
vienas iš tų nepaaiškinamų konvergencijų visatoje. Alisa Rouz. Rouz 
Purvis. Viena mergaitė seniai mirusi, kita dar tik pradeda savo gyveni- 
mą. Tačiau dar viena, kad ir kokia silpna gija, per dešimtmečius sujungė 
dviejų mergaičių gyvenimus. 

— Ar turite man daugiau klausimų? — pasidomėjo Metė. 


— Na, tiesą sakant... — Ricoli prisitraukė prie lovos kėdę ir atsisė- 

do. — Vakar tiek daug klausinėjau tave, Mere. Ber taip ir nepaklausiau, 
kaip tu susitvarkei. Kaip tau pavyko. 

— Pavyko? 

— Išlikti sveiko proto. Nepasiduoti. 

Šypsena Metės lūpose išnyko. Ji pažiūrėjo į Ricoli plačiomis su- 
nerimusiomis akimis ir sumurmėjo: 

— Aš nežinau, kaip susitvarkiau. Niekada neįsivaizdavau, kad 
kada nors galėčiau... — ji nutilo. — Norėjau gyventi, ir tiek. Norėjau, 
kad mano kūdikis gyventų. 

Kurį laiką abi tylėjo. 

Paskui Ricoli tarė: 

— Turėčiau tave perspėti apie žiniasklaidą. Visi norės tave pakal- 
binti. Lauke reikėjo prasimušti pro visą jų gaują. Kol kas ligoninė su- 
gebėjo neprileisti jų prie tavęs, bet kai keliausi namo, bus visiškai kitas 
dalykas. Ypač po to, kai... — Ricoli užsikirto. 

— Po ko? 

— Aš tiktai noriu, kad būtum pasiruošusi, ir tiek. Nesileisk, kad 
kas nors verstų tave daryti tai, ko tu nenori. 

Metė suraukė kaktą. Paskui jos žvilgsnis nuklydo į begarsį televi- 
zorių, kuriame buvo transliuojamos vidurdienio žinios. 

— Jį rodo kiekvienas kanalas, — pasakė ji. 

Ekrane Dveinas Purvis stovėjo priešais mikrofonų jūrą. Metė pasi- 
ėmė nuotolinio valdymo pultelį ir pagarsino. 

— Tai laimingiausia diena mano gyvenime, — pranešė Dveinas 
reporterių miniai. — Mano nuostabi žmona ir dukra sugrįžo. Negaliu nė 
apsakyti, koks buvo sunkus išmėginimas. Tokio košmaro nė vienas iš jūsų 
negalėtų įsivaizduoti. Dėkui Dievui, dėkui Dievui už laimingą pabaigą. 

Metė paspaudė mygtuką IšJUNGTI. Tačiau žvilgsnis liko ant tuščio 
ekrano. 

— Atrodo nerealu, — pasakė ji. — Tarsi to niekada nebuvo atsiti- 
kę. Todėl ir galiu sėdėti čia ir būti tokia rami, nes netikiu, kad iš tikrųjų 


buvau ten, toje dėžėje. 

— Buvai, Mere. Prireiks laiko, kol viską suvoksi. Gali sulaukti ir 
košmarų. Blyksnių iš praeities. Įlipsi į liftą arba praversi sieninę spintą, 
ir staiga atrodys, tarsi vėl atsidūrei toje dėžėje. Bet tikėk manimi, pa- 
gerės. Tik prisimink — :/krai pagerėja. 

Metė žiūrėjo į ją spindinčiomis akimis. 

— Jūs žinote. 

Taip, žinau, pagalvojo Ricoli, sunerdama rankas, uždengdama 
randus ant delnų. Jie buvo jos pačios išbandymų, kovos, išlaikant sveiką 
protą, įrodymas. /š/ikimas yra tiktai pirmas žingsnis. 

Kažkas pabeldė į duris. Ricoli atsistojo, kai į palatą įžengė Dvei- 
nas Purvisas su raudonų rožių glėbiu. Jis patraukė tiesiai prie žmonos 
lovos. 

— Sveika, brangute. Būčiau atėjęs greičiau, bet apačioje zoologi- 
jos sodas. Jie visi norėjo interviu. 

— Mes matėme jus per televiziją, — pasakė Ricoli. Stengėsi kal- 
bėti neutraliai, tačiau negalėjo žiūrėti į jį, neprisimindama pokalbio 
Natiko policijos skyriuje. O, Mete, pagalvojo ji. Tu geriau susitvarkai 
negu šitas žmogus. 

Dveinas atsigręžė į Ricoli, pasimatė nepriekaištingi marškiniai, 
dailiai sumegztas šilkinis kaklaraištis. Rožių aromatą nustelbė po skuti- 
mosi naudoto losjono kvapas. 

— Tai kaip aš pasirodžiau? — sukruto jis. 

Ji pasakė tiesą. 

— Atrodėte kaip tikras profesionalas televizijoje. 

— Tikrai? Nepaprasta — tos visos kameros ten. Visi dėl to taip 
sukrutę, — jis pažiūrėjo į žmoną. — Žinai, mieloji, reikia viską užfik- 
suoti. Tiesiog kad reikia šitai įamžinti. 

— Ką tu turi galvoje? 

— Kad ir šį momentą. Reikėtų turėti šios akimirkos nuotrauką. 
Kaip atnešu gėlių, kai tu guli ligoninės lovoje. Kūdikį jau nufotografa- 
vau. Pasakiau seselei, kad atneštų ją prie lango. Bet mums reikia foto- 


grafuoti iš arti. Gal kaip tu ją laikai? 

— Ji vardu Rouz. 

— Ir neturime nė vienos nuotraukos, kur būtume mudu abu. Bū- 
tinai reikia bent kelių mūsų nuotraukų. Aš atsinešiau fotoaparatą. 

— Aš susivėlusi, Dveinai. Nesusitvarkiusi. Nenoriu jokių nuo- 
traukų. 

— Liaukis. Visi jų prašo. 

— Kas prašo? Kam duosi tas nuotraukas? 

— Šitai galime nuspręsti vėliau. Nėra kur skubėti, pasversime 
visus pasiūlymus. Istorija verta daug daugiau, kai papildoma nuotrau- 
komis. 

Jis išsitraukė fotoaparatą iš kišenės ir ištiesė jį Ricoli. 

— Štai, nieko prieš mus nufotografuoti? 

— Kaip pasakys jūsų žmona. 

— Viskas gerai, viskas gerai, — spaudė jis. — Tiesiog nufotogra- 
fuokite. 

Jis pasilenkė prie pat Metės ir atkišo jai rožių puokštę. 

— Gal šitaip? Aš duodu jai gėles. Atrodys nuostabiai. 

Jis išsišiepė, dantys sublizgėjo: mylintis vyras, globiantis savo 
žmoną. 

Ricoli žvilgtelėjo į Metę. Jos akys neprotestavo, tačiau keisto, 
audringo žiburiavimo Ricoli nesuprato. Ji pakėlė fotoaparatą, ieškiklyje 
išcentravo porą ir nuspaudė mygtuką. 

Blykstė žybtelėjo kaip tik laiku, kad įamžintų Metę Purvis, dro- 


žiančią rožių puokšte savo vyrui per veidą. 


DD. 


Po keturių savaičių 


Šį kartą nebuvo jokios vaidybos, jokio apsimetimo beprote. Amaltėja 
Lenk įėjo į uždarą pokalbių patalpą ir atsisėdo prie stalo, o į Morą nu- 
kreiptas žvilgsnis buvo skaidrus ir visiškai protingas. Anksčiau matyti 
susitaršę plaukai dabar buvo tvarkingai susemti į uodegėlę ir puikiausiai 
atvėrė visus veido bruožus. Žiūrėdama į aukštus Amaltėjos skruostikau- 
lius, matydama tiesų žvilgsnį, Mora galvojo: kodėl aš anksčiau neleidau 
sau pripažinti to? Juk taip akivaizdu. Žiūriu į savo pačios veidą prieš 
dvidešimt penkerius metus. 

— Aš žinojau, kad tu sugrįši, — pasakė Amaltėja. — Ir štai tu 
čia. 

— Ar žinai, kodėl aš čia? 

— Jau sulaukei savo tyrimo rezultatų, ar ne? Dabar žinai, kad 
sakiau teisybę. Net jeigu nenorėjai manimi tikėti. 

— Man reikėjo įrodymo. Žmonės meluoja visą laiką, DNR — ne. 

— Vis tiek turbūt žinojai atsakymą. Net negavusi savo brangaus 
laboratorinių tyrimų rezultato. — Amaltėja palinko į priekį kėdėje ir 
žiūrėjo į ją beveik intymiai šypsodamasi. — Tavo burna kaip tavo tėvo, 
Mora. Ar žinai? Ir turi mano akis, mano skruostikaulius. Čia pat tavo 
veide regiu Eliją ir save. Mes esame šeima. To paties kraujo. Tu, aš, Eli- 
jas. Ir tavo brolis, — ji patylėjo. — Juk žinai, kad jis ir buvo brolis? 


Mora nurijo seilę. 

— Taip. 

Vienintelis tavo pasiliktas vaikas. Mano seserį ir mane pardavei, bet 
sūnų pasilikai. 

— Taip ir nepasakei, kaip mirė Samiuelis, — tarė Amaltėja. — 
Kaip ta moteris jį nužudė. 

— Tai buvo savigyna. Tik tiek tau reikia žinoti. Jai nebuvo kito 
pasirinkimo, turėjo priešintis. 

— Ir kas yra toji moteris, Matilda Purvis? Norėčiau išgirsti apie 
ją daugiau. 

Mora nieko nesakė. 

— Mačiau ją per televiziją. Man neatrodė tokia ypatinga. Nesu- 
prantu, kaip ji galėjo taip padaryti. 

— Žmonės daro viską, kad išgyventų. 

— Kur ji gyvena? Kokioje gatvėje? Per televiziją sakė, kad ji iš 
Natiko. 

Mora staiga pašiurpo, žiūrėdama į tamsias motinos akis. Ne dėl 
savęs, dėl Metės Purvis. 

— Kodėl tau reikia žinoti? 

— Aš turiu teisę žinoti. Kaip motina. 

— Motina? — Mora vos nenusikvatojo. — Tikrai manai, kad esi 
nusipelniusi to vardo? 

— Bet esu jo motina. O tu esi Samiuelio sesuo. — Amaltėja prisi- 
kišo dar arčiau. — Tai mūsų teisė žinoti. Esame jo šeima, Mora. Šiame 
gyvenime nėra nieko tirštesnio už kraują. 

Mora taip nykiai žiūrėjo į tas akis lyg į savo ir atpažino jose tokį 
pat intelektą, netgi išminties blyksnį. Tačiau pats švytėjimas buvo iš- 
drikęs — išsiklaipęs atspindys sudaužytame veidrodyje. 

— Kraujas nieko nereiškia, — tarė Mora. 

— Tai kodėl esi čia? 

— Atėjau, nes norėjau paskutinį kartą pažiūrėti į tave. O paskui 
pasitrauksiu. Kadangi nutariau, kad, nepaisant to, ką gali parodyti 


DNR, tu nesi mano motina. 

— Tuomet kas yra motina? 

— Ta moteris, kuri mylėjo mane. Tu nemoki mylėti. 

— Aš mylėjau tavo brolį. Galėčiau tave mylėti. 

Amaltėja ištiesė per stalą ranką ir paglostė Morai skruostą. Toks 
švelnus lytėjimas, toks šiltas, kaip tikros motinos ranka. 


— Duok man progą, — sušnabždėjo ji. 


— Viso gero, Amaltėja. — Mora atsistojo ir nuspaudė mygtuką, 
iškviesdama prižiūrėtoją. — Jau baigiau, — perdavė ji vidaus ryšio te- 
lefonu. — Esu pasiruošusi išeiti. 


— Tu grįši, — pasakė Amaltėja. 

Mora nepakėlė į ją akių, net nedirstelėjo per petį eidama durų 
link. Girdėdama Amaltėjos šūktelėjimą už nugaros: 

— Mora! Tu sugrįši. 

Lankytojų drabužinėje Mora sustojo atsiimti piniginės, vairuotojo 
pažymėjimo, kreditinių kortelių. Visų savo asmens tapatybės įrodymų. 
Bent jau žinau, kas esu, pagalvojo ji. 

Ir žinau, kas nesu. 

Lauke, vasaros popietės karštyje, Mora stabtelėjo ir giliai įkvėpė. 
Jautė, kaip dienos šiluma išvalė iš plaučių kalėjimo dėmę. Ir jautė, kaip 
iš jos gyvenimo išsiplauna Amaltėjos Lenk nuodai. 

Tegul Moros veide, akyse ir įsirėžusi jos giminystės linija. Tegul 
venose ir tekėjo žmogžudžių kraujas. Tačiau blogis nepaveldimas. Nors 
genuose ji ir galėjo nešioti jo pradmenis, tačiau tą patį pasakytum ir 
apie kiekvieną bet kada gimusį kūdikį. Tuo aš nesiskiriu. Mes visi esame 
kilę iš monstrų. 

Ji tolo nuo pastato, kuriame sielos laikomos nelaisvėje. Prieš 


akis — jos automobilis ir kelias namo. Ji neatsigręžė. 


Daktarė Mora Ailz ant teismo 


medicinos ekspertų stalo vieną C 


išvysta moterį, iki intymiausių | 


detalių panašią į save. Dar abi 
sukrečia faktas, kad jųd ej a 


vienodos, o DNR tyrima S 
tina, kad paslaptingoji antr 
yra jos dvynė sesuo. | 

Šios mįslingos S i 
žmogžudystės tyrimas Ė a 
padeda atskleisti kitų, vis kr 78 
šiurpesnių nusikaltimų | 

virtinę ir driekiasi į praeitį. | 
O siekdama išsiaiškinti | A | 
painią tiesą apie save ir g 
tapdama šios niūrios 
istorijos dalyve, Mora ||| 
pirmiausiai privalo 

susirasti savo tikrąją 
motiną, kurios 


niekada nepažinojo. 

Deja, realybė ir ta tiesa 
yra daug žiauresnė, nei ji 
norėtų ar galėtų pripažinti. 

Kas pagaliau iš tiesų yra 


daktarė Mora Ailz? 

